
Cartea Își propune să readucă în atentie rolul pe care îl joacă pedagogia 
în procesul Inştructiv-educativ. Autorul oferă sugestil privind armonizarea 
acestei discipline cu provocările lumii contemporane, redefinind noțiuni, 
concepte, precum şi relațiile dintre ele. Actul pedagogic. ca demers formativ. 
nu poate fi conceput în afara libertăţii individului, pe care îl educă tocmai 
pentru „a-şi dobândi, manitesta, păstra și apăra libertatea" proprie. 

Lucrarea analizează raporiul dintre educaţie și libertate, tind deopotrivă 
o invitaţie la dezbatere şi la reflecţie pe marginea unul subiect pe nedrept 
uitat in spaţiul cultural şi educaţional românesc. 

Introducere 


1. Se simte, parcă, din ce în ce mai lămurit, cum legătura dintre pedagogie, pe 
de o parte, și provocările și vibraţiile vieţii, pe de altă parte, se subţiază; cum 
pedagogia riscă să rămână doar o simplă piesă de muzeu : minunată şi prețioasă, 
conservată într-un spaţiu izolat, purificat, ferită de problemele, controversele și 
interesele lumii, de victoriile şi eșecurile ei. rămasă și privită doar ca o valoare în 
sine, perenă. 

Oamenii şcolii se văd tot mai mult nevoiţi, fie să se abandoneze experienței lor 
zilnice - din care fac singurul reper al evaluării profesionale și la care se raportează 
ori de câte ori apar situaţii dilematice -. fie să se rupă de realitatea şcolară vie, de 
vreme ce ea are o evoluție ce nu poate fi descifrată, îmbogăţită şi controlată cu 
vechea paradigmă pedagogică. Pedagogia nu-i mai ajută, sau îi ajută din ce în ce 
mai puţin, să-și înţeleagă limpede rostul şi sensul în lumea culturii contemporane, 
în general, şi în cea a copiilor pe care-i educă, în particular. 

în această situaţie, considerăm că dintr-o pedagogie nu poate lipsi - înainte de 
toate - o imagine (o analiză) a problemelor omului şi ale societății: a omului pe 
care ea încearcă și intenționează să-l influențeze (să-l formeze), a societății in care 
ea urmează să pătrundă și să funcţioneze. 

în elaborarea unei pedagogii nu se poate pleca doar de la o imagine vetustă. 
considerată perenă, a omului și a societăţii. Dacă ţine să participe/să contribuie la 
formarea unor oameni utili vremii lor şi Împliniţi, atunci ea nu se poate edifica pe 
o asemenea imagine tocită, statică, considerată universal valabilă, a omului, a 
societății și a lumii. O astfel de imagine ar crea condiţii favorabile încremenirii 
pedagogiei în probleme și idei inactuale, frumoase și atrăgătoare, poate, însă tot 
mai îndepărtate de o societate şi o lume în mișcare, adică de un om mereu în 
căutarea răspunsurilor la problemele sale existențiale imediate sau de viitor, 
concrete sau ideale, individuale sau globale. 

Totodată, în această mișcare a vieţii, a societăţii şi a lumii intră și mișcarea 
gândului. Conceptele, chiar dacă, poate, îşi păstrează aspectul exterior, capătă - 
datorită neliniștii spiritului - conţinuturi, înţelesuri noi. De aceea, orice pedagogie 
este nevoită mereu să-și definească și redefinească noțiunile, conceptele, relațiile 
dinte ele. 

Urmează ca pedagogia să-și sistematizeze şi să-și prezinte problemele în virtutea 
acestor temeiuri, iar, în final, să propună soluții rezonabile şi dezirabile legate de 
formarea și transformarea umană. 

Așadar, regândirea şi reconstruirea pedagogiei n-au fost, nu sunt şi nu vor fi 
niciodată inoportune. 


2. In paginile ce urmează am încercat să concepem pedagogia, punându-i drept 
temei libertatea. 

Dacă acceptăm că omul este și poate fi om numai în libertate, că nu putem 
vorbi despre om dacă nu putem vorbi despre libertate, atunci înţelegem ci formarea 
omului întru libertate este, pe cât de firească, pe atât de actuală : omul are nevoie 
să fie îndrumat spre a-și dobândi, manifesta, păstra și apăra libertatea. Prin aceasta, 
el poate impune autorităţii însăși să se schimbe, omul putând să aibă autoritatea pe 
care o acceptă și pe care o doreşte. Decurge că o pedagogie a libertăţii afectează şi 
conţinutul autorităţii (fără de care libertatea se autoanulează);, o instanţă (o 
persoană, o normă, o instituţie) constituie o autoritate atâta vreme cât sporește şi poate 
spori o viață, un spirit, cât oferă și se poate oferi, mereu limitată și autocritică. 

Știm că problema libertăţii în educație și preocuparea pentru o astfel de 
problemă nu sunt noi. în căutările noastre însă n-am găsit o analiză riguroasă a 
conceptului de libertate și nici o abordare în profunzime a raportului dinte educaţie 
şi libertate. Am căutat, de aceea, să ne apropiem mai atent de conceptul de 
libertate, de raportul lui cu educaţia, de implicaţiile acestui raport pentru activitatea 
educatorului. 

Lucrarea și-a propus să readucă în discuţie o problemă interzisă (ocolită) în 
ultimele decenii în spaţiul nostru cultural şi educaţional și să provoace la reflecţie. 


3. Avem speranţa că, în felul acesta, ne alăturăm strădaniilor celor care încearcă 
să apropie pedagogia de pulsul vieţii, de frământările, încercările şi transformările ei. 

Mulţumim sincer tuturor celor care, prin încrederea, îndemnurile, sprijinul şi 
ochiul lor critic, au făcut posibilă apariţia acestor rânduri. 


Capitolul | 


Individul și societatea contemporană 


1. Până acum, două tipuri de societate au constituit contextul în cart 
individul a încercat să-și edifice destinul, să-şi împlinească viaţa, să se 
exprime: 

A. Unul este cel întemeiat pe ordine și disciplină socială, unde „ele- 
mentul trebuie să fie oricând gata de sacrificiu în favoarea întregului”. 
Este un tip de societate statică, rezistentă la schimbare. 

Asigurând coeziunea grupului, impunând acelaşi sens dorințelor indivi- 
duale, obligația morală (poate) atinge forța instinctului”; fiinţele cad, mai 
devreme sau mai târziu, în somnambulismul instinctului, în capcana auto- 
matismului”, H. Bergson a numit acest tip de societate, societate închisă. 


K.R. Popper preia conceptul și adaugă conotaţiei morale pe cea politico- 


-juridi într-o societate închisă, tabu-urile reglementează și domină 
rigid toate aspectele vieţii. Totul este reglementat, hotărât dinainte, sigur. 
Prin urmare : 
a) pentru ea și membrii ei există și apar puţine probleme; 
b) siguranța personală este asigurată”. 

Societatea închisă se caracterizează prin credinţe și tabu-uri magice ; ea 
nu face distincţia între „legile și normele juridice, pe de o parte, de legile 
sau regularităţile naturale, pe de alta” : ambele feluri de legi „sunt tratate 


1. Bergson, H., Cele două surse ale moralei şi religiei, Ed. Institutul European, 
lași, 1992, p. 118. 

2. Idem, p. 9%. 

3. Idem, p. 194. 

4. Vezi Popper, K.R, Societatea deschisă și duşmanii ei, voi. |, Ed. Humanitas, 
Bucureşti, 1993 ; notă la Introducere, p. 228. 

5. Vezi Idem, p. 198. 

deopotrivă ca niște lucruri magice, ceea ce face ca o critică rațională a 
tabu-urilor produse de oameni să fie în aceeaşi măsură de neconceput ca și 
o încercare de a ameliora raţiunea şi înțelepciunea ultimă a legilor sau a 
regularităţilor lumii naturale"*. Membrii ei trăiesc într-un cerc fermecat 
de tabu-uri imuabile, de legi și obiceiuri simţite a fi la fel de inevitabile ca 
și răsăritul Soarelui, ciclul anotimpurilor”, fiind legaţi unii "de alţii prin 
obligaţii stricte". 

Nimic nu poate (şi nu trebuie) schimbat de vreme ce totul funcționează 
cu forța și imperturbabilitatea naturii. Totul este predestinat de legile 
naturii, de care nimeni nu se poate atinge fără a-şi risca în mod neîndoielnic 
viaţa. Nimeni nu se întreabă nimic, pentru că nu există loc pentru întrebări. 
Totul este minuţios pus la punct şi are o rațiune intrinsecă de a fi. Nu poate 
fi pus la îndoială ceea ce participă dintotdeauna la ordinea lumii. 

Prin urmare, orice intervenţie umană, orice libertate individuală este 
perturbatoare şi demolatoare. Nimic nu justifică şi, deci, nu cere schim- 
barea. Orice individ născut și crescut într-o asemenea societate nu va avea 
altceva de făcut decât să preia și să transmită obiceiurile, tabu-urile și 
credințele comunităţii sale. Nimic nu justifică participarea originală a 
individului. 

Societatea închisă este o societate colectivistă, care nu lasă loc responsa- 
bil 


închizându-se influențelor unei societăţi deschise, ea este o societate „încre- 


ii personale și, atât timp cât rămâne ataşată formelor sale magice, 


menită"?. Impunând şi perpetuând aceleași norme, valori, reguli, tradiţi 


și 
cutume, societatea închisă exclude iniţiative din interior şi influențe din 
exterior; ea induce și conservă o mentalitate inflexibilă, necritică, supusă, 
străină asumării responsabilităţii””. 

Conceptualizând, K.R. Popper arată că, ori de câte ori, într-o societate, 


legile şi normele juridice sunt tratate şi respectate precum legile şi regula- 


6. Idem, p. 28. 

7. Vezi Idem, p. 73. 

8. Vezi Bergson, H., op. cit., p. 83. 

9. Vezi Popper, K.R., op. cit, nota 45, p. 263. 

10. Vezi O'Hear, A., Education, Society and Human Nature, Routledge & Kegan 
Paul Limited, 1981, London, p. 61. 

rităţile naturale, ori de câte ori se consideră că încălcarea lor are consecinţe 

asemănătoare și obligatorii încălcării celor naturale, înseamnă că avem 

de-a face cu o societate închisă. 

Semnele destrămării ei şi trecerii la o societate deschisă sunt: 

a) instituţiile sociale încep să fie recunoscute drept creații omeneşti (efe- 
mere şi perfectibile) şi, prin urmare, se discută în ce măsură ele servesc 
la atingerea unor obiective sau finalităţi umane; 

b) identitatea dintre legile naturale și cele juridice este tot mai mult pusă 
la îndoială; 

c) incontestabilul supranatural pentru ordinea socială cedează locul iniția- 
tivei individuale și urmăririi conștiente a unor interese personale sau de 
grup". 

B. Celălalt tip de societate, opus primului, este societatea deschisă*!. 
Acestuia îi este clară distincţia dintre legile naturii și legile societăţii 
(scrise și nescrise). Cele două categorii de legi nu mai au, pentru oameni, 
același statut ontologic. Legile societăţii pierd din forța şi din rezistența pe 
care le-o conferise identitatea cu „legile naturii” ; ele nu mai sunt nici 
eterne, nici neutre în raport cu aspiraţiile, căutările și criteriile de raţio- 
nalitate umană; ele nu mai sunt şi nu mai pot fi situate nici în afara 
timpului, nici dincolo de bine şi de rău. 

Forţa normelor ţine de forța pe care oamenii le-o acordă. Ele rezistă 
atât timp cât noi credem în ele. lar dacă, la un moment dat, le găsim 
nesatisfăcătoare, ţine de noi înşine să le îmbunătăţim atât cât ne stă în 
puteri și de câtă înţelepciune putem da dovadă. Spre deosebire de regula- 
rităţile naturale, reglementările umane, sociale sunt modificabile, bune sau 
rele, drepte sau nedrepte, acceptabile sau inacceptabile”. 

Societatea deschisă respinge autoritatea absolută a tradiţiei; oamenii 
se pot raporta critic la tabu-uri, iar deciziile și le pot întemeia (după 


11. Vezi Popper, K.P., op. cit., nota 6, p. 336. 

12. Concept pe care, de asemenea, Popper îl preia de la H. Bergson, căruia însă, 
îi conferă un cu totul alt conținut. Vezi Popper, K.R., op. cit; Notă la Intro- 
ducere, p. 228. 

13. Vezi Popper, K.R., op. cit., p. 74. 

dezbatere) pe autoritatea propriei inteligenţe. Ei rețin ceea ce se potrivește 
standardelor lor de libertate, umanism și critică raţională și resping, 
totodată, ceea ce le încalcă *. 

în consecinţă, are loc trecerea de la monismul naiv, caracteristic societății 
închise, la dualismul critic, caracteristic societăţii deschise, conchide Popper. 

In societatea deschisă noi ne alegem scopurile, noi decidem. Putem 
aborda instituţiile în mod raţional, ca mijloace în vederea realizării anu- 
mitor scopuri, din punctul de vedere al adecvării lor, al eficienței și 
simplităţii”, având mai mică importanţă originea și intenţiile iniţiale ale 
întemeietorilor lor. 

Primordial, viaţa şi viitorul nostru depind de alegerile, hotărârile şi 
acțiunile noastre. 

într-un asemenea mod de abordare, preocuparea pentru descifrarea și 
licitarea necesităţii istorice, economice, sociale și/sau politico-juridice 
devine mult mai puţin importantă în raport cu preocuparea pentru un 
conţinut cât mai bogat, cât mai profund, cât mai original şi rațional dat 
vieţii noastre individuale. Nici o necesitate (obiectivă... ) nu scuză și nu 
poate valida neîmplinirile, eșecurile și/sau greșelile noastre. Prin urmare, 
că acceptăm sau nu, că ne-o asumăm sau nu, responsabilitatea ne aparține 
în întregime; nimeni nu ne-o poate prelua sau anula. 


Decurge că, într-o societate deschisă, democratică, sursa fundamentală 


a edificării fiecărui destin în parte o constituie libertatea personală. 


Spre deosebire de societatea închisă, societatea deschisă poate oferi şi 
oferă condiţiile creşterii şi maturizării membrilor ei, ceea ce nu înseamnă 
că toți vor crește și se vor maturiza fără nici o excepție“. Esenţial devine, 
de aceea, modul cum fiecare (îşi) înțelege libertatea şi ce face cu ea, 
implicit, modul cum înțelege şi cum se raportează la autoritate. 


14. Vezi Idem, pp. 9-10. 

15. Vezi Idem, pp. 37-38. 

16. Prin creştere, avem în vedere creşterea spirituală a individului, cunoaşterea 
şi reflecfia tot mai profundă asupra vieții şi a omului, adâncirea autocunoaş- 
terii, maturizării îi dăm accepțiunea pe care o utilizează G.W. Allport în lucrarea 
Structura și dezvoltarea personalităţii, E.D.P., Bucureşti, 1981, pp. 279-306. 

2. Odată cu destrămarea societăţii închise și trecerea la societatea 
deschisă, ordinea și securitatea sociale par a se destrăma şi ele sau, oricum, 
a-şi pierde din forța şi stabilitatea de altădată. Oamenii pierd suportul sigur 
şi rigid al vieţii și opţiunilor lor, al stabilirii reușitei şi utilității propriilor 
acţiuni. Viaţa nu le mai este reglementată prin cutume, tabu-uri, tradiție 
(considerate sacre). Acum, inteligenţa și deciziile omenești tulbură liniştea 
și siguranța automatismului. /nundă noutatea, problemele se înmulțesc. 
Coeziunea şi solidaritatea comunităţii se destramă sau, oricum, consensul 
nu mai este total și imobil. Libertatea individuală determină creșterea 
gradului de incertitudine şi nesiguranţă la proporţii neatinse până atunci. 

Prin urmare: 

a) Relaţiile umane se abstractizează : contactele intime, deschise dintre 
oameni se reduc foarte mult sau au o durată foarte scurtă; mulţi dintre ei 
nici n-ajung să aibă astfel de relaţii, trăind în anonimat și izolare. Nu există 
sau se constituie foarte greu o viață comună, de grup, reală, adevărată; 
interesele personale și divergente devin principalul obstacol în calea reali- 
zării concrete a relaţiilor umane. Ele capătă doar o aparenţă de prietenie 
şi o spoială de sinceritate, în realitate fiind vorba de răceală și indiferenţă, 
la care se adaugă o destul de puternică doză de suspiciune subtilă”. în 
acest caz, o societate deschisă tinde să fie formată din «atomi», „pentru a 
relua - scrie Fromm - termenul grec echivalent individului, mici particule 
străine unele de altele, dar reunite prin interese egoiste și prin necesitatea 


de a se servi reciproc” * 


sau să devină o lume de monade autosuficiente, 
închise în ele însele. într-un cuvânt, apare şi se accentuează fenomenul 
izolării”. Concomitent, suntem parcă absorbiți într-un univers de cifre și 
abstracții. 

b) Oamenii se confruntă cu probleme la tot pasul; ei sunt nevoiţi să 
aleagă și să decidă în permanenţă. Viaţa ne cere un efort şi un discernământ 
continue, străduința de a fi raţionali, de a ne autosupraveghea și de a 


17. Vezi Fromm, E., Texte alese, Ed. Politică, București, 1983, pp. 137-138. 

18. Idem, p. 138. 

19. A. Adler constată că „niciodată oamenii nu au trăit mai izolați decât astăzi. 
Din copilărie avem prea puţine raporturi între noi, o slabă coeziune”. (Adler, 
A., Cunoașterea omului, Ed. Ştiinţifică, Bucureşti, 1991, p. 34.). 

ne asuma responsabilități, uneori, de a ne lăsa nesatisfăcute anumite 


nevoi  emoţionale””. 


Pe scurt, odată cu prăbuşirea societăţii închise şi, deci, odată cu trecerea 


la societatea deschisă începe să se facă simţit sentimentul angoasei”. 

Societatea modernă deschisă a făcut din om „o ființă singură, lăsată în 
seama ei însăși și responsabilă de sine”. Pentru a-și dezvolta entitatea sa 
unică, el se vede nevoit să-și stimuleze puterile şi activitatea cu scopul de 
a se lega din nou de lume, dar tară a se lăsa absorbit de ea”. Viaţa lui 
capătă un alt înțeles şi un alt conținut; ea este făcută din incertitudine și 
nesiguranță. Nu (mai) există certitudine decât în ceea ce priveşte viața şi 
moartea. 

Incertitudinea însoţeşte viaţa individului în orice moment, ea îl 
obligă să-și dezvolte forțele sufletești. Viaţa lui nu capătă alt sens decât 
acela pe care i-l conferă, dezvoltându-și potenţialităţile, trăind într-un mod 
productiv. 

într-o astfel de țesătură de relative certitudini și incertitudini, omul „va 
şti că numai o vigilență constantă (şi rațională - n.n.), activitatea și efortul 
îl vor ajuta să nu eșueze în îndeplinirea unicei sarcini care contează și care 
constă în dezvoltarea cât mai mult posibil a forţelor sale”, scrie E. Fromm”. 

Prin definiţie, viaţa omului liber se află în nesiguranță, mereu în fața 
necunoscutului şi a nefăcutului (sau a desfăcutului). Protecţia şi auto- 
protecţia sa nu sunt niciodată absolute. 

Prin urmare, reiese că neliniștea și anxietatea devin inerente omului 
societăţii deschise, omului liber. în fața unei astfel de situaţii, în general, 
oamenii au tendinţa, fie să evite riscurile, problemele, îndoielile, tensiunile 


pentru a se simţi cât mai în siguranţă * fie să (-şi) rezolve problemele prin 


20. K.R. Popper consideră că toate acestea nu constituie un preț prea mare pentru 
a ne manifesta libertatea, pentru a fi oameni liberi. 

21. Vezi Popper, K. R., op. cit., p. 202. 

22. Vezi Fromm, E., op. cit, p. 195, s.n. 

23. Idem, pp. 237-238. 

24. E. Fromm susţine că „nici o persoană vie şi înzestrată cu sensibilitate nu poate 
evita nici tristeţea, nici sentimentul de nesiguranţă (nici riscurile - n.n.). Ceea 
ce un individ cu judecată poate și trebuie să realizeze în el însuşi, pe plan 
psihic, este de a nu dobândi securitatea, ci de a şti să domine sentimentul 

intermediul conformităţii, respectiv prin imitație sau prin urmărirea şi 
obţinerea aprobării celorlalţi”. Ei cred că pot îndepărta, în felul acesta, 


angoasa sau îi pot atenua tensiunea, 


şi pot recupera securitatea, 
siguranța, liniștea. Conformistul crede că, salvând coeziunea grupului, 
poate scăpa, în același timp, de izolare şi de singurătate”. împinși de 
teama de a nu fi uitaţi, ignorați, evitaţi, de amenințările mai mult sau mai 
puţin directe împotriva vieții şi liniștii lor, cei mai mulţi oameni cred că le 


pot evita dacă nu tulbură liniștea și așteptările celorlalți 

Practic (și în fapt), viața conformistului este orientată spre exterior, 
hotărârile îi sunt sugerate din afară”. Privirea spre exterior îi dă, în primul 
moment, siguranță, sentimentul că nu greșeşte, că este - cum s-ar spune - 
în rândul lumii. în credința sa, conformitatea cu ceilalți îi dă girul și 
curajul să (se) impună, să devină agresiv ; este convins că ceea ce face este 
bine, că este tocmai ceea ce trebuie făcut, că rigiditatea sa n-are nimic 
ridicol și absurd. 

Conformându-se însă, el își pierde eul. în locul lui se instalează un 
pseudoeu. Sentimentele latente de teamă şi nesiguranță nu-l părăsesc. 
Pentru a-și învinge panica, individul conformist se vede obligat să se 
conformeze mereu, să-și caute identitatea printr-o continuă aprobare și 
recunoaștere de către ceilalți. Asemeni unui morfinoman, robit drogului 
său, conformistul se pune în totală dependenţă de alţii”. 

Nesiguranţa și anxietatea nu-l părăsesc (chiar dacă acestea sunt cele 
mai puternice mobiluri ale compromisului său) nu numai pentru că s-a 
prins în capcana fluctuaţiei și varietăţii poziţiilor altora, dar şi pentru 


faptul că uniunea prin conformitate nu este una intensă, traini 


ci una 


artificială și inconsisten 


dictată de rutină, impusă și întărită de 


contrar, de a-l suporta fără panică şi fără teamă excesivă" (Fromm, E., op. 
cit., p. 195, s.a.). 

25. Conformistul, „cu cât seamănă mai bine cu vecinul său, cu atât se simte mai 
în siguranță. Scopul său esenţial, scrie Fromm, este de a obține aprobarea 
celorlalţi; teama sa cea mai puternică este de a nu fi blamat de aceștia” (vezi 
Idem, p. 195). 

26. Vezi Fromm, E., Arta de a iubi, Ed. Anima, p. 19. 

27. Vezi Fromm, E., Texte alese, Ed. Politică, București, 1983, p. 302. 

28. Vezi Idem, pp. 195-196 şi pp. 307-308. 

mecanismul majorităţii, adică din exterior și dependentă de arbitrarul 
conjuncturii”. Preocupat mereu să placă, să nu intre în dizgraţiile supe- 
riorilor ierarhici, sclavul aprobării altuia, conformistul stă mereu la pândă, 
ducând o viaţă frântă, neizbutită, ratată. 

Este interesant că, între cei care se conformează, majoritatea nici măcar 
nu este conștientă „de nevoia de a se conforma - susține E" Fromm. Ei 
trăiesc cu iluzia că își urmează propriile idei şi înclinații, că sunt indivi- 
dualişti, că au ajuns la opiniile lor prin propria lor gândire și că doar 
printr-o pură întâmplare ideile lor coincid cu cele ale majorităţii"; mai 
mult, consensul cu ceilalți ar dovedi justeţea propriilor opinii. 

Pentru a scăpa de angoasă, de incertitudine și nesiguranţă, de izolare și 
responsabilitate, de confruntare sau de spectrul eşecului, foarte mulţi 
oameni - fie că îşi dau seama sau nu - acceptă să se conformeze. Aceasta 
nu duce ia atiularea nevoii omului de a se simţi individual; ea este 
satisfăcută însă prin preocuparea pentru diferențieri minore, de suprafaţă”. 

Societatea deschisă, democratică stă nu numai sub semnul libertăţii 
individuale, al incertitudinii și nesiguranţei, ci și sub cel al principiului 
majorității. Pentru a putea fi organizată și condusă, s-a consfințit ca 
minoritatea să se supună poziţiei majorităţii, considerându-se că este mai 
raţional ca opţiunea majorităţii să prevaleze și să se realizeze în raport cu 
cea a minorităţii, decât invers; cu alte cuvinte, se consideră că numărul 
este un criteriu destul de puternic şi de edificator pentru a da curs unei 
iniţiative şi a descuraja o alta. Instituită ca mecanism de validare/invalidare 
a ideilor, normelor, legilor, proiectelor, deciziilor şi acţiunilor care vizează 
o comunitate democratică, dominația numărului creează şi întreține, îm- 
preună cu celelalte mecanisme psihologice enunțate anterior, condițiile 
conformismului. în mod paradoxal, zeul protector al societăţii moderne 
democratice devine zeul conformităţii. 

De la conformism la masificare nu mai este decât un singur pas. 
Conformismul este cel mai favorabil context al masificării societății. Oame- 
nii au tendința să evolueze „în direcţia similitudinii, a obișnuitului, a 


29. Vezi Fromm, E., Arta de a iubi, Ed. Anima, p. 21. 
30. Vezi Idem, p. 19. 
31. Vezi Ibidem. 

mediocrităţii, a spiritului de turmă, a vulgarităţii”, constată Fr. Nietzsche”. 
Ei devin, treptat, o masă de nisip” (K. Jaspers, 1986), opunându-se, în 
fond, tot mai puţin şi tot mai ineficient tiraniei principiului majorității”. 
Mulțimea devine personajul principal pe scena istoriei. Ei îi aparţine omul 
nediferenţiat de ceilalți semeni, individul care se simte ca toată lumea, fără 
să fie încercat, din această pricină, de neliniști; dimpotrivă, se simte în 
largul său. Protagoniștii au dispărut, a rămas doar corul, remarcă Ortega 


y Gasset”?. Ceea ce predomină sunt masele, „mediocritatea colectivă 


cum le numea J.St. Mill“. 

Mediocritatea (spiritul mediocru) cere și impune ca toți să fie la fel, să 
facă la fel; ea nu poate accepta nimic esenţial diferit, ignoră că „tocmai 
deosebirea dintre o persoană și o alta este, în genere, primul lucru care 
atrage atenţia asupra imperfecţiunii proprii şi a superiorității altcuiva sau a 
posibilităţii de a crea un lucru mai bun decât oricare din acestea, împletind 


avantajele amândurora”! 


7. Modul şi puterea ei de înţelegere exclud superio- 
ritatea altuia/celuilalt sau perfecţionarea (proprie)”. 
Mediocritatea presează și înghite; cere oamenilor să-și abandoneze 


calitatea omenească: ordinea interioară, principii, norme; înlocuieşte 


32.. Nietzsche, Fr., Dincolo de bine şi de rău. Preludiu la o filosofie a viitorului, 
Ed. Humanitas, București, 1991, pp. 211-212. 

33. Vezi Jaspers, K., Texte filosofice, Ed. Politică, București, 1986, p. 221. 

34. Vezi Keyserling, H., Analiza spectrală a Europei, Ed. Institutul European, 
lași, 1993, p. 326. După Keyserling, „principiul majorităţii conduce la o 
tiranie cum n-a fost alta mai puternică” (Ibidem). 

35. Vezi Ortega y Gasset, J., Revolta maselor, Ed. Humanitas, Bucureşti, 1994, 
pp. 43-45. 

36. Vezi Mill, J.St., Despre libertate, Ed. Humanitas, București, 1994, p. 86. 

37. Idem, p. 93. 

38. Mulțimea, scria G. Le Bon în lucrarea sa Psihologia mulțimilor, are „instincte 
conservatoare foarte puternice şi, asemenea tuturor primitivilor, un respect 
fetișist al tradiţiilor, o groază inconștientă față de tot ce e nou şi poate să le 
modifice realmente condiţiile de viaţă” (Le Bon, G., Psihologia mulțimilor, 
Ed. Anima, p. 29). Ea se teme de schimbare nu numai pentru că i se pot 
dezvălui limitele, rudimentaritatea trăirilor, gândurilor şi acțiunilor sale, ci şi 
pentru că schimbarea îi tulbură liniştea, siguranța; deci, o angoasează. După 
Le Gali, „schimbarea se plasează cu certitudine în mod frecvent la originea 
anxietăţii” (Le Gali, A., Anxietate şi angoasă, Ed. Marineasa, Timișoara, 1995). 

geometria vieţii cu vâscozitatea, claritatea cu nedefinitul (şi nedefinibilul). 
Sufletul mediocru are cutezanţa să afirme drepturile mediocrităţii şi să le 
impună pretutindeni”. în această situaţie, a fi diferit înseamnă a fi inde- 
cent, neruşinat; tot ceea ce este deosebit, excelent, individualizat riscă să 
fie eliminat, ignorat, blamat, marginalizat“. 

Masa urăște de moarte tot ce nu este ea“. Uniformă și "cantitativă, 
lipsită de fundamente și de conţinut, masa se constituie - după K. 
Jaspers - „acolo unde oamenii, lipsiţi de o lume autentică, fără origine 
şi rădăcini, devin disponibili şi interşanjabili”, acolo unde ei „au un ori- 
zont îngust, o viaţă lipsită de o perspectivă mai îndepărtată, care preferă 


gma2 
ă. 


agitația ca mod de viaţ Chiar dacă n-are un ţel hotărât, care să- 


îndrume viaţa, ajungând victima împrejurărilor întâmplătoare, a pro- 
priilor toane și lăsându-se împinsă încoace și încolo de toate înrâuririle 
şi întâmplările cu putinţă“, simțindu-se însă puternică prin număr, 
masa se transformă în purtătoarea, susținătoarea şi manifestarea „norma- 
lității”. 

Prin urmare, masa, „puterea anonimă”, cum o numea C. Noica“, 
urmărește să nimicească tot ceea ce nu este după chipul şi asemănarea ei. 
Ea încearcă tenace să distrugă personalitatea, s-o obnubileze total. Menta- 
litatea de masă ne face să regresăm, pentru că ne silește să renunțăm la 
responsabilitatea faţă de ființa proprie“; anihilează orice spiritualitate, 
pentru că masa își afirmă/revendică puterea fără să se pună în serviciul nici 
unei valori, nici unui ideal. Dimpotrivă, printr-o uzurpare monstruoasă, ea 


39. Ortega y Gasset, J., op. cit., p. 48. 

40. într-o societate în care masa este suverană, „cine nu este ca toată lumea, cine 
nu gândeşte ca toată lumea riscă să fie eliminat", scrie gânditorul spaniol, 
(vezi Ortega y Gasset, J., op. cit., p. 48). 

41. Vezi Ortega y Gasset, J., op. cit., p. 101. 

42. Jaspers, K., op. cit.,p. 230. 

43. Vezi Forster, Fr.W., Îndrumarea vieții pentru băieți şi fete de la 18 ani, Ed. 
Librăriei Socec & Co., S.A., București, 1922, p. 4. 

44. Vezi Noica, C, De caelo. încercare în jurul cunoașterii şi individului, Vremea, 
1937, p. 113. 

45. Prin simplul fapt că un om aparține mulțimii, susținea G. Le Bon, el coboară 
cu mai multe trepte pe scara civilizației (vezi Le Bon, G., op. cit, p. 17). 

se substituie valorii, se consfinţeşte pe sine ca valoare unică“. în viziunea 
lui Keyserling, pe măsură ce individul se pierde în masă, acesta pierde 
proporţional din valoare”. 

Eliminând, așadar, personalitatea, spiritualitatea și libertatea generoasă, 
prolifică, masa diminuează şi degradează omul, îl transformă, zicând ca 
Fr. Nietzsche, într-un „dobitoc de turmă desăvârșit”, îl animalizează; 
oamenii sunt transformați în „gângănii cu drepturi și pretenţii egale”. 
Masa duce un război general, declară Nietzsche. împotriva a tot ce este 
rar, necunoscut, privilegiat, împotriva sufletului superior, a datoriei supe- 
rioare, a responsabilităţii superioare, a abundenței de potentă creatoare”. 

Așadar, de vreme ce masa acuză, compromite și distruge, în cele din 


urmă, individualitatea, libertatea generoasă, proli , productivă, în- 


seamnă că ea nu poate constitui binele, ci răul societăţii. în pofida acestui 


fapt, despotismul opiniei generale, al obiceiului”, „tirania conștiinței 


mijlocii” (de care vorbeşte C. Noica înDe caelo)” nu mai deranjează și nu 


mai revoltă pe nimeni; mai mult. aceste obstacole permanente, ce stau în 
calea dezvoltării omului, „în opoziţie cu acea înclinaţie de a ţinti către ceva 
mai presus de obișnuit, înclinaţie numită, după împrejurări, spiritul liber- 
tăţii sau al progresului, al perfecționării", devin instanțe de reglare şi 
control a tot ceea ce se face şi se creează în societate. Căci „viermele 
om" (cum se exprimă Nietzsche) a trecut în prim-plan şi viermuiește; 
omul mediocru și meschin a început să se considere țel, culme, normă, 
exemplaritate-°. Tot mai mult, omul de pe stradă se vrea şi devine un 


46. Vezi Bourjade, J., Principes de caracterologie, Neuchâtel, Ed. De la Baeonniere, 
colecția „Etre et Penser", 1955, nr. 39, în voi. Antologia pedagogilor francezi 
contemporani, alcătuită de Cambon, J., Delchet, R., Lefevre, L., 1977, E.D.P., 
București, pp. 49-50. 

47. Vezi Keyserling, H., op. cit., p. 297. 

48. Nietzsche, Fr., op. cit., p. 119. 

49. Vezi Idem, p. 138. 

50. Vezi Mill, J.St., op. cit., p. 91. 

51. Vezi Noica, C, op. cit., p. 114. 

52. Vezi Mill, J.St., op. cit., p. 91. 

53. Vezi Nietzche, Fr., Despre genealogia moralei, Ed. Echinox, Cluj-Napoca, 
1993, p. 34. 

ideal” pretinde ascultare şi supunere. Spiritul gelatinos, amorf, inert, 
fariseic este ridicat la rang de principiu. 

Umanitatea îşi riscă destinul, demnitatea; această mărunţire şi nivelare 
a omului este, după Nietzsche, cea mai mare primejdie pentru ea”. De 
aceea, gânditorul german nu va accepta niciodată această „formă de decă- 
dere și diminuare a omului”, adică democraţia modernă; penteu el, „majo- 


ritatea absolută” era o absurditate“. 


x us 


Aşadar, considerată o adevărată „cămașă de forță socială” , masa se 
o 


dovedeşte a fi, în cele din urmă, forma cea mai de jos a sociabilității, „ 
formă embrionară a comunităţii, mai curând o colectivitate simplă şi 
yms 


rudimentară 


în consecință, prin faptul că a facilitat crearea unui obstacol în calea 


unei mai ample şi mai largi creații, autocreații și exprimări umane, demo- 
crația modernă a arătat - în același timp - că acest mod de desfășurare al 
ei - generator de conformism şi masificare - este depăşit; a demonstrat 
că, înțeleasă și practicată doar ca mecanism politic, fără rafinamentul/ 
claritatea ideii și haloul valorilor, ea nu-i poate asigura omului condiții de 
exprimare ca ființă raţională, critică, autonomă și perfectibilă. 


3. Şi alte fenomene sociale, mai mult sau mai puţin legate de masificare, 
au contribuit, în societatea democratică modernă, la vulnerabilizarea, 
sărăcirea sau golirea omului de conţinut: adică de spiritul lui. în ciuda 
garantării și apărării libertăţii sale, omul nu crește, nu se dezvoltă spectaculos. 

între acestea, am reținut ca mai semnificative: 

a) Birocraţia: oamenii sunt tratați mai puţin ca entităţi, ca indivi- 
dualităţi, cu viaţa şi problemele lor concrete, și mai mult ca numere, ca 
statistici, grafice, tabele, tendințe, segmente de piață, de electorat, mai 


54. Vezi Keyserling, H., op. cit., p. 326. 

55. Vezi Nietzsche, Fr., Despre genealogia moralei, Ed. Echinox, Cluj-Napoca, 
1993, p. 35. 

56. Vezi Nietzsche, Fr., Dincolo de bine şi de rău. Preludiu la ofllosofie a viito- 
rului, Ed. Humanitas, București, 1991, pp. 117-118. 

57. Idem, Despre genealogia moralei, Ed. Echinox, Cluj-Napoca, 1993, p. 51. 

58. Vezi Bourjade, J., op. cit., în voi. cit., p. 50. în acest sens, vezi și lucrarea 
lui G. Le Bon dedicată psihologiei mulțimii, (vezi nota 38). 

puțin ca ființe vii, unice, trăindu-și și consumându-și fiecare clipă, şi mai 
mult ca aprobări, semnături, ştampile, dosare, hârtii, evidențe, trepte 
ierarhice etc.” 

b) Rutina: „singurul duşman al oricărei vieţi este rutina”, scrie 
Keyserling“, nu moartea. Rutina este adevărata moarte a omului. încet, 
încet, prins în capcana satisfacerii nevoilor cotidiene, omul devine, pe 
nesimţite, prizonierul rutinei, el nu mai vede nimic dincolo de aparențele 
artificiale ale lumii” şi acceptă greu schimbarea, reorganizarea, alter- 
nativa, în schimb, admite, supus, ritualul monoton, egal, pentru că cere 
puţin efort și nu tulbură așezările interioare, acceptă un confort minim, dar 
sigur. Furat de „somnul repetiţiei exterioare”, omul pare aneantizat, chiar 
dacă fizic supraviețuiește”. El se reașează tot mai greu în restructurări 
fundamentale, (îşi) hrănește nostalgii, ignorând starea de veghe interioară, 
căreia îi vede tot mai vag rostul. înalta cutezanță a autore/lecţiei se 
degradează, iar /ăuntrul devine tot mai sărac. Pustiul vieții personale dă 
naștere nevoii de senzaţii, neputinţa, nevoii de oprimare a celor şi mai 
neputincioşi,  agresivității, violenței". 

în fond, pustiul vieţii personale, rutina duc la plictis. Goana după 
distracţii, plăceri, senzaţii din ce în ce mai neobișnuite, de aici pleacă. 
Omul modern mediu are nevoie să-şi „înece”, să-și înșele plictiseala“. 
Majoritatea distracţiilor omului actual „nu-i servesc decât pentru a-i abate 
privirile de la el însuși şi de la plictiseala ameţitoare, oferindu-i refugiile 
civilizaţiei”, consideră E. Fromm“. Omul modern se împotmolește într-o 


59. Vezi și Fromm, E., Texte alese, Ed. Politică Bucureşti, 1983, p. 125. 

60. Vezi Keyserling, H., op. cit, p. 153. 

61. Vezi Fromm, E., op. cit., pp. 142-143. 

62. Vezi Jaspers, K., op. cit., p. 253, p. 292. 

63. Vezi Idem, pp. 236-237. 

64. încă Pascal, în reflecțiile sale despre om (vezi cap. Mizeria omului) punea 
problema plictisului şi remarca relaţia dintre el şi formele de înșelare - mai 
mult sau mai puţin camuflate în raport cu propria conştiinţă - a acestuia (vezi 
Pascal, B., Cugetări, Ed. Ştiinţifică, București, 1992, pp. 152-161). E. Fromm 
arată că plictiseala este „un fel de paralizie a puterilor productive, însoțită de 
un sentiment de inerție”, unul dintre cele mai penibile şi rele aspecte ale vieții 
(vezi Fromm, E., op. cit., p. 201). 

65. Fromm, E., op. cit., p. 201. 

atitudine nonreflexivă, superficială, rămânând la nivelul agitaţiei sterile. 
El se pierde pe sine în divertisment. Având senzaţia că există fără să 
trăiască și văzând că viaţa i se scurge printre degete, el se leagă de orice 
plăcere pe care o poate obține, nu amână nimic. 

Plăcerea dominantă constă în a consuma și „a absorbi" : mărfurile, 
spectacolele, hrana, băutura, ţigările, oamenii, ziarele, conferințele, cărțile, 
filmele. „Lumea este văzută ca un enorm obiect la care râvnim, ca un măr 
gigantic, ca o sticlă uriașă sau chiar ca o doică uriaşă”, scrie E. Fromm. 
Omul modern mediu se lasă hrănit, întreţinut, rămâne un copil întârziat, 
nedepășind stadiul receptivităţii*. Nu mai crede în nimic altceva decât în 
mărunta lui fericire, carieră și în automobilul său”. El consideră realitatea 
ca ceva de la sine înțeles ; vrea doar să mănânce, să consume, să atingă, să 


manipuleze, să aibă. Nu se întreabă ce se ascunde în spatele aparenţelor”. 


N-ar avea nici o importanţă. Crede doar în ceea ce consumă. 

Individul este slab. „Nu este greu să recunoaștem - precizează Fromm - 
N-ar 
face nimic dacă n-ar fi nevoit. Nu vrea responsabilități. Evită, pe cât 


aspiraţia larg răspândită spre lenevie totală sau spre pasivitate” 


posibil, orice implicare în probleme serioase ; înţelege să stea deoparte și 
să profite de cât mai multe drepturi. Singurul lucru care-l (mai) mișcă este 
banul. 


c) Banul. Societatea modernă îl învaţă pe om - mai mult decât oricare 
alta anterioară ei - că mobilurile actelor sale și scopurile pe care le 
urmărește sunt: banii, prestigiul, puterea. Ros de setea de putere şi de 
mirajul bogăției, el devine sclavul unei părți din el însuși, proiectată în 
scopuri exterioare,  văzându-se nevoit să se abandoneze pasiunii exclusive 
a banului”. 

Oamenii vor să aibă bani. Este lucrul pe care ei îl învață foarte repede 
şi foarte bine. Şi pentru aceasta sunt în stare să facă orice. Toată strădania 


66. Vezi Idem, pp. 164-165. 

67. Vezi Domenach, J.M., întoarcerea tragicului, Ed. Meridiane, București, 1995, 
p. 23. 

68. Vezi Fromm, E., op. cit., p. 171. 

69. Idem, p. 181. 

70. Vezi Idem, p. 123. 

celor mai buni ani din viață se concentrează în vederea câștigării acestor 
bani. Mijlocul este luat drept scop. Și el rămâne - apoi - centrul căută- 
rilor”, în societatea ultracompetitivă, urmărirea interesului personal şi 
obsesia banului au tendinţa de a mina autoritatea datoriilor şi respectului, 
estimează Lipovetsky”. 

Banii devin conţinutul vieţii oamenilor; ei le dau orientarea şi moti- 
vaţia ; știu că viața există acolo unde există bani și că ei aduc, c-o vrem sau 
că n-o vrem, c-o recunoaştem sau nu, prestigiul și puterea. Este adevărul 
de care ajung să se îndoiască tot mai puţini oameni. El se consolidează 
rapid la nivelul convingerilor lor. 

Banii, prestigiul, puterea, bunăstarea stârnesc invidia; iar acolo unde 
s-a instalat invidia, democraţia este în mare primejdie, apreciază H. 
Keyserling”. Când în relaţiile umane ajunge să decidă invidia, scrie acesta, 
„democraţia își arată fața ei cea mai odioasă. Atunci foare valorile sunt 
negate, realizările de calitate devin imposibile, iar etosul sentimentalității, 


duşman al valorilor, devine determinant, în ultimă instanță". 


d) Absurdul. Lumea birocrației, a rutinei și a banului este lumea 
necesității, a dezbinării și ostilității, a absurdului şi a nonsensului, constată 
Berdiaev”. Scopurile supreme ale vieţii s-au opacizat. într-o astfel de 
lume, gândurile şi vieţile n-au viitor, se consumă pe loc, repede, în 
fugă. Singurul care mai contează este prezentul. Trăirea clipei (adesea, 
la-ntâmplare) are prioritate absolută şi reprezintă investiţia cea mai sigură. 
Investigarea orizontului și proiectarea unei perspective, analiza conse- 
cinţelor viitoare ale problemelor actuale par, pe cât de absurde, pe atât de 
inutile. „în lumea absurdă, valoarea unei noțiuni sau a unei vieți se măsoară 
după gradul de sterilitate”, scrie A. Camus". Lumea absurdă este lumea 


71. Vezi Camus, A., Mitul lui Sisif, RAO International Publishing Company, 
Bucureşti, 1994, p. 178. 

72. Vezi Lipovetsky, G., Amurgul datoriei, Ed. Babei, București, 1996, p. 168. 

73. Vezi Keyserling, H., op. cit, p. 294. 

74. Idem, p. 112, s.n. 

75. Vezi Berdiaev, N., împărăția Spiritului și împărăția Cezarului, Ed. Amarcord, 
Timişoara, 1994, p. 30. 

76. Camus, A., op. cit. p. 153. 

fără speranță, fără nici o speranţă, ea este lumea oamenilor sterili, terni; 
este o lume sterilă. Omul are sentimentul divorţului de viaţa sa, vede cum 


i se scurge ca nisipul printre degete; el nu se poate desprinde niciodată de 


timp, nu se poate reflecta decât acum şi aic 

Consecințele acestor fenomene, ale acestui mod de viaţă sunt descu- 
rajatoare: resentimente, neîmplinire, frustrări, pălăvrăgeală/flecăreală, 
egoism, suspiciune, dorinţă de evadare pentru ruperea ritmului, cenuşiul, 
abandonarea în imediat, conflicte mediocre cotidiene, exterioare, răstur- 
narea ierarhiei valorilor. Omul mediu nu (mai) înţelege sensul real al vieții 
sale. „Scopurile vieții umane s-au opacizat, susține Berdiaev. Omul a 
încetat să înţeleagă de ce trăieşte şi nu are timp să reflecteze asupra 
sensului vieţii Viaţa omului este plină de mijloace de viață, care au devenit 


"78 


un scop în sine A trecut (dacă va fi fost vreodată) vremea vorbelor 
frumoase şi a idealurilor. 

într-un cuvânt, principala consecință a lumii moderne este omul-masă. 
Omul mediu, mediocru, devine centrul, nucleul societății democratice 


moderne. 


4. Omul-masă este omul făcut la repezeală, lipsit de „un <înăuntru», de 
o intimitate inexorabil şi inalienabil a sa, de un eu irevocabil" ; de aici 
provine „permanenta sa disponibilitate de a se preface că este una sau alta, 
sau orice. El are doar apetituri, crede că are numai drepturi și nu şi 


obligații: este omul lipsit de noblețea care obligă" ; el nu este om, ci, mai 
degrabă, o carapace de om, constată Ortega y Gasset”. 

Vanitos, omul-masă se consideră perfect. El „nu cere nimic de la sine, 
ci, dimpotrivă, se mulţumeşte cu ceea ce este și este încântat de sine 
însuşi”. Nimic din afară și nici din interior nu-l îmboldeşte să-și recunoască 
propria limită şi, prin urmare, „să ţină seama vreodată de alte instanţe care 


i fie superioare"". Tot ceea ce spune şi face el n-are măsură. Neputând 


77. Camus, A., Mitul lui Sisif, E.P.L.U., Bucureşti, 1969, p. 10, p. 76. 
78. Berdiaev, N., op. cit., pp. 104-105. 

79. Vezi Ortega y Gasset, J., op. cit., p. 15, s.n. 

80. Vezi Idem, pp. 88-89. 


INDIVIDUL ŞI SOCIETATEA CONTEMPORANĂ 25 


să-și recunoască limitele, pare că nu poate fi modificat; el este un om 
sa 


ermetic, „care nu se deschide cu adevărat spre nici o instanță superioară” 

a) Prin urmare, fără fel, adică fără să-și pună viața în slujba a ceva 
hotărâtor, omul-masă se învârteşte în interiorul propriei sale vieţi, ca un 
egoist; el nu va avansa, ci va rătăci în labirint: adică, pe „un drum care 
nu duce nicăieri, 


are se pierde în el însuși, pentru că nu este altceva decât 


ms2 


un drum interior”, fără repere și temeiuri semnificative. 

Neavând pentru ce și cui să se dedice, având o viață lipsită de proiecte 
largi,  omul-mediu are o viaţă dezarticulată, fără formă şi fără tensiuni. El 
merge în derivă ; nu construieşte nimic solid, durabil, cu toate că puterea 
şi posibilităţile sale sunt enorme”. Consacrându-se doar sieși, viața omului- 
-masă rămâne în sine, goală, fără nimic; cum trebuie însă să facă, totuşi, 
ceva - viaţa se inventează sau se preface a se inventa frivolă pe ea însăşi - 
el se consacră uşor unor false îndeletniciri, pe care nu i le impune nimic 


i A sa 
intim, sincer . 


b) Neavând o identitate lăuntrică, fără un reper superior căruia să i se 
dedice, omul-masă bâjbâie de la o zi la alta, purtat de întâmplare*. Nu-i 
dă prin minte, nu concepe să se îngrijească de propria-i desăvârșire, sufle- 
tul său s-a închis. „Odată pentru totdeauna, el consideră perfectă 
acumularea de locuri comune, de prejudecăţi, de frânturi de idei, sau 
pur şi simplu de cuvinte deșarte, îngrămădite în el la întâmplare; şi cu o 
îndrăzneală pe care numai naivitatea (și ignoranţa - n.n.) o poate explica, 


el încearcă să le impună oriunde”" și oricui. El, scrie Noica 


„are 
caracterul trândăviei intelectuale, neostenindu-se să caute el însuși sensuri, 
ci acceptând totul de-a gata, ceea ce nu-l împiedică să aibă păreri despre 
toate lucrurile". 


81. Idem, p. 28. 

82. Idem, pp. 162-163. 

83. Idem, p. 76. 

84. Idem, p. 162. 

85. Vezi Jaspers, K., op. cit, p. 128. 

86. Ortega y Gasset, J., op. cit., p. 9%, s.n. 
87. Noica, C, op. cit., p. 113, s.n. 

Omul-număr este sclavul opiniei. El proclamă dreptul mediocrităţii în 
relaţiile omenești. Mediocritatea este considerată drept starea normală, 
firească a omului, a vieţii lui. 

Omul-masă are deja răspuns la toate întrebările; el nu are dileme 
(majore) şi nu ştie altceva decât să-și impună opiniile, părerile. Are mereu 
dreptate. Cu mai multă sau mai puţină duritate, el își impune dictatura ™. 
„Omul-masă s-ar simţi pierdut dacă ar accepta discuţia și," instinctiv, - 
scrie Ortega - el respinge obligaţia de-a respecta instanța supremă care se 
află în afara lui" °, fie că este vorba de lege, ordine, regula dialogului, un 
anumit cod, de rațiune sau de divinitate. Nu înseamnă că nu are o mare 
capacitate intelectuală. însă această capacitate nu-l ajută deloc; de fapt, 
„sentimentul vag că ar avea-o nu-l face decât să se închidă și mai tare în 
sine și să n-o folosească” sau - pur şi simplu - s-o risipească. 

în consecinţă, ermetismul intelectual și ermetismul sufletesc îi dezvăluie 
adevărata înfățișare, ele fi sunt principalele caracteristici. Respingând 
dialogul, ceea ce-i mai rămâne nu este decât forța, violența. 

Mânat de afecte elementare, golite de sens, copleșitoare și totuşi efe- 
mere, de dorința instinctivă a savurării unor plăceri momentane, omul de 


rând, omul-masă denunţă orice sentiment de supunere faţă de ceva esenţial; 
nu are conștiința de a sluji și de a avea o obligaţie ; este întotdeauna lipsit 
de morală”. Nu-l interesează valorile fundamentale ale culturii, nu este 
solidar cu ele, nu este dispus să se pună în slujba lor”. Ceea ce vrea (şi la 
ceea ce are acces) este ceva care se consumă repede și îi declanșează 
momentana voluptate. De aceea, viața lui nu are şi nici nu poate avea nici 
greutate, nici rădăcini. Fie că este copleşit sau ignorat de ambianţă, nimic 
nu-l îndeamnă să-și părăsească temperamentul capricios, care să-l îndemne 
să asculte - rațional - de instanțe superioare, sporitoare”?. 

în societatea democratică modernă, omul-masă are conștiință de stăpân : 
nu este de mirare, prin urmare, că „acţionează după cum îl taie capul, că 


88 Vezi Ortega y Gasset, J., op. cit., pp. 96-97. 
89. Idem, p. 99. 

90. Idem, p. 96. 

91. Idem, p. 205, s.n. 

92. Idem, pp. 98-99, p. 112. 

93. Idem, pp. 127-128. 

reclamă tot soiul de plăceri, că-și impune hotărât voinţa, că respinge orice 
servitute, că nu ascultă de nici un sfat, se îngrijește doar de persoana sa și 
de plăcerile sale”. 

Ca şi E. Fromm, Ortega y Gasset consideră că omul-careasă are 
psihologia copilului răsfățat™: 

- manifestă libera expansiune a dorințelor sale vitale; 

* are mentalitatea că i se cuvine orice, că are numai drepturi, incapabil 
să-și asume obligații și responsabilități majore și continuu. 

Omul-masă este omul pasiv, care se lasă dus dacă îi sunt satisfăcute 
cerinţele primare”. Pentru el, fericirea apare ca o narcoză, ca amorţire, ca 
odihnă, sabbat, destindere spirituală şi trupească, ca un consum al plăce- 
rilor. El nu este nici sincer, nici naiv, nici loial cu sine însuși”. 

Fiind mândru și satisfăcut de sine : 

+ omul mediocru este inert: el nu crește, el nu (mai) poate crește; 
dezvoltarea lui este compromisă iar, dacă a existat vreodată, ea s-a 
întrerupt. El nu se (mai) poate mișca decât în cercul libertăţilor consu- 
mabile, limitate, repetabile, răvăşite. 

- omul mediocru descrește”. După A. Adler, „orice grad de vanitate 
exagerat constituie o povară pentru toată viaţa, inhibă dezvoltarea omului 
şi, în final, conduce la prăbuşire” *. 

Stăpânit, astfel, de sentimentul răzbunării şi „burduşit de invidie mes- 


chină”, el are satisfacția/ambiţia să distrugă. Ochii lui „au agerimea 


94. Idem, p. 53 

95. Vezi Idem, p. 84. De psihologia și caracteristicile copilului răsfățat, de meca- 
nismele care pot duce la încurajarea răsfăţului şi de consecinţele ulterioare 
ale acestuia pentru caracterul individului s-a ocupat, în mod deosebit, A. 
Adler în cărțile sale. 

96. Vezi Fromm, E., op. cit., p. 164. 

97. Vezi Nietzsche, Fr., Despre genealogia moralei, Ed. Echinox, Cluj-Napoca, 
1993, p. 29. 

98 Edouard Le Roy spune că: „Cine nu mai urcă, coboară; cine nu crește, 
decade” ; prin urmare, omul nu stagnează niciodată; nivelul achizițiilor lui 
sufleteşti nu rămâne niciodată constant; el, ori urcă, ori coboară (vezi în voi. 
Bachelard, G., Dialectica spiritului ştiinţific modern, voi. 1, Ed. Științifică și 
Enciclopedică, București, 1986, p. 23 ) 

99. Adler, A., Cunoașterea omului, Ed. Ştiin 


, Bucureşti, 1991, p. 158. 

ochilor linxului care trebuie să zărească slăbiciunile celor care îi sunt 
superiori și la nivelul cărora nu poate parveni. El este prietenos, dar 


prietenia lui îţi vine doar la pas şi nu se revarsă”, subliniază Fr. Nietzsche. 


Mediocritatea acţionează instinctiv, „căutând să rupă sau - mai degrabă - 
să destindă toate arcurile încordate” '*. 

Neputincios, aservit libertăţilor consumabile, aleatorii, de serie, omul- 
-masă este infestat - în general - cu sentimente veninoase și ostile. El se 
pricepe să tacă, să nu uite, să aştepte, să se răzbune, să speculeze și să se 
bucure de greșeala/nereușita celuilalt. Sufletul îi este sașiu; „spiritului 
său, arată Nietzsche, îi plac ungherele, uşile dosnice, tot ceea ce se ascunde 
i se pare a fi lumea lui, siguranţa lui, consolarea lui”. 

Omul-masă este omul neîmplinit, înfrânt de viaţă; el caută să-și suporte 
frustrarea provocând frustrări celorlalţi; el viciază aerul relaţiilor ome- 
neşti. El se consideră axul lumii, iar cine nu-l recunoaşte, cine-l ocolește 
sau ignoră trebuie năruit, spulberat. 

în cele din urmă, omul-masă este neliber, oprimat, dezolat, deprimat, 
îndobitocit şi obsedat de binele material, el este „om al prezentului stors 
de sensuri”, ducându-și viața „numai cu perdelele trase, închis, apăsat, 
căzut în propria lui întunecime. El ratează elanuri, compromite credinţe, 
îngenunchează frumuseţea, omoară omenia" ”, trăind pe pământ fără să 
simtă că are ceva anume de făcut şi de nestrămutat. 


5. Pare, totuși, că ermetismul, opacitatea şi inerția omului-masă nu 
elimină toate posibilităţile și, deci, toate șansele lui de deschidere. 
Ad. Ferriere susţine că se poate lupta împotriva spiritului de turmă și a 
egoismului'”, iar Ortega y Gasset nu exclude faptul ridicării nivelului 
mediu, chiar dacă estimează că planeta a fost parcă fabricată pentru ca 
omul mediocru să domnească de-a pururi'". K. Jaspers crede că masa nu 


100. Nietzsche, Fr., Dincolo de bine şi de rău. Preludiu la ofilosofie a viitorului, 
Ed. Humanitas, București, 1991, p. 125. 

101. Nietzsche, Fr., Despre genealogia moralei, Ed. Echinox, Cluj-Napoca, 1993, 
p. 29, s.a. 

102. Bernea, E., îndemn la simplitate, Ed. Anastasia, București, 1995, pp. 15-16, s.n. 

103. Vezi Ferriere, Ad., Şcoala activă, E.D.P., București, 1973, p. 175. 

104. Vezi Ortega y Gasset, J., Studii despre iubire, Ed. Humanitas, București, 
1995, p. 87. 

este ceva definitiv, căci orice individ care compune masa rămâne, totuși, 
un om. El poate da naștere la iniţiative „care ar putea conduce, în cele din 
urmă, la depășirea ființării înlăuntrul masei și la recâştigarea ființării 
umane”, adică a libertăţii mari, productive şi a individualităţii. Cheia se 
numește, după autor, înnobilare spirituală : insistența pe cultivarea vieții şi 
gândirii lui, pe capacitatea lui de a reflecta, delibera şi găsi soluţia rațională 


în problemele vieţii, în tensiunile dintre oameni!” 


, pe cultivarea curajului 
şi accesului la valorile fundamentale; pe scurt, insistența pe educație, 
înţeleasă și practicată ca proces de autonomizare a unor ființe dependente. 

Reiese, deci, că omenirea poate fi recuperată și reaşezată într-o altă 
ordine culturală decât aceea în care ea se aşează în mod spontan, nereflexiv, 
tradiţional. 

Niciodată o societate deschisă nu și-a pierdut șansa „redeschiderii”, 
niciodată dominaţia masei n-a fost absolută pentru că n-a putut şi nu poate 
fi absolută: ea este mereu evaluată, înfruntată, contestată; se găsește 
mereu sub tirul raţionalităţii, reflexivităţii, în obiectivul omului critic şi 
conştient de limitele sale, liber, distins, cultivat. Nu există și nu va exista 
niciodată vreun motiv „pentru ca toate existențele oamenilor să fie con- 
struite după un singur model sau după un număr mic de modele. Dacă un 
om, apreciază J.St. Mill, posedă, într-o proporție cât de cât acceptabilă, 
experiență şi bun-simț, atunci felul său propriu de a-și aranja existența este 
cel mai bun, nu pentru că ar fi în sine cel mai bun, ci pentru că este al său 
propriu” ” 

Luând drept criteriu raportarea la sine a oamenilor, Ortega y Gasset 
împarte umanitatea în două categorii: 

a) într-una intră acei indivizi pentru care a trăi înseamnă a fi în orice clipă 
ceea ce sunt deja, fără a concepe și a face vreun efort de autoperfec- 
ţionare, plutind în viaţă ca niște geamanduri în derivă; 

b) în cealaltă, acei indivizi care, conștienți de imperfecțiunea lor, cer mai 
mult de la ei decât de la ceilalți, aceia care-și îngrămădesc unele peste 


altele îndatoriri şi dificultăţi” 


105. Vezi Jaspers, K., op. cit., pp. 232-233. 
106. Mill, J.St., op. cit., pp. 87-88, s.a. 
107. Vezi Ortega y Gasset, J., Revolta maselor, Ed. Humanitas, Bucureşti, 1994, p. 45. 

Posibilitatea și şansa menţinerii deschiderii societăţii (sau a redeschiderii 


ei) ține, evident, de existenţa și lucrarea celei de-a doua categorii. De ce? 


în primul rând, pentru că omul onest, nobil, elevat acţionează datorită 
unui mobil lăuntric, ce ţine de respectarea propriei demnități. Prin urmare, 
dacă viaţa omului mediocru este inertă, sterilă, viața omului nobil este 
productivă, întemeiată pe efort. Viaţa lui este sinonimă cu o viață de 
eforturi, mereu preocupată de autodepăşire, „de înălțare a ceea ce este 
spre ceea ce se propune ca datorie și exigență” '™, ea este, deci, definită 
prin exigență şi obligaţii, şi nu prin drepturi. 

Omul onest, distins, ştie că nimic omenesc nu există fără efort omenesc. 
„A trăi după plac, spunea Goethe, înseamnă a trăi ca un plebeu ; nobilul 


aspiră la ordine şi la lege Superioritatea scopurilor și intensitatea 
efortului dau măsura nobleţei. 

Știind că a fi om înseamnă a fi insuficient, înseamnă să aspiri şi să nu 
fii gata niciodată (vezi Adler, Bachelard, Dewery, Keyserling, Ortega etc), 
ştiindu-se, deci, nedesăvârșit şi neajungând vreodată să se creadă desă- 
vârşit, omul-onest: 

e cere mereu mult mai mult de la sine decât este și decât poate face la un 
moment dat al experienţei sale ; 
e este, întotdeauna, mai exigent cu sine decât cu ceilalţi”. 

Pe scurt, își dezvoltă ochiul interior, îl ţine mereu deschis, acumulează, 
crește. 

El trăieşte într-o permanentă tensiune, nemulțumit, mirat, interogativ. 
El este cel care trăieşte într-o servitute esențială, fără să considere necesi- 
tatea de a urma o instanță superioară (adică, sporitoare) ca o opresiune'"!. 

în al doilea rând, șansa menţinerii deschiderii societății (sau redes- 
chiderii ei) ţine de omul nobil, onest, pentru că el opune ordinii care îl 
oprimă (îl fărâmiţează, îl descompune, îl anihilează), dreptul de a nu fi 


108. Vezi Idem, p. 87 şi p. 91. 

109. Vezi în /dem, p. 89. 

110. „Individul de elită, scrie Ortega, nu este pretenţiosul care se crede superior 
celorlalți, ci cel care este mai exigent cu sine decât cu alţii, chiar dacă aceste 
aspirații superioare nu ajung să se realizeze în el" (vezi Idem, p. 45). 

111. Vezi Ortega y Gasset, J., op. cit., p. 85. 

oprimat dincolo de ceea ce poate admite/accepta. El este omul revoltat, 
analizat de A. Camus"? 

în al treilea rând, pentru că omul nobil (sau „aristocratul",„seniorul", 
de care vorbește Keyserling) este neinvidios. El poate îngădui şi îngăduie și 
celorlalți să se afirme: nu-l deranjează și nu-l poate deranja afirmarea 
acestora". El ştie și înțelege că, așa cum el are dreptul și simte nevoia 
să-și exprime individualitatea, tot astfel oricare alt om are dreptul și nevoia 
să și-o exprime pe a sa : CĂ fiecare are dreptul la constituirea şi afirmarea 
propriei  unicități. 

în al patrulea rând, pentru că omul nobil, onest este un om liber. El este 
omul libertăţii mari, generoase, prolifice, opusă resentimentului, fricii şi 
vulgarităţii. El acceptă confruntarea cu realitatea, trăieşte cu intensitate, 
activitatea interioară nu încetează niciodată, este pe deplin treaz. Omul 
nobil are simţul identităţii şi valorii sale, are încredere în sine, distinge 
între autentic şi inautentic, dintre aparenţă şi substanță. El acceptă para- 
doxul după care fiecare dintre noi este lucrul cel mai important din univers, 
dar, în același timp, tot atât de insignifiant ca o muscă sau ca un fir de 
iarbă. Tolerează incertitudinea și acceptă nesiguranța în limite raţionale, 
ceea ce nu-l împiedică să creadă în valoarea ideilor şi a sentimentelor 
noastre. își transformă singurătatea în productivitate și poate trăi în spiritul 


dragostei, raţiunii şi credinţei, respectă viaţa sa și a celorlalţi”"*, are 
sentimentul comuniunii sociale”, trăieşte cu francheţe, deschis", în 


întâmpinarea evenimentelor. 
Da 


acceptăm că maturitatea presupune: 

- realizarea propriilor potenţialităţi personale ; 

* o participare autentică a persoanei în câteva sfere semnificative ale 
efortului uman; 


112. Vezi Camus, A., Omul revoltat, RAO International Publishing Company, 
București, 1994, p. 219. 

113. Vezi Keyserling, H., op. cit., p. 190. 

114. Vezi Fromm, E., op. cit., pp. 201-202. 

115. Vezi, în acest sens, lucrările lui A. Adler. 

116. Nietzsche, Fr., Despre genealogia moralei, Ed. Echinox, Cluj-Napoca, 1993, 
p. 29. 

* extensiunea eului; 

+ a nu constitui o povară sau o nenorocire pentru alţii, nici a nu le stânjeni 
libertatea în găsirea propriei identități; 

e toleranță și structură de caracter democratică, toleranţă la frustrare, în 
condiţiile în care „sentimentul securităţii nu este deloc absolut” ; 

- a şti că personalitatea nu poate fi contrafăcută; 

- a avea umor și „o formă oarecare de filosofie unificatoare a vieții” ; 

- o imagine de sine relativ clară, în virtutea căreia individul „își poate 
reprezenta ce i-ar place să fie și ce ar trebui să facă ca individ unic și 
nu numai ca membru al tribului său sau ca fiu al părinţilor săi” 1" (G.W. 
Allport, 1981 și 1991), atunci putem spune că omul nobil, onest, deschis 
este şi se afirmă ca o persoană matură. 


Maturitatea este, după noi, solventul cel mai sigur al dizolvării masei. 


6. Pare că apariția microprocesorului, a calculatorului și a televiziunii 
prin cablu, adică, cerința producerii, stocării şi transmiterii rapide a 
informaţiei, intensificarea comunicării au declanșat (în țările dezvoltate) și 
vor declanșa (în celelalte țări) trecerea de la societatea industrială la cea 
postindustrială, de la democraţia modernă, reprezentativă, la cea post- 
modernă, în mozaic, de la gândirea și morala moderne la gândirea și 
morala postmoderne. Pare că viitorul ne rezervă o societate demasificată, 
debirocratizată, descentralizată, mult mai tolerantă, evoluând într-un ritm 
nemaiîntâlnit până acum. 


ns 


a) Avansând spre economia suprasimbolică "*, țările dezvoltate se dez- 


n9 


industrializează Ele depind de constituirea infrastructurii electronice. 


Se trece de la economia bazată pe forța musculară la cea dependentă de 
puterea minții; accentul se mută de la producție la fazele preproductive şi 


120 


postproductive 


117. Vezi Allport, G.W., Structura și dezvoltarea personalităţii, E.D.P., București, 
1981, passim. 

118. Vezi Tofher, A., Powershift. Puterea în mişcare. Ed. Antet, București, 1995, 
p. 31, 37, 38. 

119. Vezi Naisbitt, J., Megarendinţe. Zece direcţii care ne transformă viaţa, Ed. 
Politică, Bucureşti, 1989, p. 102. 

120. Vezi Friedrichs, G., Schaff, A. (coord.), Microelecrronica și societatea, Ed. 
Politică, Bucureşti, 1985, p. 197. 

Sursa centrală a economiei avansate devine cunoașterea. Ritmul schim- 
bării se accelerează. Inovația devine elementul vital al noii societăţi. 
Companiile se ofilesc și mor dacă nu pot crea un flux nesfârşit de produse 
şi servicii noi. Nevoia de inovaţie devine presantă, curentă, încât firmele 
permit şi cer angajaţilor utilizarea capacităţii lor de inventivitate, crea- 
tivitate, intuiție. Nevoia şi cerința de inovaţie încurajează şi amplifică 
autonomia muncitorului. A trăi înseamnă, de acum încolo, „a tinde spre 


maximum de creativitate”, consideră Servan-Schreiber”. 


b) Totul, de la produse și stiluri de viaţă, până la tehnologii și mijloace 
de informare, devine tot mai eterogen. Se trece dincolo de producția de 
masă, la producţia flexibilă, demasificată. 

Procesul demasificării este accelerat de multiplicitatea mass-media 
însăși. Se trece rapid de la mediul de informare cu opțiune redusă la cel de 
largă opţiune. Se deschide era opțiunilor multiple'”. 

Fiind lente, suprimând descoperirea, inovaţia şi comunicarea spontane, 
dezmembrând informaţia orizontală pentru a o reasambla vertical "A împie- 
dicând, deci, curgerea ei liberă, birocrațiile încep să se clatine. Schimbările 
în mare viteză pretind decizii la fel de rapide. Competiţia necesită inovaţia 
continuă. Or, birocraţia descurajează și viteza, și inovaţia; ea nu fine 
pasul cu ritmul schimbărilor. 

Oamenii încep să abandoneze ierarhiile. în locul lor apare „modelul 
rețelei de organizare şi comunicare”. Neputinţa, indiferența sau încetineala 
sistemului ierarhic de a rezolva problemele societăţii, problemele cetă- 
ţeneşti i-a determinat pe oameni să vorbească și să se consulte direct, în 
afara structurilor birocratice. Structura de rețea pare să înlocuiască treptat 
sistemul instituţional birocratic. 

Rețele se dezvoltă acolo unde metoda ierarhică este incapabilă să asigure 
legăturile orizontale. Ele oferă ceea ce birocrațiile nu pot oferi niciodată : 
legătura pe orizontală dintre oameni. 

Trecerea de la puterea verticală la cea orizontală, determinată de 
rețele, va elibera individul, anticipează Naisbitt. în timp ce ierarhiile produc 


121. Vezi Servan-Schreiber, J.J., Sfidarea mondială, Ed. Humanitas, București, 
1990, p. 16. 
122. Vezi Tofiler, A., op. cit., pp. 337-343. 

stress, tensiune, anxietate, dedublare, conformism, reţeaua încurajează 
comunicarea și cooperarea, înlătura inhibiţia, iar oamenii tind să se educe 
unul pe altul!'*. 

Societatea post-birocratică este și o societate descentralizată. Descen- 
tralizarea înseamnă mai multe posibilități şi mai multe șanse de alegere 
pentru individ și grupurile de indivizi. Mulţi oameni se decid să renunţe la 
căile tradiționale ale asistenţei instituționale în favoarea colaborării cu 
oameni ca ei, care au rezolvat sau încearcă să (-şi) rezolve aceleași pro- 
bleme/dificultăţi, încetul cu încetul, oamenii ajung să se desprindă de 
dependenţă instituţională colectivă, învățând să se încreadă și să se bizuie 
pe ei înșiși. Se dezvoltă și se amplifică, astfel, tendința spre autoajutorare ; 
se trece de la ajutorul instituţional la ajutorul mutual'*. Noua atmosferă 
a autoajutorării (în cele mai variate probleme de viață) facilitează diver- 
sitatea, francheţea, contactul şi colaborarea directe, rezolvarea operativă, 
satisfacția, sentimentul utilității. 

c) Se produc mutații și în lumea culturii, a gândului și a moralei. 
Asistăm la apariţia unei multitudini de ideologii, doctrine, concepţii, 
semnificaţii, fiecare „inflamându-şi aderenţii cu viziunea sa singulară 
asupra realităţii” '*. Se derulează un proces de eliberare a diferențelor, 
cum se exprimă G. Vattimo'”. 

Consensul devine tot mai greu de găsit. Tensiunea culturală și mișcarea 
ideilor cresc. Totul trimite la un respect al diferenţelor şi la o conștiință a 
pluralității. Accentul este pus pe dezacord; a devaloriza şi a exclude 
eterogenul din cultură devine o eroare'”. Toleranţa riscă, însă, să dera- 
peze în indiferenţă. 

Din punct de vedere filosofic, demasificarea determină apariția gândirii 
slabe (cum o numește Vattimo), un mod de reflecţie (pe care-l originează 


123. Vezi Idem, p. 176. 

124. Vezi Naisbitt, J., op. cit, p. 294. 

125. Vezi Idem, pp. 199-200 și p. 223. 

126. Vezi Tofher, A., op. cit., p. 256. 

127. Vattimo, G., Societatea transparentă, Ed. Pontica, Constanţa, 1995, pp. 13-14. 

128. Vezi Postmodernismul. Deschideri filosofice (ediţie îngrijită de Codoban, A.), 
1995, Ed. Dacia, Cluj-Napoca, p. 102. 

la Nietzsche și Heidegger) aflat în opoziţie directă cu gândirea tare (spe- 
cifică perioadei moderne), o gândire care domină, impune, universală, 
atemporală, agresiv egocentrislă, intolerantă faţă de orice pare a o contra- 
zice”; acum, logica lui „ori... ori” lasă drum liber logicii lui „și... și”. 
Cultura postmodernistă adoptă o atitudine mai flexibilă, mai interpretativă 
şi mai conştient „dialogică” He 

în această situație explozivă, de irezistibilă pluralizare", societatea 
trece, după Lipovetsky, în perioada ei postmoralistă, a unei etici slabe și 
minimale, „fără obligație și sancțiune" (cum se exprima, odinioară, Guyau). 
Aceasta înseamnă că în „societatea postdatoriei" spiritul virtuos și rigorist 
nu dispare ; el nu mai este însă socialmente preponderent”. 

Domnia consumului şi a publicității dă sensul fundamental al culturii 
postmoraliste : „acolo unde era beatificată măreția de a te învinge, scrie 
Lipovetsky, acum erotismul la îndemâna oricui, comoditățile confortului, 
forța de șoc a publicității". Stimulând în permanență valorile bunăstării 
individuale, era consumului de-masificat descalifică formele rigoriste şi 
disciplinare ale obligaţiei morale, slăbește legitimitatea formelor de con- 
strângere autoritară (în numele unui sistem moral unic), pe cea a normelor 
victoriene, a îndemnurilor inflexibile și solemne, pentru a se situa în 
favoarea fericirii şi autonomiei individuale'™. Ceea ce trece pe primul plan 
este dreptul egocentric de a nu suferi, de a dispune liber de propria viață. 

îşi face ioc tot mai mult cultura neoindividualistă: cultura gestiunii 
integrale a propriei persoane: „domnia pragmatismului individualist o 
înlocuieşte pe cea a idealismului categoric, criteriile respectului față de 
sine au intrat în ciclul mobil și nedeterminat al personalizării, al psiho- 
logizării, al operaționalizării" ™*. 

într-o era hedonistă şi hipercompetitivă nu mai privilegiem voința pură, 
impersonală, distantă; este nevoie de „pasiunea schimbării, de gustul 


129.Apud. Călinescu, M., Cinci fețe ale modernității, Ed. Univers, București, 
1995, p. 227, s.n. 

130. Vezi Idem, p. 237. 

131. Vezi Vattimo, G., op. cit., pp. 10-12. 

132. Lipovetsky, G., Amurgul datoriei, Ed. Babei, București, 1996, pp. 58-59. 

133. Idem, p. 62, p. 64. 

134. Idem, p. 97. 

iniţiativelor, al riscului şi al experimentărilor ultrarapide”; trebuie făcut 
loc pasiunii pentru invenţie, emoţiei dinamismului, entuziasmului comuni- 
cării deschise; orice act trebuie să devină semn de inițiativă şi de implicare 
a  persoanei'*. 

Momentul ce sacraliza voinţa pură a trecut, susţine Lipovetsky. Aceasta 
nu înseamnă că voința şi efortul nu mai au credit social, ci că sunt tot mai 
puţini cei care cred într-o educaţie disciplinar-rigoristă a voinţei; priza 
acestora la discipoli se dovedește tot mai slabă, iar insistența asupra ei le 
poate compromite acestora însăşi creșterea (formalism, ipocrizie, ură, 
închidere în sine, egoism etc.) Pedagogiile austere ale voinței cedează 
întâietatea pedagogiilor comunicaţionale ale iniţiativei, ale autonomiei, 
ale dezvoltării personale; nu mai atribuim prima apreciere efortului anevoios, 
supunerii categorice, ci implicării de sine şi capacităţii de a se forma. 

Chiar dacă autorul Amurgului datoriei sesizează deplasarea multor 
accente produse de era postdatoriei, credem, totuşi, că tenacitatea și 
autodeterminarea, consecvenţa (raţională) cu sine nu sunt în opoziţie și nu 
împiedică iniţiativa, implicarea, capacitatea autoafirmării, deschiderea la 
schimbare şi comunicare; dimpotrivă, le dă vigoare. 

Prin urmare, credem că o pedagogie a libertăţii nu le poate nici exclude, 
nici evita. 

Din cele arătate până acum, a trage concluzia că între societatea post- 
modernă şi barbarie nu este nici o diferență ar dovedi o gravă confuzie. 
„Cultura individualistă contemporană nu este sinonimă cu barbaria” '*. A 
spune că societatea postmoralistă este hedonistă nu înseamnă că ea este 
abandonată spiralei dezlănţuite a plăcerilor și nici că plăcerea captează 
toate energiile şi intenţiile, nu înseamnă că orice model coercitiv a fost 
înlăturat. în fond, consideră Lipovetsky, „cultura fericirii nu poate fi 
concepută fără un întreg arsenal de norme, de informaţii tehnice şi știin- 
ţifice care îndeamnă la efort permanent de autocontrol și de supraveghere 


de sine”. „A-ţi menţine forma, continuă autorul Amurgului datoriei, a 
lupta contra ridurilor, a avea gri 


să ai o alimentaţie sănătoasă, a te 
bronza, a-ţi păstra silueta, a te relaxa”, înseamnă că fericirea individuală 


135. Idem, p. 141. 
136. Idem, p. 107. 

nu poate fi separată de „efortul de dinamizare, de întreţinere, de gestiune 


optimă a persoanei”. Obţinerea fericirii personale nu se (mai) limitează la 
consumul demasificat; ea este de natură activă, constructivistă ; „nu mai 


este vorba, că altădată 


de a ne domina la modul ideal pasiunile, ci de a 
optimiza potenţialul de care dispunem; nu acceptarea resemnată a trecerii 


timpului, ci tinerețea veșnică a trupului”, nu îndestularea copleşitoare și 
paralizantă, ci refacerea potentelor. Etica postdatoriei dă naștere unor noi 
imperative (tinerețe, sănătate, supleţe, formă, sex) ale autoconstrucţiei. 
fără îndoială personalizate, dar creând o stare de hipermobilizare și re- 
ciclare permanentă!” 

Deși sunt mai puţin moralizatoare, mai puţin drastice, mai puţin sigure 
de ele, regulile nu încetează să organizeze și să structureze raportul social 
faţă de senzualitate'”. 

în prezent, în aceste vremuri de trecere, de căutări şi de reconsiderări, 
în societate se confruntă două tendinţe antinomice ale individualismului, 
confruntare de care depinde soarta și evoluţia societăţii postindustriale : 

* Una stimulează plăcerile imediate, fie că sunt legate de consum, dis- 
tracţie sau sexualitate. Este un individualism inadaptat, surescitat, fără 
viitor. Este individualismul fiecăruia pentru sine şi al devizei „după 


mine potopul! " în cazul acestei tendinţe, hedonismul exprimă şi accen- 
tuează cultul individualist al prezentului, descalifică valoarea muncă, 
contribuie la desocializarea, destructurarea şi marginalizarea pronunțată 
a individului; este un hedonism neînfrânat şi depersonalizam. în ter- 
meni etici, este vorba de individualismul iresponsabil. 


+ Cealaltă privilegiază gestiunea „raţională” a timpului şi a corpului, 
„profesionalismul” în fiecare lucru, obsesia excelenţei și a calităţii, a 
sănătăţii şi igienei. Hedonismul se asociază cu autoproducția narcisică 
igienică și sportivă. Este un hedonism prudent şi integrator. Indivi- 
dualismul este integrat și autonom, preocupat să gestioneze, atașat de 
reguli morale, de echitate, de viitor. în termeni etici, este vorba de 
individualismul responsabil”. 


137. Vezi Idem, pp. 66-67. 
138. Vezi Idem, p. 94. 
139. Vezi Idem, pp. 23-24, pp. 67-68. 

în opinia lui Lipovetsky, sarcina cea mai importantă a societății demo- 
cratice, a culturii este aceea de a provoca reculul individualismului ires- 
ponsabil, de a gândi condiţiile politice, sociale, antreprenoriale, şcolare 


capabile să susţină progresul individualismului responsabil. în acest 
context, autorul consideră necesar „să reabilităm inteligența în etică", 
inteligență care nu prescrie abolirea intereselor personale, ci modelarea 
lor, care nu reclamă eroismul dezinteresului, ci căutarea unor compromisuri 
rezonabile, a unei „drepte măsuri”, adaptate împrejurărilor şi oamenilor 
așa cum sunt”. 

Se prefigurează o etică bazată pe dialog, contextuală, o etică a respon- 
sabilității, orientată spre căutarea unui echilibru între eficacitate şi echitate, 
între profitul individual și cerinţele celorlalți. 


Concluzii 


Experienţa de până acum a omenirii a dovedit că societatea deschisă, 


democratic: 


nu se realizează de la sine. Legităţile, normele și valorile 
vieţii cotidiene, mediocre, la fel de imperturbabil și de sigur se pot impune 
precum legile naturale (chiar dacă știm că sunt diferite) încât, în fond, o 
pot închide. 

De asemenea, cât timp democraţia impune domnia numărului, mai mult 
sau mai puţin tacit, facilitând conformismul, masificarea, manipularea, 


societatea deschisă se află riscant de aproape de societatea închi: 

Domnia numărului a însemnat - cel puţin, până acum - domnia omului 
mediu, omului-masă. Omul-masă este omul infantil, autosuficient. El își 
barează accesul la libertatea mare, sporitoare, autoedificatoare, inepui- 
zabilă; rămâne la stadiul libertăţii mărunte, oarbe, haotice, epuizabile, 
ruinătoare. Omul-masă este omul care îşi caută siguranţa şi confirmarea în 
reacția celorlalţi. 


Pentru că există, totuşi, nevoia omului de a se simţi individual, ea este 
satisfăcută prin preocuparea pentru diferențieri exterioare, pe cât de minore, 


pe atât de trecătoare, pe cât de frivole, pe atât de zgomotoase. 


140. Idem, p. 26, s.n. 
141. Vezi Forster, Fr. W., Educația cetățenească a tineretului şi adulților, Ed. Minerva, 
București, 1914, p. 90. 

Credem că ideea lui Forster rămâne încă valabilă: oamenii cedează 


1 


imboldului mediocrităţii datorită lipsei unei „îngrijiri lăuntrice” reale 
Or, societatea democratică presupune oameni maturi. Dacă este lăsată la 
voia întâmplării, dezvoltarea omului se dovedește neputincioasă în faţa 
dorințelor primare. Deoarece instanța rațiunii se dezvoltă treptat, iar prin 
educaţie este stimulată și sprijinită forța coordonatoare a spiritului, a 


*. Oriunde a 


instanţelor valorice, dezvoltarea omului reclamă educaţie! 
fost realmente prezentă, educaţia a înlăturat spiritul mediocru. înțeleasă 
într-un anumit sens (pe care-l vom prezenta în paginile ce urmează), ea 
poate susţine trecerea individului de la libertatea mică, dată, la libertatea 
mare, cucerită, de la infantilism, la maturitate. Pe scurt, prin educaţie, 
individul poate evita încremenirea în infantilism. 

Chiar da 
prin intensificarea comunicării orizontale, societatea postmodernă nu 


se anunță ca demasificată, debirocratizată, descentralizată, 


exclude şi nu poate exclude educaţia, deoarece : 


- [Individul se vede nevoit să facă fi 


fluxului informaţional. Pentru că 


într-o societate dominată de informaţie nu sunt excluse situațiile de 


poluare informaţională, capacitatea individului de a face ordine în 
haosul informaţional (real sau aparent), de a controla informaţiile prin 
selecţie, ierarhizare, prelucrare, de a identifica și elimina elementele 


irelevante, erodate sau inutile" 


, devine o trăsătură necesară, fără de 
care nici nu s-ar putea pune problema libertăţii lui. 
* Individul se vede nevoit să facă față angoasei, fiagilității sale emo- 


ționale, psihologice. în era neoindividualistă, în contextul în care 


fiecăruia i se recunoaşte autonomia, fragilitatea emoţională a persoa- 


nelor crește; ea este generatoare de stress și de anxietate cronică”. 

- Omul se află în fața a două orientări/tendinţe ale individualismului: 
individualismul responsabil, organizator și cel iresponsabil, dezorga- 
nizator. Prin educaţie, se încearcă încurajarea primului și inhibarea, 
descurajarea celui de-al doilea. 


142. Vezi Geissler, E.E., Mijloace de educaţie, E.D.P., Bucureşti, 1977, p. 23. 
143. Vezi Servan-Schreiber, J.J., op. cit., pp. 56-57. 
144. Vezi Lipovetsky, G., op. cit., p. 83, 102. 

* Omul se vede nevoit să răspundă creativ, dinamic la solicitările profe- 
siunii sale. Gustul implicării şi al iniţiativei, pasiunea schimbării, 
dinamismul și comunicarea deschisă devin trăsături firești ale oricărui 
membru al societăţii postmoderne. 

*  Demasificarea ar putea rămâne doar la nivelul aspectelor, problemelor, 
opţiunilor neesenţiale, de suprafaţă. 

Așadar, elaborarea unei pedagogii a libertăţii este binevenită. Ea favo- 
rizează, susţine şi întărește o implicare mai de fond a omului în viața lui. 
Ea ar duce la restrângerea infantilismului social şi, în aceeași măsură, la 
Stimularea proceselor maturizării umane. S-ar putea, astfel, tinde spre 


acea unică democraţie demnă de om: aceea realizată între egali nu la 
nivelul de jos, (vizată de omul masă, al satisfacerii cerinţelor naturale, al 


uniformiză R 


ii spirituale, al primitivății), ci la cel de sus'“ (al posibilității 
fiecăruia de a crește, de a se îmbogăți spiritual şi a-și exprima originalitatea, 


ceea ce are mai autentic uman). 


145. Vezi Keyserling, H., op. cit., p. 83. 


Capitolul II 


Pedagogia românească interbelică 
și problema libertăţii în educaţie 


1. Problema libertăţii în educaţie a fost constant prezentă în pedagogia 
românească interbelică. 

Sub influența pedagogiei universale, rezonând cu noile curente care 
apăreau și se dezvoltau în literatura dedicată educaţiei, pedagogii noștri 
s-au raportat întotdeauna la ele, precizând limitele şi modul în care eie 
puteau să fie aplicate la școala românească. 

Alături de problema idealului educaţional, de cea a armoniei sociale, a 
individualităţii și localismului, a problemei personalităţii, a educaţiei naţio- 
nale, gândirea pedagogică românească interbelică a făcut din problema 
libertăţii individuale în educaţie o preocupare constantă, serioasă!. 

Chiar dacă fac dese referiri la concepția lui E. Durkheim, pedagogii 
noştri interbelici n-o preiau necritic. Cu toate că majoritatea au o autentică 
deschidere socială, deschidere fără de care, de altfel, nu s-ar putea vorbi 
despre educaţie, totuşi ei rămân la o anumită distanță față de ideile cele- 
brului sociolog francez. între altele, C. Narly nu împărtășește ideea relației 
de subordonare directă, automată a individului faţă de cerinţele şi idealurile 
societăţii, chiar dacă demonstraţia gânditorului francez are o elevată ţinută 
ştiinţifică. C. Narly nu este de acord, de exemplu, că fericirea societăţii ar 
duce în mod automat la fericirea individului. El observă că, așa cum 
concepe Durkheim educaţia, ea ar face din individ unealta societăţii, 
concluzie cu care nu este de acord. 


1. Atunci când nu au evitat o asemenea problemă, preocupările pedagogiei post- 
belice românești i-au acordat puţin spaţiu (considerabil mai puţin decât 
pedagogii noștri interbelici); ea a fost tratată în limitele ideologiei impuse de 
regimul politic. 

își 


Pedagogul român nu rămâne numai la critica sociologului francez, ci 


își 


formulează propriul punct de vedere; oricine aprofundează problema 
va da seama că există - precizează Narly - „.un anumit grad de independență 
față de societate la care individul are dreptul şi că există o anume fericire 
pur individuală care n-are nimic de-a face cu societatea și care trebuie 
lăsată tuturora, ba chiar trebuie să-i ajutăm pe toți să şi-o câştige, bine- 


înţeles, neatingând dreptul la fericire a celorlalți membri ai societăţii, 

totuși independent de ei”? 

Din aprecierea formulată de Narly deducem următoarele : 

* Libertatea societăţii nu se confundă și nu se poate confunda cu liber- 
tatea indivizilor săi; este contestată, prin ui mare, fatalitatea socială şi 
istorică. 

* Se desprinde ideea că fiecare individ are dreptul la manifestarea propriei 
sale libertăţi. 

* Mai mult chiar, că fiecare individ in virtutea dreptului pe care-l are - 
trebuie ajutat, stimulat, angajat să-și cîştige propria libertate. 

+ Manifestarea libertăţii fiecărui individ să nu afecte/e fericirea semenului 
său, decât, eventual, în sensul amplificării ei. 

- încrederea pedagogului nostru în disponibilităţile individului de a-și 
cuceri și manifesta libertatea şi de a ţine seama - totodată - de aspiraţia 
la fericire a celorlalți. 

e Libertatea indivizilor se manifestă numai în societate, adică, numai 
participând la viaţa comunităţii, printre semeni. 

O asemenea concepție este împărtășită - cu nesemnificative diferenţe - 
şi de I. Găvănescul, G.G. Antonescu, I.C. Petrescu, LI. Gabrea. între toți 
însă, profesorul de la Cernăuţi se ocupă mai pe larg, în opera lui, de 
problema libertăţii și a sensului ei în educaţie. 

Dacă educaţia nu urmărește să se transforme în dresură, iar pe oameni 
să-i transforme în animale, atunci ca, ca „influențare intenţionată”, nu-i 
poate răpi individului libertatea. Mai mult, susține Narly, în măsura în care 
educaţia înseamnă „introducerea indivizilor în cultură şi civilizație”, cul- 
tura și civilizaţia constituind „tocmai produsul libertăţii omenești”, ea nici 


2. Narly, C, Educaţie şi ideal, Ed. Casei Școalelor, București, 1927, pp. 29-30. 

nu s-ar putea îndrepta împotriva a ceea ce-i stă ca esență, însuși generatorul 
culturii: libertatea individuală’. 


Presupunând spontaneitate în a 


țiuni, inițiativă, libertatea „se opune 


receptivită: sclavice și mecanice”, pasivităţii“; ea presupune acțiune 


potrivit cu direcția imprimată de forța interioară a individului . 

Nu se poate vorbi însă, de o libertate absolută, adică de manifestarea 
neîngrădită a forței interioare a individului. 

a) Mai întâi, pentru că fiecare poartă în sine „o anumită predestinare”, 
crede Narly. ce ţine de structura psihică particulară“, de ceea ce i-a fost dat 
individului prin naştere şi care-i delimitează individualitatea. Sub ame- 
nințarea eşecului sau a unei vieți de rutină, o asemenea limită nu poate fi 
încălcată sau ignorată. 

Rezultă, prin urmare, că a ne manifesta „în sensul cei mai pur al legii 
noastre individuale”, în conformitate cu originalitatea noastră specifică, 
devine, după Narly, singura posibilitate rațională pentru a ne îndeplini 


menirea”; 


; de asemenea, rezultă că educaţia va ţine seama și va cultiva 
fiecăruia, în primul rând, predispoziţiile sale". 

b) în al doilea rând, nu se poate vorbi de o libertate absolută, pentru că 
omul trăieşte în colectivitate. Fiecare libertate individuală o limitează şi o 
delimitează pe cealaltă. Sensul educaţiei nu poate fi numai acela de a 
asigura maxima dezvoltare a originalității sale specifice, ci și acela de a 
asigura armonizarea libertăţilor individuale. Educaţia ar avea rolul unui 
agent de circulaţie, adică pe acela de a îndruma pe fiecare în sensul 
dezvoltării individualităţii, potrivit înzestrării sale ereditare, pe de o parte. 


3. Vezi Idem, p. 167. 

4. Narly, C, Pedagogia generală, Ed. Cultura Românescă, S.A.R., București, 
1938, p. 407. 

5. Narly, C, Educaţie şi ideal, Ed. Casei Școalelor, București, 1927, p. 164. 

6. Vezi Idem, p. 76. 

7. Prin modul cum înţelege libertatea, C. Narly se află în preajma ideii lui Fichte, 
pentru care „puterea de manifestare conform propriilor legi ale individualităţii” 
ar însemna însăși libertatea (vezi Narly, C, Pedagogia generală, Ed. Cultura 
Românească, S.A.R., Bucureşti, 1938, p. 138). 

8. Narly, C, Pedagogia socială și personalitatea, Ed. Casei Școalelor, Bucureşti, 
1928, p. 29. 

şi pe acela de a supraveghea armonizarea libertăţilor individuale existente, 
pe de altă parte. în concepţia profesorului de la Cernăuţi, nu există libertate 
acolo unde nu există armonie ; unde dispare armonia, dispare şi libertatea; 
prin urmare, numai prin păstrarea (sau recuperarea) armoniei poate fi 
păstrată (sau recuperată) libertatea individuală. De aceea, „pentru această 
armonizare care coincide cu manifestarea adevăratei libertăţi, educaţia are 
dreptul să intervină activ, sprijinind şi înăbușind anumite porniri și mani- 
festări" °, precizează Narly. 

Libertatea individuală poate fi asigurată și apărată nu prin asigurarea şi 
apărarea libertăţii individuale însăşi, ci veghind ca armonia socială să nu 
fie încălcată. A impune limite în numele armoniei nu înseamnă o ştirbire 
a ei; căci orice manifestare a libertăţii care lezează manifestarea altei 
libertăţi își anulează singură condiţia de a se mai manifesta. 


Aşadar, aceste inevitabile restricții impuse libertăţ 


îl protejează pe 
individ și îl previn de pericolul pierderii propriei libertăţi. „Educaţia, 
susține Narly, prin intervenţia ei, prin înăbușirea unor tendinţe şi sprijinirea 
altora nu face decât să reintegreze pe om în libertate, să-i redea libertatea 
pe care a pierdut-o sau era pe cale s-o piardă” ". 

Decurge că libertatea individuală se poate exprima numai în limitele 
acceptate de armonia socială, ea fiind subordonată necesităţii realizării și 
respectării ei. Numai aşa își poate asigura posibilitatea de a fi. 

Tentativa libertăţii individuale de a încălca cerinţele armoniei sociale 
este sinucigașă. Educaţia va preveni o asemenea evoluţie. încă de la început, 
individul va fi obișnuit să respecte suveranitatea armoniei, decât să resimtă, 
mai târziu, frustrările impuse de ea. „Educaţia, deci, conchide Narly, 
respectând libertatea omenească la fiecare individ în parte, trebuie să 
respecte în același timp și libertatea totalităţii și trebuie să deprindă pe 
individ cu acest respect” ”. 

Rezultă că educaţia poate să ofere și să respecte libertatea individuală 
numai dacă este preocupată, simultan, de asigurarea și menţinerea armo- 
niei sociale. 


9. Narly, C, Pedagogia generală, Ed. Cultura Românească, S.A.R., București, 
1938, p. 147. 

10. Idem, pp. 147-148. 

11. Idem, p. 148. 

c) în al treilea rând, nu poate fi vorba de o libertate absolută, pentru că 
libertatea individuală nu înseamnă absenţa oricărei determinări. Dimpo- 
trivă, ea presupune o ierarhie interioară a valorilor, o determinare potrivit 
cu chemarea fiecăruia, o anumită disciplină. Deslușirea propriei chemări, 
a propriei vocaţii nu este deloc ușoară. Ea presupune „migăloasa ucenicie 
în cadrul valorilor conformiste”, scrie Narly, adică, înţelegem noi, în 
preajma valorilor consacrate și recunoscute de societate, validate și asimi- 
late de cultura universală și naţională. Prin urmare, „pentru a ajunge la 
libertate, trebuie un efort susţinut în cadrul acestor valori, ceea ce ne 
prilejuieşte disciplina. Apoi - continuă Narly - de îndată ce am început să 
ne manifestăm creator, disciplina înseamnă efort susţinut în cadrul ierarhiei 
interioare, înseamnă, deci, libertate” '\ 

Nu putem vorbi de libertate individuală fără disciplină. Ea presupune 
două momente : primul, migăloasa și consecventa ucenicie înlăuntrul lumii 
valorilor deja existente în cultura și viaţa unei societăţi; al doilea, efortul 


creator, coordonat şi controlat de ierarhia (valorică) interioară: respectiv, 
efortul creator în marginea valorilor asimilate şi a principiilor morale 
acceptate. 

Pe scurt, libertatea individuală presupune ordinea interioară, determi- 
nismul spiritului”. 

d) Există şi o a patra limită în calea realizării libertăţii absolute. Fiecare 
om în parte, crede Narly, este înzestrat cu „instinctul perfectibilităţii” ; el 
cere fiecăruia propria desăvârșire". Prin urmare, fiecare individ își va 
dori propria desăvârşire. Ca şi în cazul asigurării armoniei sociale, limita 
constă în cerința „respectării și ajutorării celorlalți în procesul lor de 


"as 


realizare, de desăvârşire 


12. Idem, p. 407. 

13. Ca majoritatea marilor noștri gânditori interbelici, Narly a aderat și cultivat 
ideile lui Kant (inclusiv cele despre libertate). El a apreciat, totodată, ideile 
lui N. Hartmann despre libertate, cuprinse în lucrarea Ethik, Berlin und Leibzig, 
1926 (vezi Narly, C, Pedagogia generală, Ed. Cultura Românească, S.A.R., 
București, 1938, pp. 133-140). 

14. Vezi Idem, pp. 237-238. în acelaşi instinct credea și profesorul Şt. Bârsăneșcu 
(vezi, în acest sens, învățătorul român contemporan și destinul neamului, 
Tipografia Alex. Ţerek, lași, 1939, p. 7). 

15. Idem, p. 236. 

In tendinţa fiecăruia de perfecționare şi autddesăvârșire nu se poate 
încălca dreptul celuilalt de a-şi urma același instinct. Propria noastră 
desăvârșire ar fi compromisă, imorală dacă s-ar realiza prin descurajarea 
sau stoparea altei dorințe de desăvârșire și autoperfecționare. De aceea, 
s-ar părea că libertatea fiecăruia depinde de libertatea celuilalt, că șansa de 
a ne perfecționa depinde de măsura în care lăsăm şi celorlalți şansa 
desăvârşirii; mai mult. în măsura în care participăm la desăvârşirea altora. 
Sprijinul și încurajarea desăvârşirii unui individ implic 


„ totodată, şi 

desăvârşirea celor care o sprijină şi o încurajează. Pentru Narly, „libertatea 

şi desăvârşirea sunt noţiuni corelative” '. Mai multă desăvârșire înseamnă 
mai multă libertate, iar mai multă libertate înseamnă o mai profundă 
posibilitate de (auto)perfecţiune, fie prin sine, fie ajutând pe altul/alţii, fie 
cu ajutorul altuia/altora. 

în pedagogia românească interbelică, libertatea individuală presupune, 
cel puţin, următoarele componente : 

- A trăi şi a acționa liber înseamnă a trăi și a acţiona conform voinței 
individuale. Problema libertăţii este problema autodeterminării. 

- Dara trăi și a lucra liber mai înseamnă şi a trăi și a lucra „conform unor 
motive venite din reflexiune, din judecată, din raţionament, din combi- 
nări de reprezentări sau idei, iar nu impulse senzaţionale și percepțio- 
nale", cum se exprimă I. Găvănescul. Așadar, libertatea individuală 
constă tocmai în dominarea ființei naturale de către ființa spirituală, 
mai bine-zis, ea este viața trăită conform raţiunii, iar nu sub imperiul 


„impulsiilor schimbătoare ale momentului 


în fond, subliniază marii noștri pedagogi interbelici (între ei, Găvănescul, 
Narly, Antonescu), „în această putere de a se sustrage de la sugestiile și 
influenţele excitaţiilor actuale stă, ce e drept, superioritatea omului asupra 
celorlalte animale şi superioritatea maturității asupra copilăriei și tinereţii. 


Dar ea nu exclude, ci implică determinarea prin motive” *. 


Prin faptul că 

16. Idem, p. 238. 

17. Găvănescul, I. Manual de instrucție şi educaţie morală - pentru şcolile secun- 
dare, Ediţia a IIl-a, Ed. Librăriei „Universala” Alcalay şi Co., 1929-1930, 
p. 147. 

18. Ibidem. 

omul „îşi poate suspenda hotărârea şi acțiunea până va cântări bine 

circumstanțele mişcărilor sale, eficacitatea mijloacelor și importanța țintei, 

el devine liber în comparaţie cu celelalte animale, care sunt jucăriile şi 
sclavele momentului, ale impresiilor nemeditate”. Prin aceasta însă, el, 

omul, nu se sustrage de la legea generală a voinţei, ţine să precizeze I. 

Găvănescul, adică „de-a evita durerea și de a căuta maximul unei stări de 

mulţumire” ”. 

Aşadar, rezultă că: 

- cea de-a doua componentă (= fiinţa spirituală) constituie componenta 
cea mai importantă în analiza şi manifestarea, ca atare, a libertăţii; 

* libertatea şi manifestarea ei autentică presupun, ca element esențial, de 
adâncime, prudența, stăpânirea de sine, respectiv, puterea „de-a ne 
sustrage de la influenţele prezentului spre a lucra (și trăi - n.n.) conform 
unui ideal de viaţă, unui 


alcul de viitor"”. Aşa și acum, putem constata 
că voinţa liberă e totuna cu voința rațională, de vreme ce ea presupune 
„a nu lua decizii în pripă, după impulsiile trecătoare ale senzaţiilor, 
după o superficială considerație" 


2. în pedagogia românească interbelică, libertatea individuală nu poate 
fi separată de libertatea morală; libertatea individuală este înțeleasă ca 
libertate morală. 

Libertatea presupune cu necesitate o anumită orientare, un sens. Fără 
sens, libertatea nu există; există doar iluzia ei, ca îngrămădire de gesturi 
haotice și fapte provocate de întâmplare. lar cei care se lasă ademeniţi de 
o atare iluzie, se închid în limitele unei palide prezenţe în lume. 

Orientarea libertăţii poate fi dată, fie de contextul imediat al vieţii, fie 
de „norma suverană a legii morale”, care deschide omului șansa realizării 
personalităţii” 


Pentru pedagogii noștri, legea morală este cosubstanţială 
libertăţii individuale. Fără ea, libertatea nu are nici o șansă de împlinire a 
individului: „ea (legea morală - n.n.) nu este un ordin arbitrar, expan- 
siunea voinţei unei ființe oarecare; nu este un edict convenţional, produs 


19. Idem, p. 149, s.a. 
20. Idem, p. 14. 
21. Idem, p. 42. 
22. Idem, p. 129. 

al reflexiunii unuia sau deliberării mai multora; ci este, ca și legea naturală, 
constatarea unui fapt, a unor raporturi dintre om şi societate, raporturi 
de natură a conserva societatea şi a realiza buna ei stare”", consideră 
I. Găvănescul. Reper fundamental al libertăţii umane, legea morală sună 
astfel: „Lucrează în așa fel ca principiul activităţii tale să poată deveni 


m24 


regulă de activitate tuturor oamenilor, pentru binele general scrie 


I. Găvănescul. Ea mai poate fi citită şi, deci, înțeleasă și astfel: 

- Acțiunile tale să fie de aşa natură ca, dacă oricare om ar face în aceleași 
împrejurări ca tine, să rezulte un spor de bine și de fericire pentru toți. 

e  Poartă-te astfel ca să contribui la împuţinarea durerii în lume și la 
sporirea bunei stări în general. 

-  Caută-ţi fericirea ta în a produce fericirea altora”. 

în concluzie, reamintind că manifestarea libertății unui individ nu se 
poate face în detrimentul libertății celorlalți indivizi ai grupului, ai comu- 
nității, rezultă: 

- La scară individuală, libertatea nu se confundă și nici nu se intersectează 
pe vreo coordonată cu voluntarismul şi viaţa pusă la discreţia aparenţelor. 

- La scară socială, nu se confundă cu anarhia şi escaladarea tacită şi fără 
scrupul a luptei pentru putere. în fond, lupta pentru putere se dă în sfera 
iluziei, întrucât adevărata putere rezidă în muncă şi creativitate; prin 
urmare, adevărata luptă nu constă decât în lupta cu tine însuţi (cu 
comoditatea, cu imperfecţiunile, cu vanitatea etc). 

Pe scurt, libertatea înseamnă cârmuire de sine, a şti cum să te porţi 
„față de înfățișarea durerii şi faţă de ademenirile plăcerii”. Căci, sunt 
dureri „care înfruntate te duc la ţinta urmărită de idealul vieţii. Și sunt 
plăceri care, ascultate, te duc la prăpastie”, scrie I. Găvănescul”. 


3. I. Găvănescul atenţiona în Manualul său de instrucţie şi educație 
morală asupra pericolului de a ne pierde libertatea, ceea ce sugera datoria 
noastră de a ne-o apăra. „Orice tinde a nimici libertatea noastră, menţiona 
acesta, trebuie înlăturat. Datoria noastră relativ la voință se rezumă în grija 


23. Idem, p. 180, s.a. 

24. Idem, p. 125. 

25. Vezi Idem, p. 178. 

26. Vezi Idem, pp. 13-14, s.a. 

de a păstra libertatea ei. Voința este liberă atunci când ne hotărâm să 
acționăm sau să lucrăm conform intereselor durabile ale vieţii noastre, în 
urma unei deliberări chibzuite"” 

Referindu-se la aceeași problemă, C. Narly consemna în Ideal și 
educație, în 1927, că ne-au fost răpite și continuă a ne fi răpite multe 
libertăți. De aceea, opina autorul, „datoria noastră este de a veghea ca cel 
puțin libertatea noastră interioară în caracterul ei general omenesc, indife- 


rent de loc și de timp, să ne rămână neatinsă” 


- înţelegem, de aici, că: 

+ centrul nostru, cel mai rezistent și mai intim, este libertatea interioară. 
De aceea, ea presupune o forță (exterioară) pe cât de puternică, pe atât 
de inumană pentru a ne fi răpită; 


* pierderea (adică 
prăbușire ; 


anularea) ei înseamnă totală anulare de sine ; o fatală 


- totuşi, și libertatea interioară poate fi pierdută, dacă nu ne-o apărăm - 
și, deci, dacă nu ne-o cucerim - ori de câte ori ne este ameninţată; 


* fiind cea mai intimă formă de manifestare a libertă ne-o putem refuza 


chiar noi înșine, într-o manieră mai mult sau mai puţin conștientă ; 

e poate că celelalte forme ale libertăţii depind sau nu de individ, pentru 
a le deţine și folosi; cert este însă că depinde - cu siguranță - de el 
însuşi dacă deține sau nu libertatea interioară. 


în esenţă, libertatea se pierde atunci când n-are un suport moral, sau - 
într-un sens mai tare - atunci când n-are ca reper legea morală. 

în labirintul vieţii există numeroase capcane în calea anulării libertăţii 
reale şi a încurajării falsei libertăţi. Enumerăm câteva: 

- poftele, patimile și relele deprinderi (viciile). într-o astfel de ipostază, 
urmând etica stoică, I. Găvănescul recomandă a rezista poftelor. Rezis- 
tența se referă la respingerea lanţului „ce ni-l prezintă un inamic 
amăgitor. A împuţina trebuinţele este a ne emancipa, în acelaşi grad, 
din o robie, este a ne câștiga sau păstra libertatea”. De aceea, „este 
prudent a ne interzice, de la început, orice poftă sau acţiune care ar 
avea tendinţa să se transforme în patimă sau în viciu”; 


27. Idem, p. 39, s.n. 
28. Narly, C, Educaţie și ideal, Ed. Casei Şcoalelor, Bucureşti, 1927, p. 160. 
29. Găvănescul I., op. cit., p. 40, s.a. 

- hotărârile rapide, nedeliberate sau, într-un context mai larg, trecerile 
pripite de la o hotărâre la alta sub pasiunea impresiilor și a îngrijorării 
(panicii) de moment"; 

- amânarea actului: „o voinţă își pierde repede libertatea dacă nu câștigă 
şi tăria”. Nemanifestându-și libertatea, individul se deprinde treptat cu 
„greutatea lanțului impus de actualitate”, de încorsetările imediatului, 
trăind în potenţialitate și cu gândul posibilităţii”. 


4. Dacă educaţia nu vrea să se transforme în dresură (sau să se confunde 
cu dresura), iar pe oameni să-i transforme în sclavi, atunci ea nu se poate 
realiza iară respectarea şi încurajarea libertăţii individuale”. 

Foarte bun cunoscător al istoriei pedagogiei, G.G. Antonescu arată că, 
în problema raportului dintre educaţie şi libertate, s-au confruntat două 
curente: curentul optimist și curentul pesimist. 


a) Curentul optimist (sau „educaţia nouă"). în contextul în care, în 
şcoală, se manifestă tendința de sufocare a individualităţii, printr-o edu- 
caţie și instrucție uniforme, mecanice, formale, acest curent are meritul de 
a fi formulat și semnalat problema. Principalii lui reprezentanţi sunt: J.-J. 


Rousseau, E. Key, Decroly, Cousinet. 

Omul - susţine acest curent” - se naște bun de la natură; ar fi, deci, 
suficientă sprijinirea dezvoltării lui naturale, fără a opune vreo rezistență 
evoluţiei libere a individualităţii”, care se dezvoltă în direcţia binelui. 
Generaţia matură nu-și poate impune legile sale copilului: copilul este 
autoritatea supremă; el este astrul zilei. Şcoala este o adevărată distrugă- 


toare de personalităţi: legi colective, sentimente colective, datorii colective 


30. Vezi Idem, p. 39. 

31. Vezi Idem, pp. 42-43. 

32. „Educaţia se face cu tendinţa de a nu impieta libertatea individuală, fapt de 
care dresura nu ţine seamă”, scrie Narly (vezi Educaţie și ideal, Ed. Casei 
Şcoalelor, Bucureşti, 1927, p. 30; de asemenea, şi p. 36) 

33. Cele două orientări sunt prezentate așa cum apar ele în viziunea lui 
G.G. Antonescu (vezi Pedagogia generală, Institutul Pedagogic Român, 
București, 1930). 

34. Antonescu G.G., Pedagogia generală. Institutul Pedagogic Român, București, 
1930, p. 493. 

asupresc conștiința personală. „A trata pe copii - încă de la vârsta de 2-3 
ani în grădinițele de copii - ca pe o turmă, care face aceeași muncă după 
același plan, nu înseamnă a educa oameni, ci numere”, susţine E. Key. Ea 
recomandă întărirea conștiinței morale individuale, care să ne sancționeze 
acţiunile. 

în viziunea „educaţiei noi”, „ar trebui să fie nimicită din temelie școala 
actuală, al cărei rezultat este un creier uzat, nervi slabi, lipsă de origi- 
nalitate, slăbirea simțului de observaţie, asuprirea tendinţelor idealiste etc. 
Din tO3te acestea rezultă omul lipsit de încredere în sine, sclav al mediului 
în care trăieşte, ascultând mai mult de opinia publică decât de propria lui 
conştiinţă, pe scurt, un om lipsit de personalitate. Numai o educaţie 
organică, adică din lăuntru în afară, având drept normă însușirile indivi- 
duale ale copilului” poate crea o generaţie superioară. Să nu le mai 
impunem, așadar, copiilor propriul nostru ideal, ci să-l căutăm în sufletul 
lor şi să-l cultivăm. 

Consecința ultimă: dezvoltarea liberă a individualităţii în vederea 
formării caracterului personal”. 


b) Curentul pesimist (sau rigorist) (al cărui nucleu teoretic se află în 
cultura germană). Premisa de la care pleacă este aceea că răul e înnăscut 
naturii omenești; prin urmare, opţiunea cea mai justificată ar fi o educaţie 
severă. Adevăratele caractere nu se pot forma decât printr-o educaţie 
severă, bazată pe supunere și stăpânire de sine. Rigoriștii susţin că 
numai aceia la care „raţiunea predomină asupra simțurilor, subordonând 
activitatea lor principiilor morale și care au fost obișnuiți cu munca şi cu 
greutăţile vieţii pot fi consideraţi ca oameni de caracter. Numai cine a 


n3e 


învăţat să fie supus şi să se stăpânească poate deveni liber" (comentează 


G.G. Antonescu). 

Curentul rigorist stă sub semnul gândirii kantiene. El susţine că liberta- 
tea morală se caracterizează prin aceea că „voința noastră este subordonată 
unor norme dictate de propria noastră conștiință și luptă împotriva tendin- 


telor venite din afară”. După cum se vede, o altă premisă - legată de 


35. Vezi Idem, pp. 497"99. 
36. Vezi Idem, pp. 493 ; 495. 

prima - este aceea că „elementul superior al naturii omenești este raţiunea, 
nu simţurile, care ne fe 


 curioși, libertini, sclavi ai înclinațiilor momentane 
şi ai instinctului. Copilul nu e liber. Va fi când legea morală va deveni o a 
Până atunci, el trebuie constrâns. „Numai prin ordine, 


respect şi disciplină putem ajunge la libertatea morală", apreciază I. Kant. 
Adversar consecvent al „educaţiei libere", Paulsen socoteşte că acest 

tip de educaţie nu poate forma o generaţie viguroasă, rezistentă, tare, 

activă; ci, dimpotrivă, una nemulțumită, slabă, leneșă. El propune, de 
aceea, revenirea la vechea educaţie bazată pe trei principii: 

- învață să te supui (necesităţii naturale și sociale). 

-  învață-te să faci sforțări, căci o cultură superioară presupune „încor- 
darea forțelor sufleteşti și fizice pentru a realiza un anumit scop”, se 
bazează pe „activitatea continuă și independentă de înclinațiile momen- 
tului”. Să nu-i cruțăm pe elevi, îndemna Paulsen, ci să-i încurajăm la 
muncă : «poţi ceea ce vrei». 

- învață să te stăpânești, căci „cu cât satisfacem mai mult dorinţele și 
poftele, cu atât ele devin mai intense”. Să-i obișnuim pe copii cumpătaţi, 
stăpâni pe ei, să le cultivăm forța de abnegaţie”. 

Un alt reprezentant al curentului rigorist, frecvent citat de pedagogii 
noştri, este Fr.W. Forster. El consideră că, până acum, s-a făcut confuzie 


între personalitatea morală și individualitatea naturală. S-a crezut, în mod 
eronat, că stimularea individualităţii naturale înseamnă libertatea de mani- 
festare a personalităţii umane, că personalitatea umană este produsul 
automat al manifestării individului, că accesul la personalitate se va face 
direct, prin neintervenţia în manifestările libere ale copilului. 

Adevărata personalitate morală o găsim în adâncul vieţii sufletești şi 
poate fi dezvoltată pe măsură ce ajutăm spiritul să dobândească suvera- 
nitatea asupra simțurilor. Numai opunând rezistență individualității putem 
deveni personalitate morală. Prin urmare, personalitatea morală se carac- 
terizează - după Forster - prin concentrarea energiei voluntare în vederea 
realizării unor norme dictate de propria noastră conştiinţă. Deci, ea presu- 
pune autonomia. Nu se poate vorbi de personalitate fără libertate morală. 


37. Vezi Idem, pp. 503-504. 
38. Vezi Idem, pp. 506-507. 

în opoziţie cu personalitatea morală, individualitatea naturală „se carac- 
terizează prin împrăștierea energiei voluntare în direcția diferitelor impresii 


venite din afară; presupune, deci, eteronomia. Căci, a acorda libertatea 


absolută individualităţii înseamnă a deschide calea tuturor capriciilor, 
poftelor şi pasiunilor, a face, deci, ca lumea externă să stăpânească pe om ; 
o astfel de libertate ne-ar duce la sclavie”. Dacă personalitatea morală este 
susținută de voința centrală, individualitatea naturală este susținută de 


voinţa periferică. Se cere, așadar, lupta împotriva „voinţei periferic 
pentru a întări „voinţa centrală”. 

Rezultă, de aici, necesitatea disciplinei în condiţiile în care indivi- 
dualitatea dorește înlăturarea oricărei limitări a pasiunilor, a instinctelor, a 
capriciilor sale; respectiv, a face să triumfe animalul din om. 

Chiar dacă ajunge la necesitatea disciplinei pentru realizarea libertății, 
Forster întrevede însă și inerenta libertăţii pentru realizarea unei discipline 
autentice, de profunzime ; deci, pentru realizarea unei discipline voite, 
autoimpusă, cerută de rigoarea/logica autocreaţiei. De asemenea, el între- 
vede pericolul unei supuneri oarbe, ruinătoare”. 

Aşadar, în concepția curentului rigorist, libertatea individuală presupune 
ca elemente obligatorii instanţa raţiunii, voinţa centrală și disciplina voită, 
liberconsimţită, cerută de împlinirea propriului proiect de viaţă (de a cărei 
necesitate suntem noi înşine convinși). 


5. Dincolo însă, de simpla caracterizare, ceea ce ne reţine atenţia este 
modul cum polemica celor două curente pedagogice a fost receptată în 
România interbelică și ce curs au încercat să imprime pedagogii noștri 
școlii timpului. 

Desigur, nu puteau fi respinse criticile pe care le aducea „educaţia 
nouă", critici concentrate, în esenţă, pe necunoașterea și, deci, neres- 
pectarea individualităţii copiilor. De aceea, G.G. Antonescu (cu pedagogia 


sa formativ - organicistă) şi I.I. Gabrea, cu predilecție, dar și ceilalți 
reprezentanţi ai gândirii pedagogice interbelice, vor avea, ca reper de 
plecare şi de analiză în elaborarea teoriilor lor, individul, omul ca individ. 


„Reprimând manifestările libere ale copilului, subjugând voinţa lui 
individuală, scria G.G. Antonescu în Pedagogia sa generală, putem forma 


39. Vezi Idem, p. 509. 

sclavi, nu oameni liberi”. Dacă însă, adaugă imediat autorul, „fără dis- 


ciplină omul devine sclavul propriilor sale capricii - raţiunea fiind 


subordonată sensibilităţii -, fără libertate va deveni sclavul altora, sclavul 
mediului". 

De aceea, atunci când se vorbeşte despre educaţia morală în şcoală, 
G.G. Antonescu condamnă consecvent folosirea reprimării de către educa- 
tori în practica lor curentă. El constata că educatorii, mai degrabă și în cele 
mai numeroase cazuri, își ceartă elevii, îi apostrofează, îi ameninţă, în loc 
să le încurajeze ceea ce au bun, ceea ce au realizat; să-i susțină și să 
înţeleagă faptul că greșelile sunt, oricum, secundare în raport cu eforturile 
şi împlinirile lor. Cu alte cuvinte, pedagogul nostru consideră neadecvată 
metoda de a face din înlăturarea răului un fapt mai important pentru 
comportamentul copiilor/elevilor, decât încurajarea binelui”. Desigur, este 
mai comodă pentru educator, mai ales în şcoală, disciplina înţeleasă în 
sensul nevociferării și, deci, al suprimării oricărui gest personal. însă, la 
o privire mai atentă, se constată că efectul direct al reprimării nu este 
transformarea de substanță a elevului, ci ea doar subjugă spiritul iui, „îl 
supune tară să-l convingă”, arată G.G. Antonescu. Deci, reprimarea „nu 
modifică cu nimic firea individului şi nu-i sugerează nici o convingere”. 
De fapt, „lasă individualitatea victimă influenţei mediului social, care 
lucrează prin sugestie, nu prin constrângere, și a tentaţiilor venite de la 


propria noastră natură animalică, ce se manifestă cu atât mai imperios, cu 
cât cenzura conştiinţei este mai slabă. Or, tocmai de această conștiință, 
care reprezintă frâna morală în viața unui individ, educatorul nu se 


x na2 


ocupă". Pentru că o constrângere fără convingere poate duce, cel mult, 


la o supunere aparentă, G.G. Antonescu cere „în loc de eterodeterminare 


prin constrângere, autodeterminare prin convingere". 


40. Idem, p. 508. 

41. Vezi Idem, p. 512, s.n. 

42. Idem, p. 513. 

43. Autodeterminarea prin convingere presupune: a) din punct de vedere rațional: 
„înţelegerea deplină a unor principii şi norme de conducere în viață” ; b) din 
punct de vedere afectiv: acceptarea „îndrumărilor date de educator, datorită 
sentimentelor de încredere și simpatie pe care acesta a știut să le trezească în 
sufletul elevilor săi”; c) din punct de vedere xolifional: adaptarea „prin 

Aflat în preajma ideilor lui Forster, întemeietorul și șeful Școlii pedago- 
gice de la Bucureşti, insistă pe ideea de /ibertate disciplinată sau disciplină 


liberă (voită)“. Pentru acesta, „supunerea voită, consimţită de elevi pe 


baza unei convingeri morale profunde"* 


„ este adevărata libertate la care se 
va raporta educatorul și pe care o va încuraja. 

Se constată, așadar, că la G.G. Antonescu libertatea fără autodisciplină, 
fără autocontrol era un nonsens, o iluzie, un eşec al educaţiei. Lucrul nu 
era făcut până la capăt dacă elevul nu era convins că el poate deveni o ființă 
liberă numai dacă îşi asumă o anumită disciplină a vieţii și a muncii lui. 
Idealul pe care îl propune profesorul de la București este viața eroică, viața 
celui care are puterea de a se învinge pe sine „pentru a face să triumfe 
valorile ideale dictate de propria noastră conștiință”. Eroul se opune, astfel, 
sălbaticului, pentru că el nu se lasă dominat de instincte“. Şi I. Găvănescul 
se înscrie pe coordonatele aceleiași concepții”. 

La rândul său, I.I. Gabrea, dintr-o perspectivă asemănătoare, nu împăr- 
tăşeşte principiile „şcolii plăcerii", în care predomină interesele imediate, 
chiar cele capricioase. O astfel de școală este incapabilă, după opinia sa, 
să asigure o atmosferă prielnică pentru asimilarea temeinică a cunoștințelor 
sau să întrețină tensiunea dorinței împlinirii/atingerii unui ideal. El ple- 
dează, mai degrabă, pentru o „şcoală a sforțării", cum o numeşte, școală 
pe care viaţa însăși o cere și pe care a validat-o; este școala capabilă să 
stimuleze activitatea de asimilare profundă şi de durată a cunoștințelor, 


capabilă să fortifice elevul în vederea urmăririi unui ideal mai îndepărtat și 


să-și concentreze energia pentru a-l înfăptui. „Şcoala sforțării” formează 


exerciţii de voinţă acceptate de elevi, a mecanismului voluntar la exigenţele 
normelor şi sentimentelor morale” (vezi Jdem, p. 518). 

44. Antonescu, G.G., Pedagogia generală, ediţia a IV-a, Ed. Scrisul Românesc, 
Craiova, 1943, p. 534. 

45. Antonescu, G.G., op. cit., ediţia a Il-a, Ed. Scrisul Românesc, Craiova, 
1941, p. 509. 

46. Antonescu, G.G., op. cit., 1930, pp. 526-527. 

47. „E un rău condamnabil - scrie I. Găvănescul - când se reduce respectul 
libertăţii individuale până la a lăsa pe copii în ignoranță, pentru cuvântul 
că lor le place mai bine a se juca decât a studia” (Găvănescul, I., op. cit., 
p. 123). 

oameni viguroşi, cu conștiința datoriei și a responsabilităţii”. Nu înseamnă 

că „şcoala sforțării” încalcă individualitatea elevilor; dimpotrivă, dă 

dezvoltării sale un sens, o consolidează. 

Acestea ar fi, în general, deschiderile teoretice. Ele avantajează, din 
punct de vedere practic, următoarele mijloace educative: 

a) Calea pozitivă a încurajării binelui, stimularea cât maî de timpuriu a 
elementelor bune ale copilului, știut fiind că „măsurile preventive sunt 
preferabile celor represive”” (G.G. Antonescu, 1930). Libertatea ar 
avea, dintru început, o orientare morală de substanţă. 

b) Metoda disciplinei libere, care înseamnă : 

e la nivelul individului, conducerea de către sine, fără a afecta libertatea 
celorlalţi, pentru realizarea împlinirii spirituale maxime (vezi Narly); 

- la nivelul colectivităţii, autoguvernarea grupului de elevi realizată în 
cadrul comunității școlare libere”. 

Conceptul de comunitate școlară liberă, des întâlnii în pedagogia noastră 
interbelică, desemnează un mic „organism social”, în care sunt cultivate 
elevilor deprinderile (și nu numai convingerea) şi virtuțile cetățenești 
democratice. Acest microorganism social se conduce după legi proprii şi 
îşi determină un spirit propriu. El poate avea următoarele forme: 

- comunitatea tuturor şcolarilor, educatorilor şi părinţilor la un loc ; 

- micile unităţi sociale educative, care leagă pe membrii lor prin simpatia 
faţă de educatorii conducători ai grupelor”. 

Comunitățile școlare libere au drept scop dezvoltarea, încurajarea capa- 
cităţii de inițiativă și de creaţie a elevilor; urmăresc însă şi dezvoltarea 
sentimentului responsabilităţi. „în societatea actuală, scria I.C. Petrescu 
în 1929, în care libertatea nu este numai un cuvânt ameninţător, ci tinde să 
devină realitate, în societatea actuală în care orice cetăţean este chemat să 


48. Gabrea, I.I., Din problemele pedagogiei românești, Ed. Cultura Românească, 
S.A.R., București, 1937, pp. 67-68. 

49. Vezi Antonescu, G.G., op. cit., pp. 531-532. 

50. Vezi Antonescu, G.G., op. cit., p. 530; Antonescu G.G., Educare și cultură, 
ediția a III-a, reeditată la E.D.R, București, 1972, p. 25; Gabrea, I.I., op. 
cit., pp. 224-227; Petrescu, /.C, Scoala și viața, Ed. Casei Școalelor, Bucureşti, 
1929, p. 58; Narly, C, Metode de educaţie, Ed. Casei Școalelor, Bucureşti, 1943. 

51. Vezi Petrescu, CI., op. cit., pp. 59-60. 

contribuie în mod direct la promovarea vieții de stat, într-o astfel de 
societate cetățenii trebuie să fie pătrunşi și deprinşi cu sentimentul respon- 
sabilităţii”””. Rolul social al acestor comunități și, în general, al şcolii 
democratice este acela de „a cultiva în sufletul elevilor nu numai convin- 
gerea despre necesitatea disciplinei prin libertate, ci mai ales deprinderea 
lor de a fi disciplinaţi prin autodeterminare”, știut fiind că „disciplinaprin 
libertate se obţine mai greu decât disciplina prin constrângere”, că presu- 
pune alt timp şi alte raporturi decât disciplina impusă din exterior”. 
într-o comunitate școlară liberă, „elevii înșiși, prin propria lor acti- 
vitate, furnizează cea mai mare parte a materialului didactic, iar sălile de 
clasă şi sălile anexe ale școlii sunt împodobite cu lucrări personale ale 


lors 


. O comunitate școlară liberă poate rămâne, totuși, o realitate artifi- 
cială dacă nu se realizează „circuitul permanent viu de la suflet la suflet, 
un circuit care să treacă prin toate sufletele care compun și animă comu- 
nitatea şcolară” (I.C. Petrescu, 1929). 

c) Metoda recomandată în astfel de comunităţi, ca de altfel la scara întregii 
activităţi şcolare, este metoda activă, „singura care stimulează și dez- 
voltă, după opinia lui I.C. Petrescu, funcțiunile publice ale elevului" 

Metoda activă este recomandată și de I.I. Gabrea, cu precădere însă la 

ciclul primar, dar nu numai aici. Când educatorul întâlneşte la copil, la 

elev o anumită activitate în care se mobilizează cu tot sufletul „să se 
bucure de ea ca de o comoară” şi „să se ferească de a o ucide prin 
intervenţia sa sau prin tendinţa de uniformizare. Activitatea spontană, 
aleasă de elev, nu cea impusă din afară, să fie preţuită în chip deosebit 
de învăţător”, recomandă I.I. Gabrea”. într-o astfel de situaţie devine 
foarte importantă pentru formarea fiecărui copil trecerea de la joc la 
muncă, pe care educatorul o va supraveghea și îndruma foarte atent, 
căci de modul realizării ei „se poate spune, estimează I.I. Gabrea, că 
depinde, în genere, ce va deveni fiecare în viața de adult de mai 


52. Vezi Idem, p. 61. 

53. Antonescu, G.G., Educație și cultură, E.D.R, Bucureşti, 1972, p. 24, s.a. 
54. Petrescu, I.C, op. cit., pp. 62-63. 

55. Idem, pp. 66-67. 

56. Idem, p. 62. 

57. Gabrea, I.I., op. cit., p. 162, s.a. 

târziu”. Să fie, așadar, încurajată tendința de autonomie a elevului, 
creându-se condiţiile manifestării acestei autonomii și, prin urmare, a 


dobândirii treptate a încrederii în sine. 


Concluzii 


Analiza raportului dintre libertate și educaţie a constituit o preocupare 
constantă a gândirii pedagogice interbelice românești”. 

Pentru că individul poate deveni, (oricând), fie sclavul altora, fie sclavul 
propriilor sale capricii, nu se poate vorbi - în concepția pedagogică româ- 
nească - despre educaţie fără libertate, nici despre libertate fără disciplină. 
Educaţia, libertatea, disciplina se condiţionează organic. 

S-ar ruina însă totul dacă s-ar impune copilului şi s-ar rămâne la o disciplină 
venită din exterior. Nu poate fi vorba despre libertate decât dacă, prin 
educaţie, se reușește, întru final, realizarea disciplinei individuale autoimpuse. 

Libertatea nu înseamnă anularea efortului. Tot ce are lumea, viața mai 
valoros s-a obţinut cu efort; mai mult, cu efort prelungit în condiţii de 
libertate. Aceasta este maxima care concentrează ideile pedagogiei noastre 
interbelice. Toată şansa realizării personalităţii stă în puterea de efort și în 
conștiința că efortul prelungit, animat de un ideal, este singura modalitate 
a autorealizării. Nu se poate bănui nici o clipă faptul că este vorba de efortul 
sclavului, ci de efortul liber asumat, care se întreține prin sine însuşi. 

Efortul, la rândul lui, da profunzime libertății. Dacă viaţa, precum 
spunea Seneca, se evaluează prin (şi în) densitatea ei, iar nu prin (şi în) 
numărul anilor, atunci adevărata educaţie nu are altă lege decât aceea de a 
încuraja și de a orienta libertatea individuală. De modul cum știm să ne 
asumăm şi fructificăm libertatea depinde reușita vieţii noastre. 


58. Idem, p. 163, s.a. 
59. Problema n-a lipsit, de altfel, nici înaintea declanșării Războiului Reîntregirii. 
Un exemplu în acest sens îl reprezintă Povețe pentru buna creştere a copiilor, 
lucrare scrisă de I. Slavici (vezi Opere, voi. XI, Ed. Minerva, București, 1983). 
Dacă însă Slavici pare a se fi apropiat cu predicție de ideile lui J.-J. Rousseau, 
pedagogii interbelici se vor fi apropiat de ideile și principiile curentului rigo- 
rist (acceptând și utilizând, desigur, clasificarea făcută de G.G. Antonescu). 
Amploarea şi modul cum a fost tratată problema raportului dintre libertate şi 
educaţie, în perioada antebelică, va constitui obiectul unor căutări ulterioare. 


Capitolul III 


Câteva reconsiderări conceptuale necesare 


în încercarea de elaborare a unei pedagogii a libertăţii este necesar ca, 
mai întâi, să preluăm și să precizăm câteva concepte fundamentale direct 
implicate, precum: conceptul de individ, conceptul de copil şi conceptul 
de adult. 


1. Individul, centru de reflecţie și preocupare pedagogică 


A. Dinamica, pulsul și calitatea societăţii democratice sunt imprimate de 
viaţa, opţiunile şi acţiunile indivizilor care o compun. încurajarea și 
posibilitatea afirmării individualităţii lor exprimă gradul de deschidere și 
permeabilitate al societăţii la mișcare, perfecțiune și căutare. 

Caracteristica genului uman, în raport cu specia animală, susţine 
Kierkegaard, este aceea că individul este superior genului. în timp ce, în 
cazul unui exemplar animal, dominantă este specia, aici dominant este 
individul. Orice individ, atunci când este, într-adevăr, un individ, adică 
agent activ al propriei existenţe, reprezintă dominanta'. 

în cazul speciei umane, individul nu este echivalent cu seria, nu înseamnă 
repetiţia aceluiași element, identic într-o mulțime. „Fiecare om este un 
lucru nou pe lume și este chemat să-și îndeplinească particularitatea sa în 
această lume”, scrie M. Buber’. De aceea, când realitatea ne arată o 
încântătoare diversitate de tipuri, opulența risipitoare a unui joc de forme 
și de transformări, este o naivitate să spunem că „omul trebuie să fie aşa 
şi așa” \ sau că este menit să trăiască cu semenii săi și cu sine, identic. 


Vezi Kierkegaard, S., Școala creștinismului, Ed. Adonai, 1995, pp. 9-11. 

2. Apud Allport, G.W., Structura și dezvoltarea personalităţii, E.D.P., Bucureşti, 
1981, p. 554. 

3. Vezi Nietzsche, Fr., Amurgul idolilor, Ed. ETA, Cluj-Napoca, 1993, p. 19. 

în ciuda superiorității sale asupra speciei, asupra colectivităţii, există, 
în general, o teamă, o rezervă în faţa dorinţei şi-a cerinței de a scoate 
individul la suprafață, în raport cu determinarea socială, cu legile istoriei, 
cu predestinarea etc. EI, individul uman, ar aduce cu sine egoismul, 
arbitrarul, iraţionalul; ar veni cu disoluția societăţii. El ar fi cauza şi 
fermentul angoasei. 

Omul însă nu este numai „un ghem de pofte și de dorinţe”, nu este 
numai corp, ci în el există ceva în plus: „o scânteie divină, raţiunea; și 
iubirea de adevăr, de generozitate, de omenie, de frumos și de bine”. Toate 
acestea fac din om un individ autonom și îi dau dreptul să se pretindă a fi 
un scop în sine“. 


Chiar dacă orice individ se dezvoltă şi se va dezvolta întotdeauna într-un 


mediu social, iar „reacțiile lui devin inteligente sau capătă semnificaţii 
doar dacă trăiește şi acționează într-un mediu de valori și semnificaţii 
acceptate”, nu există, totuşi, suficiente temeiuri ca mediul să fie privilegiat 
în defavoarea individului. După Allport, există în natura omului un fapt 
major, poate mai important decât înclinația sa de a ceda presiunilor din 
mediul înconjurător : dorinţa de autonomie, de individualizare, de unicitate 


existenţială“. Fiinţa umană este „o armonie constructivă”, cum o numea 
C. Rogers: ea are facultăţile necesare autoreglării și autodezvoltării, 
autorealizării sale”. 

Individualitatea este principala caracteristică a omului*, iar şansa 
afirmării ei există și va exista întotdeauna. 

a) Mai întâi, pentru că în viaţă există și va exista mereu câte un drum 
pentru fiecare, câte o cale nouă, nealeasă şi neumblată de nimeni, liberă, 
deschisă. Drumurile de urmat vor fi întotdeauna tot atâtea câţi indivizi 
sunt; iar dacă drumul nu a fost găsit (încă), nu înseamnă că el nu există 
(sau că nu va exista). 


4. Popper, K.R., Societatea deschisă și dușmanii ei, voi. I, Ed. Humanitas, 

București, 1993, p. 216. 

Vezi Dewey, J., Democraţie şi educaţie, E.D.P., București, 1972, p. 253. 

Vezi Allport, G.W., op. cit, p. 558. 

7. Vezi Rogers, C., Developpement de lapersonne, 1966, p. 133, apud Vial, J., Vers 
unepedagogie de lapersonne, Presses Universitaires de France, 1975, p. 145. 

8. Vezi Allport, G.W., op. cit, p. 16, s.n. 

b) Apoi, pentru că mediul social există pentru a da posibilitatea persoa- 
nelor să acționeze, să se diferențieze, să crească, să progreseze”. Condiţiile 
sociale nu sunt întotdeauna ostile constituirii și exprimării individualităţii. 
Dimpotrivă, asimilate cu discernământ, critic, raţional, ele oferă premisele 
progresului individual. 

Prin rezolvarea problemelor, prin depășirea obstacolelor, prin căutarea 
şi delimitarea continuă a sensurilor, prin folosirea creierului și a opţiunilor 
proprii, prin înfăptuirea proiectelor sale, individul progresează, în general, 
de la adaptarea sa la mediu, la adaptarea mediului la sine” 

In acest sens, susține J.St. Mill, omenirea are mai mult de câștigat 
lăsând pe fiecare să trăiască așa cum crede el că este mai bine, decât silind 
pe fiecare să trăiască așa cum li se pare celorlalți că ar fi bine. Societatea 
pierde mai mult când încearcă „să-i constrângă pe oameni să se conformeze 


concepţiei ei de desăvârșire””, decât dacă fiecare și-ar urma propria 
concepţie. Chiar dacă această poziţie /deschidere implică, uneori, și apariţia 
sau tolerarea unor concepţii, atitudini, acţiuni mai puţin dezirabile social, 
totuși șansa apariţiei excelenţei, noului autentic profund, gândului exem- 
plar, originalității este mult mai mare dacă lăsăm fiecăruia posibilitatea 
să-și elaboreze şi urmeze gândurile, convingerile, aspiraţiile. „Chiar dacă 
întreagă omenire, cu o singura excepţie, ar fi de aceeaşi părere, și doar o 
singură persoană ar fi de părerea contrară, scrie J.St. Mill, omenirea n-ar 
fi mai îndreptăţită să reducă la tăcere acea unică persoană decât ar fi 
îndreptăţită aceasta din urmă să reducă la tăcere întreaga omenire"? 

Rezultă, de aici, că nu teama, prudenta, descurajarea ar trebui să fie 
prima noastră reacţie în fața diversităţii și dinamicităţii individuale, ci 
atitudinea de încurajare şi susținere a unei atmosfere de provocare, de 
noutate, de căutare, pregătiţi fireşte, să reacționăm doar la ceea ce ne-ar 
pune realmente viaţa în pericol. 

Permisivitatea raţională constituie un semn al recunoaşterii individului 
şi al dreptului său la afirmarea propriei individualități. Pentru Mill, 


9. Vezi Greene, M., The Dialectic ofFreedom, Teachers College Press, Columbia 
University, New York and London, 1988, pp. 5-6. 

10. Vezi Allport, G.W., op. cit., p. 222, p. 225. 

11. Mill, J. St., Despre libertate, Ed. Humanitas, București, 1994, p. 21. 

12. Idem, p. 25. 

atitudinea rezervată, descurajantă este un mare fău. „Răul făcut prin 
împiedicarea exprimării unei opinii este ceva deosebit: prin el, întreaga 
specie umană este prădată, atât posteritatea, cât și generaţia actuală, iar cei 
ce nu sunt de acord cu opinia în cauză sunt chiar mai mult prădaţi decât cei 
ce o susţin. Dacă acea opinie este corectă, atunci lor li s-a răpit ocazia de 
a trece de la eroare la adevăr; dacă ea este greşită, ei pierd ceva la fel de 


profitabil, şi anume imaginea mai clară și senz 
produsă prin coliziunea acestuia cu eroarea” " 


a mai vie a adevărului, 


„ Susţine gânditorul englez. 


Deci, nu respingerea unei idei, a unui proiect este primul pas firesc 
într-o societate deschisă, ci contactul critic, permisiv cu ele. 

Experienţa socială a dovedit, până acum, că acolo unde, asumându-și 
toate riscurile și consecinţele, individualitatea a fost lăsată să se exprime, 
şansa societăţii de a fi mai firească, mai aproape de satisfacerea trebu- 
inţelor, proiectelor și aspirațiilor umane a fost mai mare decât acolo unde 
exprimarea ei a fost cenzurată sub diferite pretexte. Libera dezvoltare a 
individualităţii este una dintre premisele esențiale ale bunăstării; ea este 
„nu numai un element la fel de important ca tot ceea ce se leagă de 
noţiunile de civilizaţie, educaţie sau cultură, ci este chiar parte indis- 
pensabilă şi condiţie a tuturor acestora”, scrie autorul celebrului eseu 
despre libertate. 

Individualitatea este vie, creativă, calitativă şi generatoare de calitate. 
Ea este, după ideea lui Kierkegaard, axa a toare“. Dincolo de ea stă 
numărul, cantitatea, nemișcarea, seria. 


B. Afirmării individualităţii, individualismului i se (mai) dă încă, 
frecvent, doar o conotaţie negativă, căutându-se, astfel, descurajarea unei 
atari tendinţe. Asociindu-l cu egoismul, acest punct de vedere susţine că 
individualismul înjosește omul, reprezintă o pustiire, o sărăcire, o reducere 


a conţinutului lui universal, o deviere către neființă 


După N. Berdiaev, pentru că privează omul de acei conţinut cosmic, 
singurul către care se poate îndrepta creaţia, individualismul este, în esenţa 
sa, necreator, negativ și vid; voinţa capătă o orientare falsă și se pierde. 


13. Idem, p. 26. 
14. Idem, p. 75. 
15. Vezi Kierkegaard, S., op. cit., p. 9. 

Individualismul nu face decât „să întărească atomizarea, înstrăinarea 
părților lumii, care este vrajba și încătușarea înăuntrul necesităţii care 
constrânge” ". 

Individualismul poate primi însă, şi primește tot mai des în ultimul 
timp, şi o conotaţie pozitivă. El nu mai este considerat sinonim cu egois- 
mul”, ci asociat cu altruismul. Rădăcina sensului pozitiv al individua- 
lismului o găsim la Pericle : individualist este cel ce crește astfel încât să 
se poată bizui pe sine. „Acest individualism, susține Popper, unit cu 
altruismul, devine baza civilizaţiei noastre occidentale”, este doctrina 


practică centrală a lui Kant". 

Reiese că individualismul este și poate fi asociat cu dezvoltarea; intre 
individualism şi dezvoltare există și poate exista o relaţie foarte strânsă. 
Individul are posibilitatea afirmării propriei individualităţi; el nu este „o 
mașină care să fie construită după un model şi pusă să facă exact lucrul care 
i-a fost prescris, ci un arbore ce trebuie să crească și să se dezvolte sub toate 
aspectele, conform tendinței forţelor lăuntrice care fac din el un lucru viu” ”. 

Luat ia sens pozitiv, individualismul se referă la cel care-și eliberează 
individualitatea de „jugul exterior, natural, social, de jugul moralei înce- 
tățenite și al vieţii sociale încetăţenite””, se referă la cel care reușește să 
se elibereze de ticuri și tipare sociale. 

Pentru C. Noica, este curios însă cum sub regimuri de libertate oamenii 


cad sub tirania locului comun”; 


cum, în loc să cucerească, ei acceptă: 
cum, cele care dau tonul nu sunt căutarea și încercarea, ci obișnuința și 
imitaţia. Ele amorţesc mersul judecății (cum ar spune Montaigne)”, pân- 
dind mereu să șteargă orice distincţie între oameni. Majoritatea oamenilor 
încremenesc, astfel, în proiecte prefabricate, care ajung să fie ale lor în 


16. Vezi Berdiaev, N., Sensul creaţiei. încercare de îndreptățire a omului, Ed. 
Humanitas, București, 1992, pp. 149-151. 

17. „Individualismul contemporan nu este sinonim cu egoismul”, scria recent G. 
Lipovetsky (vezi Amurgul datoriei, Ed. Babei, București, 199, p. 152). 

18. Vezi Popper, K.R., op. cit., voi. I, pp. 120-121. 

19. Mill, J.St., op. cit., p. 78. 

20. Berdiaev, N., op. cit., p. 150. 

21. Noica, C, Jurnal filosofic, Ed. Humanitas, Bucureşti, 1990, p. 23, s.n. 

22. Montaigne, M. de, Eseuri, voi. I, Ed. Științifică, București, 1966, p. 103. 

măsura în care ei ajung slujitori fideli ai acestora”. Individualitatea lor 
rămâne în stare latentă, o neonorată și amânată promisiune. 

Pe scurt, eliberarea exterioară nu elimină în mod obligatoriu sclavia 
interioară; de aceea, libertatea exterioară se împlinește numai odată cu 
realizarea libertăţii interioare. 

Cu o eliberare parţială, individul nu (poate) obţine decât iluzia indivi- 
dualității sale (o individualitate fără suport interior, improvizată, subțire); 
el se abandonează unicităţii sale exterioare, ce se reduce, să zicem, la 
aspectul fizic sau vestimentar). Astfel, cei mai mulți ajung să identifice 
individualitatea cu unicitatea exterioară, să o reducă la ea. 

Cultura introduce în personalitatea individului ceva  incomensurabil; 
ea se opune caracterului brut, imatur, primitiv. Cultura este ceva personal, 
ea cultivă simţul de apreciere a ideilor și deschide orizontul intereselor 
umane mai largi și mai profunde”. 

Pe scurt, favorizând dobândirea unicităţii interioare, cultura susține și 
consolidează individualitatea; în același timp, ea compromite, denunţă o 
unicitate de ocazie, improvizată. 

Lipovetsky constată că, în era consumului demasificat şi a publicităţii, 
a comunicării şi a extinderii structurilor de reţea, se manifestă două 
orientări ale individualismului contemporan: pe de o parte, un indivi- 
dualism responsabil și organizator, pe de alta, unul suficient sieşi, fără 
reguli, dezorganizator, iresponsabil. în faţa acestor tendințe, se pune 
problema ca omul (prin decizia şi educaţia sa) să facă în așa fel, încât, în 
antagonismul dintre cele două individualisme, individualismul responsabil 
(care presupune: conștiință profesională, grija față de celălalt, simţ al 
interesului general și al viitorului) să fie cel care să precumpănească faţă 
de libertatea haotică. Se impune ca omul să facă astfel, încât să oblige 
comportamentul iresponsabil să bată în retragere, iar pe cel responsabil să 
se extindă”. 


23. Vezi Liiceanu, G., Despre limită, Ed. Humanitas, București, 1994, p. 91. 
24. Vezi Dewey, J., op. cit., pp. 105-106. 
25. Vezi Lipovetsky, G., Amurgul datoriei, Ed. Babei, București, 1996, pp. 215-216. 

Concluzii 


în cazul speciei umane, pentru înnobilarea și consolidarea ei, fiecare individ 
este mai valoros, mai important; fiecare om este chemat să-și afirme 
individualitatea. 

Individualitatea este caracteristica principală a omului, există în natura 
lui, se pare, dorinţa de autonomie, de unicitate existenţială. 

Adâncimea exprimării individualităţii depinde de rezultatul confruntării 
cu tendinţa asigurării securităţii personale şi a conformităţii cu mediul. 

Este cert însă, că există întotdeauna pentru fiecare om şansa exprimării 
propriei  individualități. 

Pentru afirmarea cât mai multor individualităţi, pentru dinamica/bună- 
starea societăţii însăşi, o atitudine permisivă este de preferat uneia intran- 
sigente. 

Individualismul este asociat, nu numai, și nu în primul rând, cu ego- 
ismul, ci și cu disponibilitatea individului de a se bizui pe sine, cu tendința 
lui de a se elibera de ticuri și tipare sociale (depersonalizante). 

Prin cultură, care dă incomensurabilitate vieţii sale sufleteşti, individul 
evită capcana individualităţii de paradă. 

Individualismul presupune două „momente” : unul inferior, indivi- 
dualismul iresponsabil, celălalt superior, individualismul responsabil. înţe- 
leasă ca act de autonomizare a unei ființe (încă) dependente, educaţia ar 
putea fi o cale posibilă de descurajare a individualismului iresponsabil și 
de încurajare a celui responsabil. 


2. Copilul - punct de plecare 
și de sosire al demersului pedagogic“ 


A. Prima și, deci, fundamentala condiţie a transformării individului în 
individualitate o constituie respectarea copilului. 


26. Este surpinzător faptul că pedagogiile noastre generale nu găsesc timp și spațiu 
pentru a acorda puţină atenţie copilului. Ar fi interesant de văzut de câte ori, 
raportat la numărul de pagini scrise, apare - cel puţin - cuvântul copil (ca să 
nu mai vorbim de preocuparea pentru a-i formula conotaţiile). Cu alte cuvinte, 

Respectarea copilului înseamnă încurajarea şi stimularea creşterii şi 
dezvoltării lui; prin urmare, respectarea cerințelor şi condiţiilor sale de 
creștere"”, încurajarea şi susţinerea originalităţii/unicităţii sale. Pe scurt, 
educarea lui în libertate. 

Copilul nu este un adult în miniatură. Ci: 

a) el este o ființă sui-generis, deosebită de adult. Având felul său propriu 
de a gândi și de a simţi, el are în fața problemelor vieţii o înţelegere, 

o atitudine și un comportament proprii, care diferă de acelea ale 

adultului”. 


b) el este „punctul cel mai frased al vieţii, în care totul se poate încă 
colo, scrie M. Montessori, 


hotărî, în care totul se poate înnoi”, căci a 
„totul palpită arzând de viaţă, acolo sunt ascunse tainele sufletului, 


în29 


acolo se plămădește creaţiunea omului 
c) el este un embrion spiritual". In raport cu natura condiţiilor şi cea a 
calităţii educaţiei, din copil poate crește un sfânt sau un demon, o stea 
sau un biet fir de nisip. Sufletul lui caută să se nască, să iasă la lumină. Este 


o „sforțare ascunsă”, din care mai târziu va răsări personalitatea omului. 


d) copilul este omenirea viitoare întreagă": 


umbrele sufletului omenesc, din el vor izvori dorinți și griji viitoare ; el 


el poartă cu sine luminile și 


va da sensurile lumii ce va să vină. 


vrem să spunem că discursul pedagogic s-a abstractizat atât de mult, încât 
(S)-a uitat cu totul că ceea ce-i legitimează existență și îi dă sens este copilul, 
acea fiinţă mică, sensibilă şi tulburătoare, fără de care orice construcție sau 
reconstrucție pedagogică devine formală (deci, ineficientă, sau slab eficientă). 
Pe scurt, temeiul și fondul oricărei pedagogii vii, nesaturată și neîncântată 
de sine, este și rămâne copilul. Chiar și atunci când apare, copilul nu ocupă 
primul plan, nu el este în centrul preocupărilor; el rămâne în umbră, în 
răceala indiferenţei, urmând să apară, eventual, la nevoie; el pare doar un 
pion pe tabla de şah a „pedagogiei generale”. 

27. Vezi Dewey, J. și E., Scoalele de mâine, Ed. Librăriei „Principele Mirce 
f edy peb 

28. Vezi Cousinet, R., Educația nouă, E.D.P. Bucureşti, 1978, p. 48. 

29. Montesson M, Taina copilăriei, Ed. Tiparul Universal, București, 1938, 
p. 15, s.n. 

30. Vezi Idem, p. 29. 

31. Vezi Idem, p. 15. 

e) dacă sufletul adultului nu s-a acoperit cu o scoarță groasă (de orgoliu și/ 


sau rutină) şi a devenit nesimţitor, dacă mai este în stare să-l ia în 

seamă, atunci copilul îl ajută să se regenereze. Căci el este Mesia cel 

Veşnic, ce coboară în fiecare zi printre oameni, ca să le arate drumul 

spre împărăţia Cerurilor, spune Emerson”; el aduce pe lume puteri 

proaspete, este vântul purificator, „ce suflă din generaţie în generaţie și 

alungă miasmele axfisiante, acumulate de o viaţă umană greșită””. 
Copiii sunt pururi precum Clopotele de Paşte: redeșteaptă în om tot 
ceea ce năzuieşte spre ceruri": speranţă, iertare, iubire, bunătate, 
devoțiune, împăcare, mântuire. Copilul este darul sfânt, oferit oamenilor 
pentru a-şi lumina sufletele, pentru a-și cere iertare şi a se primeni. 

f) el este fantezie și mobilitate'*; deci, noutate şi surpriză. Copilul este o 
neobosită, o inepuizabilă dorință de noutate şi de varietate; se plic- 
tiseşte repede de o activitate care nu duce la noi domenii, care nu 
deschide noi căi de explorare“ şi care nu răspunde la întrebările lui. 
B. „Copilul, scrie Piaget, nu se naște nici bun, nici rău, atât din punct 

de vedere intelectual, cât şi din punct de vedere moral, dar el se naște 

stăpân pe destinul lui” 
Deducem de aici că: 

a) Ceea ce trebuie să știm şi să reținem, în primul rând, este că nimeni nu 
are dreptul să-i proiecteze și să-i impună copilului alt destin decât cel pe 
care și-l concepe el însuși; că a încălca dreptul copilului la destin 
propriu ar fi o gravă eroare morală a adultului. 

b) Ceea ce este mai important (așa cum cred, din păcate, mulți adulţi) nu 
sunt originea și calitatea lui intelectuală şi/sau morală, cât posibilitatea 
şi sprijinul de a fi el însuși. 

c) Dezvoltarea intelectuală și morală depinde, până la urmă, de modul 
cum ştie adultul să-l susțină în a-şi edifica destinul. 


32. Apud Montessori, M., op. cit., p. 244. 

33. Idem, p. 11. 

34. Forster, Fr.W., îndrumarea vieții pentru băieți și fete de la 18 ani, Ed. Libră- 
riei Socec & Co., S.A., București, 1922, p. 153. 

35. Vezi Piaget, J., Judecata morală la copil, E.D.P, București, 1980, p. 224. 

36. Vezi Dewey, J., Trei scrieri despre educație, E.D.P., București, 1977, p. 152. 

37. Piaget, J., op. cit, p. 67. 

Pentru aceasta, el are nevoie nu numai de sprijin şi de îndrumare, ci și 
de libertate şi iniţiativă personale. Dezvoltarea lui pretinde, atât ajutorul 
altor persoane (de aceeași vârstă, copii mai mari sau adulţi), cât şi activităţi 
executate cu forțe proprii. 

Copiii vor să se descurce singuri și vor, în același timp, ca persoanele 
în care au încredere să-i și orienteze şi ocrotească. .„Este tot atât de 
adevărat că copiii vor să fie lăsaţi să decidă asupra activităţii lor, pe cât este 
de adevărat că ei doresc să stabilească relaţii cu lumea adulților pentru a 
primi din partea acestora îndemnuri şi sugestii”, scrie De Bartolomeis”. 
Desigur că raportul dintre sprijin și îndrumare, pe de o parte, și libertate 
şi iniţiativă, pe de altă parte, oscilează, atât de la copil la copil, cât și pe 
parcursul unei singure copilării. Cert este că trebuința de libertate și 
trebuinţa de orientare și securitate nu se exclud, ci se condiţionează: 
„copilul se simte liber, pentru că este în siguranţă, și se simte în siguranță 
pentru că este liber””. 


C. Destinul copilului este împletirea dintre libertatea şi inițiativa perso- 
nale, pe de o parte, şi susținerea mediului la constituirea lui, pe de altă parte. 

a) R. Cousinet consideră că, împreună cu trebuința de creştere, de 
securitate, de acţiune, de afectivitate, de posesiune, de ordine și socializare, 
de încredere, libertatea este, şi ea, o trebuință naturala a copilului ™. 

Şi Tolstoi observase, cu câteva decenii mai înainte, că „în fiecare copil 
există o tendinţă spre independenţă pe care nu ne este îngăduit să o strivim"”!. 

Se știe că, în lumea educaţiei, J.-J. Rousseau a fost primul care a cerut 
clar şi insistent respectarea libertăţii naturale a copilului. A-i lăsa pe copii 
să facă mai mult prin ei înșiși și a cere cât mai puţin de la alții, a-i lăsa să 
se ajute cât mai mult singuri erau îndemnurile lui constante. într-un astfel 


38. Bartolomeis, Fr. De, Introducere în didactica şcolii active, E.D.P., București, 
1981, p. 47. 

39. Cousinet, R., op. cit., p. 80. în acest context, Cousinet scrie: „copilul între- 
prinde propria sa experiență, cu încrederea că, dacă în cursul experienţei sale, 
se iveşte vreun obstacol pe care nu-l poate trece, va găsi cu siguranță, în 
apropiere, ajutorul de care are nevoie, al educatorului” iibidem). 

40. Vezi Idem, pp. 74-90, s.n. 

41. Tolstoi, L.N., Texte pedagogice, Ed. de Stat Didactică și Pedagogică, Bucureşti, 
1960, p. 197. 


CÂTEVA RECONSIDERĂRI CONCEPTUALE NECESARE 69 


de context, a-l pregăti din timp pentru a fi stăpânul propriei sale libertăți, 
aducându-l în starea de a fi stăpân pe sine, constituia un moment semni- 
ficativ în procesul formării oricărui copil”. 

în același timp, propriu sufletului copilului este și sentimentul solida- 
rităţii şi al comuniunii sociale, sentiment care nu-l părăseşte pe om decât 
în cazul unei grave degenerări maladive a psihicului, repetă, aducând noi 
argumente, A. Adler în cărţile sale“. De aceea, copi 


învaţă să fie liberi 
nu prin izolare individuală, ci prin comunicare socială. Comunicarea 
devine, astfel, o condiţie favorabilă/pozitivă de expansiune a libertății 
persoanei“. 

Libertatea manifestată de copil devine un prilej de a-i înțelege mai bine 
firea, de a se cunoaşte pe sine și lumea în care trăiește. Trebuinţa lui de 
libertate nu se identifică și nu poate fi identificată cu succesiunea/săvârşirea 
unor acțiuni externe dezordonate și fără nici o interdicţie. Marii gânditori 
moderni, între care amintim pe J. Locke“, Imm. Kant“ şi J.Fr. Herbert”, 
au combătut acea libertate dată copilului de a face tot ceea ce-i place sau 
îi trece prin minte. El nu poate fi lăsat într-o libertate fără frâu, întrucât, 
atunci când este lăsat să facă tot ceea ce vrea, copilul se strică, viața lui se 
descompune, se risipește. 

în concepția lui Imm. Kant, când omul a fost lăsat, în prima perioadă a 
vieţii sale, să-și satisfacă toate dorinţele și când nu i s-a împotrivit nimeni 
niciodată întru nimic, el păstrează o oarecare sălbăticie pe tot parcursul 
vieţii sale. Pentru a i se accepta manifestarea libertăţii, omul are nevoie de 
îngrijiri şi de cultură; deci, de coordonate spirituale (date comporta- 
mentului său)“. Este nevoie ca, încă din copilărie, omul să se deprindă a 


42. Vezi Rousseau, J.-J., Emil sau despre educație, E.D.P., Bucureşti, 1973, p. 39. 
Pe copil „pregătiţi-l din timp pentru a fi stăpânul propriei sale libertăţi şi de 
a-l deprinde să-și întrebuințeze propriile forțe, lăsându-i obișnuința naturală, 
punându-l în stare de a fi întotdeauna stăpân pe sine și de a și îndeplini voința 
în orice, de îndată ce va avea-o” îndeamnă Rousseau (ibidem). 

43. Vezi Adler, A., Cunoașterea omului, Ed. Științifică, București, 1991, p. 58. 

44. Vezi De Bartolomeis, op. cir. p. 37. 

45. Locke, J., Câteva cugetări despre educaţie. E.D.P., Bucureşti, 1971, p. 72. 

46. Kant, Imm., Tratat de pedagogie, Ed. Agora, S.R.L., lași, 1992, p. 53. 

47. Herbart, J., Fr., Prelegeri pedagogice, E.D.P., București, 1976, p. 60. 

48. Vezi Kant, Imm., op. cit., pp. 10-11. 

lucra după nişte maxime a căror dreptate s-o vadă el însuşi și în care să 
creadă. Aceste maxime să fie rezultatul experienţei individului în comu- 
nitate şi legate de om, considerat ca scop în sine. 

Prin urmare, pentru Kant, libertate fără caracter nu era, nu este și nu 
poate fi posibilă”. Fără reguli, principii, maxime, libertatea umană se 
năruie din interior, se degradează. 

Dacă regulile, maximele nu pot lipsi, atunci ele nici nu pot fi impuse, 
cerute în mod irațional, arbitrar”, câtă vreme omul nu poate încă să şi le 
formuleze, adică să se conducă singur. Conţinutul şi numărul lor se vor 
modifica odată cu vârsta copilului. „Este necesar, scria J. Locke, să fie 
acordată întreaga libertate potrivită vârstei şi să nu le fie impuse constrân- 
geri inutile când sunt sub supravegherea părinţilor sau educatorilor”! 
Căci se poate întâmpla ca, sub mormanul de reguli, constrângeri, inter- 
dicţii, cerinţe etc, copilul să nu mai știe precis ceea ce simte. In această 
situaţie, propria experienţă tinde să-i scape : subiectul pierde încrederea în 
el şi în naturaleţea lui, devenind şi rămânând pradă anxietăţii. „Copilul, 
arată C.R. Rogers, constată că ceea ce consideră el bun devine, adesea, rău 
în ochii altora. Dar pentru că el îi iubeşte pe ceilalți, se silește să adopte 
perspectiva lor şi, ca urmare, se va teme de propria-i experienţă ; atunci el 


n52 


este deposedat de propria experiență, de el însuşi! Pe lângă necla- 


ritate și nesiguranță (sau tocmai de aceea!) se instaurează și o timiditate, 
o teamă de a mai întreprinde ceva. 


b) Chiar dacă ea oferă doar mijloacele necesare vieții spirituale, 
atmosfera/ordinea exterioară devine foarte importantă pentru edificarea 
unui destin, unui om. în esență, este vorba de crearea unei ambianțe 
adecvate creșterii, unei dezvoltări cât mai firești a copilului. Aceasta 
presupune: 


49. Vezi Idem, pp. 53-55. Pentru Kant, caracter înseamnă „obiceiul de a lucra 
după nişte maxime" (vezi ibidem). 

50. Vezi Peters, R.S., Moral Development and Moral Education, George Allen & 
Unwin, London, 1981, p. 136. 

51. Locke, J., op. citup. 39, s.n. 

52. Apud Snyders, G., încotro merg pedagogiile nondirective ? Autoritatea profe- 
sorilor şi libertatea elevilor, E.D.P., București, 1978, p. 90. 

- Ordine; creşterea este inimaginabilă într-o stare de haos. Nu decurge 
însă de aici că ordinea exterioară care reglează comportamentul copi- 
lului va fi extrem de severă/de riguroasă, ci o ordine care să-i permită 
să se poarte ca individualitate ; o atmosferă în care se simte ocrotit, în 
siguranță și care nu-i reglementează şi tutelează orice mişcare". 

- Constituirea unei atmosfere în care și prin care copiii să ştie că : 

- regulile există și nu s-ar putea fără ele (şi fără respectarea lor); 

* ele sunt convenţii ce asigură stabilitatea şi coerenţa convieţuirii, a 

mediului de viaţă; 

+ ele por fi privite critic, cu discernământ, raţional; pot fi acceptate 

sau respinse, dacă există rațiuni pentru aceasta; 

- ele sunt perfectibile”. 

Reiese, deci, că o atmosferă inadecvată, prea permisivă sau prea restric- 
tivă poate avea (şi are) efecte dezorganizatoare în raport cu viaţa copilului: 
- Pe de o parte, un copil care n-a avut parte de un mediu care să-i ofere 

securitate, siguranţă va crește ca o persoană anxioasă, neîncrezătoare, 

suspicioasă, care va fi mereu fixată pe satisfacerea impulsurilor sale 
imediate, centrată în întregime pe viaţa vegetativă, pe satisfacerea 
poftelor sale biologice”. 

- Pe de altă parte, poate fi deteriorată sau întreruptă din evoluţie capa- 
citatea copilului de a alege. R.S. Peters consideră că profesorii ar 
trebui să fie pătrunși mai mult de faptul că mulți copii vin la școală cu 
o alterată capacitate de alegere sau oprită, pur și simplu, din maturizare“. 
Desigur, atât timp cât copilul este mic, este normal ca el să depindă de 

părinţi, de cei mari; dependenţa sa nu presupune însă, o îngrădire absurdă 

a spontaneităţii lui. Când aceștia încep să înăbușe spontaneitatea și inde- 

pendenţa copilului, acesta, pe măsură ce va crește, se simte din ce în ce 

mai incapabil să stea pe propriile picioare”. 


53. Geissler, E.E., Allgemeine Didaktik. Grundlegung eines erziehenden Under- 
richts, Stuttgart, E. Klett Verlag, Stuttgart, 1981, p. 180. 

54. Vezi Peters, R.S., op. cit., p. 136. 

55. Vezi Allport, G.W., op. cit., p. 100. 

56. Vezi Peters, R.S., op. cit., p. 126, p. 127. 

57. Vezi Fromm, E., Texte alese, Ed. Politică, București, 1983, pp. 283-284. 

Concluzii 
Temenii oricărei pedagogii este copilul, iar coloana ei vertebrală este 
afirmarea  individualității lui. 


In situaţia copilului, trebuinţa de libertate și cea de securitate/siguranță 


nu se exclud, ci se presupun. Asigurarea libertăţii şi securi 


copilului 


sunt puncte de sprijin pentru o dezvoltare mentală și afectivă sănătoasă. 


O atmosferă exterioară prea permisivă sau prea exigentă (prea dirigistă) 
perturbă raportul copilului cu el însuşi. Asigurarea unei ambianţe favorabile 
creșterii, manifestării individualităţii copilului cere multă atenţie și rafinate 
discriminări psihopedagogice. 

Regulile nu pot lipsi, dar nici nu pot fi introduse şi impuse arbitrar, 
după bunul plac. Rolul lor este acela de a susţine și consolida dezvoltarea 
copilului, de a-l ajuta să-și coordoneze şi controleze cât mai bine atitudinile 
şi comportamentul ; raporturile cu sine și cu ceilalți; de a putea atinge 
momentul când își poate formula singur reguli (şi maxime) care să-l 
sporească. 


3. Adultul, partener al copilului 


A. Cea mai activă şi influentă prezenţă, personajul principal al ambianţei 
în care trăiește copilul este adultul. 

Particularităţile ambianţei, efectul ei asupra creșterii și sănătăţii copi- 
lului, depind, în mare măsură, de el. în principiu, o bună atmosferă, 
favorabilă colaborării și înţelegerii, facilitează dezvoltarea unui om echili- 
brat (raţional), deschis, permisiv, neagresiv, onest, cooperant; dimpotrivă, 
o proastă atmosferă, generatoare de neînțelegeri şi conflicte rudimentare, 
tinde să încurajeze formarea unui om nevrotic, anxios, violent, suspicios, 
rigid, vanitos, închis, nesigur. 

Prin urmare, ambianța creată/asigurată de adult în jurul copilului, 
experiența pe care o provoacă şi o întreține, are importante consecințe 
asupra exprimării sau ratării libertăţii copilului; asupra echilibrului său 
mental şi afectiv ulterior, asupra formării identităţii sale şi făuririi desti- 
nului propriu. 


CÂTEVA RECONSIDERĂRI CONCEPTUALE NECESARE 73 


B. Chiar dacă, în mod normal, iubeşte copilul (după cum copilul îl 
iubește neînchipuit de mult), adultul își poate compromite adevăratele 
legături cu acesta sau poate intra într-o falsă rezonanţă spirituală cu el. 
Bunele sale intenţii pot căpăta sensuri contrare în raport cu viaţa, cu 
dorinţele şi căutările copilului. 

Dintre cauzele care ar putea conduce la o asemenea situaţie enumerăm . 
a) Ignoranţa, superficialitatea adultului. în cele mai multe cazuri, adultul 

lucrează cu copilul ca şi cum ar lucra cu un adult de proporții reduse. 

„Nu vrea să dezvolte în el (în copil - n.n.) decât ceea ce seamănă cu 

datele pe care le cunoaşte despre adult şi are tendinţa să înăbuşe tot ceea 

ce nu este conform cu idealul pe care și l-a format”, cu viaţa pe care 
şi-a conceput-o și a dus-o eV. în adânc, prin copil, adultul mediu" 
caută să-și valideze viaţa ; c-o ştie sau nu, voluntar sau involuntar, el 
are tendinţa să înăbușe tot ceea ce depăşeşte zările înţelegerii, accepta- 
bili 
rabile, riscante sau inutile. 


ţii și experienței sale, acestea fiind trecute în contul actelor indezi- 


Pe scurt, are tendința de a considera lumea și experienţa copilului pe 
măsura lumii și experienţei lui, de a identifica cele două lumi şi 


58. Vezi Montessori, M., op. cit., pp. 239-240. Când vorbim despre iubire (dra- 
goste) în educaţie nu ne referim la iubirea „instinctuală” a oricărui părinte 
"(normal) faţă de copilul lui, sau nu la acest aspect, în primul rând; ci, avem 
în vedere iubirea „culturală ”, care nu se lasă copleșită de existența pură și simplă 
a copilului. Iubirea „culturală” are norme și criterii de reglare și autocontrol, 
nelăsându-i posibilitatea copilului să identifice dragostea filială cu fluctuația 
unei atitudini oarbe și iraționale, mereu preocupată „să-i intre în voie”. 
Dimpotrivă, iubirea „culturală "îmbogățește (Şi se îmbogățește la rândul ei) 
sufletul şi experienţa copilului, este consecventă cu sine, oferă repere şi temei 
creşterii, libertăţii copilului; oferă, în acelaşi timp, premisa clarificărilor 
ulterioare şi-a neirosirii vieţii în alintul de sine şi lucruri deşarte. Iubirea 
(dragostea) adultului este întotdeauna înzecit recompensată de către iubirea, 
(dragostea) copilului. Despre iubire în educaţie vezi şi capitolele următoare. 

59. Vezi Mialaret, G., Introducere în pedagogie, E.D.P., București, 1981, p. 72. 

60. Adultul mediu este adultul fără o pregătire psihopedagogică; el are cunoștințe 
psihopedagogice mai mult sau mai puţin sistematice; nu are un interes psiho- 
pedagogie special; rămâne, cel mult, la nivelul preluării modelului educativ 
la care a fost el însuji supus. 

b) 


6l. 


62. 


64. 

experiențe, considerând că altceva ar însemna negarea/invalidarea a 
ceea ce a fost și a făcut el însuși. 

Adultul mediu își transformă, cu știință sau fără știință, cu voie sau fără 
voie, experienţa și concluziile asupra ei în normă obligatorie pentru 
copil. El închide, astfel, copilul în limitele sale, în lumea comodităţilor, 
orgoliului, idealurilor, prejudecăţilor şi intereselor sale, în lumea sa 
lipsită de puls şi de imaginaţie“!. Copilul devine prizonierul civilizaţiei 
construite de adult spre binele și liniştea proprii“. Ceea ce li se cere, 
aşadar, în mod obișnuit şi mediocru copiilor este „ca ei să se obișnu- 
iască cu închisoarea (care se referă la viaţa artificială creată de convie- 
ţuirea cotidiană cu adultul - n.n.) şi să nu incomodeze"* 
Montessori (1977). 


în consecinţă: 


„ susţine M. 


e copiii sunt îndrumați și lăsaţi să privească, să înţeleagă şi să meargă 
doar în graniţele orizontului lumii adultului; 

e conduşi astfel, ei fac mai ușor suportabile nerealizările, frustrările 
adultului mediu. Nu de puţine ori, acesta cere copilului să fie sau să 
facă ceea ce el n-a fost sau n-a făcut niciodată, transferând asupra 
copilului și universul lui de aspirații. 

Prin diferite metode, mai mult sau mai puţin brutale (între care, inter- 

dicția, reproșul, represiunea, șantajul afectiv etc), adultul se poate 

strecura în viaţa copilului, insinuindu-și propria voință, astfel încât 
poate stinge în el puterea de a judeca și de a lucra după propriile 
aspirații și valori. 


Impulsul dominator al adultului. în raporturile sale cu copilul, adultul 


mediu este stăpânit, adesea, de „imprevizibile impulsuri dominatoare" ” 


„în timp ce pronunțăm cuvinte frumoase despre dezvoltarea individuală, scrie 
E. Key, procedăm cu copiii ca şi cum nu ar reprezenta un scop prin ei înșiși, 
ci ca și cum ar fi creați pentru bucuria, orgoliul şi comoditatea părinților” 
(vezi Key, E., op. cit., p. 51). Ca și M. Montessori, E. Key consideră că cea 
mai înțeleaptă atitudine este reducerea la minimum posibil a intervențiilor adul- 
tului în viaţa şi activitatea copilului, fiind vorba, desigur, de adultul mediu, indife- 
rent și superficial (vezi Key, E., op. cit., p. 50 şi Montessori, M., op. cit., p. 94). 
Montessori, M., op. cit., p. 78. 


. Montessori, M., Descoperirea copilului, E.D.P., Bucureşti, 1977, p. 107. 


Montessori, M., Taina copilăriei, Ed. Tiparul Universal, Bucureşti, 1938, p. 93. 


c) 


. Lapassade, G., Groupes, organisations et institutions, Gauthier-Villard, Paris, 

(M. Montessori, 1938). în fond, scrie G. Lapassade, „adultul cedează 
foarte greu rolul de conducător aproape total al copilului; acceptă 
foarte greu nevoia retragerii în planul secundar al vieţii copilului. Prin 
impunerea scopurilor sale, adultul se vrea, în continuare, autoritatea 


ines 


primă, nepusă la îndoială, supremă a copilului””. El vrea, în fapt, să-şi 
asigure propriul bine, propria siguranță. 

Ameţit de puterea lui, adultul mediu intervine, deseori, grosolan în 
lumea copilului și nimiceşte, prin urmare, inefabilul, bogăţia şi speranţa 
copilăriei. în loc să reprezinte pentru copil „călăuza iubitoare și luminată 
care ajută sufletul omului nou să ajungă pe căile împărăției cerurilor” 
la sublimul spiritual, adultul poruncește, impune, împiedicându-l să 
trăiască. El umileşte, adesea, copilul cu puterea lui, slăbindu-i încre- 
derea în forțele proprii, creându-i complexul neputinței. De acest complex 
se leagă timiditatea, nesiguranța, lipsa de stăruința și statornicie în fața 
greutăților și a criticilor, disperarea și lacrimile în aceste situaţii penibile”, 
arată M. Montessori. Crește, de aici, influenţabilitatea copilului. 
Umilirea poate merge chiar până la anularea vieții și sufletului copilului. 
„Adultul l-a făcut pe copil să dea îndărăt, i-a impus ajutoare inutile, i 


s-a substituit; 
e 


la sugestionat și a stins sufletul din el fără să-și dea 
„ punctează, cu îndreptăţire, pedagogul italian. 
Tendinţa conservatoare a adultului. 


seama” 
E. Key constata că la oameni 
tendința conservatoare este mai puternică decât tendința de a produce 
tipuri noi”. Adultul acceptă, în general, greu ideea conform căreia 
copiii pot fi (sau ar putea fi) niște „pelerini ai drumurilor neexplorate”, 
„gânditori cu idei negândite până atunci”, capabili de a deschide și a 
străbate itinerarii noi; acceptă greu că ar putea exista și altceva. îi este 
teamă, poate, să nu i se cutremure lumea și să nu i se tulbure imaginea 
foarte bună, pe care și-a creat-o de-a lungul vieții, despre sine. 


1967, apud Ardoino J, Lourau R., Les pedagogies institutionalles, P.U.F., 
Paris, 1994, pp. 72-73. 


. Montessori, M., Descoperirea copilului, E.D.P., București, 1977, p. 64. 

.. Montessori, M., Taina copilăriei, Ed. Tiparul Universal, Bucureşti, 1938, p. 204. 
. Idem, p. 192. 

„ Vezi Key, op. cit., p. 52. 


u. 

în general, adultul cere să fie imitat, urmat, reprodus sau să nu se iasă 
din ceea ce el poate accepta. Este puțin dispus să-şi analizeze și reanali- 
zeze viaţa. Face orice pentru a nu-i fi lezate prestigiul și siguranţa vieții. 
d) Frecventa şi accentuata atenție dată de adulți rezultatelor creșterii şi 
neglijarea, în consecinţă, a creşterii însăşi”. De regulă, adultul mediu 
este neatent la plictisul copiilor, la cauzele plictisului lor. Sau, în cazul 
în care îl sesizează, încearcă să-l depășească prin soluţii facile (pentru 
el) și nesporitoare (pentru copil); sunt mai preocupaţi de rezolvarea 
situaţiei lor decât de cea a copilului, care nu se simte atras de ceea ce 

i se oferă, de ceea ce face sau i se impune să facă. 

C. Putem spune, însă, că nu intervenţia adultului, în general, în viața 
copilului constituie o ameninţare și cel mai serios obstacol în calea libertăţii 
copilului, așa cum credea și susțin&a A.S. Neill’, ci numai aceea a 
adultului ignorant, orgolios, închis, sec, stupid, confiscat de propria con- 
servare şi protecţie, absorbit și dominat (numai) de problemele sale zilnice ; 
într-un cuvânt, de adultul exterior/străin lumii copilului. 


Adultul nu (mai) poate considera copilul un obiect. Această epocă se 
impune a fi încheiată cât mai repede. Ca și adultul, copilul este un subiect 
şi nu poate fi considerat decât în această calitate: semen cu drepturi 
egale”, cu o civilizație proprie. 

într-o astfel de așezare a raportului său cu copilul, adultul îşi înţelege 
(și își va înţelege) diferit menirea, atitudinea : 

a) Tratează pe copil ca pe un semen de-al său, ca pe sine însuşi: cu 
delicateţe, prudență, încredere, cinste şi seriozitate", acceptând faptul 
că cel mai important lucru este să fie el însuși. 


70. Vezi Dewey, J. şi E., Școalele de mâine, Ed. Librăriei „Principele Mircea”, 
București, p. 6. 

71. Pentru A.S. Neill, „singurul obstacol în calea libertății copilului îl constituie 
intervenţia adultului; orice intervenţie a acestuia reprezintă un obstacol pentru 
libertatea copilului”. Amintim că, la Neill, libertatea înseamnă a face ceea ce 
îţi place, atâta vreme cât nu stinghereşti libertatea altuia (vezi Snyders, G., 
op. cit., p. 42, p. 45.). 

72. Vezi Adler, A., Cunoaşterea omului, Ed. Științifică, Bucureşti, 1991, p. 163. 

73. Aceasta înseamnă, după E. Key, „a nu acționa asupra copilului cerându-i 
ceea ce am vrea noi ca el să fie, ci influențându-1 prin felul nostru de a fi" ; 

b) Are conştiinţa că posibilităţile de a-i dăuna sunt mai numeroase decât 


c) 


d 


e 


acelea de a-i fi folositor, că probabilitatea de a greși față de el este mai 
mare decât aceea de a fi drept. 

Decurge, prin urmare, necesitatea unei mai mari atenţii și a unui mai 
mare rafinament al comportamentului adultului atunci când întâlnește 
lumea copilului; mai multă onestitate în actele sale privitoare la viața 
copilului. 

Acceptând faptul că pot exista tot atâtea lumi posibile câți oameni 
există, adultul: 


e va accepta că viața și mediul său nu pot fi luate drept model unic și 
scop al creşterii copilului; 


e va accepta ca, atunci când se ocupă de copil, să renunţe la ritmul şi 
la interesele sale obișnuite ; 
Adultul va şti să fie îngăduitor şi să ia drept călăuză copilul însuşi”. El 
se leapădă, în felul acesta, de sine, adică de încremenirea, nostalgiile și 
iluziile sale, se detașează de excelența timpurilor lui, se „dezgheață" 
(spiritual). Adultul superior ştie că este nevoit să ducă o luptă continuă 
ca să nu cadă „în capcana inerţiei, care ne îndeamnă să ne oprim din 
drumul perfecţionării noastre"? 
Decurge că adultul și copilul cresc împreună, diferenţa dintre ei nu este 
dintre creștere şi non-creștere, ci dintre moduri de creştere". Relaţia 
dintre ei este relația de interacţiune dintre aceste moduri de creștere. 
Chiar dacă starea sufletească a copilului și adultului sunt diferite, adultul 
care crește înțelege și susţine creșterea (nu-l dezavantajează şi nu-l 
sperie creşterea celuilalt). 
în această situaţie, poziţia adultului față de copil nu se reduce doar la 
simpla lui protejare; ea ar constitui, după Dewey, „numai o barieră în 


i077 


jurul neputinței", ci impune sprijinirea lui prin colaborare, cu calm şi 


înseamnă „a nu sta de vorbă cu copilul folosind șiretenie și forță, ci a te 
prezenta în fața lui pătruns de propria ta seriozitate și cinste" (vezi Key, E., 
op. cit., p. 48). 


. Montessori, M., op. cit., p. 80. 

. Montessori. M., Descoperirea copilului, E.D.P., București, 1977, p. 128. 
„Vezi Dewey, J., Democrație şi educație, E.D.P., Bucureşti, 1972, p. 44. 

. Idem, pp. 21-22. 

într-un ritm adecvat creșterii copilului; a-l ajuta să înveţe să facă acte 
utile creșterii, dezvoltării sale și ambianţei în care trăieşte. 

f) O bună înţelegere și aşezare a raportului dintre adult şi copil presupune 
ca ultimul să simtă libertate atât în acţiunile sale, cât și în cele ale 
adultului. De obicei, un adult dependent de câmp, adică acel adult care 
nu se poate degaja de constrângerile situaţiei în care se găseşte, fiind o 
persoană nesigură, neîncrezătoare în sine, îngrozită de viaţă, n-are cum 
să încurajeze libertatea unui copil. Dimpotrivă, adultul independent de 
câmp, acel adult cu in: 


ativă şi abilitate de organizare, activ și dornic 
să se realizeze, conştient de viața lui interioară, are o influență hotă- 
râtoare asupra formării unor copii liberi”. 
g) Adultul devine o carte deschisă, în care copilul poate găsi călăuza 
mișcării sale şi a învăţării lucrului bine făcut”. 
în final, important și demn pentru un adult este să știe să se retragă la 
timp din viaţa copilului, să-şi facă discret retragerea, să se dea la o parte, 
când a sosit momentul; să lase ca apa și lumina să întreţină creșterea 
vlăstarului. 


Concluzii 


Chiar dacă și-a parcurs copilăria, adultul are, de cele mai multe ori, 
dificultăţi în a o înţelege și a o îmbogăţi pe cea a copilului. în faţa adultului, 
ușa copilăriei poate rămâne veşnic închisă; copilăria însăși, inaccesibilă. 

Numai un adult ignorant, orgolios, superficial, nesigur, rigid poate 
constitui un obstacol în calea libertăţii copilului, a creșterii lui. 

în cazul în care tratează pe copil ca subiect, ca partener, menirea 
adultului se schimbă: el devine o călăuză, o carte deschisă pentru cel care 
bate la porţile lumii şi ale destinului său. 

Un adult cooperant, onest, deschis, activ va creşte împreună cu copilul 
de a cărui dezvoltare se ocupă. 

Este esenţial ca adultul să se retragă la timp din viața copilului, pentru 
a-i lăsa întreaga posibilitate şi capacitate de manifestare spirituală, de creștere. 


78. Vezi Allport, G.W., op. cit., pp. 271, 273. 
79. Vezi Montessori, M., Taina copilăriei, Ed. Tiparul Universal, București, 1938, 
p. 103. 


Capitolul IV 
Conceptul de libertate 


1. După încercarea de a surprinde câteva particularități ale acestor 
vremuri aflate la cumpăna dintre milenii, după încercarea de a preciza 
câteva importante concepte în susţinerea analizei ulterioare, se impun, 
acum, înainte de a vorbi despre libertatea în educaţie, câteva reflecții pe 
marginea conceptului însuşi de libertate. 

Pentru om, libertatea este lucrul cel mai de preț de pe lume) căci fără 
acest bun comun, omul ar înceta săfie om, iar viaţa lui, atât individuală 
cât şi socială, pierde orice semnificație’. 

Libertatea este condiția fundamentală a oricărei dezvoltări*, este con- 
diția dezvoltării plenare a individului, a sănătății sale mentale şi a bună- 
stării sale; este o calitate esențială a stării total umane. „Dragostea, 
tandrețea, rațiunea, interesul, integritatea și identitatea sunt toate vlăstare 
ale libertății", scrie E. Fromm‘. Absența libertății este dăunătoare și face 
din om un infirm. 

După Berdiaev, libertatea este şi rămâne cea mai mare valoare spirituală, 
mai mare decât valorile vitale. De ea se leagă calitatea vieții, demnitatea 
omului; de aceea, „pentru libertate, viața poate fi și trebuie să fie sacri- 
ficată, dar pentru viață nu trebuie sacrificată libertatea", susține marele 
gânditor rus’. Ea este, în consens cu Epictet, scopul vieţii”. Aspiraţia către 


Seneca, Scrisori către Luciliu, Scrisoarea 37, f.ed., p. 94. 

Jaspers, K., Texte filosofice, Ed. Politică, Bucureşti, 1986, p. 261. 

Berlin, I., Patru eseuri despre libertate, Ed. Humanitas, București, f. ed., p. 73. 
Fromm, E., Texte alese, Ed. Politică, Bucureşti, 1983, p. 318, s.n. 

Idem, p. 461, s.n. 

Idem, p. 342. 

Vezi Berdiaev, N., împărăţia Spiritului şi împărăția Cezarului, Ed. Amarcord, 
Timişoara, 1994, p. 141. 

8. Vezi Epictet, Manualul, Ed. Minerva, Bucureşti, 1977, p. 46. 


pa Liza a a lu 

libertate nu-l părăsește şi nu-l va părăsi pe om niciodată, crede Ad. Ferriere, 
de vreme ce ea se află în străfundul oricărui sufle! omenesc”. în concepţia lui 
Fichte, calitatea fundamentală şi esenţială a omului este aceea de a fi liber”. 

Toate acestea ne îndreptăţesc, aşadar, să susţinem că libertatea este, 


zicând precum A. Camus, „singura valoare nepieritoare a istoriei 


2. A susține că există o libertate generală a oamenilor înseamnă, dacă 
nu mascarea unor rațiuni ascunse, o vinovată iluzie. 

Libertatea este, înainte de toate, libertatea persoanei, în esenţa ei, ea 
nu poate fi decât individuală. „Dacă se neagă valoarea persoanei și există 
îndoieli privind realitatea sa, nu poate fi vorba nici de libertate. Persoana 
reprezintă limita puterii naturii, a puterii statului, a puterii societăţii”, 
scrie Berdiaev”. Libertatea persoanei este suverană în raport cu orice 
putere exterioară. Revendicarea ei este întemeiată, în esenţă, de oroarea 
modernă pe care o inspiră uniformitatea, conformismul şi mecanizarea 
vieţii, cenușiul și linearitatea ei, uneori, dezarmante”. 

Dacă vrem sâ privim lucrurile deschis şi să nu fim dezamăgiţi, atunci 
suntem nevoiţi să recunoaştem, împreună cu I. Berlin, că, în ciuda efortu- 
rilor de a depăși şi desființa conflictele și rezistenţa celorlalţi, agresivitatea 
sau amestecul unuia în viața celuilalt, armonia deplină cu semenii este, în 
fond, incompatibilă cu afirmarea propriei identități; că, dacă nu inten- 
ţionăm să depindem de ceilalţi în toate privinţele, atunci avem nevoie de 
asigurarea unui spaţiu în care: 

- nu există piedici pentru exprimarea propriilor opţiuni; 
- nu există pericolul ingerinţei externe. 

a) Mai întâi, libertatea implică o absenţă de piedici la posibilele noastre 
alegeri și activități - absenţă de obstrucţii pe drumurile pe care un om se 
decide să meargă. O astfel de libertate depinde „nu de dorința mea de a 
merge sau de distanța pe care vreau s-o parcurg, ci de numărul posibi- 


9. Vezi Ferriere, Ad., Școala activă, E.D.P., Bucureşti, 1973, p. 28, s.n. 

10. Vezi Fichte, J.G., Cuvântări către națiunea germană, Ed. Casei Şcoalelor, 
București, 1928, nota 3, p. 52, s.n. 

11. Camus, A., Omul revoltat, RAO International Publishing Company, București, 
1994, p. 463, s.n. 

12. Berdiaev, N., op. cit., p. 134. 

13. Vezi Berlin, I., op. cit, p. 66. 

lităţilor care mi se oferă, de lărgimea perspectivelor ce mi se deschid, de 


"1. Pentru I. Berlin, această libertate 


relativa lor importanță în viața mea 
nu se identifică cu activitatea ca atare, cu acțiunea, ci se referă la opor- 
tunitățile de acțiune. Spre deosebire de Fromm, pentru el libertatea este 
„ocazia de a acționa, și nu acțiunea în sine ; posibilitatea de acțiune, şi nu 
necesarmente acea realizare dinamică a ei” 

în consecință, întinderea libertăţii unui om depinde de numărul și 
varietatea posibilităţilor ce îi sunt oferite, de perspectivele pe care acestea 
le creează și de cât de largi sunt ele. 

b) Apoi, dacă înţelegem prin libertate (în acest moment al analizei) să 
fim scutiţi de orice imixtiune exterioară, atunci ea presupune, totodată, 
asigurarea spațiului în interiorul căruia sunt interzise ingerințele din afară, 
în care avem certitudinea/siguranţa protecţiei de imixtiunea celorlalți. în 
acest caz, libertatea presupune „absenţa ingerinţei dincolo de o frontieră 
mişcătoare, dar întotdeauna identificabilă” "; cu cât este mai vastă aria de 
non-ingerinţâ, cu atât libertatea individului este mai întinsă”. 

Aceasta este ceea ce I. Berlin numeşte /iberrare negativă. 

Absența acestei libertăţi „este cauzată de blocarea unor posibilităţi sau 
de neputința de a le materializa - consecinţă, intenţionată sau nu, a 
practicilor intervenţioniste ale indivizilor sau instituţiilor umane”, scrie 
profesorul britanic”. 

Pentru asigurarea şi protejarea acestui spaţiu este necesară, oricât ar 
putea să pară de paradoxal, intervenția statului: a statului cu rol de paznic 
de noapte sau de agent de circulaţie”. Statul are menirea de a ocroti 
libertatea individuală. Anumite limitări ale libertăţii individului sunt nece- 
sare. Dacă este nelimitată, libertatea exterioară se autoanulează. 

După K.R. Popper, „libertatea nelimitată înseamnă că un ins puternic 
este liber să brutalizeze pe unul slab și să-l lipsească pe acesta de libertatea 


14. Idem, p. 53. 

15. Idem, p. 5, s.n. 

16. Idem, p. 209. 

17. Idem, pp. 205-206. 

18. Idem, p. 53. 

19. Este modelul lui Lassalle de a vedea rolul statului; model pe care îl va prelua 
şi utiliza, la noi, precum am văzut deja, prof. C. Narly. 

lui". De aceea, el cere ca „statul să limiteze într-o anumită măsură liber- 

tatea, astfel ca libertatea fiecăruia să fie ocrotită prin lege. Nimeni nu 

trebuie să fie la cheremul altora, dar toți trebuie să aibă dreptul de a fi 
ocrotiți de stat”. 

Două precizări se cer făcute aici: 

* Pe de o parte, când acceptă limitarea libertăţii individuale de către stat/ 
lege, autorul are mereu în vedere ca cei mai puţin dotați, sau mai puţin 
brutali, sau mai puţin norocoși să nu devină obiect de exploatare pentru 
cei mai dotați, sau mai brutali, sau mai norocoși”. 

* Pe de altă parte, intervenția statului este limitată la ceea ce este real- 
mente necesar pentru apărarea libertăţii”. 

Prin urmare, libertatea exterioară presupune o constrângere exterioară, 
stabilirea şi respectarea unor limite exterioare”. 

Libertatea exterioară (sau „negativă") ţine de acordarea sau partici- 
parea la drepturi a indivizilor într-o societate; nu este un scop, ci un 
mijloc. „Ea, scria M. Eliade, nu te angajează cu nimic” ; este „un permis 
de liberă circulaţie în viaţa civilă și privată. Nu riști nimic cu un asemenea 
permis; nu te angajezi nici moral, nici social”"*. Este un drept oferit, un 
dat exterior individului. în procesul maturizării lui, pentru viaţa, activitatea 
şi aspiraţiile acestuia, importanţa libertăţii sale exterioare scade (fără a 
se-nţelege însă de aici că i s-ar putea nega vreodată necesitatea!)”. 


20. Popper, K.R., Societatea deschisă și dușmanii ei, voi. II, Ed. Humanitas, 
Bucureşti, 1993, p. 138, s.a. 

21. Desigur, atât cât poate o lege să asigure și să controleze acest lucru ... Vezi 
Popper. K. R., op. cit., voi. II, p.140. 

22. Popper, K.R., op. cit., voi. II, p. 144. 

23. G. Liiceanu susține că libertatea îşi are, înainte de orice, propriile limite 
ontologice, existenţiale: a fi, a fi conștient că eşti, a fi conștient că ești finit; 
apoi, sexul, rasa, epoca, locul, ascendenţa, casta, limba și religia. Limita este 
coextensivă libertăţii. Limita face ca libertatea să fie umană. El o numește 
libertate gravitațională. în concepţia sa, spre deosebire de libertatea idealizată 
şi «pură», libertatea umană reală este gravitaţională. Limita ţine de condiția 
libertăţii umane (Despre limită, Ed. Humanitas, București, 1994, pp. 5, 11-12). 

24. Eliade, M., Fragmentarium, în voi. Drumul spre centru, antologie alcătuită 
de G. Liiceanu și A. Pleșu, Ed. Univers, Bucureşti, 1991, p. 134. 

25. „Libertatea exterioară de care este nevoie variază de la individ la individ, 
scrie J. Dewey. Ea tinde în mod firesc să descrească odată cu o maturitate 
crescândă, deşi absenţa ei completă împiedică chiar un individ matur de a 

3. Un om eliberat nu este încă liber. „Un om eliberat e unul scutit de 


anumite piedici; un om liber, în schimb, e unul înzestrat cu anumite 


putinți", precizează C. Noica în De caelo”. 


A fi eliberat și a fi liber nu sunt sinonime. Bucurându-se doar de o 


libertate exterioară, omul stă încă la răscruce : el poate deveni un automat, 


un 


număr, un ratat sau un om viu, întreg, matur; un eșec sau o victorie, 


o poticnire sau o revărsare, o aparenţă sau o esenţă. 


Omul este (şi nu poate fi decât) o ființă liberă. După M. Buber, el 


dispune de o voință mică (cea înlănțuită, determinată de lucruri și instincte) 


şi de o voință mare (cea care se îndepărtează de orice determinare)”; prin 


urmare, el poate manifesta o libertate mică și o libertate mare. în cele două 


situaţii, diferă valoarea și semnificaţia oferite vieţii lui. Pare că, în existența 


aceluiaşi individ, ele nu pot coexista : manifestarea uneia tinde s-o excludă 


pe 


a) 


26. 


27. 
28. 


29. 


30. 


cealaltă. 

Sursa şi susținătorul libertăţii mici este omul arbitrarului”*. 

A. Libertatea mică: 

Este libertatea capriciului imediat”, libertatea impulsurilor”, anar- 
hiei, arbitrarului; ea nu recunoaște un principiu ordonator, al coerenţei, 


avea contacte care îl vor înzestra cu elemente noi asupra cărora inteligența sa 
se poate exersa” (Dewey, J., Trei scrieri despre educație, E.D.P., Bucureşti, 
1977, p. 208). 

Noica, C, De caelo. încercare în jurul cunoașterii şi individului, Ed. Vremea, 
p. Bl. 

Vezi Buber, M., Eu și Tu, Ed. Humanitas, București, 1992, p. 86. 

Vezi Idem, pp. 87-88. Incredul până în măduva oaselor, omul arbitrarului „nu 
vede peste tot decât incredulitate și arbitrar, alegere a scopurilor și născocire 
a mijloacelor. Fără sacrificiu și fără grație, fără întâlnire și prezenţă, o lume înglo- 
dată în scopuri și mijloace este lumea lui” (vezi Buber, M., op. cit., pp. 87-88). 
„Impulsurile şi dorinţele care nu sunt ordonate de inteligență se află sub con- 
trolul împrejurărilor accidentale. Poate fi mai curând o pierdere decât un 
câștig faptul de a scăpa de sub controlul altei persoane, numai pentru a te 
comporta conform celor impuse de fantezia și capriciul imediat; adică, la 
discreția impulsurilor în a căror formare judecata inteligentă nu a participat” 
(vezi Dewey, J., Trei scrieri despre educaţie, E.D.P., București, 1977, p. 209). 
Omul libertăţii mici are un comportament infantil sau asemănător unui bolnav. 
Psihopaţii, scrie Peters, „sunt cei care dau curs pofielor, capriciilor și impulsu- 
rilor lor, care au o înţelegere asupra lumii asemănătoare cu cea a unui minor, 

ordinii și controlului. Ea se identifică cu impulsul de a trece, după 
poftă, oricând la altceva”. Ea este o agitaţie fără scop, o libertate fără 
ţel și fără conţinut; este dezordine interioară”. Declanșată și întreţinută 
de facilitate și superficialitate, ea implică fărâmițarea persoanei; cel 
mult, poate „suporta” străduințe temporare, eșuate în cele din urmă, 
neduse până la capăt, lipsite de rigurozitate”. 

b) Este o cedare, o prăbușire. Ca arbitrar, desprinsă de Dumnezeu, ea este 
cădere, păca 


; este un produs al golului sufletesc, al vanităţii”. Ea 
există acolo unde hazardul este rege, ca „libertate a orbului™. Ea este, 
deci, libertatea vrajbei și a dezintegrării”. 

c) Ea se exprimă în libertățile făpturii noastre decăzute: „libertatea 
desfrâului, a minciunii, a lenei și a furtului, libertatea tuturor păcatelor; 
libertatea care distruge, care schimbă viaţa într-o mlaştină unde cresc 
numai plante otrăvitoare" 

B. Omul libertăţii mici crede că numai tihna leneşa™ este viaţă perso- 
nală. Orice concentrare severă și orice aspră împărțire a timpului ar 


însemna apusul libertăţii (sale) individuale. Idealul de libertate al omului 


arbitrarului este, așadar, „moliciunea lăuntrică””. 


adică o înţelegere infantilă”, (vezi Peters, R.S., Moral Development and Moral 
Education, George Allen & Unwin, London, 1981, p. 125). 

31. Seneca, op. cit., p. 51. 

32. Vezi Berdiaev, N., Sensul creației. încercare de îndreptăţire a omului, Ed. 
Humanitas, Bucureşti, 1992, p. 144. 

33. Vezi Comenius, J.A., Pampaedia, E.D.P., București, 1977, p. 55. 

34. Vezi Berdiaev, N., op. cit., p. 144. 

35. Interpretându-l pe Nietzsche, Camus scrie: „Fără lege nu există libertate. 
Dacă destinul nu este orientat de o valoare superioară, dacă hazardul este rege, 
iată apărând marșul de tenebre, înspăimântătoarea libertate a orbului. Acolo 
unde nimic nu mai poate spune ce e negru şi ce e alb, lumina se stinge și 
libertatea devine închisoare voluntară” (vezi Camus, A., Omul revoltat, RAO 
International Publishing Company, București, 1994, p. 271). 

36. Vezi Berdiaev, N., op. cit., p. 147. 

37. Bernea, E., îndemn la simplitate, Ed. Anastasia, 1995, p. 17. 

38. Pe care G. Liiceami o numește „maladie de destin” (vezi Despre limită, Ed. 
Humanitas, Bucureşti, 1995). 

39. Forster, Fr.W., îndrumarea vieții pentru băieţi si fete de la 18 ani, Ed. Libră- 
riei Socec & Co., S.A., București, 1922, pp. 24-25. în continuare, în paginile 

Cu toate acestea, M. Buber nu exclude revirimentul omului voinței 
mici, reviriment care s-ar putea produce dacă acesta ar accepta conștiința 
decadenței sale”. 

Spre deosebire de omul arbitrarului, inapt de sacrificiu, determinat de 
lucruri și de instincte, ratând întâlnirea cu destinul său, omul liber sacrifică 
voința mică. voinței mari. „El supraveghează drumul a ceea ce este esențial 
în lume ; dar nu pentru a se lăsa condus de esențial, ci pentru a-l realiza". 
El crede în destinul său, adică el se oferă întâlnirii cu destinul său“. Prin 
urmare, omul voinţei mari sacrifică libertatea capriciului și a impulsurilor, 
în favoarea libertăţii generoase, sporitoare. 

Omul libertăţii mari preferă, libertăţii formale, sărace, conservatoare, 
zgârcite, libertatea nobilă, bogată; libertăţii de moment, spasmotică, 
torent, libertatea proiectului, calculului; libertăţii consumului (şi abando- 
nului), libertatea construcţiei, dăruirii; preferă suficienței, creşterea. 

Dacă viața omului presupune necesitatea extremă de a satisface și 
exigenţele altor valori, nu mai puţin fundamentale, precum dreptatea, 
fericirea, dragostea, descoperirea adevărului, dezvoltarea capa 


ităţii de a 
crea lucruri, experienţe şi idei noi, conviețuirea, securitatea, atunci pentru 
omul liber libertatea nu poate fi și nu este o valoare în sine, nu este și nu 
poate constitui unica finalitate”. Libertatea nu este singura valoare care 
poate şi trebuie să determine conduita umană; ea se leagă cu celelalte 
valori şi nu poate fi desprinsă de ele. 

Dacă libertatea unui individ de a decide să trăiască așa cum doreşte 
trebuie pusă în balanţă cu exigenţele altor valori, inevitabile susținerii și 
desfășurării vieţii omenești, atunci ea nu poate fi nelimitată, exterioară 
oricărui autocontrol, la discreţia impulsului/capriciului de moment. 

Rezultă că, prin şi din libertatea exterioară („negativă") se poate 
ajunge: 

cărţii sale (p. 114), Forster scrie: „Nimic nu e mai propriu pentru afirmarea 

vieţii personale decât o luptă hotărâtă împotriva tembelismului hoinar și a 

pierderii nesocotite a timpului”. „Adevărata frumuseţe a unui tânăr stă numai 

în război cu moliciunea lăuntrică”. 
40. Vezi Buber, M., op. cit., p. 88. 


41. Vezi Idem, pp. 86-87. 
42. Vezi Berlin, I., op. cit., p. 71. 

a) fie la izolarea libertății de celelalte valori; deci, înțeleasă şi practicată 
în sine, ca libertate mică ; 


b) fie la îmbogățirea ei cu alte valori fundamentale (ce-i ridică gradul de 
autenticitate); deci, înțeleasă şi practicată în corelație cu acestea, ca 
libertate mare”. 


4. Libertatea înseamnă dezvoltare. Manifestarea care nu conduce la 
acumulare, la creştere nu este libertate". 

Libertatea şi creşterea sunt legate prin esența şi unitatea vieții. A o lua 
mereu de la început, a bate pasul pe loc, a rămâne egal cu sine, a ne 
conserva homeostatic viața nu înseamnă libertate”. 

Libertatea este dorința şi putinţa de creştere a individului în raport cu 
structurile instituțiilor în care trăieşte, în raport cu tendințele de unifor- 
mizare şi rutinizare ale comportamentului, în raport cu sine însuşi*”. 


43. I. Berlin numește libertatea mare, libertate „pozitivă”. Ea derivă din dorința 
individului ca viața şi deciziile sale să depindă de el, şi nu din forțe exte- 
rioare ; din dorința individului de a ti subiect şi nu obiect; de a fi mânat de 
motive conștiente și care îi aparțin, şi nu de cauze impulsive şi exterioare; 
din dorinţa de a acţiona datorită propriilor decizii, şi nu doar să execute deci- 
ziile luate de alţii în numele său; de a acţiona în virtutea propriilor sale 
orientări, iar nu dirijat de natura exterioară, iraţională sau de alți oameni, ca 
și cum ar fi un lucru, un animal sau un sclav incapabil să-şi asume condiția 
de om, adică să-și conceapă (ţinând seama de celelalte valori prin care se 
poate considera om) scopuri și strategii proprii pentru a le atinge (vezi 
Berlin, I., op. cit, pp. 214-215). 

44. Allport consideră că tot ceea ce produce o dezvoltare flexibilă, ce nu oprește 
procesul individualizării; for ceea ce stimulează creșterea constituie criteriul 
normalității. Deducem, deci, că tot ceea ce frânează sau stopează creșterea 
este anormal, nefiresc (vezi Allport, G.W., op. cit., p. 162). 

45. „Experiențele pot să fie atât de incoerente, încât în timp ce fiecare în sine 
este agreabilă sau chiar stimulativă, ele nu sunt raportate cumulativ una la 
cealaltă. Atunci energia este răspândită și persoana devine împrăștiată. Fiecare 
experiență poate fi vie, intensă şi «interesantă» și totuși lipsa lor de legătură 
poate genera în mod artificial deprinderi discontinue, dezintegrate, centrifuge. 
Consecința formării unor asemenea deprinderi este incapacitatea de a con- 
trola experienţele viitoare", deci, lipsa libertăţii (vezi Dewey, J., Trei scrieri 
despre educaţie, E.D.P., Bucureşti, 1977, p. 181, s.n.). 

46. Este important, așadar, ca individul să fie astfel format, încât să poată folosi 
sistemul instituţional (un dat al vieţii în societate) pentru a crește, pentru a se 

Ea nu este, deci, repetare, stagnare, încremenire, detaşare, sterilă şi 
nesfârşită contemplativitate, platitudine *'. 


dezvolta, de a putea să-l perfecționeze atunci când acesta nu-i mai susține 
creşterea. în acelaşi timp, este esențială formarea pentru a rezista și a sfida 
tendințele de uniformizare şi rutinizare a comportamentului pe măsură ce se 
acumulează experienţă și structurile conservative tind să se instaleze în lumea 
noastră sufletească. 

47. înainte de-a merge mai departe, se cuvine făcută, înainte de toate, o precizare: 
tot acest studiu are ca sistem de referință zona de cultură europeană occiden- 
tală, faustică, heracleitică (vezi Dumitriu, A., Culturi eleate și culturi hera- 
cleitice, Ed. Cartea Românească, Bucureşti, 1987). Este știut faptul că în alte 
zone de cultură reflecţiile și dezbaterile asupra libertăţii și formării umane au 
alte temeiuri, coordonate și finalități. Putem lua ca exemplu problematica 
libertăţii în spiritualitatea indiană. 

Nu vom aduce aici decât câteva elemente prin care să ilustrăm cele afirmate 
anterior. India n-a putut niciodată să accepte actuala condiție umană, constând 
din suferință, neputinţă şi precaritate, scrie M. Eliade (vezi Eliade, M., Yoga, 
nemurire şi libertate, Ed. Humanitas, București, 1993, p. 83). Pentru gândirea 
indiană, condiția umană „normală” este echivalentul sclaviei, al ignoranței și 
al suferinţei; libertatea, cunoaşterea, beatitudinea sunt inaccesibile atât timp 
cât această „normalitate” nu este nimicită. Cele 5 „matrici” producătoare de 
stări psiho-mentale: ignoranța, sentimentul individualităţii, pasiunea, ataşa- 
mentul, dezgustul, dragostea de viață, «voința de a trăi» toate sunt dureroase. 
Simplul fapt de a exista în timp, de a avea o durată implică durerea. 

De aceea renunțarea are o valoare pozitivă. Cel ce renunţă la condiția lui 
obişnuită nu se simte mai împuţinat, ci, dimpotrivă, îmbogăţit, căci, „forța 
pe care o dobândește renunțând la o plăcere oarecare depăşeşte cu mult plăce- 
rea la care a renunţat”. (Idem, p. 84). 

Ceea ce importă, în primul rând, pentru India nu este atât salvarea perso- 
nalităţii, ci obținerea libertății absolute (în spiritualitatea indiană, libertatea 
nu poate fi decât absolută sau nu există). Ea se opune fragmentării, ruperilor 
de ritm, durerii, temporalităţii, «setei de viaţă». „Simplificarea extremă a 
vieţii, calmul, serenitatea, poziţia corporală statică, ritmarea respirației, con- 
centrarea într-un singur punct etc, toate aceste exerciţii urmăresc un singur 
scop: să abolească multiplicitatea și fragmentarea, să reintegreze, să unifice, 
să totalizeze” (Idem, p. 90, s.n.). Un om liber nu se mai simte legat de timp, 
de legi și de prejudecăţi, el se plasează în afara temporalităţii și a istoriei, a 
oricărei etici şi a oricărei forme sociale. 

Prin urmare, în filosofia indiană, libertatea (= libertatea absolută) este opusă 
condiţiei umane; ea nu ţine de modul obișnuit de a fi al omului, ci presupune 
situarea într-un alt orizont ontologic. A fi liber înseamnă a ieși din profan. 

I. Astfel înţeleasă, libertatea presupune următoarele dimensiuni: 


A. Capacitatea (putinţa) individului de a învăța din orice situaţie de 
viață, de-a acumula mereu", de-a transforma orice experiență de viață 
într-un fapt util, favorabil împlinirii sale; capacitatea de a se maturiza, de 
a-și controla tot mai bine viața cu fiecare experiență parcursă. 

Libertatea nu presupune, prin urmare, „un regres către paradisul faci- 
lităţii primitive. Ea nu face casă bună cu naivitatea, ci este însoțită de o 
aprigă cunoaștere a propriei sale condiţii”, a vieţii”. 

Puterea de creștere depinde de : 

a) Pe de o parte, de necesitatea individului de a comunica, de deschiderea 
lui la alte puncte de vedere, de profunzimea comunicării între indivizi 


;50 


de sine stătători , sau a individului cu divinitatea. 
b) Pe de altă parte, de disponibilitatea de a reţine și sintetiza ceea ce-i susține 
mai departe creșterea, de plasticitatea individuală". 

Pentru aceasta, evitarea sau eliberarea omului de atitudinea lui de 
apărare/eschivare și deschiderea spre a primi întreaga sa experiență, gata 
să ia ceea ce vine din exterior nu numai ca ceva care i se opune, ci şi ca 
ceva pe care și-l poate încorpora, acceptarea și pregătirea pentru rezolvarea 
problemelor, disponibilitatea de a asculta devin condiţii hotărâtoare”. 


B. Capacitatea (putinţa) individului de a alege între mai multe 
posibilități”. 


Libertatea nu mai are în vedere raporturile lumești; conţinutul ei îl constituie 
„decondiţionarea”, nemurirea, sacralitatea. Ea nu poate fi dobândită în actuala 
condiţie umană. 
Așadar, presupunând „răsturnarea tuturor valorilor umane”, libertatea nu poate 
fi dobândită decât de cel care face exact contrariul la ceea ce condiţia umană 
îl forțează să facă (vezi Eliade, M., op. cit., passim). 

48. Vezi Dewey, J., Democraţie și educaţie, E.D.P., București, 1972, p. 45. 

49. Hameline, D., Profesori și elevi, E.D.P., București, 1978, p. 104. 

50. Jaspers, K., Texte filosofice, Ed. Politi București, 1986, p. 263. 

51. Vezi Dewey, J., op. cit., p. 46. 

52. Vezi Jaspers, K., op. cit, pp. 263-264. 

53. „Inventarul posibilităților, premisa putinței de a alege și condiția ei, este 
limitat, e, în mod fatal, limitat", susține G. Liiceanu, căci „infinitul nu este 
inventariabil” (vezi Despre limită, pp. 29-30). 

Omul nu trăiește într-un mediu fără asperităţi, fără graniţe, fără limite, 
fără obstacole. Acela care a dorit (sau doreşte) doar ceea ce a putut (sau 
poate) atinge, netentat să încerce alternative; deci, fără să fi fost niciodată 
în situaţia de a urmări finalităţi incompatibile înseamnă a fi trăit (sau a trăi) 
într-o iluzie coerentă. Nu există om, crede I. Berlin, care să nu se fi aflat 
niciodată în situaţia de a urmări finalităţi incompatibile, ca viața să nu-l fi 
pus în situaţia să opteze. 

Prin urmare, există un motiv fundamental pentru care oamenii nu pot 
evita alegerea:  „finalităţile sunt antagoniste, nu putem avea totul". 
Suntem nevoiţi să alegem. A sacrifica anumite opţiuni, preferinţe (chiar 
fundamentale) altora este, pare-se, o caracteristică a condiției umane. Prin 
esenţa sa, susţine și R.S. Peters, omul este o ființă care alege ; viaţa ei este 
legată de alegerile sale. Important este ca: 

- el (şi nu altul) să aleagă pentru sine; 
- prin alegere să-și sporească fiinţa. 


C. Capacitatea (putinţa) individului de a-și dobândi autonomia. Dacă 
acceptăm că libertatea înseamnă capacitatea (putinţa) de a creşte, atunci ea 
mai presupune: 

- a te opune domniei obiceiului”, rutinei“ şi opiniei comune (cu pretenţii 
la suveranitate), dogmatismului (închiderii într-o idee, prejudecată, 
ideologie); 


- a te opune comportamentului capricios, bunului plac personal”; 


54. Vezi Berlin, L, op. cit., pp. 65-66. 

55. După J.St. Mill, libertatea se opune „domniei obiceiului deoarece implică cel 
puţin eliberarea de sub jugul acestuia”. Despotismul obiceiului este pretu- 
tindeni obstacolul permanent ce stă în calea dezvoltării omului, aflându-se 
într-o opoziţie neîncetată cu acea înclinaţie de a tinti ceva mai presus de obiș- 
nuit, înclinație numită, după împrejurări spiritul libertăţii sau al progresului, 
al perfecționării (vezi Mill, J.St., op. cit., p. 91). 

56. Rutina acceptă ceea ce a devenit obișnuință, omul se reduce la automatisme și 
reflexe; ea nu ţine seama de conexiunile existente între lucruri și situaţii speci- 
fice (vezi şi Dewey, J., Democraţie și educaţie, E.D.P., Bucureşti, 1972, p. 127) 

57. Vezi Jaspers, K., op. cit., p. 262. Comportamentul capricios face din actul 
trecător o măsură a valorii. Iar atât el, cât şi rutina „refuză să accepte respon- 
sabilități”, (vezi Dewey, J., op. cit., p. 127). 

- a nu ezita, împotmolindu-ne viața într-o indecizie fără ieșire. 

Fără hotărâre şi acțiune, libertatea nu există. Deliberarea prelungită, 
şovăirea cețoasă sunt incompatibile cu libertatea”. 

Hotărându-ne şi hotărând, ne dăm şi dăm, de fiecare dată, hotare, 
precizează G. Liiceanu”. într-o astfel de perspectivă, actul hotărârii devine 
actul ontologic suprem, căci ceva este în măsura în care are hotare. O lume 
indecisă, „de magme, de aburi, de substanțe moi, de curgeri, este mai 
degrabă o lume a preființei", scrie G. Liiceanu“. 

Hotărând, omul îşi dă mereu hotare ; dar nu se închide în ele. Hotarele 
pe care şi le dă nu sunt fixe, nu-l fixează. Fiind mereu în proiect, omul are 
în permanenţă un hotar de atins ; el se află mereu în fața următorului hotar. 
Prins, astfel, „în cursa fără sfârșit a secvenţelor «de depășit - de atins»" 


omul este această identitate mobilă”. 


Implicând hotărârea, libertatea devine actul de a ne da mereu hotare, de 
a ne delimita, de a ne da formă, contur, de a ne obţine (sau recăpăta) 
identitatea; deci, a fiinţa. Fără hotărâre, cursul vieţii se risipește, iar 
identitatea omului se înceţoşează. Cu fiecare hotărâre, viaţa se face şi se 
reface, eul se construieşte. 

Aşadar, pentru Liiceanu, hotărârea, înţeleasă ca instituire de hotare, 
devine esența libertăţii”. Reiese că, fără capacitate de hotărâre, libertatea 
nu are loc ; ea se anunţă doar, însă se amână, deocamdată ; omul şovăie, 
rămânând la discreţia îndoielilor şi a propriilor bâlbâieli”. 

Rezumând, putem spune că libertatea nu acceptă şi nu poate accepta în 
conţinutul ei a ne pierde prin viață, a rătăci prin propriul labirint existenţial, 
ezitarea şi amânarea, ci a pune ordine in haosul existenței noastre. 


58. Vezi Fichte, J.G., Cuvântări către națiunea germană, Ed. Casei Școalelor, 
București, 1928, nota 3/ p. 52). 

59. Vezi Liiceanu, G., op. cit., p. 38. 

60. Idem, p. 35. 

61. Idem, p. 40. 

62. Vezi Idem, p. 6. 

63. Prin nehotărâre, omul își amână libertatea, nu datorită inexistenţei obiective a 
soluţiei, ci datorită imposibilității lui de a o depista și a decide. Nehotărâtul 
„nu poate colabora cu necunoscutul, livrându-se unui mers al lucrurilor care 
nu depinde de el" (vezi Liiceanu, G., op. cit., p. 60). 

La Fr.W. Forster, libertatea se identifică cu autonomia“. Autonomia 
presupune o viață planificată, scrie M. Greene: „o viață planificată 
înseamnă mai presus de toate o scară de valori, prin care anumite idealuri 


le punem mai presus de altele și subordonăm valorile de categorie medie 


ţelurilor considerate ca permanente"? 


în acest sens, toți oamenii au obligaţia continuă de a-și realiza cel mai 
înalt grad posibil al autonomiei“. Obţinerea autonomiei se referă: 

- pe de o parte, la oprirea manifestării imediate a impulsului, amânarea 
acţiunii imediate, controlul intern asupra impulsului; o decuplare de 
presiunea primului impuls, autocontrol şi autostăpânire. 

Nimeni nu este liber, scria Epictet, dacă nu se domină pe el însuși, iar 
Seneca ajungea la concluzia că „a fi stăpân pe tine este stăpânirea cea 
mai mare", căci cine este stăpân pe sine este omul cel mai liber”. 

- pe de altă parte, obţinerea autonomiei se referă la edificarea unei lumi; 
adică, la afirmarea vieţii personale, a bogăției interioare, a unicităţii, 
în concepţia lui Imm. Kant, dobândirea autonomiei presupune două 

momente: 


64. Vezi Forster, Fr. W., Școala și caracterul. Probleme morale ale vieții şcolare, 

ed. a III-a, Ed. Cugetarea. Georgescu Delafras. 
Credem că este necesar să precizăm că libertatea, chiar dacă o include și o 
presupune în substanţa ei cea mai intimă, nu se reduce la autonomie. Libertate” 
nu se reduce doar la independenţa şi mișcarea lumii interioare a individului, 
în temeiul unor principii liber acceptate sau formulate. Ea nu este numai o 
„revoltă” interioară, oricât de încordată, nu este numai un discurs critic lăun- 
tric, ci și revoltă şi mișcare exterioare. Libertatea nu duce - ca în situația 
autonomiei - la posibilul paradox al independenţei şi mișcării interioare, pe 
de o parte, şi supunere, acceptare, resemnare și nemișcare exterioară, pe de 
altă parte. Libertatea creează autonomiei punți și culoare spre exprimarea exte- 
rioară, în concordanţă cu principiile liber acceptate sau formulate (sporitoare). 

65. Vezi Greene, M., The Dialectic ofFreedom. Teachers College Press, Columbia 
University, New York and London, 1988, p. 118. 

66. Vezi Wolff, R.P., The Conflict between Authority andAutonomy, în voi. Raz, J., 
(edited by), Authority, Basil Blackwell, 108 Cowley Road, Oxford, OX 41JF, 
U.K., 1990, pp. 29-30. 

67. Vezi Epictet, op. cit., p. 54; Seneca, op. cit., Scrisoarea 113, p. 441; Forster, 
Fr.W., Cartea vieții. O carte pentru băieți şi fete, Ed. Librăriei Socec & Co. 
S.A., București, p. 246. 

- desprinderea individului din lanțul determinărilor empirice (naturale); 
- posibilitatea lui de a alege ceea ce rațiunea îi indică drept bun, just, 
moral; de a-și formula principiile de comportament. 

însă autonomia morală nu se poate opri doar la principii (maxime) liber 
admise sau liber formulate, rezultate ale activității rațiunii pure. Ea include 
şi o sensibilitate la problemele şi drepturile altora, o atracție firească spre 
a-l accepta și respecta pe celălalt, capacitatea de a privi pe ceilalți ca 
oameni. Principiile (maximele) liber admise sau liber formulate rațional se 
cer corelate cu simpatia pentru ceilalți, pentru problemele, necazurile şi 
frământările lor ; deci, se cer corelate cu tratarea semenilor ca subiecți, și 
nu ca lucruri (bune de manipulat și de satisfăcut interese personale, sau, 
pur şi simplu, de ignorat). 

Problema autonomiei nu este aceea a unui agent raţional izolat (rămas 
în limitele propriei sale rațiuni), alegându-și sau formulându-şi în mod 
independent principiile (maximele) autoguvernării, cât a dezvoltării sim- 
țului omeniei, a alegerii/formulării acestora în condiţiile grijii pentru 
celălalt, considerat ca persoană (preocupat de propriile sale dorinţe, 
aspirații, neîmpliniri, interese)”. 

In urma cercetărilor sale, J. Piaget ajunge la concluzia că autonomia se 
dezvoltă odată cu trecerea de la respectul unilateral (constrângere) la cel 
mutual (cooperare); că ea se ivește din experiența _reciprocității.  „Auto- 
nomia apare astfel numai împreună cu reciprocitatea, când respectul mutual 
este destul de puternic pentru ca individul să resimtă în forul său interior 
nevoia de a-i trata pe alţii aşa cum ar vrea el să fie tratat". 

Numai cooperarea duce la autonomie; ea este factorul esenţial al 
dezvoltării intelectuale și morale”. 

împreună cu actul cooperării, la realizarea autonomiei mai contribuie : 
- un mediu social predictibil; deci, relativ stabil, echilibrat, ce permite 

formularea de previziuni și autoproiectare ; 


68. Vezi O'Hear, A., Education, Society and Human Nature. Routledge & Kegan 
Paul Limited, London, 1981, pp. 127-131. 

69. Piaget, J., Judecata morală la copil, E.D.P., Bucureşti, 1980. p. 127. 

70. Vezi Idem, p. 252, 254, s.n. 

- o atmosferă de încurajare a încercărilor individuale. în care primul pas 
este construcția, apoi, critica şi demolarea; 

- convingerea generală că un punct de vedere personal este întotdeauna 
binevenit; importanţa acordată punctelor de vedere personale”. 
Așadar, această dimensiune a libertăţii este legată: 

- de lupta cu instanţele inferioare din om; 

- de principiul ordinii, cerut de sensurile spirituale superioare; 

- de cooperare ; nu există autonomie decât în şi prin cooperare”. 


D. Capacitatea (putinţa) individului de a problematiza datul existențial 
şi de a formula posibilități, alternative de perfecționare şi/sau depăşire a 
acestuia. 

M. Greene consideră că în societatea (occidentală) contemporană se 
induce (prin mass-media, educație, stil de viață, mentalitatea comună) 
înțelegerea libertății ca: 

a) libertatea retragerii din lume, libertatea ca evitare, ca retragere înlăun- 
trul unui teritoriu foarte intim pe care credem că-1 controlăm numai noi, 
pe care-l credem numai al nostru, lipsit de ambiguități şi incertitudini, 
pur şi protector; înţeleasă (chiar) ca indiferență faţă de viaţa celorlalți; 

b) libertatea de a consuma; individul este ţinut sub presiunea consumului, 
lui i se oferă posibilitatea manifestării libertăţii în sfera consumului, 
epuizându-și, în felul acesta, nevoia de libertate; a fi liber se identifică 
doar cu posibilitatea de a consuma ceea ce doreşti”. 


Mulţumiţi cu o asemenea înţelegere a libertăţii și a realităţii, acceptând 


ca fireşti aceste concepte ale libertăţii, cei mai mulţi oameni nu (mai) pot 
ieși din sfera acestora. Cu alte cuvinte, nu (mai) pot imagina alternative 
libertăţii și realităţii. Ei nu (nai) pot problematiza datul, dacă sunt convinşi 
că datul înseamnă, într-adevăr, retragerea în intimitatea celui mai sigur și 
liniştit confort posibil pe care ţi-l poţi asigura și ignorarea celorlalți, sau 
posibilitatea de a consuma ceea ce-ţi trebuie și ceea ce-ţi place. 


71. Vezi Peters, R.S., op. cit., p. 136. 
72. Vezi Piaget, J., op. cit., p. 222, SJU 
73. Vezi Greene, M., op. cit., p. 12. 

Chiar dacă, într-o anumită societate, pentru un anumit interval de timp, 
s-ar putea (și se poate) instaura teama de speculație non-conformistă, 
adică acea atmosferă în care se instaurează „convenţia tacită că principiile 


nu trebuie puse în discuție, unde dezbaterea marilor probleme ce i-ar putea 
4 


preocupa pe oameni este considerată închisă” *, chiar dacă s-ar putea 
instaura o asemenea teamă, deci, sfera libertății nu este și nu se poate 
limita doar la ceea ce există şi cum există. Ea nu stă (doar) înlâuntrul şi nu 
recunoaşte dominația absolută a statu-quo-ului. în cuprinderea şi expan- 
siunea ei, libertatea contestă granițele și aşezarea datului însuși”. Ea 
presupune capacitatea de a depăși datul, de a privi lucrurile de parcă ar 
putea fi astfel, fiind legată de o înţelegere critică a realităţii”. 

în general, libertatea umană se exercită în interiorul unei matrici 
culturale, cu prejudecățile și sistemele ei simbolice, existente la un moment 
dat; se leagă de o înțelegere tacită a datului. De aceea, cei mai mulţi nu-și 
pot imagina alternative (paradigmatic diferite) la viața pe care o duc şi la 
realitatea pe care o trăiesc”. 

Reiese, aşadar, că amploarea și valoarea libertăţii individuale, calitatea 
alternativelor. formulate depind, în mare măsură, de modul cum înțelegem 
realitatea, de raportul de hegemonie dintre ea şi individ; pe scurt, de 
adâncimea problematizării realităţii la care poate ajunge fiecare dintre noi. 

Dacă libertatea presupune formularea de alternative la condiţiile exis- 
tente, atunci ea se constituie ca tensiunea dintre ceea ce este dat şi ceea ce 
se creează, între ceea ce este şi ceea ce ar putea fi, între ceea ce suntem 


?m, p. 4. 

şi ceea ce concepem, între ceea ce există şi ceea ce s-ar putea institui prin 
investiție omenească. 

în acest sens, libertatea este legată de puterea individului de a examina 
(profund, sistematic) lucrurile, fenomenele și tendințele lumii, este legată 
de conștiința (conștientizarea) şi capacitatea formulării posibilităților, alter- 
nativelor, de gândirea interpretativă (ce presupune capacitatea de reflexie, 
selecție, decentrare, semnificare), de imaginaţie; de a vedea ceea ce 
lipsește, ceea ce este strâmb, fals, anormal, irațional; de a face o obiecție, 
de a formula o condiţie”. 

Pe scurt, libertatea ţine de facultatea de a dezvolta o raționalitate şi o 
sensibilitate diferite de cele dominante”; ea include un moment nou, de 
surpriză, de tulburare a lucrurilor şi obişnuințelor, a stării date şi inte- 
riorizate. 


78. Vezi Idem, pp. 6, 16, 20. G. Liiceanu afirmă că „libertatea nu este altceva 

decât rezultatul educaţiei în sfera posibilului, dobândirea capacităţii de a con- 
figura şi realiza proiecte prin îmbinarea corectă a posibilităţilor proprii cu 
posibilul obiectiv”, (deci, autorul se referă la proiecte realiste şi numai la ele). 
Această adaptare a proiectului la condiţiile de posibilitate ale individului şi 
ale lumii în care trăieşte reprezintă produsul unei formări; ea implică dobân- 
direa unei culturi a proiectului. Aşadar, pentru a nu risca o maladie de destin, 
libertatea presupune dobândirea prin educaţie a unei culturi a proiectului (vezi 
Despre limită, p. 103). Autorul peratologiei consideră că educaţia contribuie 
la o bună așezare a individului în sfera posibilului și, deci, că importantă este 
această bună așezare : „omul este desigur liber prin chiar natura sa, dar naş- 
terea proiectului, fermitatea mersului şi calitatea țintei depind de buna sau 
proasta lui aşezare în orizontul posibilului” (ibidem). 
Ceea ce ne interesează în acest moment al studiului, în mod deosebit, este să 
demonstrăm că tinerii au nevoie de șansa de a se proiecta în lumi alternative, 
posibile, ieşite din propriile lor reflecţii, aspirații, căutări, opţiuni, neîm- 
păcări, ca în educație accentul să cadă pe încurajarea și încrederea că lumea 
este mereu deschisă, că ea este mereu rezultatul unui proiect, că este mereu o 
provocare pentru spiritul omenesc, că avem şi că vom avea în față alternative 
la ceea ce există, că ele nu se epuizează şi nu se pot epuiza niciodată; pe 
scurt, că lumea poate primi oricând contribuţia fiecăruia dintre noi. 

79. în acest sens, H. Marcuse scrie: libertatea umană este „facultatea (şi activi- 
tatea) de a refuza universul dat al experienţei în calitate de centru al tuturor 
transformărilor, facultatea de a dezvolta o raționalitate şi o sensibilitate diferite 
de raționalitatea și sensibilitatea dominante, facultate caracteristică omului. 

E. Capacitatea (putinţa) individului de a(-și) formula scopuri şi de-a le 
traduce în fapt. 


Se ştie că Platon îl considera sclav pe omul incapabil să-şi formuleze 
sau să-și aleagă singur scopurile acţiunii, adică pe omul care acceptă din 
partea altuia/altora scopurile care-i controlau conduita”. Fie copil, fie 
adult, sclavul îl întâlnim pretutindeni unde omul este angajat într-o activi- 
tate folositoare din punct de vedere social, dar ale cărei servicii, sens nu le 
înțelege și nu este interesat personal de ea", sau este angajat într-o 
activitate ruinătoare de sine. 


II. Realizarea libertăţii, înţeleasă ca dorință şi putință de creștere, de 
dezvoltare, ca acumulare, perfecţionare, maturizare, în toate dimen- 
siunile ei, nu se poate realiza fără a fi întrunite următoarele premise 


(până acum, subînţelese)'”: 


A. Rațiunea. Cum s-a putut deduce, deja, libertatea (mare) nu există și 
nu se poate exercita în afara rațiunii. în lipsa raţiunii, omul rămâne la 
discreţia voinţei sale mici, mărunte. 

Libertatea generoasă, prolifică nu este (şi nu poate fi) atributul celor 
incapabili să anticipeze cursul ulterior al evenimentelor, să-şi coordoneze 
acțiunile, să le articuleze conform unui plan; celor incapabili să detaşeze 
consecinţele (esenţiale, principale) care derivă din deciziile şi acțiunile 
lor; nu este atributul celor dominați de particularităţile momentului. 
Ea nu se identifică cu reacția spontană, neprelucrată mental, de atracţie 
şi respingere neîntemeiate, ci implică amânarea satisfacerii plăcerii, 
recompensei imediate, corelarea ei cu cerinţele convieţuirii şi cooperării 
umane. 


Este facultatea de a înţelege datele experienţei, astfel încât ele să-şi rele- 
veze propriul lor caracter negativ, adică măsura în care ele sunt rezultatul 
dominaţiei” (vezi Marcuse, H., Scrieri filosofice, Ed. Politică, Bucureşti, 
1977, p. 455). 

80. Vezi Dewey, J., Trei scrieri despre educaţie, E.D.P., Bucureşti, 1977, p. 209 
şi Democraţie şi educaţie, E.D.P., Bucureşti, 1972, p. 74 și nota 54/p.318. 

81. Vezi Dewey, J., Democraţie și educație, E.D.P., București, 1972, p. 74. 

82. De vreme ce susțin creșterea, maturizarea, ele nu se exclud, ci se presupun. 
Aceste premise susțin toate dimensiunile libertăţii (mari); sunt suportul ei. 

Libertatea (mare) cere control, anticipare, semnificaţii, coordonate, 
reglaj, autocontrol și autoreglaj; pe scurt, o vie și permanentă prezență a 
rațiunii. Ea este intim legată de „raţiunea în deschidere permanentă”, cum 
se exprimă K. Jaspers*; deci, de raţiunea conștientă de limitele sale și 
care, în consecință, „respectă pe celălalt om şi nu aspiră să-l constrângă - 
nici măcar să-l constrângă - să fie mai fericit" (K.R. Popper, 1993). 

Şansa libertății este dată şi asigurată de adoptarea unei atitudini 
raţionale. Rațiunea ta, scrie K. Popper în Societatea deschisă și dușmanii 
ei, voi. I, „este cea care te face om ; care-ţi permite să fii mai mult decât 
un ghem de pofte și de dorinţe ; care face din tine un individ autonom și-ţi 


dă dreptul să pretinzi că ești un scop în sine" 


B. Lupta. Ca să fii liber, esenţial este să nu vrei să încetezi să fii liber. 
Libertatea se află în inima omului liber; el o duce pretutindeni cu sine, ne 
asigură Rousseau”. 

Oricâte garanţii exterioare ar pretinde şi ar primi, libertatea îşi extrage 
vigoarea și amplitudinea din atitudinea fiecăruia față de viaţă şi faţă de 
sine. Aceasta depinde: 

a) în primul rând, de imaginea a ceea ce persoana vrea să devină cel 
mai mult, de imaginea pe care şi-o face faţă de propria dezvoltare”. Ea 
își va impune să crească și va putea crește până acolo unde a înțeles 


83. Jaspers, K., op. cit., p. 264. 

84. Popper, K.R., op. cit., voi. II, p. 261. Popper consideră că una dintre sursele 
esențiale ale totalitarismului este acţiunea menită să asigure fericirea celuilalt, 
indiferent că acesta şi-o dorește sau nu. 

85. Vezi şi Popper, K.R., op. cit., voi. II, p. 245. La Popper, libertatea este 
întotdeauna legată de rațiune: una fără cealaltă nu există. Același lucru îl 
putem spune, de fapt, despre marii gânditori care au reflectat pe marginea 
libertăţii: de la Seneca și până la J. Locke, Imm. Kant, K. Jaspers, M. Buber. 
în concepţia lui Popper, atitudinea raţională este atitudinea omului „dispus 
să-și plece urechea la argumente critice și să învețe din experiență (s.n.); 
atitudinea omului dispus să ia în considerație argumentele, și nu persoana 
celui care argumentează (vezi Popper, K.R., op. cit., voi. II, pp. 245-246). 

86. Popper, K.R., op. cit., voi. I, p. 216. 

87. Vezi Rousseau, J.-J., Emil sau despre educație, E.D.P., București, 1973, 
pp. 458, 459. 

88. Vezi Allport, G.W., op. cit., pp. 558-559. 

să-şi imagineze apogeul vieţii sale. Libertatea persoanei ţine de ceea ce 
a știut și a înţeles să accepte pentru sine şi viaţa sa. Ea nu poate fi liberă 
dincolo de ceea ce nu a conceput şi nu se concepe; nu va putea crește, 
deci, nu va fi liberă decât în limitele pe care singură şi le-a proiectat”. 


b) în al doilea rând, de stilul de viaţă al persoanei: 


* fie, un stil de autoapărare, prin care ea încearcă să pareze ceea ce 
ameninţă propriul respect față de sine. Prejudecăţile, mecanismele 
de apărare nevrotică și egocentrismul pot constitui trăsăturile unui 
astfel de stil; 

* fie, un stil matur, pregătit să rezolve problemele, în ofensivă, care 
permite să înfrunte toate asprimile vieţii într-un mod realist, să 
cunoască tot ce e mai rău în viaţă și să tragă din el cel mai mare 
folos, prin intermediul unor mecanisme mai mult integratoare, decât 
defensive”. 

c) în al treilea rând, de durabilitatea, forța voinței sale. Omul liber 
este posesorul și păstrătorul unei voințe de nezdrobit, de lungă durată. 

El are conştiinţa puterii asupra propriei persoane şi asupra pro- 

priului destin. 

După Allport, a trăi pe deplin înseamnă a avea o tensiune; în absenţa 

tensiunilor nu poate fi vorba de o viaţă deplină; ele îi sunt inerente. 

Copilul și adultul sănătoși construiesc continuu tensiuni sub forma unor 

interese şi depășesc mereu nivelul siguranţei de bază al homeostaziei”. Ei 


89. Adică, în limitele nivelului său de aspirație. După A. Dumitriu, decalajul între 
ceea ce poate și ce face un individ este „cauza tuturor dezastrelor care s-au 
abătut asupra lumii. 
Trebuie ca omul să aibă un ideal pe măsura colosalei sale puteri. Dar idealul 
de până acum al majorităţii oamenilor se reduce la deziderate care nu ridică 
cu nimic ființa umană. Un mare ideal, chiar dacă nu ar putea fi atins complet 
niciodată, este necesar omului. Este preferabil un om cu o iluzie grandioasă 
unui om încadrat într-o certitudine comodă”. „Ceea ce a lipsit umanităţii - 
crede gânditorul - a fost nu idealurile, ci grandoarea acestor idealuri. în 
fond, suntem atât cât voim să fim, sau, mai bine-zis, cât ne închipuim să 
suntem” (vezi Dumitriu, A., Culturi eleate şi culturi heracleitice, Ed. Cartea 
Românească, București, 1987, p. 205). 

90. Vezi Allport, G.W., op. cit., p. 561. 

91. Vezi/de/n, pp. 99-100. 

nu sunt doar simple reflexe, mulțumite cu linearitatea existenței. Aspirațiile 
şi problemele lor nu se află sub nivelul ofertei ei. 

Omul liber (cu dorinţă şi putere de a creşte) nu evită și nu poate evita 
tensiunea ; viața lui stă întotdeauna sub semnul dezechilibrului între ceea 


ce este și ceea ce aspi 
ceea ce înțelege şi ceea ce ar dori să înțeleagă. El nu caută liniştea, 


să fie, intre ceea ce are şi ceea ce vrea să aibă, între 


comoditatea, încremenirea, deplina siguranţă, saţietatea suficientă, absoluta 
certitudine și excluderea cerințelor/exigenţelor în raport cu sine, platitu- 
dinea ; nu exclude din viaţa sa riscul, angajarea, asumarea, necunoscutul”. 

Omul liber calcă în picioare „acel fel de stare plăcută, demnă de 
dispreţ, la care visează băcanii” (Fr. Nietzsche)”. El acceptă confruntarea, 
căutarea, încercarea, revenirea, epuizarea, efortul, dăruirea, contrastele, 
eşecul, problema. Pe scurt, deţine un grad mai mare sau mai mic de 
decuplare a instinctului de conservare. 

Omul liber este un războinic. El stă sub semnul vitalităţii. Cel ce nu 
este gata să lupte pentru libertatea sa o va pierde. 

Asemenea vieții, libertatea este puls, mișcare, relativitate, este îngrădită 
şi ameninţată ; ea se fortifică tocmai în confruntare cu obstacolele. într-un 
anumit sens, se poate spune că ea se măsoară tocmai după rezistenţa care 
trebuie învinsă, după osteneala pe care ne-o cere”, iar, dacă în calea ei nu 
se ridică nici un obstacol, ea tinde să devină pradă unui proces de descom- 
punere”. Nu înlăturarea tuturor obstacolelor asigură manifestarea omului 


liber. Obţinută și asigurată fără luptă, libertatea degenerează în timp şi își 


pierde valoarea; ea nu înseamnă nicidecum facilitate”. 
în faţa obstacolelor interne şi externe, libertatea cere hotărâre. Acum 
însă, nu mai este vorba de hotărâre înţeleasă ca act de eliminare a stării de 


92. „Eşti fecund numai cu preţul de a fi bogat în contraste; rămâi tânăr numai cu 
condiţia ca sufletul să nu lenevească, să nu-ţi dorească liniștea” (vezi Nietzsche, 
Fr., Amurgul idolilor, Ed. ETA, Cluj-Napoca, 1993, p. 18, s.a.). 

93. Nietzsche, Fr., op. cit., pp. 54-55. 

94. Ibidem. 

95. Vezi Berdiaev, N., Adevăr şi revelaţie. Prolegomene la critica revelaţiei, Ed. 
de Vest, Timișoara, 1993, p. 82. 

96. Vezi Berdiaev, N., împărăția Spiritului şi împărăția Cezarului, Ed. Amarcord, 
Timişoara, 1994, p. 130. 

incertitudine prin preferarea unei alternative alteia, ci'ca gest de fermitate, 
de consecvență bună (opusă încremenirii), ca forță de a duce planurile/ 
proiectele până la capăt, de a nu (ne) abandona în fața obstacolelor, 
dificultăţilor, ostilităţii împrejurărilor. 
Pe scurt, libertatea cere hotărâre, înţeleasă ca perseverenţă şi sacrificiu. 
Toate acestea, ne duc la următoarele concluzii: 
- Libertatea nu este confort. Confortul sacrifică libertatea, după cum 
libertatea suprimă confortul. „Libertatea spiritului, scrie A. Camus, nu 
este confort, ci o măreție pe care ţi-o doreşti și pe care o obţii, încetul 


w97 


cu încetul, printr-o luptă epuizantă"”'. Ea e o luptă cu nemişcarea, cu 
facilul, cu comoditatea, cu noi. 
Libertatea şi confortul se exclud. 

- Cea mai bună atitudine față de viață, față de sine, nu este evadarea din 
lume, care atrage după sine, de cele mai multe ori, anormalitatea 
(tulburare mentală, psihoze), ci confruntarea (înfruntarea), ca proces 
de control şi autocontrol, care duce la creștere, acumulare, perfec- 


ţionare, maturizare”. 


C. Creaţia. Situată în intimitatea ei cea mai adâncă, deschizând punți 
spre alte valori, nu s-ar putea vorbi despre libertate în absenţa raţiunii, 
confruntării, bunei consecvenţe ; nici în afara creaţiei, iubirii şi a umilităţii, 
de vreme ce toate aceste componente îi conferă deplinătate şi măreție, 
trăinicie şi autenticitate. 

Toate formează nucleul profund al libertăţii din care se desprind, spre a 
înnobila și îmbogăţi lumea, dimensiunile ei. 

Datorită libertăţii, lumea se transformă, se înnoieşte ; „numai libertatea 


produce îmbogățirea în lume, numai cel liber creează”, scrie Berdiaev”. 


100 


Libertatea este indisolubil legată de actul creator", atât de creația 


exterioară, cât şi de cea interioară („mori şi renaşte", sună pateticul îndemn 


97. Camus, A., op. cit., p. 271; vezi şi Noica, C, De caelo, 1937. 

98. Vezi, în acest sens, și Allport, G.W., op. cit., p. 161. 

99. Berdiaev, N., Sensul creaţiei. încercare de îndreptăţire a omului, Ed. Humanitas, 
București, 1992, p. 151. 

100. Vezi Berdiaev, N., op. cit., p. 142; Adevăr și revelaţie. Prolegomene la 
critica revelaţiei, Ed. de Vest, Timişoara, 1993, p. 84. 

al lui Goethe). Fără creaţie, libertatea este un nonsens, o factice scor- 


monire. Berdiaev merge chiar până la identificarea lor" 


Pentru el, liber- 
tatea este forța creatoare pozitivă şi nu un arbitrar negativ, fără țel şi 
conţinut; este forța spiritului de a crea din sine. Libertatea reală este 
energia creatoare interioară a omului, este maturitatea lui. Ea se află „în 
afara raporturilor de cauzalitate. Raporturile de cauzalitate fac parte din 
lumea obiectivată a fenomenelor, în timp ce libertatea este o spărtură în 
această lume”. Ea este înrădăcinată în lumea Spiritului”. 

Libertatea este principiul spiritual în om; câtă spiritualitate, atâta 
libertate, atâta creaţie; astfel întemeiată, ea neagă, în viziunea lui Berdiaev, 
orice închidere şi orice hotare”. 

Gânditorul rus nu susţine faptul că în lume ar exista doar o libertate 
generoasă şi bogată în daruri creatoare, iluminată, ci recunoaște, în același 
timp, existența unei libertăți zgârcite, conservatoare, iraţională, tene- 
broasă, generând necesitate și violență. 

Pentru N. Berdiaev, libertatea - creaţie, ca libertate reală, este mult mai 
mult decât libertatea-alegere, ca libertate formală: „libertatea ca alegere 
nu este decât o definiție formală a libertăţii” 1%: ea nu este doar (0) opţiune 
la răscruce de drumuri. Libertatea - alegere se manifestă într-o lume a 


vrajbei și ostilităţii, a urii și adversităţii. Prin urmare, pentru Berdiaev, 


conţinutul libert nu-l dă alegerea, ci creaţia. Nu are importanță 


angoasa alegerii, ci explozia creaţiei. Libertatea nu este redusă la banalul 


101. „în expresia şi afirmarea ei pozitivă, scrie gânditorul rus, libertatea este 
tocmai creația. Omului îi este substanţial proprie energia liberă, adică energia 
creatoare” (Berdiaev, N., Sensul creației, p. 144, s.n.). 

102. Vezi Berdiaev, N., împărăția Spiritului şi împărăția Cezarului, Ed. Amarcord, 
Timişoara, 1994, p. 43, pp. 128-130 Libertatea nu aparține împărăției 
Cezarului: lumea necesităţii, a alienării, a absurdului, a finitudinii, a 
ostilităţii; această lume este „lumea conștiinței înguste aruncată la suprafață, 
a conștiinței căreia îi este închis accesul la infinit” (vezi Idem, p. 31). 

103. „Energia creatoare, scrie Berdiaev, este o energie care se amplifică, nu o 
energie care se distribuie. Taina libertăţii neagă orice închidere și orice hotare” 
(Sensul creaţiei, p. 144). 

104. Vezi Berdiaev, N., Adevăr şi revelație, p. 83 şi împărăţia Spiritului şi împă- 
răţia Cezarului, p. 46. 

105. Vezi Berdiaev, N., împărăția Spiritului şi împărăţia Cezarului, p. 129. 

și cotidianul act al alegerii, ci amplificată la dimensiunile unei mai mari 
plinătăți şi străluciri a lumii. Privită ca act de creaţie, înțeleasă dincolo de 
necesitate, libertatea devine nu o descătuşare, nu o dezrobire, nu o degajare, 
ci un gest de împlinire, de înflorire și îmbogăţire a individului şi a lumii. 
Deci, ea nu mai acceptă hotar, delimitare, o închidere (în permanentă 
deschidere) pentru că ea este, în primul rând, exprimare adâncă de sine, 
dezvăluire spirituală, o exprimare inedită, cu propriile sale temelii și 
propriile sale reverberaţii în cosmos. 

Nu de prudenţă și de calcul are nevoie libertatea pentru a se manifesta 
(de a nu încălca regulile și legile necesităţii sau de a nu sfida drepturile 
celuilalt de manifestare, de exemplu), ci de izvor, de clocot, de incan- 
descenţă, de tunet, de forţă; de o energie care să învăluie lumea, dar nu 
ca s-o protejeze (adică s-o conserve cât mai bine), ci ca s-o trezească (s-o 


trezească mereu), să-i dea un sens mai adânc de via o forță care să 


zguduie lumea din rădăcini, pentru a-i da o nouă și minunată dorință de 


viaţă, pentru că dă umanului mai multa sevă. 

Libertatea este o măreaţă deschidere a cerurilor; în cugete şi în suflete 
intră mai multă lumină ; ea este momentul tare al existenţei omului; cerul 
se-ntâlnește cu pământul, iar viața este atorstăpânitoare. Cuibărindu-se în 
sine, timpul se retrage, făcând loc adevăratei exprimări şi măreţii a omului. 


D. Iubirea. într-o lume a urii şi adversităţii, a fiecăruia pentru sine, a 
banului, în care oamenii sunt nevoiţi să convieţuiască, se manifestă cu 
predilecție libertatea-alegere; ea este evidentă (și prima invocată). Ura, 
adversitatea, dușmănia, teama de celălalt înseamnă însă, dependenţă, 
constrângere, robie : „poţi fi în robie doar față de cineva care îţi este străin 
şi vrăjmaş. Ceea ce este apropiat și drag nu constrânge. Cei iubitori şi uniţi 
sunt liberi, numai cei învrăjbiţi și dezbinaţi se află în robie și cunosc 
constrângerea” ” 

Aşadar, prin inima libertăţii nu curge numai raţiunea, lupta şi creaţia, 
ci şi iubirea. 

Ceea ce ne desparte și ne opune celorlalți, spune R. Tagore, sunt 
comorile pe care le adunăm, gloria pe care o pretindem; bunurile noastre 


106. Vezi Berdiaev, N., Sensul creației, p. 147. 

pământeşti sunt marginile noastre. „Cine se îngrijește numai să-şi îngră- 
mădească avuţii, acela umplându-și necontenit eul său, nu e în stare să 
pătrundă pe poarta înţelegerii în lumea spiritului, lumea desăvârșitei 


armonii” ”. Bogăția pământească nu ne eliberează, ne supune ; datorită ei 
ne supunem interesului de câștig, ne închidem în întunecatul nostru egoism. 


Eliberându-i din „lanţurile averii pământeşti”, cum se exprimă marele 


învăţat indian, de tirania egoismului”, iubirea distruge granițele dintre 
oameni; ea le deschide calea desăvârşirii, „condiție a spiritualităţii şi un 


semn al omului în rosturile sale mari 


tului”! ; ea deschide, deci, calea spre afirmarea libertății. 


„a cuceririi şi cuprinderii infini- 


E. Umilitatea (sau Supunerea bună). Este puţin probabil c-ar putea fi 
admisă vreodată - de un om raţional - o apropiere între libertate, pe de o 
parte, și orgoliu și umilinţă, pe de altă parte. A respinge sau a extrage din 
seva ei însă, ceea ce G. Liiceanu numește umilitate, ar constitui o gravă 
mutilare conceptuală (şi o eroare comportamentală). 


Umilitatea nu este (și nici n-ar putea fi vreodată) orgoliu sau umilinţ 


Ea este, cum o definește Liiceanu, „singura modalitate de a feri eul de 
hipertrofia libertăţii (excesul orgoliului) şi de atrofia ei (excesul umilin- 
tei)" ". dacă nu cumva orgoliul și umilinţa sunt ele însele deja niște excese. 
Umilitatea este buna măsură (aristotelic vorbind) a menţinerii manifes- 
tării libertăţii, cea care o protejează de subversivitatea maladiilor sufletești, 
cea care ţine în stare de normalitate pulsul inimii libertăţii. 
Ca atare, umilitatea respinge : 


107. Tagore, R., Sadhana - Calea Desăvârșirii, Ed. Stres, București, 1990, p. 24. 

108. Idem, p. 98. 

109. „Omul se simte într-adevăr liber atunci când a scăpat de tirania egoismului”, 
scrie Forster în Cartea vieţii. O carte pentru băieţi şi fete, p. 245. 

110. Bernea, E., op. cit., p. 18. 

111. în concepţia înțeleptului indian, libertatea „nu există dacă nu există nemăr- 
ginirea, cucerirea și cuprinderea infinitului, dezmărginirea și profunzimea 
spiritului”; ea se leagă de trezirea spirituală. Observăm apropierea dintre 
înţelegerea acestuia și aceea a lui Berdiaev, când vorbește despre libertatea 
creaţiei (Tagore, R., op. cit., p. 32). 

112. Vezi Liiceanu, G., op. cit., pp. 19-20. 

a) atât orgoliul (implicit excesul orgoliului: vanitatea), „ca formă de 
neadecvare la superior și ca nerecunoaştere a lui” ; 

b) cât şi umilirea (implicit excesul umilirii: batjocura), „ca dominație a 
inferiorului asupra superiorului”!”?. 

Fiind cea care fereşte eul nu numai de umilința şi orgoliul celorlalți, 
dar şi de orgoliul şi umilința proprii, de propria îngâmfare şi obediență, 
nerecunoscând dominaţia inferiorului,  umilitatea este supunerea bună”. 

Supunerea bună este supunerea dorită şi consimţită, pentru că este 
favorabilă şi necesară creşterii. Ea se naște în virtutea recunoașterii că 


altcineva te poate conduce și spori pe drumul dobândirii libertăţii. Supu- 


nerea bună este „prima formă a libertăţii, pentru că se naște din însăşi 
recunoașterea premiselor ei, scrie G. Liiceanu. Libertatea care îşi ignoră 
posibilitatea propriului început - ca supunere - se anulează din capul 


locului ca libertate”. Prin urmare, „pentru a sfârși ca emancipare, orice 


libertate trebuie să înceapă cu supunere” "°, ca supunere bună. Condiţia 


originară a libertăţii este școala ascultării, cum o numește Forster în 
Cartea vieții. 

Formând, împreună cu raţiunea, creaţia și iubirea, nucleul profund al 
libertăţii, umilitatea și lupta nu se opun, nu se exclud; dimpotrivă, umili- 
tatea presupune lupta în aceeaşi măsură în care lupta presupune umilitatea. 

Supunerea bună, activă, vie este acceptarea şi urmarea a (tot) ceea ce 
sporește și atâta timp cât sporește, este lupta cu inerția și propria como- 
ditate, cu tentaţiile minore (exterioare și/sau interioare), cu instanța nespo- 
ritoare. Ca premisă a libertăţii (mari), nu este și nu poate fi vorba de lupta 
haotică, de acea încrâncenare fără temei, care nu duce nicăieri și care nu 
limpezeşte nimic, adâncindu-ne (și mai mult) în irațional. 


113. Vezi Idem, p. 20. 

114. Supunerea rea este supunerea neproductivă, lașă, scop în sine, birocratică, 
formă de absolvire rușinoasă în raport cu cerinţele vieţii, mod de evitare a 
problemelor, neimplicare, expresie a pasivismului şi indiferenţei, a neputinței 
şi a fricii, a sfidării. 

115. Liiceanu, G., op. cit., p. 105, s.n. 

116. Vezi Forster, Fr.W., op. cit, p. 246. în Școala și caracterul, el scrie că 
disciplina şi supunerea sunt cele care pregătesc libertatea persoanei spirituale 
(vezi Școala și caracterul. Probleme morale ale vieții școlare, ed. a II-a, p. 115). 

Supunerea bună nu este compatibilă cu lupta ca distrugere a lumii 
exterioare şi ca ruinare a celei interioare; cu lupta invidioasă, care (ne) 
împuţinează libertatea şi provoacă anarhica rostogolire a momentelor vieţii 
(noastre). Dimpotrivă, ea este compatibilă cu lupta ca atitudine de cucerire 


care 


a lumii spirituale, de învingere a obstacolelor care (ne) împuţinează 
(ne) distrug dorința și putinţa de a crește, de a ne dezvolta. 

înnobilarea şi îmbogățirea minţii şi a sufletului cer lupta. Ea este 
cerută de neacceptarea umilirii, de respingerea inferiorului, a tot ceea ce 
infantilizeazâ, desființează. Lupta se opune umilirii şi orgoliului, care 
întrerup creşterea. 

Umilitatea este lupta pentru perfecţiune, iar lupta este supunerea celui 
dornic şi apt să crească. 

Lupta este asumarea tensiunilor, dezechilibrelor, confruntarea cu situa- 
ţiile incerte, tulburi, rezolvarea lor şi trecerea la un nou moment al creșterii 
şi sintezei. 

Umilitatea este acceptarea și ducerea acestei lupte, din care viața, 
spiritul, omul au mereu de câștigat, adică ies îmbogăţiţi. Lupta este 
perseverenţa de a atinge un ţel; este, deci, de neconceput fără supunerea 
bună. Umilitatea stă sub semnul unui ţel și de aceea va exista atâta vreme 
cât va lupta pentru a și-l apropia. 


5. Dacă am rămâne aici, analiza conceptului ar fi incompletă. Nu 
putem încheia fără a determina, fie și sumar, raportul libertăţii cu auto- 
ritatea. 

Libertatea şi autoritatea nu se opun decât în aparență; ele sunt, de 
fapt, principii corelative™”. 


117. în lucrarea sa, Iubirea nebună de Dumnezeu, P. Evdochimov consideră că 
libertatea și autoritatea sunt principii corelative, „astfel încât libertatea este 
definită în raport cu limita ei autoritară, iar autoritatea este definită în raport 
cu libertatea pe care trebuie s-o mărginească” (vezi Evdochimov, R, /ubirea 
nebună de Dumnezeu, Ed. Anastasia, p. 153). O precizare: de vreme ce 
autoritatea şi libertatea sunt principii corelative, atunci autoritatea nu trebuie 
să mărginească libertatea. Libertatea nu există decât în condiţiile în care 
autoritatea este o instanță sporitoare (vezi și capitolul următor: Conceptul 
de autoritate). 

Mai întâi, pentru că originea libertăţii este supunerea bună. Libertatea 
necesită călăuzire timpurie, sporitoare a manifestărilor personale, aptă să 
stimuleze dorinţa și putinţa de creștere, de dezvoltare". 

Apoi, pentru că libertatea nu iese niciodată de sub incidența autorității. 
Mai bine-zis, ea stă întotdeauna sub o autoritate (chiar şi atunci când credem 
că facem sau că putem face ce vrem, într-o asemenea primitivă înțelegere, este 


vorba de „autoritatea"”!” 


instinctului, viciului, patimei, capriciului, rutinei). 
Problemele libertăţii şi autorităţii sunt într-o strânsă legătură, insepa- 
rabile, apreciază şi E. Planchard'”. 
Raportată la autoritate, libertatea înseamnă: 
a) A şti cui, când și cât să te subordonezi; 
b) Capacitatea și posibilitatea schimbării unei autorităţi cu alta, de a ieși 
de sub o autoritate care s-a epuizat și 
c) A putea alege și a putea sta sub o altă autoritate care (ne) sporeşte. 
Prin urmare, reiese că anvergura libertății depinde de autoritatea pe 
care o alege şi pe care o acceptă. 
Asupra raportului dintre libertate şi autoritate vom insista în cele ce 
urmează. Deocamdată, însă, câteva concluz 


Concluzii 


Libertatea se exprimă în puterea individului: 
- dea crește, de a se dezvolta; 


121. 


- dea nu fi şi de a nu acționa niciodată împotriva propriei sale conștiințe 

U8. M. Montessori scrie: „Nu putem fi liberi dacă nu suntem independenţi. Prin 
urmare, ca să ajungem la independență, trebuie ca manifestările active ale 
libertăţii personale să fie călăuzite din cea mai fragedă copilărie”. Asistenţa 
este necesară pentru eliminarea dependenţei și nu pentru a-i stăpâni pe alții 
(vezi Descoperirea copilului, E.D.P., București, p. 97). 

119. Aici, cuvântul autoritate este luat în sensul înţelegerii și utilizării lui comune, 
nereflexive, banale, uzuale. 

120. Vezi Planchard, E., Pedagogia școlară contemporană, E.D.P., București, 1992. 

121. în Reveriile unui hoinar singuratic, cap. VI, Rousseau scrie: „Nu am consi- 
derat niciodată că libertatea omului ar consta în a face ceea ce vrea, ci în a 
nu face niciodată ceea ce nu vrea”, iar Forster scrie că: „a fi de sine stătător 
înseamnă să nu lucrezi împotriva conștiinței tale” (vezi Cartea vieţii. O carte 
pentru băieți şi fete, p. 185). 

- dea fi cu adevărat, cu sinceritate ceea ce este” 


, de a avea puterea să 
se arate așa cum este, de a trăi pe cât de deplin, pe atât de autentic în 
orice experiență de viaţă. 

A fi tu însuţi nu înseamnă nicidecum a fi o „magmă de dorinţi lacome 
şi nestăpânite”, cum ar zice E. Fromm, ci o structură internă coerentă, 
vie/dinamică, raţională. Ea oferă posibilitatea individului de a-și controla 
tot mai bine viaţa cu fiecare experiență parcursă. 

în condiţiile în care viaţa individuală este expusă intruziunii celuilalt, 
ceea ce poate oferi societatea individului este libertatea exterioară, res- 
pectiv teritoriul în care este interzisă ingerinţa oricărei alte persoane în 
viaţa individuală fără consimțământul celui în cauză. Această libertate nu 
se poate realiza fără precizarea şi apărarea unor limite”. Ea necesită, 
prin urmare, constrângerea : doar atâta constrângere, încât cei puternici să 
nu violeze drepturile celorlalţi”. 


Libertatea exterioară este un mijloc (şi nu un scop) pentru libertatea 


judecății, gândirii, pentru realizarea şi perfecţionarea de sine, pentru 


înfăptuirea scopurilor deliberat alese™. 


122. „în Europa, scrie Ortega y Gasset, libertatea a însemnat întotdeauna since- 
ritatea de a fi cu adevărat ceea ce suntem. Se înţelege că aceia care știu că nu 
au o îndatorire autentică de îndeplinit aspiră să se debaraseze de libertate” 
(vezi Revolta maselor, p. 16). 

123. Mill acceptă, pe urmele lui Hobbes, că libertăţii individuale i se poate impune, 
în mod legitim, doar o singură limită: aceea prin care individul să nu poată 
pricinui rău celorlalți (vezi Despre libertate, p. 74). 

124. Este necesară atâta constrângere, cât „pentru a împiedica pe reprezentanții 
mai puternici ai naturii umane să violeze drepturile celorlalți”, scrie J.St. 
Mill (vezi Despre libertate, p. 82). Prin această constrângere exterioară nu 
se pierde nimic, consideră Mill, căci ceea ce s-ar putea pierde se compen- 
sează : „Mijloacele de dezvoltare pe care individul le pierde prin faptul că 
este împiedicat să-și satisfacă înclinațiile de a vătăma pe alţii se obţin, în 
principal, pe seama dezvoltării altor oameni. Şi chiar pentru cel în cauză 
există un echivalent deplin în mai buna dezvoltare a componentei sale sociale, 
devenită posibilă prin îngrădirea pusă componentei sale egoiste” (Despre 
libertate, p. 82). 

125. Libertatea exterioară nu poate fi transformată în scop în sine, căci ar trans- 
forma libertatea, care trebuie să fie pozitivă, în ceva negativ. „Libertatea 
exterioară trebuie preţuită” numai ca un mijloc pentru o libertate care înseamnă 

Chiar dacă îi este asigurată și apărată libertatea exterioară, pentru 


individ fundamentală este libertatea interioa Ea nu (îi) este dată, nu 
există de la sine, ci depinde de efortul lăuntric al fiecăruia. „Acolo unde 
pare garantată de către ordinea politică existentă, libertatea exterioară se 
poate menţine, scrie K. Jaspers, numai dacă sensul ei se împlinește în 
libertatea interioară, pe care fiecare individ trebuie să și-o cucerească tot 


mereu prin propriul său efort lăuntric” '*. 


Expusă intruziunii şi medio- 
crităţii maselor, libertatea interioară poate fi obținută şi susținută printr-o 
permanentă luptă, prin iubire şi creaţie. 

Libertatea interioară ţine de dorinţele şi capacităţile individului, de tot 
ceea ce poate face cu el însuşi; ea se reflectă în ritmul şi amploarea 
creșterii, creaţiei lui (de sine şi în lumea în care trăiește); se reflectă în 
„textul” vieţii lui. Ea este, mai întâi, dialogul și lupta individului cu 
propriile sale limite interioare. 

Libertatea aparține oamenilor care au o gândire critică și creatoare, 


originalitate, putere de imaginaţie, iniţiativă intelectuală, independenţă de 


FIRE A ; : A : A 
observaţie ` , expuși autocontrolului socratic, aparţine celor care iubesc și 
și urmărească) proiectele; ea 


celor care nu-și abandonează (nu obosesc să 


aparţine adepților supunerii bune'”. 


9 


In esență, și fără a neglija sau eluda condiţiile externe'”, problema 


libertăţii este problema plinului sufletesc: adică a cosmosului spiritual pe 
care l-a explorat, l-a însutit și apoi (și) l-a creat individul. 


putere: puterea de a elabora scopuri, de a judeca înţelept, de-a evalua dorin- 
tele prin consecinţele care vor rezulta din acțiunea asupra lor, puterea de a 
evalua și ordona mijloacele pentru a executa scopurile alese" (Dewey, J., 
Trei scrieri despre educaţie, p. 208, s.n.). 

126. Jaspers, K., op. cit., p. 100. 

127. Vezi şi Dewey, J., Democrație și educație, pp. 258-261. 

128. De aceea, J.M. Domenach consideră că, în condițiile în care oamenii se pierd 
în pălăvrăgeală şi consum, nu mai cred decât în mărunta lor fericire, demo- 
crația este eminamente tragică: pentru că ea cere interior cel mai mare număr 
de virtuţi, care sunt, de obicei, apanajul unora (vezi întoarcerea tragicului, 
Ed. Meridiane, București, pp. 274-275). 

129. Nu pot fi trecute cu vederea condițiile externe ale libertăţii, chiar dacă unii 
gânditori susţin că „adevărata neatârnare este ceva lăuntric și n-are nimic a 

Libertatea semnifică, mai curând, o atitudine spirituală, decât o lipsă 
exterioară de constrângere. Având ca centru de susţinere şi iradiere rațiu- 
nea, lupta, creaţia, iubirea, umilitatea (supunerea bună), libertatea „iese în 
lume” prin dimensiunile ei: respectiv, capacitatea (putinţa) individului: 
- de a învăţa din orice situaţie de viaţă, de a acumula, de a transforma 

orice experiență personală într-un fapt favorabil împlinirii sale; (deci, 

a nu trece indiferent prin viaţă); 

- de a alege și de a-și da hotare, de a (se) hotărî, de a-și da o configuraţie 
existenţială unică; 

- dea fi autonom, de a se opune haosului (arbitrarului) care-i amenință 
existenţa printr-o scară de valori susţinută de idealuri umaniste (perene); 


+ de a depăşi datul, prin formularea de posibili alternative, de a 


străpunge hegemonia realităţii; 
- de a formula scopuri şi de a le realiza. 

Că (şi-) o recunoaște sau nu, individul se află întotdeauna sub o 
autoritate, fie că este vorba de o trebuinţă, un instinct, un viciu™, fie, de 
o instituţie, un interes economic, politic, o personalitate, o competenţă sau 


o normă, o maximă morală, religioasă, însăși divinitatea. 


Fără autoritate nu poate fi concepută libertatea; ea se prăbuşeşte, se 
risipeşte, pentru că îşi pierde centrul de greutate. Capcana care pândește 
este neantul. 

Dacă acceptăm, împreună cu Ferriere, că „libertatea înseamnă pur și 
simplu emanciparea mereu mai mare a facultăţilor superioare ale spiri- 
tului”, creșterea energiei spirituale a copilului, în cantitate şi calitate, 


„prin legătura din ce în ce mai strânsă cu valorile universale și permanente 
13 


ale spiritului” `, atunci libertatea individului depinde de capacitatea lui 


de a face distincţia dintre autoritate şi pseudo-autoritate (adică, între 
instanţa care-l sporeşte și care îi înlesnește creșterea și cea care-l ține pe 
loc, refuzându-i dezvoltarea, maturizarea). 


face cu libertatea din afară” (Forster, Fr., Cartea vieții, p. 185) sau că „liber- 
tatea nu poate fi decât interioară, nu poate fi decât creație” (Bernea, E., 
îndemn la simplitate, p. 17). 

130. Aici termenul de autoritate este luat în sens peiorativ. în capitolul următor, 
vom face precizările cuvenite. 

131. Ferriere, H., Școala activă, EDP, București, 1973. 


vo INTRODUCERE ÎNTR-O PEDAGOGIE A LIBERTĂȚII 


Decurge că libertatea individului este în funcţie de capacitatea lui (de 
umilitatea lui) de a ști să se supună adevăratei autorităţi şi de a se sustrage 
(sau de a evita) falsa autoritate (încremenită), de a şti cât şi cărei autorităţi 
să se supună întru sporirea sa. 

Din impactul fertil şi real cu cultura nu poate rezulta decât o libertate 
individuală neagresivă şi nedistrugătoare. Adevărata libertate reprezintă 
maturitatea omului: ea este condiția absolută a omeniei, iar dacă ea nu 
este, în primul rând, în inima omului, în zadar va fi căutată în altă parte. 


Capitolul V 
Conceptul de autoritate 


1. Libertatea presupune autoritatea. Luate separat, ele nu pot fi înţelese 
decât parțial, limitat, incomplet. Fiecare concept participă la înţelegerea 
mai completă şi la întregirea sensului celuilalt. 


A. După unii specialiști, cuvântul autoritate derivă de la cuvântul 
auctor, desemnând cel care susține un lucru și îl face să se dezvolte, să 
crească, și de la auctoritas, ce desemnează forța de a susţine și de a 
dezvolta, forța care veghează la creșterea unui lucru!. 

După alţii, el provine de la cuvântul angere, care înseamnă a înmulţi, a 
face să crească. 

Se observă că, în ambele situaţii, prin originile lui, cuvântul autoritate 
capătă aceeași semnificaţie : ea este forţa care face ca ceva să crească, forța 
care ajută la dezvoltarea unui lucru. 

Prin urmare, scrie Evdochimov, autoritatea este forța care veghează nu 
atât la apărarea, cât la creșterea unui lucru; ea nu determină ascultarea, ci 
împlinirea”. 


Vezi Evdochimov, R, Jubirea nebună de Dumnezeu, Ed. Anastasia, p. 154. 
2. Vezi Geissler, E.E., Mijloace de educație, E.D.P., Bucureşti, 1977, p. 70. 
3. Vezi Evdochimov, P., op. cit., p. 154, s.a. în Dicţionarul explicativ al limbii 
române, ediţia a H-a, elaborat de Institutul de lingvistică /orgu Jordan şi apărut 
la Ed. Univers Enciclopedic, București, 1996, p. 75, cuvântul autoritate este 
definit astfel: „1. - Drept, putere, împuternicire de a conduce, de a da dispo- 
ziţii sau de a impune cuiva ascultare. 2. - Organ al puterii de stat competent 
să ia măsuri și să emită dispoziţii cu caracter obligatoriu. Reprezentant al unui 
asemenea organ al puterii de stat. 3. - Prestigiu de care se bucură cineva sau 
ceva. Persoană care se impune prin cunoștințele sale, prin prestigiul său”. Vom 
vedea că o asemenea explicaţie este insuficientă pentru a defini şi înțelege 
autoritatea pedagogică, privită din unghiul legăturii sale cu libertatea. 

Apelul la autoritate se face (şi autoritatea apare) într-o situație de 
incertitudine. Ea reprezintă o cale de depăşire a indeciziei în care se află 
un anumit agent și de evitare a altor incertitudini viitoare în care el s-ar mai 
putea afla. Ea se instituie când un agent (individual sau colectiv) are de 
făcut o alegere, de formulat o soluție, de luat o decizie, de acționat într-un 
sens sau altul şi n-o poate face singur, el caută să iasă din impasul 
determinat de situația sa cognitivă, afectivă, morală, profesională etc. 
Apelul la autoritate îi permite să facă pasul următor: în viaţă, în cunoa 


tere, în rezolvarea unei anumite probleme“. 

Din cele de mai sus reiese ci autoritatea este un sprijin pentru rezolvarea 
unei situații noi (sau pentru ieşirea dintr-o situație nouă) pe care un agent 
consideră că nu o poate depăși singur în mod adecvat; este un sprijin pe 
care îl cere şi pe care îl recunoaşte agentul însuși. 


B. Raportul de autoritate este un raport în care se evidențiază, deci, o 
dependență. El cuprinde un agent superior şi un agent subordonat. 


a) Fiind un raport de subordonare, raportul de autoritate nu poate fi 
conceput fără supunere. 

în Dincolo de bine şi de rău, aforismul nr. 188, Fr. Nietzsche scrie că 
nimeni n-a creat nimic, n-a reușit să reprezinte ceva, fără „o lungă supunere 
într-o singură direcţie”. Nu rezultă însă, de nicăieri, că supunerea este 
necondiționată! şi nelimitată. Chiar dacă nu este exclus riscul ca, împreună 


4. Vezi Airaksinen, T., Ethics ofCoercion and Authority : A Philosophical Study 
of Social Life, University of Pittsburg Press, 1988, p. 140. 

5. Autoritatea „presupune un raport între oameni, raport în care se evidențiază o 

dependenţă”, scrie Geissler în Mijloace de educație, la p. 67. A nu se înţelege 

că un om, un individ, depinde de o singură autoritate. în realitate, şi de cele 
mai multe ori, fiecare om depinde de mai multe autorităţi, susţine Nash. (Vezi 
în Schofield, H., The Philosophy of Education. An Introduction, George 

Allen & Unwin, London, p. 269). 

Termenii aparţin lui T. Airaksinen, op. cit. 

7. De Bartolomeis scrie că „obligaţia de a asculta sau, cum se spune, de a dovedi 
respect nu este necondiționată. Nu se poate cere ascultare și respect în numele 
capriciului personal și al voinței de a ignora interesele și trebuinţele celui care 
este dator să asculte și să poarte respect” (vezi Introducere în didactica şcolii 
active, E.D.P., București, 1981, pp. 122-123). 


Ea) 

cu relaţia de simpatie, ea să fixeze puternic agentul subordonat în relaţia de 
dependenţă față de agentul superior“, în cazul relaţiei de autoritate supu- 
nerea este doar o supunere raţională, limitată. Ea este supunerea bună şi 
nu se identifică (şi nici n-ar putea fi identificată) cu umilirea. 

Spre deosebire de umilitate, care „participă” la nașterea, protecția și 
expansiunea libertăţii, la creşterea și maturizarea individului,  umilirea 
provoacă _infantilizarea şi menţine infantilismul; ea induce conștiința falsei 
infirmităţi/falsei neputinţi, de vreme ce, hotărându-se în locul său, cel 
umilit este invalidat, transformat în mod artificial în infirm. Umilirea este 
desființare, căci, neputând să se hotărască singur în nici o privinţă, cel 
umilit va fi configurat numai prin hotare străine, hotarul care i se conferă 
nefiind acceptat, ci impus. 

în cazul ei, autoritatea care hotărăște pentru individul respectiv nu 
este recunoscută, nu este acceptată. Fiind impusă din exterior, hotărârea 
autorităţii nu-l sporeşte, ci îl diminuează, îl sărăcește, îi anulează eul’. 

Autoritatea şi supunerea țin de atmosfera afectivă, depind, în mare 
măsură, de circumstanțele emoționale însoțitoare. Ele nu sunt niciodată 
scop, ci doar mijloace de dirijare, ele „sunt orientate în direcția auto- 
nomiei individuale și sunt supuse acelei determinări paradoxale, conform 
căreia calitatea lor se măsoară cu etalonul care ne indică în ce măsură ele 


sunt capabile să se autoanuleze" ”. 


b) Dacă silnicia, umilirea „nu ţine seama de voința proprie asupra 
căruia se exercită, trecând peste ea”, dimpotrivă, autoritatea nu acționează 
decât împreună cu voinţa celui asupra căruia se exercită (împreună cu 
voinţa agentului subordonat). 


8. Supunerea, scrie Geissler în Mijloace de educaţie, este cu atât mai directă și 
mai liber consimţită, cu cât relațiile de simpatie care leagă pe oameni sunt mai 
puternice. Concluzia ce pare a se impune ar fi aceea că supunerea bazată pe 
simpatia copilului ar fi cea mai eficientă sub aspectul educațional” (p. 105, 
s.a.). Dar „tocmai faptul legăturii personale puternice poate fi generatorul unor 
pericole pedagogice. Aceste legături pot fixa atât de puternic relaţiile de depen- 
denţă, încât să dea loc unor stări de totală lipsă de autonomie” (p. 106.). 

9. Vezi Liiceanu, G., Despre limită, Ed. Humanitas, București, 1994, pp. 18-19. 

10. Geissler, E.E., op. cit, p. 57. 

Spre deosebire de coerciţie, autoritatea reală, eficientă nu presupune 
împotrivirea, rezistența agentului subordonat”. Ea este întâmpinată cu 
aprobarea lui liber consimțită. „Cel ce se subordonează unei autorităţi, o 


face pentru că o vrea" ”? 


„ Susține E.E. Geissler). 

Reiese că autoritatea nu se poate institui şi nu poate funcţiona în lipsa 
consensului celor doi agenți. Consensul este condiţia ei fundamentală. 
Anularea consensului indică contestarea autorităţii. 

Așadar, nucleul autorităţii nu este constrângerea, ci puterea bazată pe 
ideea de consens. „Fără îndoială, scrie Airaksinen, metodele coercitive 
pot suplimenta autoritatea, dar autoritatea implică, totuși, un consens” i 

Realizarea consensului este esenţială pentru existenţa şi funcţionarea 
unei autorități autentice. Destrămarea  consensului anunţă şi dovedeşte 
sfârşitul autorității. 

Autoritatea nu există în afara consensului, dar nici în afara încrederii 
celor două părți; „ea rămâne mereu legată de încrederea pe care purtătorul 
ei o poate inspira, diferențiindu-se în acest mod de orice altă formă de 
putere", dar și de încrederea că agentul subordonat prelucrează şi urmează 
sugestiile/soluţiile agentului recunoscut ca autoritate. într-o astfel de situa- 
ţie, autoritatea poate fi trăită sub forma sentimentului de protecție, de 
siguranță, de sprijin în orientare, reazim, model. 

Din punct de vedere psihologic, autoritatea slăbește (iar consensul se 
dezmembrează) când ea nu mai poate menţine motivaţia agentului sub- 
ordonat de a o recunoaște: adică, din clipa în care el nu se mai simte 
sporit, când problemele, incertitudinile și le poate rezolva singur, când 
împlinirea aspirațiilor agentului subordonat nu mai depind de ea; când 
tinde să-l menţină la același nivel şi să-i stagneze creșterea. 

Pe scurt, relaţia de autoritate se destramă când agentul subordonat își 
pierde încrederea în puterea și competenţa agentului superior, în calitatea 
şi oportunitatea deciziilor și soluţiilor lui. 


11. Vezi Airaksinen, T., op. cit., p. 157. 
12. Geissler, E.E., op. cit., p. 68. 

13. Vezi Airaksinen, T., op. cit., p. 127. 
14. Vezi Geissler, E.E., op. cit., pp. 69-70. 

c) Pe lângă realizarea şi existența consensului, a încrederii, raportul de 
autoritate include şi atitudinea rațională a agentului superior. 

Autoritatea rațională acceptă faptul că sursa ei fundamentală se află în 
competenţă, că ceea ce o susține și o poate menține este, în primul rând, 
propria sa competență. Fiind acea instanță care își exercită asupra agentului 
subordonat o forță și o influență sporitoare, autoritatea competenţei este 
recunoscută fără a fi impusă prin mijloace coercitive”. Ea este şi poate fi 
considerată o relaţie de inițiere“. 

Autoritatea raţională recunoaște, apoi, că, în mod fundamental, compe- 
tenţa sa este limitată, că ea nu se poate extinde, prin urmare, dincolo de 
limitele competenţei sale (chiar dacă ele, limitele, sunt în mișcare; însă 
limite). Raza ei de acţiune este delimitată”. Orice autoritate are limite, și 
ea are conștiința propriilor sale limite. O autoritate umană absolută nu există”. 

Recunoscând că orice competenţă are limite (pe verticală, în timp, şi pe 
orizontală, în spaţiul social dat), că nu poate exista o autoritate umană 
absolută, agentul superior este dispus, totodată, să recunoască faptul că 
poate greși şi că altcineva s-ar putea să aibă dreptate; să ia în considerare 
argumentele (în susținerea/contestarea/îmbunătăţirea unei poziţii, soluții, 
decizii), indiferent de persoana care argumentează”. 

Autoritatea rațională poate fi recunoscută după următoarele caracteristici: 
- recunoaște că oricui i se poate întâmpla să comită greşeli: acestea pot 

fi descoperite fie de agentul însuși, fie de alţii, sau de agentul însuși, 

ajutat de criticile altora; 


15. Vezi Schofield, H., op. cit., p. 260, p. 266. 

16. Vezi Liiceanu, G., op. cit, p. 109. Pe măsura iniţierii, agentul superior își 
pierde puterea pe care o câștigă pacientul puterii (agentul subordonat). Iniţie- 
rea menţine libertatea celui liber şi creează posibilitatea eliberării celui supus, 
mai precis, a celui care nu şi-a uitat căutarea şi nu a obosit spre a-și înfăptui 
proiectul. 

17. „Raza de acţiune a oricărei autorităţi este limitată”, susține E.E. Geissler în 
Mijloace de educaţie, p. 83. 

18. Vezi Bochenski, J.M., Ce este autoritatea ? Introducere în logica autorității, 
Ed. Humanitas, București, 1992, p. 44, s.a. 

19. Vezi Popper, K.R., Societatea deschisă și dușmanii ei, voi. II, Ed. Humanitas, 
București, 1993, p. 245, p. 246. 

- acceptă că poate învăţa din propriile greşeli; 

- învață şi acceptă să gândească faptul că celălalt s-ar putea să aibă mai 
multă dreptate decât ea; că celălalt are dreptul să-și expună și să-și 
apere poziţia, argumentele”; 

- îşi păstrează spiritul deschis faţă de criticile aduse opiniilor, atitudinilor 
şi conduitei sale; 

- are o atitudine deschisă la confruntări”. 

Așadar, acceptând teza raționalismului critic (formulată de K.R. Popper), 
potrivit căreia oricui i se poate întâmpla să comită greșeli, ce pot fi 


descoperite și evitate, autoritatea nu va interzice sau nu va exclude critica, 


ci o va presupune. Prin critică, autoritatea se desăvârşeşte ; ea este una 
dintre cele mai sigure căi ale perfecţionării autorităţii. 

Totodată, fără actul criticii, autoritatea degenerează, ei i se substituie 
absurdul, iraţionalul, falsul, minciuna, abuzul, despotismul. în cele din 
urmă, se transformă în tiranie. 


C. Autoritatea nu există în sine. Ea ţine de specificul şi dinamica 


relaţiilor interumane. Autoritatea nu şi-o poate crea sau revendica oricine 


după bunul său plac. Ea necesită anumite calităţi, cum ar fi: 

- o superioritate evidentă a spiritului, a cunoștințelor, a calităţilor fizice 
şi a relaţiilor sociale, apreciază Herbart”; 

- calitatea deciziilor şi a prescripţiilor; 

- oportunitatea, superioritatea și eficiența soluţiilor (ajută agentul sub- 
ordonat să depășească momentul critic și să-și formuleze o situaţie 
dezirabilă în raport cu cea existentă); 

- capacitatea și darul colaborării și comunicării; 

- calități moral-spirituale; 

- capacitatea de creștere, deschiderea. 

Așadar, autoritatea efectivă nu depinde de instituţie, ci de calitățile per- 
soanei care o exercită” şi de calitatea şi oportunitatea prescripţiilor sale. 


20. Vezi și Popper, K.R., op. cit., voi. II, pp. 259-260. 
21. Vezi Mill, J. St., Despre libertate, Ed. Humanitas, Bucuregti, 1994, pp. 30-31. 
22. Vezi Herbart, J, Fr., Prelegeri pedagogice, EDP; Bucureşti, 1976, p. 18. 


23. Vezi Reboul, 0. ' Laphilosophie de lâducalion, Presses Universitaire de France, 


Paris, p. 37. între calitățile persoanei menite să-i atragă și impună autoritatea, 

D. în literatura de specialitate, s-au făcut numeroase clasificări ale 
tipurilor şi formelor de autoritate. Aici, enumerăm câteva, relevante, 
credem, pentru contribuția lor la precizarea conceptului de autoritate 
pedagogică. 

Urmărind să facă o delimitare cât mai clară a conceptului de autoritate 
de înțelegerea sa uzuală, T. Airaksinen detaşează următoarele tipuri”: 


a) Autoritatea defacto, efectivă : („effective de facto authority"). O astfel 
de autoritate se întâlneşte atunci când agentul subordonat acceptă și 
suportă, pur și simplu, preferinţele, opiniile, judecăţile, comportamentul 
ș.a.m.d. agentului superior. Această autoritate este urmată datorită 
emulaţiei, admiraţiei, adorării. 

Tipul de comportament adoptat de agentul subordonat poate avea iz 
isteric sau chiar patologic, cu toate că este un mod de reacţie familiar la 
majoritatea oamenilor. O parte a propriei noastre personalități, eviden- 
ţiază Airaksinen, poate fi transferată în seama alteia. Noi urmăm 
exemplul ei ca și cum acea persoană am fi noi înșine. 

Agentul subordonat își înăbușă propria lui judecată și preia pe a altuia, 
instituindu-l ca autoritate în sfera obiectului judecății respective. Auto- 
ritatea (respectiv, agentul superior) este urmată fără a i se pretinde 
justificarea (deciziilor, hotărârilor, actelor şi comportamentului său). 


b) Autoritatea teoretică (a specialistului): („specialist or theoretical autho- 
rity"). în acest caz, anumiţi oameni, cu o temeinică pregătire științifică, 
devin autorităţi pentru oricine este interesat tocmai în acele lucruri 
despre care aceştia au o pregătire, o pricepere, o autorizare speciale. 
Autoritatea-expert presupune, deci, interesul agentului subordonat. 


c) Autoritatea de jure, normativă: („normative de jure authority”). în 
această situaţie, agentul superior pretinde, în mod îndreptăţit, ca agentul 
subordonat să fie în acord, în consonanţă cu judecăţile, cu cerințele lui. 
Autoritatea normativă este deasupra celorlalte. Ea cere din partea 
agenților subordonați suspendarea judecăților proprii și acţiune în 


urmând-o pe d-na R.M. Mosse-Bastide, O. Reboul enumera: calitatea de a 
provoca, de a trezi din indiferență, din ignorantă; calitatea de a fi model. 
24. Vezi Airaksinen, T., op. cit., pp. 128-131. 

concordanță cu directivele ei. Este vorba, aici, de autoritatea morală, 

juridică, religioasă. 

La E. Fromm”, autoritatea nu poate fi decât rațională și/sau iraţională, 
iar după J.M. Bochenski“, doar epistemică și deontică. 

Autoritatea epistemică este aceea a omului care știe, a omului care știe 
mai mult şi mai bine decât agentul subordonat; autoritatea deontică nu mai 
este aceea a omului care știe mai mult, mai bine, ci aceea a superiorului, 
a şefului, a comandantului, a conducătorului. 

Unul și același om, arată Bochenski, poate avea în raport cu același 
agent subordonat și în același domeniu ambele autorităţi. Cele două tipuri 
de autoritate nu se exclud reciproc. Dacă autoritatea deontică nu este și 
autoritate epistemică în domeniul corespunzător, mai devreme sau mai 
târziu lucrurile vor lua o întorsătură proastă, estimează autorul. 

La rândul său, H. Schofield, preluând numele tipurilor de autoritate 
date de către Max Weber”, distinge între : 


- Autoritatea charismatică. Ea este tipică celor mai mari, câţiva, „pro- 
fesori” ai lumii. Ea se impune prin înțelepciune deosebită, singulară, 
prin curaj și calități de excepție. Exemplul tipic este lisus Hristos. 
Puterea învăţăturii lui a trecut peste autoritatea învăţăturii tradiţionale 
acceptată la vremea respectivă. Reţine și impresionează autoritatea 
impusă prin perfecțiune, prin exemplaritatea propriului comportament. 

- Autoritatea tradițională. Este tipul de autoritate care se întemeiază pe 
caracterul sacru al tradiției. 


- Autoritatea raţional-legală („„legal-rational authority”). Este autoritatea 
care ridică pretenţii de supunere și emite comenzi. însă dreptul de a 
emite comenzi nu se sprijină pe calităţile singulare, excepţionale ale 
acelora care le emit, nici pe acceptarea lor în virtutea tradiţiei, ci pe 


25. Vezi Fromm, E., Texte alese, Ed. Politică, București, 1983, pp. 208-210. 
Despre autoritatea raţională am vorbit deja, iar despre cea iraţională ne vom 
ocupa într-un paragraf ulterior (al acestui capitol). 

26. Vezi Bochenski, J.M., op. cit., pp. 53-54. 


27. Vezi Weber, M., Theory of. ‘Economic and Social Organization, Ed. Talcott 
Parsons, Hodge, 1947, apud Schofield, H., The Philosophy ofEducation. An 


Introduction, George Allen & Unwin, London, pp. 262-263. 

legitimitatea pretențiilor pe care le emit. Se are în vedere temeiul 
rațional al pretențiilor înseşi. Pe deasupra, cei supuşi acestor pre- 
tenții trebuie să înțeleagă și să accepte justificarea lor rațională. După 
Schofield, educatorii dețin autoritate rațional-legală. 

O. Reboul nuanțează clasificarea tipurilor autorităţii. El menţionează”: 


- Autoritatea contractului (după opinia sa, cea mai raţională dintre toate 
tipurile): fiecare dintre părţi este legată de cealaltă prin propriul său 
consimţământ. Este autoritatea regulii asupra jucătorilor. 

- Autoritatea expertului. Este autoritatea omului căruia îi este urmată 
părerea pentru că i se recunoaște competența, pentru că este, cum s-ar 
zice, „autoritate în materie”. 


- Autoritatea arbitrului. Este autoritatea instanței investită să facă drep- 
tate, să tranșeze situaţia printr-o decizie. Ceea ce i se cere arbitrului este, 
deci, mai puţin competenţa, cât mai ales independenţa față de părți. 

- Autoritatea modelului. Este, după O. Reboul, profund afectivă; fùn- 
damentul ei este prestigiul persoanei care strălucește, iradiază și admi- 
raţia pe care o suscită. 


- Autoritatea liderului. Fiind fondată pe prestigiu, ea este, totuși, mai 
iraţională decât autoritatea modelului. Prestigiul „șefului” îi constrânge 
mai puţin pe alţii de a-l imita, cât, mai mult, de a-l urma. Autoritatea 
liderului răspunde, după aprecierea autorului, unei duble nevoi: de a 
admira și de a se supune (de a urma pe cineva). Copiii se situează foarte 
frecvent sub comanda acestei autorități. 

- Autoritatea regelui: a şefului charismatic, a monarhului absolut. Este 
autoritatea cea mai iraţională. Ea există în afara oricărei discuţii, a 
oricărei explicaţii. Ne supunem acesteia precum ne supunem gravitaţiei, 
instinctelor vieţii, morţii. 

O. Reboul consideră că educaţia cunoaște autoritatea contractului, pe 
cea a expertului, a arbitrului, a modelului. Dar cea care i se impune, mai 
întâi, copilului este autoritatea „regelui”, a monarhului absolut, în condi- 
tiile în care, susţine el, cei mici se află la început, sub o autoritate absolută. 


28. Vezi Reboul, O., op. cit., pp. 33-36. 

Chiar dacă, la începutul vieţii sale, omul pare că are nevoie, pentru 
protecţie și impulsionarea creșterii, de prezenţa unei autorităţi absolute, nu 
decurge de aici că ea trebuie să-şi menţină (şi că își va menţine) caracterul 
absolut. Cu toate acestea, nu există, totuși, o probă sigură că absolutismul 
se poate elimina de la sine. Ba, el se poate perpetua pe un segment mai 
mare sau mai mic al vieţii copilului. 


E. în afara celor de protecţie şi de creștere individuale, o autoritate mai 
poate fi acceptată (urmată) și din alte raţiuni, ca, de pildă: 

* rațiuni social-umane, cerute de asigurarea coerenţei și continuității 
sociale; 

- rațiuni ce ţin de comoditate; 

e rațiuni ce ţin de teama de nou, de a fi diferit; deci, de a fi izolat; din 
teama de singurătate și teama de greşeală; 

e rațiuni ce ţin de o necontrolată şi generalizată stare de neîncredere în 
sine; 

- din raţiuni susţinute de teama de responsabilitate și de oportunism. 
Deoarece implică, precum am văzut, o suspendare temporară a jude- 

cății agentului subordonat, un moment în care acesta preia ideea, soluția, 
alternativa, propunerea agentului superior, adoptată pentru a depăși situaţia 
în care se află (și pe care n-o poate depăşi cu experienţa și înţelepciunea 
acumulate), agentul subordonat este pândit de anumite capcane (pe durata 
acceptării oportunei autorităţi): 

a) de a extinde autoritatea la toate situaţiile de incertitudine, de nehotărâre 
şi nesiguranţă în care se află sau se va afla agentul subordonat. Deoa- 
rece, orice autoritate umană nu este și nu poate fi absolută, ca urmare, 
pentru că orice autoritate umană este limitată, nu i se pot atribui 
competenţe mai extinse decât capacitatea ei; 

b) există, apoi, riscul ca agentul subordonat să nu mai încerce, mai întâi, 
să-și rezolve singur situaţia de indecizie şi nesiguranţă, ci să apeleze cu 
ușurință la o autoritate. Există, deci, riscul de a trăi prin delegație, fără 


a-și mai solicita, în primul rând, propriul potenţial, propria experiență 
şi propriul discernământ; de a trăi în umbra unei autorităţi; 

c) se poate instala o incapacitate fundamentală a agentului subordonat de 
a-şi mai rezolva singur problemele, dilemele ; 

d) există, de asemenea, tentaţia (întâlnită în cele mai multe cazuri) ca 
agentul subordonat (sau cu tendinţe de subordonare) să dea prioritate 
însemnelor exterioare ale autorităţii, fiind vorba, în fond, de instalarea 
unui conformism necesar liniştii și siguranţei acestuia. 

Existenţa și acceptarea unei autorități nu justifică, nu legitimează un 
comportament conformist și nici încurajarea unei pseudoautorităţi, chiar 
dacă poartă însemnele autorităţii. 

2. A, Autoritatea nu se identifică şi nu poate fi identificată cu coerciția. 
înţelese ca tipuri de relaţii de influență interpersonală, autoritatea și 
coerciţia sunt două forme diferite ale puterii” 

Spre deosebire de autoritate, noțiune a consensului, coerciția este o 
noțiune a conflictului”. Esenţa ei este ameninţarea“. 

Amenințarea creează pe termen scurt un fals și aparent consens. Ea este 
exterioară autorităţii”. Când o autoritate se vede nevoită să apeleze la 
(sau să profereze) ameninţări, poziţia ei devine discutabilă, iar prestigiul 
şi credibilitatea ei sunt în scădere/declin. După cum o autoritate nu se 
mărește dacă intervine în cele mai mărunte situaţii, tot astfel ea nu se 
consolidează prin ameninţări. 

Ameninţările se leagă şi ne leagă de lumea preferințelor şi respingerilor 
victimei” (ele se referă la ceea ce are și ceea ce-și dorește aceasta”), 

în nici o situaţie însă nu există o constrângere absolută”, oricât şi-ar 


dori-o deţinătorul puterii.  Constrângătorul nu poate nimi 
complet, libertatea victimei sale*. Cel puţin, din două motive: 


niciodată, 


29. Vezi Airaksinen, T., op. cit., p. 126 şi Reboul, O., op. cit., pp. 39-40. Accep- 
tarea autorităţ implică acceptarea consensului și autoconstrăngerii; când se 
apelează la constrângere nu este vorba de autoritate, ci de impunere exterioară. 

30. Vezi Airaksinen, T., op. cit., p. 155. 

31. Vezi Idem, p. 48. 

32. Vezi Idem, p. 148, p. 153. 

33. Victima este „un individ ale cărui interese vin în contradicție cu cele ale 
constrângătorului” (vezi Airaksinen, T., op. cit., p. 52). 

34. Vezi Idem, p. 47. Pare că, până la urmă, victima este cea care-și dă constrânge- 
rea ; constrângătorul nu face decât să speculeze anumite circumstanţe în favoa- 
rea sa (circumstanţe generate de victimă sau pe care le găsește la victima sa). 

35. Vezi Trusted, J., Free Wdl and Responsibility, Oxford University Press, Oxford, 
1984, p. 99. 

36. Vezi Airaksinen, T., op. cit., p. 45. 

a) Pe de o parte, relaţia coercitivă nu elimină intenţionalitatea victimei, 
nu-i distruge posibilitatea de opţiune, de acțiune; i-o limitează doar. 
Intr-o astfel de relație nu se (poate) pune problema anulării tuturor 
intenţiilor, opţiunilor sau acţiunilor victimei; nu poate fi vorba de 
eliminare/distrugere în totalitate a oportunităţilor și alternativelor de 
alegere şi/sau manifestare ale acesteia. O atare (şi absurdă) pretenţie ar 
însemna autodesființarea coerciţiei însăși. 

O relaţie este şi rămâne o relaţie de constrângere câtă vreme ea poate 

restrânge, controla și/sau direcţiona anumite alegeri, decizii, acțiuni 

ale victimei, dar niciodată pe toate. 

b) Pe de altă parte, victima îşi poate recupera întotdeauna libertatea, dacă 
şi-o dorește, prin elementul surpriză: prin iraționalitatea-surpriză sau 
s-iraționalitate, cum o numește T. Airaksinen”. „Lraţionalitatea” victi- 
mei este considerată prin raportare la ceea ce crede constrângătorul a fi 
rațional; „iraționalitatea” se constituie prin raportare la raționalitatea 
constrângătorului. 

Victima își poate păstra libertatea prin apelul la „iraționalitatea-surpriză” 
adică acea raționalitate care iese din sfera raționalității constrângătorului. 
Ea își poate păstra libertatea atâta timp cât raționalitatea ei se constituie ca 
iraţionalitate pentru constrângător. 

Așadar, dacă victima vrea să-și apere și să-şi păstreze libertatea, atunci 
ea trebuie să aibă o raționalitate diferită de cea a constrângătorului, 
raționalitate ce se constituie ca iraționalitate, în raport cu raționalitatea de 
care este capabil acesta. 

Dacă este suficient de imaginativă, ea poate găsi mereu ceva neanticipat 
de constrângător pentru a ieși din situaţia coercitivă; ea poate scăpa mereu 
din câmpul de anticipație pe care și l-a configurat constrângătorul privitor 
la acțiunea şi comportamentul său (de exemplu, dacă este suficient de 
imaginativ, copilul poate scăpa întotdeauna constrângerii educatorului). 

Constrângătorul nu știe și nu poate ști totul despre victima lui”, 
întotdeauna victima are de făcut o alegere, se poate hotărî (delimita pe 
sine). Limitele cunoaşterii constrângătorului relativ la victimă delimitează 


37. în engleză: surprise - irrationality sau s-irrationality (vezi idem, p. 52). 
38. \ezi Idem, p. 51. 

spațiul „irationalității" ei în raport cu alegerea unei acțiuni sau adoptarea 

unei comportament. Datorită bogăției sale imaginative şi a inventivității 

sale, victima îşi poate menține mereu posibilitatea libertății sale. Elementul 
surpriză este întotdeauna posibil. 
Toate aceste considerații pot demonstra că: 

- Individul poate deveni întotdeauna victimă, că întotdeauna apar 
constrângători, ori de câte ori el nu știe, nu poate sau nu vrea să se 
elibereze, să imagineze şi să-şi deschidă, practic, perspective, variante, 
alternative”. 

- Oricât de perfecționată și de abilă s-ar dori, constrângerea/coerciţia 


este mereu imperfectă și insuficientă ; oricât și-ar dori constrângătorul, 
el nu poate obţine orice, totul; întotdeauna rămâne ceva ce îi scapă 
(pretenţia adultului de a constrânge în mod absolut copilul este o 
pretenţie pe cât de absurdă, pe atât de irealizabilă). 

- Victima va căuta, în primul rând, nu să se îndrepte, ci cum să scape, nu 
atât transformarea de sine prin respectarea normei constrângătorului, 
cât, mai ales, asigurarea aparenţei, pentru înlăturarea cât mai rapidă a 
coerciţiei (copilul caută, în primul rând, să scape cu orice preţ de 
constrângere, nu să se îndrepte în mod autentic). 

Este cert că relaţia de constrângere urmăreşte, cu deosebire, nu atât 
încurajarea, cât limitarea libertăţii (individuale) *. 


B. Autoritatea se opune nu numai coerciţiei, ci şi autoritarismului. 
Pentru că implică puterea asupra deciziilor și indeciziilor agentului 
subordonat (fie individ, fie grup), riscul falsificării autorităţii este foarte 


39. Constrângători sunt, în primul rând, dorințele, tentaţiile, obișnuințele și como- 
dități le noastre. 

40. Uneori, totuși, pare că în relația educativă nu poate fi evitată situaţia conflic- 
tuală, deci, nici constrângerea. Sunt momente când copilul își poate ameninţa 
singur dezvoltarea: prin extrapolarea și absolutizarea concluziilor/experienţei 
sale, sau momente în care survin sincope de comunicare între el și educator, 
într-un asemenea context, dacă încearcă să lărgească cercul de posibilități/ 
opţiuni în care s-a închis copilul, deblocând (sau căutând să deblocheze) pre- 
ferința lui, atunci pare că nu orice constrângere este negativă, infantilizeaz 
Cu toate acestea, este preferabil ca, în educaţie, să nu existe sau să nu se 
abuzeze de ea, rămânând la periferia actului educativ. 

mare. Așa cum libertatea este expusă abuzului de libertate (libertinajului), 
autoritatea este expusă abuzului de autoritate, adică, pericolului depășirii 
limitelor competenţei şi/sau preorogativelor ei, tendinței de permanentizare. 

Abuzul de autoritate constituie autoritatea neîntemeiată. El provine, 
după J.M. Bochenski, din două surse: 


a) Tendinţa agentului subordonat de generalizare ilegitimă a autorității 
agentului superior la un alt domeniu/alte domenii. 
Din punct de vedere logic, subiectul/agent subordonat operează o 
generalizare ilegitimă : el trage concluzia că purtătorul care și-a dovedit 
autoritatea într-un anumit domeniu trebuie să aibă, din această cauză, o 
autoritate și în alte domenii, chiar în toate domeniile. 
Din punct de vedere psihologic, acceptarea falsei autorităţi se explică, 
în cele mai multe cazuri, prin obişnuinţă. Agentul subordonat s-a 
obișnuit, pur şi simplu, să-l privească pe purtător (agentul superior) 
drept o autoritate. Obişnuinţa se poate transforma într-un automatism. 
în asemenea cazuri, agentul subordonat acționează absolut mecanic, 
fără să se mai gândească la nimic; devine un simplu executor. El nu 
mai acţionează ca un om, ci ca un câine sau ca o maşină, cao ființă 
lipsită de rațiune“ 

b) în situaţia în care purtătorul autorității deontice nu deține şi autoritatea 
epistemică, de cele mai multe ori, agentul superior tinde să și-o însu- 
şească ilegitim şi pe aceasta; „superiorul vrea să fie considerat drept 


un cunoscător, pentru că el este superiorul"?. 


în ceea ce ne priveşte, considerăm că, din clipa în care autoritatea se 
vede nevoită să-şi inventeze și să utilizeze mecanisme pentru menţinerea ei 
dincolo de câmpul și perioada legitimităţii sale, când, pentru agentul 
subordonat, ea se transformă dintr-o autoritate internă într-una externă, 
când consensul s-a destrămat, iar coerciția/constrângerea tinde să-i ia 
locul, din clipa aceea ea se manifestă ca atitudine autoritaristă, transfor- 
mându-se, treptat, într-o autoritate iraţională. 


41. Vezi Bochenski, J.M., op. cit., pp. 46-48. 
42. Vezi Idem, p. 55. 

Ajungând să domine prin intimidare şi teamă, autoritatea iraţională 
rezultă din anxietatea și din umilirea celui ce i se supune“. 

Atitudinea autoritaristă, pe care a descris-o şi K. Lewin, se preocupă 
doar de întărirea continuă a situaţiei privilegiate pe care o deţine posesorul 
puterii. Acesta ascunde raţiunea de a fi a sarcinilor pe care le ordonă; nu 
se serveşte de „autoritatea” sa decât pentru a se proteja pe sine însuşi, 
dintr-o nevoie constantă de a se linişti, de a se plasa într-o condiţie/poziţie 


de prim rang. Este un comportament care provoacă şi întreţine anxietatea“. 
Unii educatori superficiali consideră că o critică pertinentă venită din 
partea copilului/tânărului înseamnă nesupunere și punerea la îndoială a 
autorităţii sale. 

Atitudinea autoritaristă este caracteristică individului alienat/obsedat 
de putere. El are plăcerea accentuată de a ataca, de a domina, de a umili, 
constată E. Fromm. întreaga lui filozofie de viață este determinată de 
pornirile sale emoţionale. Trăsătura gândirii sale este convingerea că viața 
este determinată de forțe exterioare eului individual, intereselor și dorin- 
telor acestuia”. 

Autoritarismul presupune supunerea necondiționată. De vreme ce baza 
raționalității este critica şi arta de a ţine seama de ea, înseamnă că 
autoritarismul şi raționalitatea se exclud, sunt de neîmpăcat“. Pentru că 
spiritul critic creează dificultăţi oricărui gen de autoritarism, acesta din 
urmă descurajează sau chiar interzice critica”. Ea este asimilată cu nesu- 
punerea și contestarea. 

Autoritarismul se recunoaște după iraţionalul şi iresponsabilitatea pe 


care le declanșează, le utilizează și le întreţine. El este dogmatic, închis, 


43. Vezi Fromm, E., op. cit., pp. 208-210. 

44. Vezi Snyders, G., încotro merg pedagogiile nondirective ? Autoritatea profe- 
sorului şi libertatea elevilor, E.D.P., Bucureşti, 1978, p. 17. 

45. Vezi Fromm, E., op. cit., p. 278. în fond, din punct de vedere psihologic, 
setea de putere nu este un rezultat al forței, ci al slăbiciunii; este încercarea 
disperată de a câştiga şi utiliza o forță secundară acolo unde forța autentică 
lipsește (vezi E. Fromm, A. Adler, K. Horney). 

46. Vezi Popper, K.R., op. cit., voi. II, p. 247. 

47. Vezi Popper, K.R., op. cit., voi. I, pp. 157-158, și Fromm, E., op. cit, 
pp. 208-210. 

opac la schimbare și la dialog"; este resimţit ca ameninţare, neliniște, 

spaimă, rigiditate, neîncredere, abuz de putere, privaţiune de libertate, 

nesiguranță, umilire. 

Autoritarismul este comportamentul primitivului, vicleanului și agre- 
sorului, cu veleităţi ascensionale, cu pretenţii și aspirații la putere, sau 
acela al nevroticului care caută, în felul acesta, să-și mascheze anxietatea 
fundamentală”. El poate fi consecința slăbiciunii cu pretenţii de forță şi de 
independenţă afectivă, efect al unei educaţii defectuoase (răsfățul) sau al 
unei copilării neglijate de educator, de părinţi, în special”. 

Pe scurt, autoritarismul este camuflarea neputinței. 

- El generează și amplifică teama, frica, suspiciunea, intoleranţa, forma- 
lismul, mediocritatea, supraaprecierea, confuzia între semnificativ şi 
nesemnificativ, între mijloc şi scop, alienarea, nevroza. Descurajând 
comportamentul spontan, originalitatea, noutatea, autoritarismul selec- 
tează, încurajează conformiști, oportunişti. într-un cuvânt, striveşte 
individualitatea. J.St. Mill ajunge la concluzia că o asemenea stare de 
lucruri poate genera trei categorii de oameni: 

- simpli conformişti, supuși lucrurilor comune; 

-  oportuniști ai adevărului, ale căror argumente, privind orice subiect 
important, sunt destinate doar celor care-i ascultă, nefiind cele de 
care sunt ei înșiși convinşi; 

e cei care-și restrâng, pur și simplu, gândurile şi interesele doar la 
cele despre care se poate vorbi, la măruntele probleme practice ; ei 
nu se aventurează în sfera principiilor. Ceea ce ar deschide și încuraja 
minţile oamenilor, și anume speculaţia liberă și îndrăzneala asupra 
celor mai importante subiecte, sunt abandonate. 

încât, mintea oamenilor (deci, şi cea a copiilor), dezvoltarea lor men- 
tală, spirituală poate fi blocată, intimidată de frica de erezie”. 


48. în cartea sa, Dialogul in educaţie, G. Leroy face distincția dintre dialog şi 
pseudodialog în relația educativă (vezi Leroy, G., Dialogul in educație, E.D.P. 
București, 1974). Autoritarismul este susținătorul pseudodialogului. 

49. Vezi Horney, Karen, Personalitatea nevrotică a epocii noastre, Cap. X: în 
căutarea puterii, prestigiului şi posesiunii, Ed. IRI, 1996, pp. 123-140. 

50. Vezi Adler, A., Sensul vieții, şi Ed. IRI, București și Psihologia școlarului 
greu educabil, Ed. IRI, Bucureşti, 1995. 

51. Vezi Mill, J.St., op. cit., pp. 46-47. 

Omul autoritar va selecta şi cultiva, în general, mediocrităţi, pe cei care 
se supun, care receptează influenţa lui. Procedând astfel, el va exclude pe 
cei care se revoltă, care se îndoiesc, care îndrăznesc să se opună influenţei 
lui”?. Atitudinea autoritaristă nu va admite niciodată că cei curajoși în 
plan intelectual, respectiv, cei care cutează să o sfideze, ar fi tipul cel 
mai valoros”. 

Autoritaristul crede că propriul său tip mental este universal, că numai 
convingerile sale sunt îndreptățite. De aceea, el se dovedește a fi un prost 
judecător de oameni", 

b) Autoritarismul fură, încalcă libertatea oamenilor (şi implicit pe cea a 
copiilor). 


Așadar, atât coerciţia, cât şi autoritarismul urmăresc anularea, confis- 


carea libertății agentului subordonat (în această situaţie, victimă). 


3. Recapitulând, putem spune că autoritatea apare și se instituie atunci 
ând în faţa agentului subordonat se iveşte o problemă x, pe care este 
interesat sau nevoit să o rezolve, însă nu are posibilitatea cognitivă, 
afectivă, morală sau profesională să o depăşească singur. Agentul subor- 


donat încuviințează să urmeze varianta, soluţia, norma unui agent superior, 
care îl ajută să treacă în mod adecvat peste obstacol, îmbogățindu-i experiența, 
între cei doi agenţi, angajaţi într-o relaţie de dependenţă, se realizează un 
consens (de care se leagă însăşi existenţa şi trăinicia autorităţii). 

Prin urmare, agentul subordonat își suspendă - pe o perioadă limitată 
de timp şi pentru o anumită situaţie de viaţă, de cunoaștere etc. -- propria 
judecată în raport cu x, din anumite raţiuni normative semnificative. 
Suspendarea judecății agentului subordonat nu este absolută. O supunere 


absolută, adică o suspendare absolută a judecății încurajează fanatismul. 


A. în acest sens, autoritatea este diferită de putere, înţeleasă ca impu- 
nere şi coerciţie venite din exteriorul subiectului. 


52. Nu decurge de aici că, toți cei care se opun, care se revoltă, sunt spirite 
superioare sau că o fac din raţiuni profunde, întemeiate. 

53. Vezi Popper, K.R., op. cit., voi. I, p. 157. 

54. Dimpotrivă, nonautoritarul este mai flexibil și mai puţin «proiectiv» în jude- 
carea altora (vezi Allport, G.W., op. cit., p. 506, p. 517). 

Prima inspiră un sentiment de admiraţie (poate, chiar, venerație), cea- 
laltă, un sentiment de frică. Autoritatea este legată de demnitate; puterea, 
de forță. Dacă autoritatea este capacitatea de a susține creșterea și 
împlinirea agentului subordonat, prin propria lui bunăvoință, puterea este 
capacitatea agentului superior de a sili consimţământul, atât prin folosirea, 
cât şi prin ameninţarea cu forţa”. 

în cazul autorităţii, decizia și comanda constituie un prilej spre acțiune 
şi nu o acțiune de impunere, o obligaţie, un ultimatum; ele vin în întâm- 
pinarea şi pe direcţia convingerilor, aşteptărilor, căutărilor, intereselor şi 
speranţelor agentului subordonat. 

în măsura în care este evaluată, supusă reflecției și acceptată, preluată 
raţional, o comandă nu mai este o comandă, în sensul cerinței imperative, 
impusă şi susţinută prin mijloace exterioare agentului subordonat. 

în fond, în cazul autorităţii, accentul nu cade atât pe comandă ; autori- 


tatea nu se reduce la comandă, nu se confundă cu comanda îns: cât pe 


forța, pertinența, justețea argumentelor, motivelor, soluțiilor, prescripțiilor 
pe care ea este în măsură să le formuleze în raport cu cerinţele și așteptările 
agentului cărora le sunt destinate“. 

Autoritatea este legată de raționalitatea, oportunitatea și valoarea deci- 
ziilor, comenzilor și prescripţiilor ei; ceea ce contează, în mod deosebit, 
este calitatea lor intrinsecă și gradul lor de rezonanță cu problemele, 


trebuinţele, căutările şi speranţele agentului subordonat 


B. Chiar dacă este un raport de subordonare, raportul de autoritate 
lasă neatinsă libertatea celui subordonat. „Această libertate a supu- 


55. Vezi și Evdochimov, R, op. cit., pp. 154-155; Wolff, R.R., an. cit., în voi. 
Raz, J. (editor), -Aurhority, Basil Blackell, 108, Cowley Road, Oxford, 1990, 
U.K., p. 20. 

56. O prescripţie nu este valabilă în virtutea faptului că prescripţiile anterioare ei, 
emise de aceeași autoritate, au fost valabile. O prescripţie nu este automat 
valabilă pentru că cele anterioare ei s-au dovedit corecte. Nici o prescripţie 
nu anulează şi nu poate anula, nu se poate substitui discernământului agentului 
subordonat pe motivul că agentul superior a emis până la el și până atunci 
numai prescripții valabile, dezirabile. 

57. Autoritatea nu se confundă și nu se poate confunda cu poziţia oficială pe care 
o ocupă un individ sau altul, la un moment dat, într-o ierarhie instituțională. 


CONCEPTUL DE AUTORITATE 129 


nerii, scrie Geissler, reprezintă una dintre caracteristicile constitutive 
ale autorităţii”. 

Cu alte cuvinte, nu poate fi vorba de autoritate decât în măsura în care 
agentul subordonat își păstrează şi îşi poate folosi opţiunea, încuviințarea, 
actul raţional de supunere sau respingere”. 

Spre deosebire de coerciţie şi autoritarism, agentul subordonat rămâne 
liber să se supună, să respingă sau să schimbe autoritatea; el este mereu 
liber să-și aleagă și să accepte orice autoritate doreşte sau crede că-l poate 
ajuta să-și rezolve incertitudinea/incertitudinile, să-și desăvârşească viaţa. 

O autoritate nu limitează libertatea agentului subordonat atâta vreme 
cât el o recunoaşte şi o cere ca autoritate, cât şi-o doreşte şi are nevoie de 
acea autoritate. Important este că autoritatea îi sporește existenţa, spiritul, 
personalitatea. lar pentru că o autoritate sporeşte real viața, spiritul, 
personalitatea, ea este o amplificare a libertăţii şi o susținătoare a ei. 

Opusă amenințării, autoritatea este asemănătoare unei oferte. 

„Aceasta implică faptul că ea, scrie T. Airaksinen, permite agentului 
superior să influenţeze opiniile, deciziile şi acțiunile agentului subordonat. 
Agentul subordonat crede că el trebuie să facă ceea ce susţine/indică 
agentul superior, deoarece aceasta reprezintă alternativa nouă cea mai bună 
posibilă pentru el"“. Implicată în soarta lor, autoritatea se supune oarecum 
celor ce i se supun: atât agentul superior (purtătorul autorităţii), cât şi 
agentul subordonat urmăresc un scop comun. Ea devine nu numai ampli- 
ficatorul, dar şi garanţia libertății”. 

Pe scurt, autoritatea este puterea care eliberează, exersarea libertății în 
vederea eliberării. Esenţa autorităţii este împărtăşirea libertăţii, ea se 
îndreaptă, pas cu pas, spre propria ei eliminare”. 


58. Vezi Geissler, E.E., op. cit., p. 68. 

59. Vezi Wolff, R.P, an. cit., în voi. cit., p 22. 

60. Airaksinen, T, op. cit, p. 148; vezi și p. 155 

61. Părintele Laberthoniere scrie: „când autoritatea se supune oarecum celor ce 
i se supun, legându-și devenirea de soarta acestora și urmăm împreună cu ei un 
scop comun, atunci şi ea devine libertate”; atunci, adaugă Evdochimov, „auto- 
ritatea este paznicul şi garanţia libertăţii” (vezi Iubirea nebună de Dumnezeu, 
Ed. Anastasia, București, p. 156). 

62. Vezi şi Liiceanu, G., op. cit., p. 104, p. 106. 

Autoritatea este făcută să fie pierdută, căci, limitată fiind, cel supus o 
consumă până la dobândirea propriei sale libertăţi. Sensul ei este acela 
de a crea o altă autoritate şi o relaţie de parteneriat cu această nouă 
autoritate. Autoritatea este puterea celui liber față de cel ce urmează a fi 
liber. Numai puterea celui liber va putea elibera. Cel liber (adică acela care 
a ajuns cel mai departe de sine, de şinele său îngust, limitat) are puterea de 
a-l conduce pe celălalt până la punctul în care va deveni și el liber”? 
Autoritatea celui puternic (agentul superior) este recunoscută de către 
agentul subordonat ca stadiu al libertății sale, astfel încât, urmând-o, 
agentul subordonat va fi sporit în libertatea lui“ 

Aşadar, ca auctoritas ( = instanţă sporitoare), autoritatea sporește liber- 
tatea celui supus și se diminuează pe sine ca autoritate. Diferenţa dintre cel 
ce comandă, ca liber, și cel ce se supune în vederea propriei sale eliberări 
se șterge treptat; cei doi se desfac din relaţia de dependenţă și rămân, unul 
în faţa celuilalt, egali în libertatea lor. Are loc o eliberare reciprocă din 
strânsoarea acestei relaţii. 

Prin blocarea în mecanismul ei (adică, perpetuarea raportului de 
supunere, de dependență de dragul raportului însuşi), autoritatea se 
ratează. Neajunsul suprem al autorităţii şi neîndoielnicul ei eșec constă 
în incapacitatea celui supus de a se desprinde de ea, de a rămâne în 
starea de dependenţă, chiar dacă nu-l mai sporește. Nemaisporindu-l, 
autoritatea nu-l mai eliberează, dimpotrivă, îl diminuează, îl sărăcește, 
îl mutilează. în felul acesta, agentul superior îşi pierde el însuşi libertatea 
dacă rămâne sub „blestemul comenzii”, iar agentul subordonat sub 
acela al supunerii” 


63. „Cel care a ajuns în punctul cel mai înalt al libertăţii, cel care a ajuns cel mai 
departe înaintea sa şi dincolo de sine, scrie G. Liiceanu, are puterea de ai 
conduce pe ceilalți până la punctul în care, la rândul lor, ei vor deveni liberi” 
(vezi Despre limită, p. 105). 

64. După Liiceanu, „cel mai supus va fi şi cel mai grabnic eliberat, pentru că, 
recunoscând cel mai mult autoritatea, el va fi cel mai mult sporit în libertatea 
lui. EI este cel mai liber în supunerea sa pentru că vede cel mai adânc în ea 
condiţia deplină a eliberării sale” (Despre limită, p. 106). 

65. Vezi Liiceanu, G., op. cit., pp. 106-107. 

4. Autoritatea este o relaţie de consimţire reciprocă la devenirea și 
adeverirea în planul libertăţii. Ea este o relație de dependenţă; dependența 
în planul libertăţii este iubirea. 

Autoritatea este relaţia de iubire dintre cel liber (agentul superior) şi 
cel ce se va elibera (agentul subordonat). Cel puternic și cel supus sunt 


dependenţi și se iubesc în numele libert 
Desigur, în cazul autorităţii şi al libertăţii, iubirea nu poate înlocui 


ii și al eliberării lor“ 


rațiunea, după cum nici rațiunea nu poate suplini iubirea”. Iubirea este : 
- Grija activă pentru viața şi dezvoltarea celui iubit. Dorim ca persoana 
iubită să se dezvolte şi să se depășească pentru propriul ei bine și pe 
propriile sale căi, şi nu pentru a ne servi pe noi, arată E. Fromm în Arta 
de a iubi, ea este truda cerută şi depusă: „iubeşti lucrul pentru care 
trudești și trudești pentru ceea ce iubeşti” ; ea este respectul: preocu- 


66. Vezi Idem, pp. 104-105. 

67. în primul rând, iubirea nu poate înlocui rațiunea. Cel puțin două consecinţe 
nedorite ar putea decurge dacă este supralicitată iubirea și subestimată raţiunea: 
a. Preluând definiţia pe care Toma D'Aquino o dă iubirii, şi anume că „a iubi 
pe cineva înseamnă a dori să-l faci fericit", K.R. Popper arată că a dori să-i 
faci pe alţii fericiți duce inevitabil, în opinia sa, „la încercarea de a impune 
altora scara noastră de valori «superioare», spre a-i face să înţeleagă ce ni se 
pare nouă de cea mai mare importanţă pentru fericirea lor”. Or, aceasta duce 
la utopism și romantism. De aceea, autorul propune în continuare: „Este de 
datoria noastră să-i ajutăm pe cei care au nevoie de ajutorul nostru; nu poate 
fi însă de datoria noastră să-i facem pe alţii fericiţi, deoarece aceasta nu depinde 
de noi (am zice, că nu depinde numai de noi, într-adevăr, dar și de noi - n.n.) 
şi ar însemna cel mai adesea un amestec în viața intimă a celor față de care 
avem asemenea intenţii binevoitoare”. Popper susține că, în cazuri mai apro- 
piate, este de datoria noastră să deschidem o lume de valori care ar putea 
contribui la fericirea celuilalt, dar numai în situaţia în care celălalt le poate 
evalua şi accepta critic, sau, pur şi simplu, se poate debarasa de ele (vezi 
Popper, K.R., op. cit., voi. II, pp. 258-259). 

b. Fără o înțelegere şi împărtășire rațională, dragostea riscă să devină, în 
relația părinte - copil, doar un paternalism arbitrar şi nedrept, un puseu 
pasional, o indulgență oarbă, ce duce, în cele din urmă, la comportamente 
tiranice, fanatice, intolerante, la răsfăț (vezi Reboul, O., op. cit, p. 38 și 
Adler, A., Psihologia şcolarului greu educabil, Ed. IRI, Bucureşti, 1995). 
în al doilea rând, fără iubire, numai calcul și control pure, relaţiile umane 
devin aride, seci, fără puls și fără culoare, dure interacțiuni între maşini. Am 
constatat că „pedagogiile generale” vorbesc foarte puţin sau aproape deloc 
despre iubire, despre dragoste în educație. 

părea ca celălalt să 


şi dezvolte individualitatea uni 


este cunoașterea : 
„pătrunderea activă a celeilalte persoane”, prin trăirea uniunii cu ea. 

-  Implicând năzuința și truda pentru dezvoltarea şi fericirea persoanei 
iubite, iubirea este „o expresie a productivităţii”. 

- Ea nu este prilej de odihnă, ci o preocupare continuă, mişcare, creştere, 
conlucrare, arată, cu îndreptăţire, E. Fromm“. 


în adânc, putinţa de a iubi depinde de capacitatea fiecăruia de a creşte 
şi de a dezvolta o relaţie productivă cu lumea și cu sine însuşi. Ea cere o 
stare de „intensă atenţie, de accentuată vitalitate”. 

A iubi înseamnă, înainte de toate, a da. Ceea ce oferă o persoană alteia/ 
altora este viaţa. Ea dăruieşte celuilalt/celorlalţi ceea ce este mai viu în ea; 
îi dăruiește bucuriile sale, ceea ce gândește, ceea ce ştie, ceea ce i se pare 
important, umorul și tristeţile sale. 

Oferind, astfel, din viaţa ei, persoana care iubește îl îmbogățește pe 
celălalt, îl face să simtă mai intens și mai deplin că trăiește şi, totodată, ea 
însăşi simte că-și trăieşte mai intens şi mai deplin viaţa. 

Toate acestea (iubirea, deci) presupun „să fii activ în gândire, în 
sentimente, să ai ochii deschişi şi urechile atente toată ziua, să eviți 
trândăvia interioară, atât sub forma lăcomiei pasive, cât și sub cea a 


simplei lenevii”, să nu fii plictisit sau plicticos. 
Iubirea este o capacitate, o putere a sufletului, o atitudine, o orientare 
a caracterului, o ieşire din narcisism, o denunţare a orgoliului și a grijii 
sterile de autoprotecţie; înseamnă să te transferi în sufletul altuia, să 
trăieşti prin dorinţele lui“. O persoană iubeşte atunci când iese din sine, 
când se duce spre celălalt/ceilalți învăluindu-l/-i cu o atmosferă favorabilă. 
Iubirea curge sub forma unei calde susțineri a celui iubit, presupunând 


un interes cald şi afirmativ faţă de altă persoană pentru ea însăși i 


Pentru cel ce iubeşte, ne aminteşte iM. Buber, „oamenii se desprind din 
învălmăşeala agitației lor, buni sau răi, înţelepţi sau neghiobi, frumoşi sau 
urâţi; ei devin pentru el, unul după altul, reali, devin Tu, adică desprinși, 


68. Vezi Fromm, E., Arta de a iubi, Ed. Anima, passim, s.n. 

69. Vezi nota lui L.N. Tolstoi din Jurnalul său la 26 august 1890. (Tolsioi, L.N., 
Jurnal, voi. 1, II, Ed. Univers, București, 1975-1976, p. 335). 

70. Vezi Ortega y Gasset, J., Studii despre iubire, Ed. Humanitas, București, 
1995, pp. 11, 35. 

eliberaţi, ființând singular și față în față cu el; în chip miraculos, cu 
fiecare din ei se naşte exclusivitatea-și, astfel, el devine în stare să acțio- 
neze, să ajute, să vindece, să educe, să înalțe, să mântuie. Iubirea este 
responsabilitatea unui Eu față de un Tu". 

Prin iubire, la rândul său, persoana iubită iese din anonimat; ea îşi 
trăiește viața la o nouă intensitate. Se trezește în ea dorința de a se exprima 
şi de a-şi depăşi hotarele. Uniunea în iubire nu anulează individualităţile. 
Ea există ca unitate, câtă vreme există individualităţile celor ce se iubesc. 
Iubirea matură înseamnă uniune, cu condiţia păstrării integrităţii şi indivi- 
dualității fiecărei persoane. „Iubirea, scrie Fromm, este o putere activă în 
om, o putere care sparge zidul ce separă omul de semenul său, care îl 
uneşte cu alţii; iubirea îl ajută pe om să depășească sentimentul izolării şi 
separării, permițându-i să rămână el însuși, să-și păstreze integritatea. In 
iubire, apare paradoxul că două ființe devin una și rămân totuși două” " 
Realizând comuniunea cu celălalt, ea respectă libertatea și integritatea 
fiecărei ființe. 

Iubirea este practicarea unei puteri umane care se poate face numai în 
libertate; ea nu poate trăi decât într-o ambianţă de libertate”. 


Totodată, ea „arde orice necesitate şi dăruiește libertatea”, ea devine 


conţinutul libertății”. în iubire, omul își află adevărata libertate; el iese 
din izolare şi își poate dărui universul, poate cuprinde mai larg viața prin 
vieţile celor pe care-i iubeşte, prin împărtăşire de sine. Măsura libertăţii 
noastre este măsura măreției iubirii noastre. 

Răutatea și ura „fac ca oamenii să fie interior sclavi” 75 pe când iubirea 
îi eliberează. Cei ce se iubesc au sufletul dezlegat, deschis, atotcuprin- 
zător; ceea ce este apropiat și drag nu constrânge“. 


71. Buber, M., Eu şi Tu, Ed. Humanitas, Bucureşti, 1992, p. 41, s.n. 

72. Fromm, E., op. cit., p. 25. 

73. Vezi Tolstoi, L.N., Texte pedagogice, Ed. de Stat Didactică şi Pedagogică, 
București, 1960, p. 286. 

74. Vezi Berdiaev, N., Sensul creației. încercare de îndreptăţire a omului, Ed. 
Humanitas, București, 1992, p. 148. 

75. Berdiaev, N., împărăția Spiritului şi împărăţia Cezarului, Ed. Amarcord, 
Timișoara, 1994, p. 131. 

76. Berdiaev, N., Sensul creației. încercare de îndreptățire a omului, p. 147. încă 
Epictet spunea că cel liber cu trupul, dar înlănțuit cu sufletul este rob, iar cel 

în consecință, iubirea creează o punte adâncă între autoritate și liber- 
tate ; prin ea, autoritatea pregătește libertatea; autoritatea se dizolvă treptat 
pentru a da naștere libertăţii. Eliberat, individul își va asuma, prin iubire, 
o altă autoritate, spre a se spori și a se elibera în continuare (şi pentru a 
elibera el însuși, la rândul său, pe altul/alţii). 

Fără iubire, cel puternic nu sporește, iar cel supus nu se sporeşte; cel 
puternic nu eliberează, iar cel supus nu se eliberează. 


Concluzii 


Nu se poate înţelege în profunzime conceptul de libertate (ca dorinţă și 

putere de creștere, dezvoltare, maturizare) ignorând conceptul de autoritate. 
în ciuda aparenţelor, libertatea și autoritatea nu se opun, ci se presupun. 
Oricine-și dorește și cere mai mult de la sine decât purul şi simplul dat 

natural; orice om care aspiră să trăiască omeneșşte (adică, liber) stă sub 

raza unei autorități. Nimeni, în nici un domeniu, nu este o autoritate 

pentru el însuşi, demonstrează J.M. Bochenski”. Nimeni nu-și este suficient. 
Raportul de autoritate este un raport de dependenţă, care se instituie 

între un agent superior şi unul subordonat, aflat într-o situaţie de indecizie 

şi presat s-o depăşească. Autoritatea presupune : 

- Supunerea, dar nu o supunere oarbă, ci una limitată, activă și 
constructivă; 

- consensul; 

- cooperarea, coparticiparea la realizarea unui proiect, la rezolvarea unei 
probleme, la depășirea unei situaţii neclare și luarea unei decizii; 

- atitudinea raţională. Autoritatea acceptă și încurajează critica, fiind 
conștientă de propriile ei limite. Nici o autoritate umană nu este 
absolută”; 


- iubirea. 


înlănţuit cu trupul, dar cu sufletul dezlegat este un om liber (vezi Manualul, 
Ed. Minerva, București, 1977, p. 39). 

77. Vezi Bochenski, J.M., op. cit., p. 38. 

78. „Dumnezeu este conceptul limită al autorităţii, scrie Bochenski; acea ființă 
care se bucură de autoritatea absolută” (vezi op. cit., p. 44). 


CONCEPTUL DE AUTORITATE 135 


Autoritatea autentică - raţională și eficientă - este cea care amplifică și 
garantează libertatea celui subordonat. 

Fiind un sprijin pentru autoajutorare, mijlocind procesele maturizării, 
ea are menirea de a se face, treptat, de prisos, de a se autoelimina, prin 
echilibrarea părților. Ea are ca esenţială consecință dobândirea autonomiei 
celor doi agenți şi posibilitatea cooperării lor. 

în termenii lui J. Piaget, respectului unilateral al autorităţii i se 
substituie - mai devreme sau mai târziu - respectul mutual al voințelor 
autonome". 

De fapt, destrămarea autorității înseamnă treptata sa transformare 
dintr-o autoritate internă, liber-acceptată, într-o autoritate externă ; rapor- 
tul de autoritate se echilibrează pe măsură ce generează și încurajează 
cooperarea voinţelor autonome. Devenind exterioară, autoritatea este 
respinsă. Este necesară, prin urmare, căutarea și acceptarea unei alte 
autorități: 

- atât pentru continuarea creşterii şi garantarea libertății; 
- cât și pentru menţinerea echilibrului mental, psihic. 

în urma experienţei sale medicale, Jung a ajuns la concluzia că lipsa 
recunoașterii autorităţii provoacă tulburări mentale“. în lipsa unor repere 
spirituale, morale, mintea omenească se dezechilibrează; tară autoritate, 
omul intră într-un spaţiu existenţial nesigur, se alienează. 

Prin urmare, nu numai o „autoritate" iraţională şi absurdă (ne) poate 
tulbura viaţa, dar şi lipsa unei autorități spirituale. 

Pentru aspirantul la creştere, autoritatea exterioară tinde să aibă şi va avea 
un rol secundar în raport cu autoritatea lăuntric sporitoare, liber aleasă. 

Se impune ca necesară distincția dintre purtătorul autorităţii, care caută 
să menţină relaţia de dependenţă (și care deschide, astfel, calea falsificării 
autorităţii și instituirii autoritarismului), de acela la care, pornind de la o 
intenţie tutelatoare limitată în timp, elementele de dirijare sunt folosite 


spre a se face, treptat, de prisos de la sine”! 


79. Vezi Piaget, J., Judecata morală la copil, E.D.P., Bucureşti, 1980, p. 228. 

80. Vezi Schofield, H., The Philosophy of Education. An Introduction, George 
Allen & Unwin, London, p. 267. 

81. Vezi Geissler, E.E., Mijloace de educație, E.D.P., Bucureşti, 1977, p. 65. 

Autoritatea se opune constrângerii/ameninţării și autoritarismului. 
Sensul şi conţinutul ei constau în susținerea creșterii agentului subordonat, 
în eliberarea lui. 

Autoritatea nu se constituie și nu se poate constitui pe fondul urii, 
dușmăniei sau indiferenţei; ea nu poate elibera și nu eliberează; ea însăși 
nu este liberă. 

Numai în iubire, autoritatea este productivă; ea devine o caldă sus- 
finere, manifestă un viu interes pentru cel ce aspiră la libertate şi vrea să se 
elibereze. în iubire, ea îl poate descoperi pe celălalt, se poate transpune în 
sufletul lui şi poate trăi prin dorinţa lui de creștere. 

In iubire, creşterea celui supus este văzută ca validare a autorității. în 
iubire, cel puternic scapă de „blestemul comenzii”, iar cel supus, de 
„blestemul supunerii”, ambii își obţin libertatea. 

Fără iubire, fertilitatea relaţiei de autoritate este îndoielnică. 


Capitolul VI 
Conceptul de educaţie și pedagogia libertăț 


l. Se pare că, în educaţie, orice am face, nu putem trece peste o 
anumită problemă: cum s-ar putea permite copilului să acceadă la cultura 
umană, la umanitate fără să-i fie afectată libertatea?” Sau, altfel spus, cum 
am putea trezi omul ce stă aţipit în sufletul copilului, fără să i-l tulburăm, 
bruscam, mutilăm, pângărim? Cum l-am putea descătușa din legile de oţel 
ale lumii exterioare, cum se exprima M. Montessori’, spre a-și revărsa 
firesc splendoarea și prospeţimea sufletului său, fără a-l umbri cu vanitatea, 
prejudecățile și fobiile lumii în care a intrat? Cum am putea evita imix- 
tiunea artificială în lumea lui și uniformizarea”, când vrem să-i dăruim ce 


1. O. Reboul consideră că problema oricărei educaţii este aceea a asigurării acce- 
sului copilului la cultura umană, fără a-i ruina însă propria-i libertate (vezi 
Reboul, O., IM philosophie de leducation, P.U.F., p. 62). Susţinem ideea 
conform căreia culturalizarea ființei umane au înseamnă aducerea ei într-o stare 
de dependență, de manipulare, de înstrăinare, cum lesne s-ar putea crede la 
prima vedere, ci, așa cum arată și Geissler, ea înseamnă crearea și asigurarea 
condițiilor ca ea să devină o individualitate. Geissler nu exclude totuşi, faptul 
că, în procesul culturalizării, se pot produce anumite efecte secundare, anumite 
deformări, datorate „lipsei de atenție a profesorului" (vezi Geissler, E.E., 
Allgemeine Didaktik. Grundlegung eines erziehenden Underrichts, Stuttgart, 
E. Klett Verlag, Stuttgart, p. 40). 

2. Vezi Montessori, M., Taina copilăriei, Ed. Tiparul Universal, București, 1938, 
p. 235. 

3. Vezi Key, E., Secolul copilului, E.D.P., București, p. 90, p. 92. Cel mai mare 
pericol al educaţiei (formale, instituţionale, cu deosebire) este uniformizarea 
(pericol pe care îl semnala, la noi, prof. I.I. Gabrea). în faţa unui suflet nou, 
adultul toarnă imediat ceea ce ştie. „Dar cine îl învață să-și aleagă drumul pe 
care trebuie să-l urmeze? Cine bănuiește că aspiraţia spre acest drum, care îi 
este proprie, poate fi atât de arzătoare, încât tendinţa de uniformizare, aplicată 
cu blândeţe sau cu duritate, face din întreaga copilărie o tortură ascunsă?”, se 
întreabă şi întreabă pe orice adult E. Key. 

credem că avem mai bun? Cum am putea evita forme, mai mult sau mai 
puţin delicate, camuflate și/sau intenţionate de dresaj? 

Prin urmare, educaţia ne pune în fața unei contradicții, greu de pătruns 
cu instrumente empirice, spontane, expeditive : cum poate fi împăcat faptul 
că influentele diriguitoare sunt de neînlăturat, iar independența discipolului 
constituie scopul ultim al educaţiei ? Cum putem acționa dacă, şi a conduce, 
şi a lăsa frâu liber dezvoltării, sunt la fel de importante în educaţie, dacă 
ambele trăsături fac parte din substanţa ei intimă?” Mai direct, cum se 
poate trece de la ascultare la libertate în educaţie? 


2. Printre primii gânditori care au conştientizat această problemă și au 
încercat să-i formuleze o soluţie, în condiţiile laicizării și întemeierii critice 
a moralei, a fost Immanuel Kant. 

în concepţia lui, omul are o așa de mare înclinare spre libertate încât, 
dacă l-am lăsa să se obișnuiască, mai întâi, cu ea, el i-ar sacrifica totul, 
s-ar deda tuturor capriciilor. Omul ar rămâne un sălbatic. De aceea, încă 
de mic, el trebuie să se supună preceptelor rațiunii. în consecinţă, are 
nevoie de îngrijiri și de cultură”. Cultura cuprinde disciplina şi instrucția. 

Astfel încât, pentru Imm. Kant, una dintre cele mai mari probleme ale 
educaţiei era aceea a împăcării, sub o constrângere legitimă, a supunerii 
copilului cu posibilitatea de a servi libertatea lui. 

în concepţia kantiană, educaţia include două etape: 


în general, adultul ignoră sau uită faptul că sufletul copilului nu este un vas de 
umplut, ci un foc de aprins (Fr. Rabelais). Un suflet poate fi umplut cu o mare 
cantitate și/sau varietate de cunoștințe și valori, fără să se fi aprins însă, vreo- 
dată, în el flacăra spiritului. 

4. Dresajul este „pură reglare impusă prin constrângere”. Fără să insufle vreo 
motivaţie, el este în mod necesar coercitiv. Nu presupune nici un consimțământ. 
în timp ce educaţia este organică și ţintește spre autonomie, dresaju/ este 
mecanic si vizează automatismul. El nu-și găseşte nici un punct de inserție în 
interesele copilului; face apel doar la ispita plăcerii şi profită de repulsia 

fată de durere (vezi Bourjade, J., în voi. Cambon, J., Delchet, R., Lefevre, 
L., Antologia pedagogilor francezi contemporani, E.D.P., Bucureşti, 1977, 
p. 45). Elare la origine excesul de autoritate. 

5. Vezi Geissler, E.E., op. cit., p. 186. 

6. Vezi Ferriere, Ad., Școala activă, E.D.P., Bucureşti, 1973, p. 172. 

7. Kant, Imm., Tratat de pedagogie, Ed. Agora, S.R.L., lași, 1992, pp. 9-10. 


CONCEPTUL DE EDUCAȚIE ȘI PEDAGOGIA LIBERTĂȚII 139 


- Prima etapă este aceea în care i se cere copilului să arate supunere și 
ascultare; ea se caracterizează prin constrângere mecanică. 

- A doua etapă este aceea în care copilul este lăsat să facă uz de reflecția 
şi de libertatea sa; această etapă se caracterizează prin constrângere 
morală, adică, prin obiceiul de a lucra după niște legi, maxime în a 
căror dreptate crede copilul/tânărul însuşi". 

Filosoful de la Konigsberg nu ne spune cât durează fiecare etapă, când 
şi cum se trece de la prima la cea de-a doua. Cert este că, în înțelegerea 
sa, constrângerea este necesară: trebuie să-i dovedim copilului că actul 
constrângerii are ca scop a-l învăța să facă uz de propria lui libertate, să-i 
dovedim „că-l cultivăm ca să se poată manifesta liber, adică să se lipsească 
de ajutorul altuia". Astfel suna una dintre regulile cerute de Imm. Kant 
spre a fi respectate de orice educator’. 

După Kant, educația era menită a deprinde copilul să accepte ca liber- 
tatea sa să fie supusă unei constrângeri: mai întâi, constrângerii mecanice, 
apoi, celei morale. Constrângerea exterioară trebuie să (con)ducă la liber- 
tatea interioară, adică la autoconstrângere (la comportamentul controlat de 


reguli/maxime liber acceptate)". 


Nu departe pare că stau lucrurile nici în cazul lui Herbart, care consi- 
deră că adevăratul scop al pedagogiei este cultivarea libertății interioare 
(înțeleasă ca raportul dintre discernământ şi voință)". 

Desigur că, la prima vedere, coexistența în educaţie a supunerii și 
ascultării cu libertatea, acceptarea unei/unor autorități cu manifestarea 
liberă poate constitui un paradox, o contradicţie”. 


8. Vezi Idem, p. 21. 

9. Vezi Idem, p. 26. 

10. în cartea sa, The Philosophy ofEducation. An Introduction, H. Schofield preia 
concepția kantiană, susținând că, în fapt, „constrângerea exterioară” în edu- 
caţie poate conduce și trebuie să conducă spre „libertatea interioară”, spre 
acea autodisciplină care permite alegerea, realizarea, devenirea (vezi Schofield, 
H., op. cit.,p. 260). 

11. „Datoria educatorului, scrie Herbart, este aceea de a realiza pe fiecare în 
parte (discernământul și voinţa - n.n.), cu scopul de a-i putea uni apoi într-un 
raport constant” (vezi Herbart, J.Fr., Prelegeri pedagogice, E.D.P. București, 
J976, p. 6). 

12. în viață, individul (fie că este copil, tânăr, adult sau bătrân) se află mereu, 
simultan, în situații de supunere și de autonomie în raport cu anumite instanțe/ 

Dacă însă atribuim ascu/tării şi supunerii alte conotaţii decât cele care 
se acceptă în mod obişnuit (de docilitate, de supunere pasivă, ștearsă, 
obedientă, indiferentă); libertății o altă înţelegere decât cea de capriciu 
zgomotos, voluntarism infantil, arbitrar neproductiv, viaţă dezarticulată, 
bun plac ; dacă nu mai înțelegem, prin urmare, libertatea și autoritatea ca 
opuse, în termenii lui sau una, sau cealaltă, ci în coparticiparea uneia la 
realizarea celeilalte; dacă acceptăm și ţinem seama de un alt orizont al 
conceptului de educaţie decât cel de până acum; deci, dacă ţinem seama 
de toate acestea, atunci am putea depăşi situaţia dilematică în care riscăm să ne 
împotmolim. încercarea s-ar putea constitui într-o pedagogie a libertăţii. 


3. Formarea omului ca om este o muncă înceată, meticuloasă şi înde- 
lungată, prin care nu se reproduce un tip unic, ci se creează activ şi mereu 
un tip nou. 

Sensul atotcuprinzător al întregii educaţii este independenţa”, mai 
precis independentizarea unei ființe încă dependente, autonomizarea fiin- 
telor umane“. Educația este mijlocul pentru obținerea libertății, susține 
W.H. Kilpatrick”; ea nu creează omul, ci îl ajută să se creeze, este de 
părere M. Debesse™. 

A educa nu înseamnă (nu mai poate însemna) a „fabrica” oameni 
conform unui model comun, unic, ci înseamnă a elibera din fiecare om: 
- ceea ce-l împiedică să fie el însuși; 


instituții și în situația de a-şi pierde sau de a-şi spori autonomia în funcție de 
procesul maturizării sale. 

13. Geissler, E.E., înțelege prin independență: 

a. aptitudinea omului de a deveni conştient în privința dorințelor și posibi- 
lităţilor proprii; 

b. a putea discerne esenţialul în condiţiile vieţii; 

c. posibilitatea de a prevedea din timp consecinţele îndepărtate ale unei hotă- 
râri luate în prezent (vezi Geissler, E.E., op. cit., p. 98). 

14. Aici, se are în vedere formarea unor sisteme interne de conducere (vezi Geissler, 
E.E., Mijloace de educaţie, E.D.P., București, 1977, p. 106). 

15. Kilpatrick, W.H., Philosophy ofEducation, New York, 1954, în voi. Stanciu, 
I.Gh., Nicolescu, V., Sacaliş, N., Antologia pedagogiei contemporane ameri- 
cane, E.D.P., București, 1971, p. 127. 

16. Debesse, M., Les etapes de /iducation, P.U.F., Paris, ediţia a Vi-a, în voi. 
Antologia pedagogilor francezi contemporani, E.D.P., Bucureşti, 1970, p. 125. 

- ceea ce(-i) oferă posibilitatea să se împlinească, să se realizeze conform 
felului său singular de a fi în lume, geniului său". Educaţia devine, în 
felul acesta, acea interacţiune care permite fiecărui individ să-și găsească 
stilul său, să fie el însuși peste spontaneitatea incoerentă sau peste 
normele gata făcute şi/sau clișee; să fie el însuşi în asimilarea a ceea ce 
oferă fiecare cultură ca autentic uman, care permite exprimarea și 
împlinirea copilului în contextul unei culturi cu adevărat umane". Pe 
scurt, a educa înseamnă „aface să răsară puteri, nu a le înăbuşi"”, a 
da putinţi copilului. 


4. Pentru că independenţa nu este un dat al ființei umane, este necesară 
dezvoltarea ei pas cu pas. în această situaţie, având un rol de eliberare a 
copilului, educaţia implică: 

A. Pe de o parte, pregătirea și asigurarea unui mediu {unor condiții externe) 
potrivit dezvoltării vieţii, cu minimum de tentaţii și piedici artificiale ; 

B. Pe de altă parte, preocuparea pentru crearea condiţiilor interne (psiho 
logice, spirituale) pentru creșterea și maturizarea lui. 


A. în cadrul procesului progresiv de autonomizare, crearea și asigu- 
rarea unui mediu, a unor situaţii în care copilul să-şi poată afirma liber- 
tatea, să-și poată da seama de continua creştere a competenţei/performanţei 
sale, implică: 

a) A crea un mediu cât mai puţin anxios, încurajând o atmosferă de 
încredere, de securitate şi susținere ; un mediu deschis la acceptare și 
la exprimarea de sine. 


b) A evita impunerea unui mediu artificial, străin și ostil manifestării firești, 
sincere. Libertatea individului este legată de o educaţie făcută într-un 
mediu autentic, în care pulsează viaţa și situaţiile de viaţă adevărate. 

Libertatea nu se poate realiza printr-o educaţie artificială, într-un mediu 
artificial, unde forul este gata pregătit, prefabricat, pus la punct, clar şi 
indubitabil; unde forul este regizat. Mediul de creștere al copilului va 


17. Vezi Reboul, O., op. cit., p. 44. 

18. Vezi Idem, p. 48. 

19. Vezi Forster, Fr.W., îndrumarea vieții pentru băieţi şi fete de la 18 ani, Ed. 
Librăriei Socec & Co., S.A., București, 1922, p. 131, s.n. 

fi o ambianţă dinamică, tonică, provocatoare, incitantă, favorabilă îmbo- 
săţirii experienţei copilului prin înseși activităţile și soluţiile sale. 

c) A crea acea ambianţă care să menţină active tendinţele dezirabile ale 

dezvoltării copilului şi care, concomitent, le descurajează pe cele inde- 
zirabile. 
Ca parte a ambianţei copilului, educatorul va ajuta bunelor dispoziţii 
ale individului să ia o dezvoltare timpurie; intervenind prudent şi 
delicat, el va da posibilitatea ca aptitudinile înnăscute să poată fi folosite 
în cel mai bun mod”. 

d) A crea şi a întreţine un mediu care să solicite și să menţină trează 
atitudinea creatoare şi constructivă a copilului, care să încurajeze 
imaginația şi dispoziția de a stabili conexiuni, un mediu bogat în semni- 
ficaţii (spirituale)”, care „să permită copilului să-și exercite judecata 
în împrejurări care amintesc de cele din viața reală". 

e) A supraveghea cu grijă atât conduita celor din mediul în care trăieşte 
copilul, cât și propria noastră conduită: „putem deveni o societate 
bună pentru copiii noștri, scrie E. Key, dacă urmărim constant propria 
perfecţionare, dacă menţinem un schimb permanent cu ceea ce este mai 


bun în epoca în care trăim" 


B. J. Dewey consideră că educaţia este acţiunea care oferă copilului 
condiţiile de creștere”; ea nu umple un gol, ci stimulează capacitatea de 
dezvoltare. De aceea, criteriul de apreciere a calităţii educaţiei (şcolare) 
devine, pentru el, „măsura în care ea creează dorinţa de creştere continuă 
şi în care oferă mijloace pentru a traduce în viață această dorinţă"”. 

Preocuparea pentru formarea şi asigurarea condițiilor interne ale creş- 
terii şi maturizării omului devine determinantă. 

In esenţă, ea se referă la pregătirea oamenilor pentru a nu cădea în 
capcana locurilor comune (facile, inerte, impersonale, superficiale), a 


20. Vezi Dewey, J., Democraţie şi educație, E.D.P., București, 1972, p. 103. 
21. Vezi Idem, p. 172, 182, 205. 

22. Dewey, J și E., ;Scoalele de mâine, Ed. Librăriei „Principele Mircea”, p. 130, s.n. 
23. Key, E., Secolul copilului, E.D.P., București, 1978, p. 50. 

24. Vezi Dewey, J., Democraţie și educaţie, p. 309. 

25. Idem, p. 47, s.n. 

pasivismului/comodităţii şi  ermetismului intelectual şi sufletesc; în cap- 
cana autosuficienţei sau prejudecăţii că nu se poate; în a-i stimula la 
efortul pe care-l presupune orice construcţie și autoconstrucţie; în a-i 
obişnui cu apariţia şi existența problemelor (ce se cer rezolvate şi nu 
ocolite) și în a-și depăși teama de situaţii schimbătoare; în a-i stimula la 
încordarea autoperfecţionârii şi la recunoaşterea unor instanțe superioare 
mereu de urmat şi de atins; în a-i abate, deci, de la ceea ce înseamnă viață 
searbădă şi dezolare. 

Pentru a crea prin educaţie o ființă liberă, se va urmări realizarea 


următoarelor  disponibilități: 
a) Copilul poate şi știe să înveţe din orice situaţie de viaţă : avantajoasă 


sau dezavantajoasă, reușită sau nereușită, favorabilă sau nefavorabilă, 
autentică sau inautentică, firească sau nefirească. El poate şi ştie: 


* să desprindă idei, sensuri, concluzi 
-rezolvare; 


„ atitudini, moduri de abordare- 


e să sintetizeze și să se adecveze la noua situație, astfel încât el să fie 
mai profund, mai lucid, mai edificat, mai sigur, mai eficace, mai 
deschis la dialog și la sprijinirea celuilalt, la evitarea capcanelor și 
a înfundăturilor; 

e să-şi organizeze și reorganizeze permanent experienţa, sesizând şi 
utilizând ofertele mediului (situaţiile de viață) în susţinerea propriei 
creşteri, maturizări, mărindu-și capacitatea de a dirija evoluţia expe- 
rienţei care urmează. 


Principala premisă a dezvoltării şi cea care justifică, totodată, oportu- 
nitatea educaţiei este, după J. Dewey, imaturitatea. Ea are, în concepţia 
mentorului progresivismului, următoarele trăsături: 

-  Plasticitatea: ea nu înseamnă schimbarea formei după presiunea 
exercitată din exterior, ci capacitatea de a învăţa din experienţă, 
disponibilitatea de a reţine dintr-o experienţă ceea ce este util pentru 
a face faţă dificultăţilor într-o situaţie ulterioară; este puterea indivi- 
dului de a-și modifica acţiunile pe baza rezultatelor anterioare, 
capacitatea de a-și dezvolta dispoziţiile, de a prelua factori din 
experienţa anterioară utili în acţiunile ulterioare”. 


26. Vezi Idem, p. 40. 

-  Deprinderile: înţelese ca instrumente de a depăși situaţiile noi şi nu 


ca elemente de dereglare în raport cu noutatea situaţiilor de viaţă, 
atunci când devin rutină, întrucât sclerozează. 

Dacă „valorificarea posibilităţilor date de o anumită situație de viaţă 

prin valorificarea propriilor posibilități potenţate prin educaţie” funcțio- 


nează, atunci ne găsim în faţa unui om liber”. 


27. Idem, p. 49. Filosofia educaţiei creată de J. Dewey se apropie mult de filosofia 
politică popperiană, atunci când acestea fac referire la impunerea cerinţei de 
a atinge un ideal utopic, fix, pe care, pe de o parte, îl are în vedere educatorul 
în formarea unui copil, iar, pe de altă parte, îl vizează un cerc de conducători 
(politici) pentru realizarea unei anumite societăţi. Nu întâmplător, ele se întâl- 
nesc atunci când fac referire la Platon și la mentalitatea de sorginte platoni- 
ciană. Ce concluzii s-ar putea trage de aici? 
a. Că societatea (prin centrul ei de putere) ar putea crea educatori, sau cere 
educatorilor să creadă într-un ideal fix, unic, exterior experienţelor concrete 
ale copiilor, căutărilor şi problemelor lor; să creadă și să urmărească un ideal 
spre care să tindă cu necesitate formarea oricărui copil şi în temeiul căruia ei 
vor fi apreciaţi. 

Se crede că, în felul acesta, şansele atingerii unui model social perfect cresc. 
b. Că mentalitatea educatorului și a celor din cercul de putere poate încremeni 
într-un proiect al omului sau al societății viitoare, ignorând condiţiile date, 
tensiunile prezente, fluiditatea și varietatea lor. O asemenea concepţie a trans- 
formării omului (sau societăţii) are o pronunțată funcție coercitivă. Căutând 
să reducă diversitatea, spontaneitatea, imprevizibilitatea la o imagine și la o 
credință unice, ea predispune la autoritarism. 

Sistemele (și perspectivele) educaţionale care neglijează posibilităţile prezente 
în folosul pregătirii pentru viitor sunt nevoite să recurgă, constată Dewey, la 
„vaste modalități de pedepsire” (ca și în cazul încercărilor de realizare a marilor 
utopii sociale). în felul acesta, experienţele de viaţă ale copilului (sau ale 
membrilor societății) nu pot fi deplin valorificate, nu poate fi trăită maxima 
lor semnificație și bogăţie, fiind sacrificate pentru ceea ce ar putea fi sau ar 
putea să vină, pentru o idee despre un viitor posibil. 

Negarea unui model utopic - mai mult sau mai puţin credibil - nu înseamnă: 
a. Derularea unei vieţi dezarticulate, uniforme, eșuată în conjunctural, ci una 
care se face, se desface și reface permanent la cota maximă a propriei valori- 
ficări de sine. Individul acumulează, se consolidează şi îşi controlează mai 
bine experienţele; el învaţă, selectează, imaginează, concepe; nu-și pierde, 
nu-și risipeşte experienţele; le reține pe cele care-l sporesc și îl ajuă în proiec- 
tele sale. Viaţa lui nu se sclerozează. 


b) 

Libertatea în educaţie (și, deci, şi o educaţie pentru libertate) presupune: 


- a pregăti copilul să-și fructifice în permanenţă condiţiile sale de viaţă în 
sensul intereselor, aspirațiilor, creșterii şi autocunoașterii sale; 


a avea încredere în sine și in educator, a-și depăşi angoasa, teama; 
- a avea (cât mai) bine însușşite valori şi instrumente culturale pentru 
controlul situaţiilor de viaţă; 

e o educaţie opusă formalismului, repetiţiei, inerţiei, plictiselii. 
Copilul poate şi ştie să aleagă, exersarea şi maturizarea discernă- 
mântului îi permite să nu ezite, să fie prompt, să nu rateze ocazia 
favorabilă; nu-i este indiferent ce se întâmplă cu el, cu cei asemeni lui, 
cu cei din jurul lui, iar lucrurile nu i se par echivalente. 


Formarea capacității > copi- 


de a alege prin educaţie permite, totoda! 


lului să nu se bâlbâie, să nu tergiverseze, să nu amâne sau să evite alegerea; 
îi permite să nu-și delege opțiunea altuia/altora; într-un cuvânt, să nu rămână 
la discreția conjuncturii sau, pur și simplu, să se abandoneze hazardului. 


Prin gestul alegerii şi al hotărârii se închide unghiul nesiguranței şi se 


reduce intervalul suspendării cursului vieții. Practica de a-şi formula 
criterii după care să se conducă și de a selecționa ceea ce le este potrivit 
constituie pentru copii o oportună şansă de a-și interioriza dimensiunea 
opțiunii prompte și eficiente”. 


c) 


28. 


Copilul este tot mai apt să se conducă singur, să se autoguverneze; 
diminuându-se treptat 


relația de cooperare devine tot mai fireasc 


necesitatea conducerii adulte. 


b. Negarea unui model utopic nu înseamnă, în al doilea rând, lipsa unui pro- 
iect, ci contestarea încremenirii în proiect. Omul își formulează mereu proiecte, 
mai mari sau mai mici, şi este mereu în procesul realizării unui proiect. 
Proiectele realizabile sunt cele care țin seama de fluxul vieţii. Ele se pot 
articula coerent, astfel încât semnificația lor umană să atingă dimensiuni tot 
mai largi, tot mai profunde. 

Aşadar, relaţia educativă nu exclude şi nu poate exclude o componentă ideală, 
ci o componentă ideală fixă, rigidă, care riscă să suspende, să împarantezeze 
viața, chiar s-o siluiască. 

J. Dewey susține ideea ca elevii să aibă practica selecției a ceea ce li se pare 
potrivit și criterii după care să se conducă. Altfel, orice lucru rămâne pentru 
ei la același nivel, exterior, indiferent, nesemnificativ (vezi Democraţie și 
educaţie, p. 138). 

în concepția lui J. Locke era foarte important ca, prin educaţie, copiilor 
să li se formeze deprinderea de a se conduce singuri”. H. Spencer vedea 
rolul educaţiei în crearea unei fiinţe care se va autoconduce (şi nu a uneia 
condusă de alţii). De aceea, el recomandă diminuarea cât mai rapid posibil 
a conducerii părintești, substituind-o, în mintea copilului, cu „acea auto- 
guvernare care provine din previziunea rezultatelor”. în această situaţie, 
cultivarea treptată a facultății de autoconstrângere atunci când el va ieși 
din constrângerea cercului familial devenea, pentru Spencer, o prioritate” 

Dacă admitem faptul că principalul temei al educaţiei este autonomizarea 
indivizilor, creșterea lor liberă, atunci orice act educativ autentic cere 
autoînlăturarea lui (cât mai rapidă). Nevoia autoînlăturării demonstrează 
realizarea și eficacitatea acestuia. Fiecare măsură educativă se apreciază 
după instaurarea treptată a autonomiei celui educat. O idee, o informaţie, 
o decizie, o maximă, o cerință, o demonstraţie, o acţiune etc. sunt educative 
în măsura în care au lărgit, lărgesc sau vor lărgi autonomia subiectului 
„Cu cât educaţia durează mai mult, scrie Geissler, cu atât devine mai puţin 
educaţie. Efectul special al educaţiei constă, deci, în înlăturarea necesităţii 
de a educa. Fiecare măsură educaţională nu se apreciază după obţinerea 
imediată a ce mportamentului dorit (în acest caz educaţia s-ar supune 
noţiunii de disciplinare), ci numai în funcţie de instaurarea treptată a 
autonomiei celui educat”. 

Educaţia nu se poate desfășura, așadar, în lipsa spontaneităţii copilului 
aflat în creștere ; dimpotrivă, o va menţine și o va dirija pozitiv. Măsurile 
educative vor dezvolta interese și nu le vor împovăra, vor sprijini expe- 
riențele pozitive și nu le vor îngreuna, în fine, vor armoniza procesele de 
instruire-formare, îmbrăcându-le în „tonuri afective” atrăgătoare, plăcute, 
stimulatoare” 

Astfel concepută, educaţia își impune ca direcţii prioritare : 


29. Locke, J., Câteva cugetări despre educaţie, E.D.P., București, 1971, p. 9. 

30. Vezi Spencer, H., Eseuri despre educaţie, E.D. Pe București, 1973, p. 130. 

31. Geissler, E.E., Mijloace de educație, E.D.P., Bucureşti, 1977, p. 23. 

32. Vezi Idem, p. '32. în urma cercetărilor sale, J, Piaget ajunge la concluzia că 
încurajarea și manifestarea autoguvernării şi autonomiei copilului sunt ele- 
mente binevenite în educația acestuia (vezi Judecata morală la copil, p. 215). 

* încurajarea aspiraţiei copilului de a fi o ființă inconfundabilă, unică, 
sinceră; 

e trezirea sentimentului de independenţă; stimularea și favorizarea 
curajului de a se îndepărta de căile obişnuite (în cazul în care 
aceasta nu se face cu simpla intenţie de a atrage cu orice preţ atenţia, 
ci, pentru că acolo duc întrebările și concluziile lui); 

- eliberarea copilului de un anumit mod unanim acceptat de a vedea 
lucrurile; eliberarea lui de o opinie comună, de un obicei de 
moment, de un sentiment general”, de o prejudecată şi de un mod 
comun de a vedea lumea, viaţa și oamenii. Desprinderea de unele 
idei, norme, convingeri care i s-au transmis în timp, cu care a 
crescut, care i s-au introdus în copilăria lipsită de reflexivitate 
proprie și preluate în mod tacit, pentru că nu (mai) corespund 
cunoștințelor și valorilor sale, premiselor și logicii utilizate/adoptate 
de copil/tânăr; 

* încurajarea demersului critic în faţa conformismului sau a presiunilor 
sociale și culturale, pentru a le stabili gradul de legitimitate și/sau 
caducitate” 

e transmiterea și susținerea ideii că orice regulă, serie, obișnuință, 
experiență îşi au şi excepţiile lor, aceasta, fără a lăsa copilul într-o 
stare de relativism, scepticism sau incertitudine dezorganizatoare'”; 

* provocarea, încurajarea și solicitarea (menţinerea) unei atitudini 
active, de deschidere şi receptivitate a copilului. Dezvoltarea spiri- 
tuală este imposibilă „fără existenţa unei tendinţe active de a accepta 
puncte de vedere care până atunci fuseseră ale altuia; fără o dorință 
activă de a accepta argumente care modifică semnificaţiile şi sco- 
purile existente. Păstrarea capacității de creştere este răsplata unei 


. Vezi Key, E., op. cit., p. 53. 
. Goethe a considerat că Emil al lui J.-J. Rousseau „a constituit protestul şi 


programul educării individualității. Este înflăcărat de ura sa profundă și rece 
împotriva aparenței, a formei, a frazei, a imitației, a tot ceea ce se preia de-a 
gata, a artificialului" (vezi Key, E., op. cit, p. 73). 


. După scriitoarea suedeză, „copiii trebuie să rămână cu totul independenți faţă 


de orice obișnuinţe și să știe că orice regulă are și excepţii” (vezi Secolul 
copilului, p. 69). 

asemenea ospitalităţi intelectuale, subliniază J. Dewey. Cel mai rău 
lucru care se poate spune despre o minte încăpăţânată, despre 
prejudecăţi, este că ele opresc dezvoltarea; ele barează drumul 
oricăror noi stimul 


" şi sensuri. „O atitudine receptivă, arată Dewey 
mai departe, înseamnă păstrarea unei atitudini copilărești, pe când o 
atitudine nereceptivă înseamnă îmbătrânirea prematură din punct de 
vedere intelectual"; 

* îndepărtarea fricii şi a neîncrederii intelectuale ce apasă aripile 
imaginaţiei copilului și susținerea, totodată, a îndrăznelii lui spe- 
culative, creative; 

* dobândirea, exersarea şi stimularea spiritului autoevaluativ, auto- 
critic". Prezența spiritului autocritic permite învățarea, creşterea. 
Dezvoltarea a încetat (s-a întrerupt) în clipa în care spiritul autocritic 
a încetat. 

Toate aceste direcții țintesc formarea prin educ: ție a unui om care, așa 
cum spune Rousseau, prins în vârtejul social, să nu se lase târât nici de 
pasiuni, nici de opinia oamenilor; care să vadă cu ochii lui, să simtă cu 
inima lui şi pe care să-l guverneze doar propria lui rațiune”. 

d) Copilul poate şi ştie să-şi formuleze şi reformuleze scopuri, să le 
selecteze pe cele existente. în acest caz, posibilitatea încremenirii în 
proiecte realizate și validate (sau pretins a fi validate) de viaţă se reduce 


considerabil. O supunere mecanică și o preluare automată, nediscri- 


minatorie a scopurilor exterioare, formulate de alţii (fie persoane, fie 
instituţii), nu duc și nu pot duce la o reală libertate a individului. 


36. Dewey, J., op. cit, p. 153. După întemeitorul Școlii de la Chicago, princi- 
palele obstacole care stau în calea unei atitudini deschise, receptive în scoală 
sunt: 

a. dorinţa exorbitantă de a uniformiza procedeele ; 

b. dorinţa exacerbată de a obține rezultate exterioare imediate; 

c. forțarea și supraîncărcarea. 

Receptivitatea nu exclude absența discernământului, lipsa de atitudine (vezi 
Ibidem). 

37. Fără însă a-l supraestima. Supradimensionarea prezenţei spiritului autocritic 
în aprecierea succesului acțiunilor noastre declanșează stări de dezechilibru 
psihic, de depresie şi descurajare. 

38. Vezi Rousseau J.-J., Emil sau despre educaţie, E.D.R, Bucureşti, 1973, p. 240. 

A nu se înţelege însă, de aici, că prin educaţie este (sau ar putea fi) 
încurajată atitudinea de respingere de plano a scopurilor pe care le cunoaşte 
copilul/tânărul, indiferent de valoarea și de oportunitatea lor. Ceea ce 
presupune libertatea în educaţie este stimularea și consolidarea unei atitu- 
dini de asimilare şi/sau respingere selective a scopurilor cunoscute sau de 
formulare a altora proprii, în raport cu cerinţele creşteri 


m 
A forma oameni capabili să vadă şi să acţioneze dincolo de funcția pe 

care o îndeplinesc (sau li se cere să o îndeplinească), capabili să se 
distanțeze de cerinţele scopurilor exterioare, străine, a căror rațiuni nu le 
cunosc sau le resping, face parte din contextul manifestării libertăţii în 
educaţie. Această disponibilitate se leagă direct, în același context, de 
disponibilitatea formulării şi luării iniţiativelor ™. 

e) Având ştiinţa şi voinţa deschiderii, copilul poale, ştie şi doreşte să 
formuleze alternative. Dezvoltarea conștiinței alternativelor, a viziunii 
despre posibilităţile realizabile ţine, de asemenea, de contextul mani- 
festării libertăţii în educație”. 

După M. Greene, libertatea în educaţie presupune dezvoltarea la tineri 

a conştiinţei de „autor al lumii”, de creator al ei. Autoarea nu se gândeşte 


la o libertate a refugiului, a retragerii, ci la una a lansări 


, a colaborării și 
a articulării unor proiecte comune, la o libertate a desprinderii de datul 
existent spre a putea proiecta un altul, la o libertate a alternativelor posibile 
la ceea ce ne-am obișnuit să fim şi să gândim. 

Pentru fiecare om există în lume o cale a sa. Lumea are pentru fiecare 
om un drum (unic), nestrăbătut de nimeni până la el; câţi oameni, tot 
atâtea căi de urmat. în orice moment, oricare om are şansa de a-și edifica 
drumul propriu, de a fi ceea ce n-a mai fost nimeni şi de a realiza ceea ce 
n-a mai realizat, niciodată, nimeni până la el”. 


39. De precizat că procesul de creștere include conotația umanistă. Creşterea 
autentică se desfășoară în spaţiul/în orizontul umanului. 

40. Vezi Greene, M., The Dialectic ofFreedom, Teachers College Press, Columbia 
University, New York and London, 1988, pp. 132-133. 

41. Vezi Idem, p. 134. M. Greene consideră că există la majoritatea oamenilor 
o incapacitate reală de a privi realitatea ca şi cum ar putea fi și altfel (vezi 
Idem, p. 20). 

42. Vezi Idem, p. 22. 

Aşadar, libertatea în educaţie (și educaţia pentru libertate) nu se reduce 
la „masiva concentrare cognitivă”, la care trimit (şi de care vorbesc) 
Piaget, Kohlberg, R.S. Peters, ci, implică acceptarea confruntării fiecăruia 
dintre noi cu hegemonia realului (respectiv, cu forţa, cu puterea a ceea ce 
este și ni se dă/impune ca existând), desprinderea posibilităţilor şi alter- 
nativelor (plauzibile și acceptabile uman) prin travaliu critic și imaginativ; 
apoi, acțiunea în sensul lor; toate, în vederea trasării, derulării şi susți- 
nerii drumului propriu. 

Produs al căilor umane parcurse sau în desfășurare, lumea existentă 
este doar una dintre lumile posibile, o alternativă realizată. Ea nu elimină 
și nici nu le poate elimina pe celelalte. Orice lume reală, ca lume de 
itinerarii existente, coexistă cu alte lumi posibile. 

Tinerii au nevoie de șansa de a se proiecta raţional în lumi ipotetice, de 
a-şi proiecta itinerarii de viață posibile. Lumea este și va fi mereu deschisă 
la proiecte; întotdeauna, în fața noastră există alternative şi pentru fiecare 
este sau poate fi o alternativă la ceea ce s-a gândit și s-a făcut deja. Lumea 
poate primi oricând şi de la fiecare contribuţia lui. 

Aşadar, pentru educaţie, devine esențială cultura îndoielii, învățatul 
dezvățatului, instanța critică şi autocritică, proiecția de alternative". 

Libertatea este rezultatul educaţiei în sfera posibilului; ea implică 
dobândirea prin educaţie a unei culturi a proiectului”. 

f) Copilul se simte eliberat afectiv. Știindu-se printre prieteni şi parteneri, 
acceptat în întregime de colegi și educator, permițându-i-se să participe 
și să lucreze după puterile lui, copilul își poate formula și exprima fără 
inhibiţii gândurile și simțămintele, se poate dezvolta natural sau, dacă 
se va fi instalat, se poate elibera de propria anxietate. 


43. Vezi Liiceanu, G., op. cit., p. 91. 

44. Vezi Idem, p. 103. Educaţia, în sfera culturii proiectului determină evitarea 
încremenirii în proiect și ratarea libertăţii. „Cu cât o societate (dar și edu- 
caţia - n.n.) lasă mai puţin loc pentru cultura îndoielii şi pentru învățatul 
dezvăţatului, cu atât prostia, ca încremenire în proiect, câștigă teren și scle- 
roza acelei societăți (şi a fiecăruia - n.n.) este mai mare”, scrie G. Liiceanu 
(vezi op. cit., p. 91). 

Atunci când copiii se simt în largul lor, ei îi pot accepta şi pe ceilalți; 
ei pot comunica, arată C.R. Rogers". Este vorba de încurajarea şi insta- 
larea unei atmosfere de acceptare şi de încredere, în care copilul își poate 
afirma propriile potenţialități. 

Esenţa exprimării libertăţii în educaţie o constituie necesitatea făuririi 
acelor condiţii și relaţii în și prin care copilul/tânărul să aibă posibilitatea 
să-și aducă propria contribuţie (specifică) la interesele grupului și să 
practice astfel activităţile acestuia, încât îndrumarea educatorului să fie o 
problemă care priveşte propria lui atitudine spirituală şi nu un dictat pur 
autoritar față de iniţiativele lui“. 

Libertatea în educaţie nu cere şi nu îndeamnă la închidere în egoismul 
propriu, nu presupune și nu stimulează invidia, eliminarea celuilalt; ea se 
susține, în primul rând, pe colaborare /cooperare”. 


5. A. Din păcate, școala tradițională, al cărui ideal a devenit promo- 
varea, pregătirea pentru examene și concursuri, mai mult decât pentru 
viaţa însăși, îl cantonează pe copil într-o muncă strict individuală. Ea 
contribuie, după opinia lui Piaget, la „accentuarea egocentrismului spontan 
al copilului”**, transformându-l într-o mașină de învățare*. Funcţia de 
selecție a şcolii actuale transformă sistemul educativ „într-o pistă de 
alergări și transformă studiile într-o cursă cu obstacole. în loc să încurajeze 
pe elev și pe student să se consacre studiilor de dragul conţinutului acestora, 
în loc să stimuleze în el adevărata pasiune pentru domeniul respectiv și 
pentru cercetare, ea îl îndeamnă să studieze cu gândul la cariera personală, 
să-şi însușească numai acele cunoştinţe care-i pot fi de folos în surmontarea 
obstascolelor de care trebuie să treacă pentru a putea să promoveze”, arată 
K.R. Popper”. 


45. Vezi în Reboul, O., op. cit., pp. 50-51. 

46. Vezi Dewey, h, op. cit., p. 258. 

47. Vezi Adler, M.J., In Deferise ofthe Philosophy ofEducation în Joe Park (ed.), 
Selected Readings ofthe Philosophy ofEducation, Second Edition, New York, 
London, în voi. Stanciu, I.Gh., Nicolescu, V., Sacaliș, N., op. cit., p. 161. 

48. Vezi Piaget, J., op. cit., p. 254, s.n. 

49. Vezi Bernfeld, S., Sisyphe ou les Limites de leducation. Petit Bibhotheque 
Payot, Paris, p. 31. 

50. Popper, K.R., op. cit., p. 158. 

Copilul aleargă solitar spre a-și putea asigura succesul. Școala actuală 
este puţin favorabilă libertăţii în educaţie nu numai din cauza slabului 
interes manifestat în încurajarea colaborării elevilor, dar şi din cauza 
existenţei birocraţiei, rutinei, repetiţiei, fragmentarizării conţinutului care 
o caracterizează. „Turnându-se” mecanic conţinutul unor programe în 
mintea și sufletul copiilor, programe alcătuite adesea în rojnister și impuse 
de lege", elevii sunt împiedicaţi să-și urmeze logica necunoscutelor lor, să 
se lanseze în cercetare, să caute răspunsuri la adevăratele întrebări care-i 
preocupă; sunt dirijaţi, astfel, prin recul, spre lumea picantelor tentaţii. 

încurajând, în cele mai multe cazuri, supunerea, docilitatea, reprodu- 
cerea mecanică, pasivitatea, școala actuală nu asigură condiţiile afirmării 
autonomiei”. Ea devine locul unei mari risipe. Pe de o parte, pentru că 
experienţele elevului pot să fie atâ*. de incoerente, încât, în timp ce, poate, 


fiecare în sine este agreabilă sau chiar stimulativă, ele nu sunt raportate 


cumulativ una la cealaltă. Atunci, energia este răspândită și persoana 


devine împrăștiată. Fiecare experienţă poate fi vie, intensă și „interesantă 
şi, totuşi, lipsa lor de legătură poate genera în mod artificial deprinderi 
discontinue, centrifuge”. 

Pe de altă parte, marea risipă provine din imposibilitatea copilului „de 
a-şi utiliza în interiorul şcolii experienţele pe care le dobândește în afara 
acesteia într-un mod complet și liber”, în timp ce, totodată, „el nu poate să 


aplice în viaţa zilnică ceea ce învaţă la şcoală”. 


B. într-o instituţie educativă autentică libertatea elevului nu(-i) poate fi 
refuzată. Raportul educativ devine un raport între oferta educatorului și 
cererea elevului, respectiv, acțiunea unei persoane asupra alteia, prima 
propunând o intervenție, oferindu-şi serviciile. Oferta reală este aceea care 
trezeşte dorinţă fără a constrânge pe cineva s-o accepte. Ea nu implică nici 
o obligaţie, nici un angajament, ci este doar o simplă posibilitate pusă la 
dispoziţie. 


51. Vezi Montessori, M., Descoperirea copilului, E.D.P., Bucureşti, 1977, p. 68. 

52. „Educaţia tradiţională, pentru că obişnuieşte pe copil la docilitate și supunere, 
la executarea conștiincioasă a datoriilor impuse, convine unui stat autocrat” 
(vezi Dewey, J. și E., Școalele de mâine, p. 251). 

53. Vezi Dewey, J., Trei scrieri despre educaţie, E.D.P., București, 1977, p. 181. 

54. Idem, p. 123. 

într-un sistem educativ autentic oferta este constantă, educatorul pro- 
pune tot timpul posibilităţi și activităţi. Aceste oferte provoacă cereri care, 
la rândul lor, provoacă noi oferte, declanșându-se o dialectică neîntreruptă 
a ofertelor şi cererilor. 


în schimb, sistemul birocratic, rutinier, înlocuiește ofertele şi cererile 


prin directive şi obligaţii, prin impuneri și constrângeri. „Este o pervertire 
ce nu mai permite activitatea eminamente constructivă a subiectului, care 
ezită să aleagă și care ar trebui să înveţe să ia hotărâri, să ceară, să critice 
ofertele ce i se adresează”, să emită alternative. „Rămâne, pur şi simplu, 


x ns5 


supunerea, care nu este nicidecum educativă”. (Este, desigur, vorba de 
supunerea rea, pasivă, neproductivă). 

Elevul este ființa care dorește să se exprime, să crească, să-şi manifeste 
libertatea, să-și dobândească unicitatea. De aceea, este lipsită de temei 
orice intenţie şi acţiune educative care, în loc să le sporească numărul și 
varietatea, dimpotrivă, restrâng situaţiile care cer copiilor: 

- să aibă și să ia inițiative; 
- să realizeze alegeri; 
6 


- să ia hotărâri“; 


- să (se) decidă”; 
- să-şi asume responsabilități; 


- să creeze, să imagineze“; 


55. Vezi Lobrot, M., în Encyclopedie de leducation, sub redacţia lui D. Huysman, 
în voi. Cambon, J., Delchet, R., Lefevre, L., Antologia pedagogilor francezi 
contemporani, E.D.P., București, 1977, pp. 275-276. 

56. Elevul este liber, scrie Fr. De Bartolomeis, „dacă, în condiţii și cu scopuri 
educative, el poate să-și exercite efectiv dreptul de a hotări singur şi pe acela 
de a beneficia de sprijinul preţios pe care-l oferă contactul uman cu o persoană 
mai competentă și mai matură” (vezi Introducere în didactica şcolii active, 
pp. 103-104, s.n.). 

57. Pentru că „nicăieri nu mai există acea formă de societate închisă care să poată 
dăinui fără o competenţă decizională a individului” şi pentru că „orice asimilare 
concretă nu poate exclude actele voliționale personale și deciziile individuale”, 
scopurile educaţiei s-au deplasat simţitor în direcția capacității individului 
de a decide (vezi Geissler, E.E., op. cit., p. 20, s.n.). 

58. Dacă elevul, scrie Tolstoi, nu va învăţa din școală, să creeze singur, atunci 
nici în viaţă nu va şti niciodată să facă altceva decât să copieze, să imite, 

să iubească”; 
să lupte; să nu cedeze la primul eşec și în fața celor care par să-i facă 
inutil orice angajament, încercând să-l demobilizeze ; 
să-și manifeste raţional, argumentat spiritul critic și autocritic“. 
La toate acestea, se adaugă situaţiile care stimulează și întăresc: 
dialogul; 
cooperarea; 
dorinţa de nerisipire”. 


Când educaţia a sădit adânc în sufletul unui copil dorința de îmbogăţire 


sufletească, ea a asigurat fundamentul unei vieţi productive, libere. 


6. Problematica libertăţii în educaţie mai include cel puţin dovă precizări: 
Prima precizare. Exprimarea libertăţii în educaţie nu se identifică cu 


răsfățul. 


Cine crede ca răsfăţul este cea mai evidentă probă a manifestării 


libertăţii în educaţie și că el exprimă cel mai limpede aplicarea acestui 


principiu, dă dovadă fie de o greşită înţelegere, fie de o îngrijorătoare 


naivitate. 


Apariţia și încurajarea răsfățului nu numai că nu demonstrează prezența 


libertăţii în educaţie, ci reprezintă una dintre cele mai evidente ipostaze ale 


compromiterii ei, stopând autonomizarea și maturizarea copilului. Efectul 


59. 


60. 


6l. 


fiindcă prea puțini sunt aceia care, învățând să copieze, știu să dea o aplicare 
independentă, originală cunoștințelor lor" (vezi Texte pedagogice, p. 197, s.n.). 
lubind, provocat să iubească, elevul are şansa să iasă de sub vraja răului și 
povara necesității, să reziste libertăţii sterile, diabolice, simulacru al libertății 
creatoare, generoase (vezi Berdiaev, N., Sensul creației. încercare de îndrep- 
tățire a omului, p. 146). 

Crearea de situații prin care elevii/tinerii să-și conștientizeze disponibilitățile, 
dar şi limitele, sunt proprii libertăţii în educaţie. 

în condiţiile în care, așa cum spune Seneca, „cea mai mare parte din vi 
ne-o pierdem făcând răul, o mare parte dintr-însa, nefăcând nimic și viaţa 
toată, făcând altceva decât trebuie” (vezi Scrisori către Luciliu, p. 3), credem 
că o pedagogie a libertăţii este, înainte de toate, o pedagogie a nerisipirii 
timpului şi a vieţii noastre; sau, mai bine-zis, este o pedagogie a câștigării 
timpului în folosul nostru, al spiritului, al formării de sine, al creației și al acumu- 
lărilor. Cu atât mai mult cu cât, tot Seneca ne amintește, în Scrisoarea 49, că 
„Preţul vieţii nu stă în durata ei, ci în felul în care o trăieşti” (vezi /dem, p. 120). 

răsfățului este vanitatea. A. Adler a ajuns la concluzia că „orice grad de 


vanitate constituie o povară pentru întreaga viaţă, inhibă dezvoltarea omului 


şi, 


în final, conduce la prăbuşire 


"2. Acolo unde sunt exacerbate ambiția și 


artificiala supradimensionare de sine, progresul ritmic, constant al indivi- 


dului este frânat, iar sentimentul de comuniune socială, sentiment care - în 


concepția lui Adler - deschide calea dezvoltării, compromis”. 


A doua precizare. Dacă prin libertate în educaţie înțelegem (şi căutăm 


să formăm) transformarea haosului în cosmos, a dezordinii și capriciului în 


ordine şi autocontrol, transformarea întunericului în lumină şi a nimicului 


în plin, dacă se suprimă arbitrarul pentru a stimula originalitatea, atunci ea 


poate semnifica gestul ieșirii din labirintul existenței şi din vidul sufletesc. 


într-o eră a pluralismului şi diferenţelor, a dezacordurilor şi confrun- 


tărilor, problema dezbinării sociale nu poate preocupa într-atât, încât să 


descurajeze iniţiativa libertăţii în educaţie. 


Pe de o parte, deoarece, oricâtă libertate individuală ar manifesta, una 
dintre cele mai profunde trebuinţe ale omului, ne asigură C.R. Rogers, 
este tocmai aprecierea de către celălalt şi comunicarea cu altul, trebuinţă 
care, mai devreme sau mai târziu, caută să se realizeze; impulsurile 
agresive (în cazul persoanei normale, echilibrate) cedează locul „nevoii 
de a fi iubit de altcineva şi aspiraţiei de a dărui afecțiune". Pe măsură 
ce acumulează experienţă, subiectul își dă seama că „mijlocul cel mai 
sigur şi economicos de a-și asigura afecțiunea şi respectul constă în a se 
comporta în mod rezonabil şi social”, scrie C.R. Rogers“. 

Reiese că, unei pedagogii a libertăţii nu-i este caracteristică, în primul 
rând, grija/preocuparea obsedantă (până la fetişizare) pentru neafectarea 
şi conservarea echilibrului social, care ţine cu deosebire de aspectele 
interdicții, limitării, sancţionării, amenințării. Nu, în primul rând, 


„ Adler, A., Cunoașterea omului, Ed. Ştiinţifică, Bucureşti, 1991, p. 158. 
„Vezi Idem, pp. 209-210. 


Rogers, C.R., Libertatea de a învăța, p. 291, apud, Snyders, G., încotro merg 
pedagogiile nondirective ? Autoritatea profesorului și libertatea elevilor, E.D.P., 
București, 1978, pp. 115-116, s.n.). 


. Rogers, C.R., Psihoterapie și relaţii umane, voi. I, p. 40, apud Snyders, G., 


op. cit, p. 116, s.n. 

teama față de un posibil comportament antisocial al individului, neîncre- 
derea în înzestrarea omului cu disponibilitatea și dorința respectării 
semenului îi coordonează demersurile, ci, cu deosebire, optimismul şi 
încrederea în nevoia de afirmare a fiecărui individ, în exprimarea a ceea 
ce are el uman, inconfundabil. 

O pedagogie a libertății se întemeiază pe faptul că individul nu se poate 
exprima decât într-o lume a oamenilor pe care îi respectă, pe faptul că 
spiritul autentic, original, liber a tulburat, mereu, și tulbură epoca sa, 
relaţiile și valorile culturale instituite, că, vrând-nevrând, el incomo- 
dează și deranjează. 

Nu înseamnă însă, că tot ceea ce incomodează și deranjează este 
produsul unui spirit veritabil. Aici pare câ s-a produs confuzia în plasa 
căreia au căzut foarte mulți pedagogi români: de teama unor dereglări 
sociale, culturale, provocate de spirite superficiale, meschine, alienate, 
pedagogia a sacrificat nevoia și dorinţa copilului de libertate ; a neglijat, 
deci, deschiderea perspectivei afirmării libere a spiritelor. Idealul ei s-a 
restrâns ta formarea unui om „integrat”, în armonie cu mediul său, fără 
să provoace seisme și a cărui voce să se piardă, până la urmă, în vastul 
cor social. Ea a susţinut ideea integrării sociale, indiferent de starea 
morală a societăţii“. 

Pedagogia libertății este o pedagogie a schimbării, a susținerii felului 
propriu de a fi al fiecăruia, convinsă că în felul acesta umanitatea va şti 
mai bine cine este, va reflecta mai mult, atât la propriile victorii, cât şi 
la propriile precarități. 

O pedagogie a libertăţii este o pedagogie a sincerității. 

Pe de altă parte, riscul dezbinării (sociale) apare acolo unde există 
mediocritate, prea puţină viață, putere și spirit; adică, vid sufletesc, 
vanitate şi interese inferioare, marginale. Dezbinarea este rodul pseudo- 
personalităților. Ca atare, tensiunile (micro) sociale mediocre se produc 
acolo unde există frustrare şi neputinţă, unde neîmplinirile sunt sever 


66. Cum s-ar putea susţine funcția integrării sociale a educaţiei în condițiile unei 


societăți corupte, bolnave, în care mijloacele au devenit scopuri în sine, iar 
oamenii au ajuns în starea acutei sărăcii sufletești? 

camuflate, iar pseudodialogul s-a substituit dialogului; acolo unde nu 

încape recunoașterea reciprocă. 

Ideile, aprecierile și convingerile adevăratelor personalităţi, chiar dife- 

rite (sau, mai ales diferite), nu dezbină, ci provoacă, nu distrug, ci 

angajează creşterea. 

Pe scurt, dezbinarea apare acolo și în momentul în care nu s-a ținut 
seama de principiul libertăţii în educaţie, adică acolo unde și în momentul 
în care autonomia și maturitatea nu s-au (mai) putut realiza. 


Pedagogia libertății este o pedagogie a comunicării, a dialogului raţio- 


nal (opusă discuţiei pătimașe și pseudodialogului). 


Concluzii 


Educaţia este o condiţie inalienabilă a libertăţii, după cum, acolo unde nu 
este libertate nu poate fi nici educaţie. Criteriul distincţiei dintre dresură și 
educaţie este libertatea. 

Libertatea constituie o conotaţie fundamentală a educaţiei, după cum 
educaţia, o conotaţie fundamentală a libertăţii. 

Concepută ca descătușătoare de puteri, educaţia include : 

- pe de o parte, preocuparea pentru un mediu favorabil creșterii şi 
aspiraţiei de a creşte continuu : un mediu (cât mai) coerent, provocator, 
încurajator, stimulativ, bogat, de încredere și siguranţă; 

- pe de altă parte, preocuparea pentru întrunirea condițiilor interne 
necesare creşterii şi dorinţei de creştere. 

O relaţie educativă autentică este o relaţie dintre o ofertă continuă, pusă 
la dispoziţie de educator, și cererea formulată de copil/tânăr. Oferta presu- 
pune tot timpul posibilități și activități cât mai diversificate şi relevante 
pentru viața copilului, provocând cererile lui, care, la rându-le, reglează și 
declanşează noi oferte. 

într-o acumulare continuă, cererea se deschide, treptat, și altor surse 
sporitoare, pe care le solicită problemele şi preocupările ei. 

Prin efectele ei, adevărata educaţie îşi creează condițiile autodes- 


2. ol . 
ființării” ei: 


67. Prin instaurarea autoeducației, educaţia se împlinește, făcându-se de prisos. 

un copil tot mai independent față de dirijarea externă și tot mai apt să 
se conducă singur, să gândească limpede și să trăiască prin propriile 
puteri; 

un copil apt să-și procure informațiile necesare, să le examineze critic 
şi să le valorifice în experiența şi comportamentul său ; 

un copil apt să se sensibileze, astfel încât să-și examineze cât mai 
profund efectele sociale ale comportamentului său“; 

un copil apt să aleagă și să decidă pe temeiul valorilor superioare ale 
umanităţii și să realizeze performanţe individuale”. 

Pentru stimularea și afirmarea libertăţii şi individualităţii în educaţie 


este nevoie de o nouă concepție pedagogică, de o nouă pedagogie: 


o pedagogie a fructificării timpului în folosul vieţii, spiritului, formării 
de sine, creaţiei; 

o pedagogie optimistă şi încrezătoare în nevoia omului de a-și exprima 
ceea ce are mai profund, inconfundabil în el; 

o pedagogie a iubirii și dăruirii, fără de care nimic nu se poate primeni; 
o pedagogie deschisă la orice experiență care ar putea spori cugetul 
uman; 

o pedagogie a schimbării, 

o pedagogie a sincerității și a dialogului rațional, în care primează 
argumentele, tăria şi numărul lor; 

nu în primul rând o pedagogie a securizării, ci una a afirmării; 

o pedagogie a proiectului. 

încununarea libertăţii în educație este exprimarea personalității, un 


sistem spiritual, deschis și în creştere, „rezultatul principiului organizării 
în expansiune 


n70 


Confirmarea actui educativ o reprezintă discontinuitatea culturală. 


68. Vezi Geissler, E.E., op. cit., p. 155. 
69. Vezi Geissler, E.E., Allgemeine Didaktik. Grundlegung eines erziehenden Unter- 


richts, Stuttgart, 1981, E. Klett Verlag, Stuttgart, p. 104. Independenţa, după 
Geissler, „Se manifestă întotdeauna sub forma aptitudinii de a realiza perfor- 
manţe individuale. Cine neagă performanţele individuale, neagă intrinsec și 
independenţa" (vezi Idem, p. 101). 


70. Vezi Allport, G.W., op. cit. , p. 9%. 


Capitolul VII 
Educatorul și pedagogia libertății 


1. Care este sau care poate fi atitudinea educatorului, dacă el dorește, 
urmărește și își alege ca reper al concepţiei și acțiunii sale libertatea 
discipolului, aspiraţia și puterea lui de a crește? 

Ce poate sau ce are de făcut educatorul, având la îndemână conceptele, 
formulate și propuse în acest studiu de copil, adult, libertate, autoritate, 
educaţie? Cum se va înţelege pe sine și menirea sa? 

Manifestarea libertăţii în educaţie nu se face pe seama excluderii, 
înlăturării educatorului. Libertatea în educaţie și prezența educatorului nu 
se exclud. Din afirmarea şi susţinerea libertăţii în educaţie, din înțelegerea 
educației ca act de autonomizare a unei ființe dependente nu decurge 
respingerea intervenţiei educatorului, nu este exclusă activitatea lui de 
îndrumare. Dimpotrivă, o fac necesară. 

Fără activitatea de îndrumare a educatorului, copiii ar fi lăsaţi la 
discreţia imaturității lor, arată De Bartolomeis”. 

După M. Montessori, singura justificare a prezenței și intervenției 
educatorului în viața şi manifestările copilului o constituie deosebirea clară 
la care trebuie să ajungă copilul între ceea ce este bine și ceea ce este rău, 
de „a împiedica pe copil să confunde binele cu imobilitatea și răul cu 
activitatea”. M. Lobrot atrăgea atenţia că, dacă elevii sunt lăsaţi numai la 
voia inițiativei proprii, până la urmă interesele lor se vor situa la un nivel 
extra sau infra-intelectual, motivațiile lor rămânând străine muncii siste- 
matice’. Acolo unde lipsește o structură fermă, reglată de adult, nu va lua 


1. Vezi De Bartolomeis, Fr., Introducere în didactica şcolii active, E.D.P., București, 
1981, pp. 23 şi 35. 

2. Vezi Montessori, M., Descoperirea copilului, E.D.P., Bucureşti, 1977, p. 96. 

3. Vezi în Snyders, G. „ încotro merg pedagogiile nondirective ? Autoritatea profe- 
sorului și libertatea elevilor, E.D.P., București, 1978, pp. 182-183. 

naştere nici un fel de libertate; fiecare copil rămâne prizonierul rutinei și 
conservatorismului”. 

Așadar, în cazul educaţiei, îndrumarea şi controlul educatorului consti- 
tuie îngrădiri favorabile, deoarece permit elevilor să progreseze pe drumul 
autonomiei”. în atari condiţii, prezenţa lui poate deveni un necesar ajutor 


pentru copilul care își urmăreşte propria eliberare. Condiţia este atât 


îndrumarea, cât și controlul, să nu devină scopuri în sine, iar activitatea 
educatorului să nu se reducă la ele ; controlul să nu devină preponderent in 
raport cu dialogul şi creaţia, cu cooperarea și exprimarea spontaneității, 
în raport cu încurajarea unor noi posibilităţi de a concepe și ordona 
lucrurile, ideile, faptele. 

O slabă prezență a educatorului, un slab interes și o slabă pregătire - 
-reflecţie în raport cu izbânda şi manifestarea în viaţă a copilului, asigurarea 
unui context mediocru înseamnă a-l angaja „pe drumul opiniilor mijlocii, 
al prejudecăţilor la modă, al stereotipurilor care circulă pe şoptite” 


deoarece nu întâlneşte nici opere mari, nici realizări importante, copilul își 
va coordona și organiza viața după modelul ambianţei mediocre a semenilor 
săi“. Prin renunțarea la orice îndrumare a educatorului, locul rămas liber 
este ocupat, mai devreme sau mai târziu, de un amestec încâlcit de pre- 
judecăţi, influenţe difuze, frivolităţi, banalităţi în care copilul se va vâra 
până-n gât. 

Așadar, libertatea în educaţie nu impune şi nici nu presupune suspen- 
darea sau pasivitatea educatorului. 

A acorda libertatea copiilor nu înseamnă a o răpi dascălului. Dimpo- 
trivă, ea presupune prezența lui și pretinde ca el să fie foarte activ. 
„Considerată sub aspect social, scrie De Bartolomeis, libertatea elevilor 
pretinde ca profesorul să fie foarte activ în îndeplinirea sarcinii sale de a 
oferi stimuli, ocazii favorabile, sugestii oportune și un sprijin adecvat, de 
a deschide perspective culturale și morale, de a încuraja experienţa care nu 
ar fi putut izbândi niciodată din așa-zisa dezvoltare naturală a elevilor". 


Oury, R, în Snyders, G., op. cit., p. 213. 
Vezi De Bartolomeis, Fr., op. cit., p. 32. 
Vezi Snyders, G., op. cit., p. 37. 

Vezi De Bartolomeis, Fr., op. cit., p. 104. 

2. Pentru încurajarea şi susținerea creșterii reale a copilului, dorindu-și 
în orice moment libertatea în educaţie, educatorului nu-i pot lipsi câteva 
dimensiuni spirituale. între acestea reținem: 

a) Să accepte excepţiile: copii, situaţii, evenimente, idei, soluţii, preo- 
cupări. Educatorul are nevoie să-și însușească, să dezvolte și să practice 

o pedagogie a excepțiilor, a situaţiilor care sunt și pot fi mereu altfel 

(altfel de cum au fost sau de cum s-ar aștepta să fie). 

Această pedagogie a diversităţii şi diferențelor va fi, mai întâi, una a 

acceptării, pozitivă, permisivă, şi apoi una a neacceptării și respingerii, 

negativă ; va fi o pedagogie a lui „este posibil şi așa” şi nu a lui „este 


imposibil și niciodată" (a lui „nu se poate așa ceva! "). Pedagogia 

libertăţii dă educatorului posibilitatea să fie sensibil la un număr 
foarte mare de perspective noi, care pot veni din orice direcţie, inclusiv 
dinspre copii!. 

b) Să-și afirme şi exploateze, ori de câte ori are ocazia, calitățile creatoare 
şi originale. 

c) Să aibă un psihic bogat în preocupări, căutări şi frământări culturale. 
Educatorul este o ființă vie care se face, se creează veşnic pe sine. 
Bergson spune că „a trăi înseamnă a te schimba, a te schimba înseamnă 
a te maturiza, a te maturiza înseamnă a te crea mereu pe tine însuţi”. A 
trăi înseamnă a te crea neîncetat. „Nu versalitate, scrie S. Roller, ci 
creaţia de sine, sinteză continuă. Asemenea unei catedrale. Această 
imperfecţiune ne apropie de elevii noștri. Ea demonstrează că profesorii 
sunt făuriți din aceeași carne ca și dânșii. Ea este condiţia unei simpatii 
împărtășite”. 

„Profesorul îi atrage pe elevi în măsura în care urmărește crearea 
propriei persoane, opinează Roller. «I am making my seif» spun en- 


glezii. Profesorul există creându-se, dominându-se, cultivându-se pe 


sine”?. Libertatea în educaţie se derulează doar pe fondul creării de 


8. Vezi Mialaret, G., Introducere în pedagogie, E.D.R, Bucureşti, 1981, p. 89. 

9. Roller, S., Le maftre-educateur, Lausanne, Ed. de la Societe pedagogique 
romande, învoi. Cambon, J., Delchet, R., Lafevre, L., Antologia pedagogilor 
francezi contemporani, E.D.P. Bucureşti, 1977, p. 355, s.n. 

sine a educatorului, care ştie că tot ceea ce crește are nevoie de spaţiu 

de mișcare, de sens, de perspectivă. 

Nemaifiind preocupat în mod obsesiv cu transmiterea cunoștințelor, 

nemaiavând preocuparea depozitării ideilor și soluţiilor, el caută să 

răspundă căutărilor sale, să-și limpezească enigmele; el păstrează, 
astfel, privilegiul „de-a nu fi niciodată un adultus complet, de a nu fi 
încetat niciodată să crească. Alături de elevii săi se dezvoltă și el", scrie 

R. Cousinet'. în felul acesta, educatorul poate constitui o ofertă constantă, 

poate propune tot timpul posibilităţi și activităţi care stimulează cererea 

elevilor lui. Cererea, la rândul ei, declanșează, apoi, noi oferte, 

în concepţia lui C.R. Rogers, educatorul propune, nu impune; singura 

lui intervenţie se justifică doar când apar situaţii de agresivitate, distru- 

gere, tulburarea atmosferei, confiscarea totală a discuţiei de către un 
singur copil sau câţiva. El constituie un pretext pentru experiența 
individuală a elevului; el este o provocare și o posibilă aventură 

(culturală) în viaţă. 

Pentru Rogers, rolul profesorului este acela de a împărtăși grupului 

gândurile și părerile sale, fără a le prezenta însă, ca modele ; el expune, 

pur şi simplu, punctul lui de vedere”. El susţine că nu se poate schimba 
nimic esenţial în educaţie, dacă nu se ţine seama de două principii: 

- principiul acceptării necondiționate, ce constă în a accepta interior 
şi exterior ca ceilalți să fie ceea ce sunt și de a nu face nimic pentru 
a-i împiedica de la aceasta. Este, deci, o formă de respect a perso- 
nalităţii și realităţii altei persoane ; 

- principiul congruenţei, ce afirmă necesitatea de a fi tu însuţi în fața 
celorlalți și față de tine, fără teamă și ipocrizie. Totodată, trebuie 
lăsată celorlalți, fiecăruia posibilitatea de a reacţiona și de a replica. 

în consonanţă cu cele avansate de psihoterapeutul și pedagogul ame- 

rican, pe de o parte, și contrar procedeului aplicat în pedagogia tradi- 
ţională (unde educatorul respectă o strictă neutralitate și distanță în 
toate problemele), pe de altă parte, experienţa dovedește că, în educaţie, 
adevărata influenţă acţionează atunci când educatorul acceptă să «se 


10. Cousinet, R., Educația nouă, E.D.P., Bucureşti, 1978, pp. 103-104. 
11. Vezi Snyders, G., op. cit., p. 95. 

dezvăluie», să se arate așa cum este, să ridice masca statutului și rolului 

său, să fie cât mai firesc”. Numai un om viu şi bogat sufletește poate 

menține vitalitatea și bogăţia relaţiei educative. 

d) Să evite îmbătrânirea psihologică. Pentru aceasta este, cu deosebire, 
necesar ca educatorul: 

- să nu refuze ceea ce i se pare nou și curios"; 

- ca sufletul său să nu lenevească, să nu-și dorească liniștea facilului, 
să nu rătăcească în labirintul lucrurilor deșarte; 

- să se elibereze de orice infantilism, egocentrism, lașitate, teamă 
exagerată de risc ; să fie mărinimos, generos", dovedindu-se o ființă 
eliberată, puternică și plină de bucurie. 

Acest lucru îi deschide inima către copii, iar acţiunea educativă se 
transformă într-o prezenţă plină de dragoste”. 

e) Să iubească copiii. Ca pedagogie a colaborării și sincerităţii, o peda- 
gogie a libertăţii n-ar putea fi niciodată acceptată și practicată cu 
adevărat, dacă educatorul n-ar iubi copiii, dacă viaţa lui s-ar putea 
derula și desăvârși independent de viaţa și întrebările lor. 

Dragostea pentru copii este un hotărâtor indiciu că educatorul este liber 

şi că-i poate oferi copilului libertatea, dorința și puterea de a crește. lar 

dacă educatorul reunește în inima sa dragostea de profesiune și dragostea 
de elevi, atunci putem spune, în acord cu Lev Tolstoi, că este un 
educator desăvârşit“. 

Este mult prea puţin dacă identificăm iubirea pentru copii doar cu 

starea de a-i accepta și a-i suporta, de a le atrage mereu atenția și de a-i 

pedepsi ori de câte ori încalcă regulile formulate de adultul educator 

sau de a-i premia indiferent de vorbele și faptele lor”. 


12. Lobrot, M., Encyclpedie de ! education, sub redacţia lui D. Huysman, în voi. 
Cambon, J. et al., op. cit., pp. 273-274. 

13. Vezi Mialaret, G., op. cit., p. 100. 

14. Vezi Vial, ]., Vers unepedagogie de lapersonne, P.U.F., Paris, 1975, p. 107. 

15. Vezi Roller, S., Le maître - educateur, în voi. Antologia pedagogilor francezi 
contemporani, p. 354. 

16. Vezi Tolstoi, L., Texte pedagogice, Ed. de Stat Didactică și Pedagogică, 
București, 1960. p. 322. 

17. După G. Mialaret, a iubi copilul nu înseamnă a-i satisface toate capriciile, a 
deveni sclavul lui. Dacă acceptăm, împreună cu pedagogul francez, că fiecare 

Dragostea pentru copii se referă la preocuparea sistemică pentru ei, la 


interacțiunea și dialogul cu ei, la corectitudinea față de ei. Ea cuprinde 
dorinţa de a sta și de a lucra cu ei, de a nu fi plictisit sau de a-i plictisi; 


copilul devine centrul vieţii şi preocupărilor educatorului, izvorul lor. 


Educatorul intră într-un alt timp și-ntr-un alt ritm, iar înaintea copilului, 
dăruirea lui nu mai are nici o altă prioritate. 

A- încuraja în eforturile lui de construcţie și de înfrumusețare, a nu-l 
amăgi și/sau dezamăgi, a-l respecta sunt, la un loc, întâmpinări ale 
educatorului îndrăgostit de copii. 

f) Să nu fie nici un intervenționist impetuos, dar nici un om pasiv. Educa- 
torul va urmări mereu să elibereze ceea ce este superior în spiritul 
copilului, va fi atent să nu-l mutileze și să-i creeze, totodată, mobilul 
interior de a crește. 

După Ad. Ferriere, educatorul „trebuie să-și amintească mereu că 
scopul oricărei educaţii fiind de a libera ceea ce este superior în spiritul 
copilului, acesta trebuie să ajungă să-și «mecanizeze», să-și automatizeze 
activităţile inferioare" * 

Urmărind creşterea spirituală a fiecăruia, educatorul nu-i va feri pe 
copii, pe tineri de tatonare, de eroare sau de eşec. 

O pedagogie a libertăţii nu exclude şi nici n-ar putea exclude, căutând 
să se ţină la o distanţă cât mai mare de ele, eroarea, insuccesul, eșecul. 
Ea acoperă un teritoriu pe care pedagogia tradițională îl ignoră (sau 
îl tratează doar dintr-o perspectivă negativă). Pedagogia libertăţii in- 
clude atât eroarea, cât și eşecul. Eroarea sau eșecul nu înseamnă o 
pierdere dramatică, irecuperabilă în viaţă, în general, în viaţa copi- 
lului, în special. 

Numai în situaţia în care individul este nepregătit să întâmpine și să 
accepte o asemenea situaţie, deci, când pedagogia sa - mai mult sau mai 
puţin elaborată - este o pedagogie a falsei pudori, a fricii de eșec sau de 


vârstă își are nevoile, exigenţele, modurile sale de comportare, atunci vom 
accepta ş şi faptul că „a iubi copilul î înseamnă a-i permite să realizeze tendinţele 
vârstei sale şi a-l ajuta să ajungă la treapta superioară” (vezi Introducere în 
pedagogie, p. 100). 

18. Ferriere, Ad., Școala activă, E.D.P., București, 1973, p. 168. 


EDUCATORUL ȘI PEDAGOGIA LIBERTĂȚII 165 


eroare, atunci el, în loc să iasă sporit dintr-o asemenea împrejurare, se 
afundă şi mai mult în nesiguranţă şi teamă. în loc s-o câștige, el pierde 
ivita experienţă a eșecului sau a erorii, încercând să se scuze faţă de 
sine și/sau faţă de alţii, să-și caute alibiuri cu care - crede el - dacă nu 
înşeală, cel puţin ar camufla „Tuşinea” și ar salva din ceea ce s-ar mai 
putea salva”. 

Nu decurge de aici că a căuta cu orice preţ eșecul sau eroarea ar putea 

fi preocuparea educativă cea mai profitabilă; ci, că atunci când s-au 

ivit, ele nu pot fi ocolite sau anulate imediat prin scuze ; că din ele se 
pot trage concluzii semnificative pentru experienţa ulterioară. 

Eroarea și eșecul nu se opun creşterii spirituale, dezvoltării perso- 

nalităţii, ci o pot sprijini (şi o sprijină) dacă întâlnește un spirit deschis, 

sincer (cu sine, în primul rând), care extrage concluziile şi semnificaţiile 
corespunzătoare. în pedagogia libertăţii nu preocuparea pentru a camu- 
fla şi/sau înlătura cât mai rapid efectele erorii, eșecului are întâietate, 
cât a învăţa și a înțelege tot ce se poate învăţa și înțelege din ele, în vederea 
reglării/regândirii conţinutului conceptelor și-a strategiilor de acţiune. 

O eroare, un eșec demonstrează că: 

- libertatea nu presupune numai victorii; că a merge din victorie în 
victorie este o situaţie limită, dacă nu chiar riscantă, de vreme ce 
pot fi slăbite sau pierdute reperele creșterii reale, riscând iluzia ei; 

- scoate la iveală ceea ce rămânea, altfel, în indeterminatul necu- 
noaşterii sau în inatacabilul credinţei. 

O eroare, un eșec dezvăluie ceea ce este fisurat, slab sau simplificat 

anticipat, dezvăluie unde să se mai caute sau unde să nu se mai caute, 

unde să se consolideze sau încotro să continue cercetările; ne poate 
oferi chiar sensul reorganizării/reconsiderării comportamentului. Ele 

(ne) arată ce rămâne și pe ce ne putem întemeia; cât de solidă este sau 

nu această întemeiere (teoretică şi/sau moral - comportamentală). 


19. Desigur, nu ne referim aici la justificatele și necesarele scuze formulate de 
subiect semenilor pentru consecințele negative ale erorilor, eșecurilor sale, ci 
la acelea care vor să acopere imperfecţiuni, mai mult sau mai puţin auto- 
recunoscute; ne referim la scuzele care au menirea să (ne) protejeze “orgoliul, 
vanitatea, imaginea foarte bună despre noi, lăsându-le neatinse, în ciuda sem- 
nalelor care (ne) cer abandonarea lor. 

Prin urmare, un eșec, o eroare sunt, cel puţin, tot atât de importante 


precum victoria, reuşita, izbânda, dacă ştim ce semnificaţii au și ce să 
facem cu ele. 

Chiar dacă, uneori, ele ne susţin din punct de vedere psihologic, o 
pedagogie a libertăţii evită capcana scuzelor invocate față de sine și/sau 
față de alţii, pentru a suporta sau traversa mai uşor eşecul, eroarea 
săvârşită şi a menaja buna imagine pe care o avem despre noi înșine. 
Protejând orgoliul, vanitatea, astfel de scuze slăbesc vitalitatea spiri- 


tului, îi afectează autenticitatea, îi încetinesc creşterea, dacă nu, chiar, 
i-o şi compromit. într-o asemenea pedagogie, rolul educatorului este 
acela de a face pe copii să-și recunoască insuccesul, eroarea; de a-i 
face să caute și să formuleze cauza acestora şi de a-i determina, apoi, 
„să măsoare distanța între drumul drept pe care ar fi trebuit să meargă 
şi calea greșită pe care s-a mers". 

Motivația interioară de a crește presupune recunoaşterea şi asumarea 

insucceselor și pe cea a erorilor, respingând scuzele - lamentaţii, 
g) Să ofere copiilor un mediu de experienţă (cât mai) bogat, care: 

- să rezoneze cât mai mult cu trebuinţele interne ale copilului, care-i 

provoacă dezvoltarea, creşterea”! 


- să înlesnească, firesc și simplu, contactele umane, comunicarea 
socială, colaborarea, ştiut fiind că ele sunt condiții favorabile expri- 
mării libertăţii persoanei. După De Bartolomeis, una dintre sarcinile 
educatorului este tocmai aceea de a oferi elevilor un mediu de 
experienţă care „să facă posibile sau să înlesnească contactele umane, 
încercările de colaborare, creând o atmosferă sugestivă în care 
valorile să-şi găsească toată forța lor de influențare morală"?. 

Este necesar, deci, ca educatorul să ofere ocazii prin care copilul să 

fie îndemnat „să transmită și să schimbe cu ceilalți zestrea sa de 

experienţe, lanţul de informaţii, să facă noi observaţii, corectându-le 
şi extizându-le, pentru 


și dinamiza imaginile, pentru a-și găsi 

liniștea și satisfacția spirituală în realizarea hotărâtă și puternică a 
ceea ce este nou şi în expansiune"” 

- un mediu de experiență bogat, înlesnind contactele umane, colabo- 
rarea şi comunicarea se realizează în condiţiile în care educatorul se 
preocupă de stimularea unui climat ce provoacă elevului/copilului 
dorinţa să se exprime. 

Dacă mediul i se pare binevoitor și încurajator, copilul nu se mai simte 
paralizat; el se știe admis, înțeles. El se simte, astfel, în siguranţă, ca 
între prieteni; tensiunile paralizante îi slăbesc. El nu se mai ascunde în 
spatele  precauţiilor obişnuite”. 
Pentru a obţine acest mediu, pe cât de bogat în experienţă şi contacte 
umane, pe atât de deschis și de binevoitor, este nevoie ca educatorul să 
trateze cu deosebită atenţie pe cel cu care discută și să intre cu sensi- 
bilitate în universul lui, „fără a călca în picioare concepţiile care-i sunt 
dragi". Este nevoie, în al doilea rând, ca educatorul să se simtă 
acceptat de el însuși. Este știut că, în condiţiile autoacceptării, siguranței 
de sine, suntem mai liberi de a-i asculta pe alţii, de a-i înţelege. 

Dacă elevul întâlneşte un astfel de educator, el nu mai încearcă să se 

mai ascundă, simte și poate să se arate așa cum este, renunțând la 

atitudinea de a câștiga aprobarea altora. Rămâne doar loialitatea față de 
el însuși”. 

în cartea sa, Libres enfants de Summerhill, A.S. Neill observa că cea 

mai mare greşeală a şcolii actuale este aceea că-l învață pe copil să 

mintă, să se prefacă, să se ascundă, să nu mai fie el. Pentru a nu-l 
determina să se ascundă, să se dedubleze, educatorul, precum tera- 
peutul, arată C.R. Rogers, va acorda o atenţie profundă fiecărui elev al 


23. Dewey, J., Trei scrieri despre educaţie, E.D.P., Bucureşti, 1977, p. 162. 

24. Vezi Rogers, C.R., Libertatea de a învăţa, apud Snyders, G., op. cit., pp. 95-96. 

25. Rogers, C.R., Developpement de la personne, 1966,, apud Vial, J., - Vers 
une pedagogie de la personne, P.U.F., Paris, 1975, p. 145. într-o pedagogie 
a libertăţii, se dovedește actual îndemnul împăratului - filosof: „Obişnu- 


20. Ferriere, Ad., op. cit., p. 170. 
21. Vezi Cousinet, R., op. cit., pp. 80-81. 
22. Vezi De Bartolomeis, Fr., op. cit., p. 37. 


iește-te să tratezi cu deosebită atenție cele spuse de acela cu care discuți și 
pătrunde atât cât te ajută puterile în sufletul vorbitorului" (Marcus Aurelius - 
Către Sine, Ed. Minerva, București, 1977, p. 150). 

26. Rogers, C.R., Libertatea de a învăța, apud Snyders, G., op. cit., pp. 96-97. 

h) 


PA 


28. 
29. 
30. 


său. EI le va pune la dispoziţie erudiţia și instrumentele sale, fără a le 
impune; va avea încredere în ei și va permite desfăşurarea creativității 
fiecăruia. Educatorul devine o persoană - resursă care furnizează, când 
i se solicită, informaţia dorită, monitorul care apără grupul de orice 
autoritarism şi este animatorul acelui grup. Ardoarea de a se instrui 
este motivaţia lui cea mai puternică, el este o ființă umană matură, 
articulată, care se dezvăluie”. 

Rolul educatorului rogersian este acela de a lăsa fiecărui elev dreptul de 
a vorbi și de a pune în valoare punctele de vedere ale elevilor. Căci, din 
luările de cuvânt, care ar putea fi mai mult sau mai puţin încâlcite sau 
mai mult sau mai puțin strălucitoare, poate ieşi la iveală o gândire cu 
totul nouă, din direcția căreia punctul de vedere al dascălului poate 
apărea brusc ca uzat prin deprindere și prin expunere în cărţi”. întot- 
deauna pot fi descoperite şi formulate alte adevăruri. 

Educatorul se constituie pentru elevii lui ca un colaborator mai vârstnic, 
dornic şi capabil să comunice și să colaboreze”. 

Să caute ca efortul său să fie, pe cât posibil, în continuarea activității 
pe care copilul o preferă şi o desfăşoară din proprie iniţiativă (fără ca 
aceasta să presupună eliminarea iniţiativelor educatorului). Dacă efortul 
educatorului, afirmă J. Dewey, nu concordă cu activităţile pe care 
copilul le desfăşoară din proprie iniţiativă, independent de educator, 


educaţia se reduce la o presiune exterioară” 


Deducem că pentru o 
acțiune educativă constructivă/eficientă, educatorul va căuta să cu- 
noască frebuințele și interesele copilului, pentru a le stimula pe cele 
normale și a le descuraja pe cele neacceptabile. 

După J. Dewey, interesul este normal, iar dependenţa față de el legitimă 
în educaţie, „în măsura în care activitatea implicată cuprinde creşterea 


Rogers, C.R., Le developpement de la persoane, p. 209 şi urm., apud Reboul, 
O., La philosophie de leducation, P.U.F., Paris, pp. 51-52. 

Vezi Reboul, O., La philosophie de leducation, P.U.F., Paris, p. 54. 

Vezi Piaget, J., Judecata morală la copil, E.D.P., Bucureşti, 1980, p. 229. 
Vezi Dewey, J., My Pedagogic Creed, New York, 1897, în voi. Stanciu, I.Gh., 
Nicolescu, V., Sacaliş, N., Antologia pedagogiei americane contemporane, 
E.D.P., București, 1971, p. 87. 


31. 


32. 


33. 
34. 

sau dezvoltarea”. Dimpotrivă, interesul este nefavorabil, de neacceptat 


când el constituie „semn al împrăștierii energiei, simptom că viaţa este 
fragmentată într-o serie de reacţii fără legătură, fiecare fiind evaluată în 
sine, separat de ceea ce ea face în promovarea (sau dezvoltarea) unei 
activităţi consecutive"! 

Să dezvolte la copil aptitudinea pentru înnoire şi reînnoire, dorința de 
perfecţionare şi de noutate. Departe de a sfătui copilul să se comporte 
ca ceilalţi, invocând mereu exemplul și argumentul majorităţii, educa- 
torul se va bucura de orice tendinţă a copilului de a crea, de a găsi și 
formula altceva (decât ceea ce este, îndeobște, găsit și formulat)”, 

în acest sens şi printre altele, el va încuraja atitudinea de a nu considera 
realul actual, tot ceea ce este dat și (re)cunoscut, ca ceva absolut, 
asupra căruia nu avem nici o putere”, ci ca pe ceva ce poate fi mereu 
reorganizat, reconceput, reinterpretat, reevaluat, recontextualizat. 
Educatorul se va bucura de și va încuraja orice gest şi manifestare a 
originalității. Ea anunţă întotdeauna o nouă dimensiune a existenţei, 
scoate viața din tipare și clișee. Aceasta nu înseamnă însă, că în mod 


Vezi Dewey, J., Fundamente pentru o ştiinţă a educaţiei, E.D.P., Bucureşti, 
1992, p. 258. 

Această idee o susținea şi LI. Gabrea atunci când vorbea despre uniformitate 
ca despre cel mai mare duşman al educaţiei (vezi Gabrea, LI., Din problemele 
pedagogiei româneşti, Ed. Cultura Românească, S.A.R., București, 1937). 
Vezi Mialaret, G., op. cit., p. 91. 

Originalitatea nu se confundă și nu se poate confunda cu excentricitatea; cu 
atât mai puţin, cu violenţa. Ea este un act de creaţie : sporește cunoașterea, 
simţirea și virtutea oamenilor; este cu atât mai mare, scrie H. Wald, cu cât 
posibilitatea ivirii ei este mai mică şi autenticitatea ei este mai profundă. 
Spre deosebire de originalitate, excentricitatea este la îndemâna oricui. Ea 
apelează la forme și manifestări şocante, facile. Căutând să atragă cu orice 
preţ, ea se defineşte prin stridență. „A-ţi vopsi părul în verde, a te îmbrăca cu 
o haină întoarsă pe dos sau a înjura trecătorii pe stradă nu înseamnă a fi 
original, ci doar «ieșit din comun»" (Wald, H., Rostul banalului, în rev. Viaţa 
Românească, nr. 8/1988, p. 86). în manifestarea libertăţii lor, esenţială devine 
capacitatea copiilor/tinerilor de a face distincţia între originalitate și excen- 
tricitate. Considerarea excentricităţii drept originalitate barează, în cele mai 
multe cazuri, accesul la originalitate, la autenticitate. Nu rezistă timpului decât 
originalitatea; ea produce adevăratele schimbări în viaţa spiritului. 

Î) 


normal toţi cei care o întâlnesc o şi stimulează. Originalitatea, constată 
J.St. Mill, „este tocmai lucrul al cărui folos minţile neoriginale nu-l pot 


in35 


sesiza. Ele nu-și dau seama la ce le-ar putea servi Pentru că lumea 
a funcţionat, până acum şi fără ea, înseamnă că se poate dispensa de 
aceea originală contribuţie. 


Ca susținător al originalit 


educatorul este activul susţinător al 
dialogului, al întrebărilor. El este punctul fierbinte, viu spre care se 
îndreaptă tirul întrebărilor elevilor săi“. 

Să-şi descopere interiorul, dezvăluindu-şi şi recunoscându-şi scăderile; 
să caute în el însuși și să-și elimine defectele, păcatele ; cu deosebire, 
acele „calităţi” care stau în calea înțelegerii copilului. 

După M. Montessori, „ne ocupăm prea mult de «tendinţele rele ale 
copilului», de a-l corecta în «faptele sale rele»" ; ar trebui însă, dimpo- 
trivă, ca educatorul „să caute tendinţele rele și defectele din el însuşi” ; 
„întâi scoate bârna din ochiul tău şi după aceea caută paiul din ochiul 
copilului”, sugerează pedagogul italian”. 

Pentru a deveni educator, M. Montessori cere adultului să elimine cele 
şapte păcate ale sufletului său: mânia, orgoliul, trândăvia, invidia, 
desfrâul, lăcomia, tirania”, pentru „a îmbrăca haina blândeţii, iubirii 
şi înţelegerii”. Ceea ce trebuie să părăsească educatorul nu este, în 
fond, ajutorul activ necesar copilului, ci acea stare interioară care îl 
împiedică să-l înţeleagă: propria mândrie, vanitatea sa”. 

„Umilinţa spirituală”, este starea care-i permite educatorului să înţe- 
leagă (și să comunice cu) copilul; de aceea, ea ar trebui să fie partea 


ial 3 e anvătă 40 
esenţială în pregătirea învățătorului P 


„Vezi Mill, J. St., Despre libertate, Ed. Humanitas, Bucureşti, 1994, p. 85. 
„Vezi Greene, M., The Dialectic ofFreedom, Teachers College Press, Columbia 


University, New York and London, pag. 134. 


. Vezi Montessori, M., Taina copilăriei, Ed. Tiparul Universal, Bucureşti, 1938, 


p. 115. 


„Vezi Idem, p. 117. 
. Vezi Idem, pp. 123-124. 
- Vezi Idem, p. 162. De această onestitate vorbește și G. Bachelard atunci când 


susține că o mare greșeală pe care o face adultul în educație este aceea de-a 


EDUCATORUL ŞI PEDAGOGIA LIBERTĂȚII 171 


3. Practic, hotarele libertății admise în relația educativă sunt fixate 
(chiar) de educator. Măsura acestei libertăți depinde, în cea mai mare 
parte, de cultura, de talentul și de firea lui. Lipsa de libertate a educatorului 
se poate observa din inerția, obediența, teama, rutina, despotismul, tirania, 
superficialitatea în care se abandonează" 

Comportamentul rigid al educatorului, la care se adaugă, de cele mai 
multe ori, atmosfera rigidă a școlii, nu duce la un control mai strict al 
elevului, la consolidarea autocontrolului comportamentului său; dimpo- 
trivă, generează - de regulă - un comportamnet agresiv, respingerea 
valorilor impuse, disimulare, asimilarea modelor şi modelelor străzii; el 
se îndepărtează și se înstrăinează de relația educativă, în care se vede nevoit să 
suporte liniaritatea unei gândiri sărace și a unei stări sufletești cenușii. 

Adevăratul educator ştie că autoritatea şi duritatea nu se identifică şi nu 
se vor identifica niciodată. El ştie că autoritatea, oricât de sus și oricât de 
tare şi-ar afirma-o, nu este (şi nici nu poate fi) invariabilă și necon- 
diţionată; el nu deţine și nu poate deţine o autoritate în sine. Bogăția 
sufletească și culturală, originalitatea, oportunitatea și pertinenţa reflec- 
ţiilor, concluziilor şi soluţiilor, imaginaţia, prospeţimea prezenţei constituie 
Structura de rezistență a oricărei autorităţi. Atâta vreme cât educatorul 
manifestă competenţă, o gândire și o exprimare clare, o asimilare critică a 
experienţei sale culturale și psihopedagogice, onestitate intelectuală”, cât 
timp sporește spiritul şi viaţa discipolului, putând realiza consensul cu el, 
autoritatea lui este o autoritate reală, de fond. 


pretinde că este omniscient și omnipotent (vezi Bachelard, G., Dialectica 
spiritului ştiinţific modern, voi. II, Ed. Ştiinţifică și Enciclopedică, București, 
1986, p. 88). 

41. Alături de E. Key şi de M. Montessori, ridicându-se vehement împotriva 
despotismului educatorului, L. Tolstoi critică nivelarea și uniformizarea în 
școală. El credea că ceea ce l-a salvat ca educator din starea comună, mediocră, 
a fost „încrederea lui în principiul libertăţii” (vezi Tolstoi, L., op. cit., p. 166). 

42. După K.R. Popper, îndemnul lui Socrate «aveţi grijă de sufletele voastre» 
este în mare măsură un apel la onestitate intelectuală, întocmai cum maxima 
«cunoaște-te pe tine însuţi» este folosită de el pentru a reaminti /imitele noastre 
intelectuale (vezi Popper, K.R., Societatea deschisă şi dușmanii ei, voi. |, 
Ed. Humanitas, București, 1993, p. 216). Scopul principal al lui Socrate îl 
constituia demascarea suficienței (vezi Popper, K.R., op. cit., voi. II, p. 51). 

Adevăratul educator nu identifică autoritatea pedagogică cu prero- 
gativele pe care i le conferă instituţia, nu confundă autoritatea pedagogică 
cu autoritatea formală, exterioară, asigurată și protejată de instituția școlară. 

Autoritatea pedagogică este o relaţie, „un contact social sub forma 
dirijării ocrotitoare și a supunerii încrezătoare”, este un act de asistență 
culturală și socială, în care părinţii își ajută fiii, profesorul - elevul, să 
rezolve problemele și să învingă dificultăţile”. Ea: 

- se stabilește pe fundamentul /iberului consimțământ; 

- se schimbă necontenit, deoarece, datorită educaţiei, creşterii lui, copilul 
se transformă și el neîntrerupt; 

- fiind menită să facă tot mai mult loc libertăţii copilului“, autoritatea 
pedagogică nu urmărește o permanentă dependență/subordonare, ci 
numai o dirijare temporară a unei persoane încă neautonome. Fiind cel 
care dă copilului puterea de a-și lua soarta în propriile mâini, care-l 
învaţă să se conducă și să se ajute singur, educatorul este un eliberator, 

- luată şi practicată în acest sens, autoritatea pedagogică nu poate pretinde 
nici supunere oarbă, dar nici o simplă subordonare, (pentru că ar 
crește riscul fixării copilului în starea de dependenţă); 

- scopul ei este să se facă de prisos, îndemnând copilul să acţioneze cu 
judecată, să fie cinstit cu sine, să nu obosească și să nu renunţe, astfel, 
la proiectele sale, să nu-și uite căutarea, să nu-i moară iubirea. în 
concepţia lui E.E. Geissler, autoritatea pedagogică se face treptat inutilă 
dacă elevilor li se oferă în școală cât mai multe situaţii pentru a lua 
decizii, pentru a alege mijloace, căi și variante pentru rezolvarea proble- 
melor, dacă sunt discutate scopurile urmărite și motivele care i-au 
determinat să decidă (într-un anumit mod și nu într-altul), dacă există 
un câmp pedagogic deschis, permeabil colaborării, apropierii, coparti- 
cipării, dialogului și acceptării“. 


43. Vezi Geissler, E.E., Mijloace de educaţie, E.D.P., Bucureşti, 1977, 
pp. 83-84. 

44. Vezi Idem, p. 137. 

45. Vezi Reboul, O., op. cit., p. 56. 


46. Vezi Geissler, E.E., op. cit., pp. 83-85 și Allgemeine Didaktik. Grundlegung 


eines erziehenden Unterrichts, p. 187. 

- autoritatea pedagogică este o autoritate morală, adică o autoritate care 
se impune prin calităţile ei intrinseci, prin unitatea dintre gândul bun și 
fapta bună. 

Chiar dacă poate cunoaşte conceptul de autoritate pedagogică, nu este 
exclus ca educatorul să alunece spre satisfacerea (oarbă, absurdă a) propriei 
sale dorinți de putere. Frica de a-şi pierde prestigiul social sau locul în 
ierarhia profesională, ambiția de a urca (rapid) treptele ierarhiei institu- 
ţionale îl pot împinge spre o pseudo-autoritate pedagogică, pe care se 
Simte dator să o pretindă, în ciuda tot mai evidentei sale contraproductivităţi 
profesionale și morale. 


4. Pus în fața unor realităţi sociale și conceptuale noi, educatorul se 
vede nevoit să părăsească mentalitatea şi comportamentul managerului 
tradiţional, căruia îi aparţineau întreaga decizie şi întregul control al 
grupului. 

în managementul tradițional, arată W. Glasser, dirijarea (cvasitotală), 
ameninţarea, penalizarea, pedeapsa și recompensa sunt principalele mij- 
loace de coordonare a activităţii, frica este considerată cea mai bună și 
sigura cale în determinarea elevilor să înveţe; tot ce vine de la educator 
este bun și a nu-i urma îndemnul constituie o erezie, un act cert de 
nesupunere”. închis într-o concepţie managerială tradiţională, educatorul 
caută să concentreze cât mai multă putere. 

Discipolul are însă nevoie, în primul rând, nu de ameninţare, frică, 
penalizare, de conflicte externe, zzomotoase, ci de sprijin, de încurajare. 
De aceea, ca manager modern, prim-planul activităţii şi preocupărilor 
educatorului nu-l vor mai ocupa amenințările, blamarea, subestimarea, ci 
preocuparea de susținere a creşterii, a cooperării, şi, totodată, preo- 
cuparea de a gândi, împreună cu elevii săi, la cea mai bună cale de 
îmbunătăţire a actului educativ, fie prin perfecționări succesive, fie prin 
descoperirea altor variante. 

Prin practicarea unui management modern, elevii vor fi constant 
implicaţi în formularea și redefinirea obiectivelor, scopurilor activității 


47. Vezi Glasser, W., M.D., Control Theory in the Classroom, Perennial Library 
Harper & Row, Publishers, New York, 1986, pp. 80-95. 

desfășurate şi în evaluarea performanţei; vor fi antrenați în munca de 
perfecţionare a activităţii școlare, educative. Ei vor face sugestii, pe care 
educatorul le va analiza și de care va ţine seama în munca și deciziile sale 
ulterioare. 


Ca manager modern, el va fi mereu inventiv, dinamic; va căuta, 
cooperând cu elevii, căi, mijloace, soluţii pentru întreţinerea și impul- 
sionarea creșterii lor. 

Centrat pe redistribuirea deciziei şi a controlului, managementul educa- 
ţional modern extinde posibilitatea elevilor de participare la delimitarea și 
susținerea propriului lor destin. 

într-un cuvânt, educatorul va apela cât mai puţin la constrângere şi cât 
mai mult la cooperare. 

A. Fără a face din ea un scop și o obișnuință, fără a fi folosită abuziv, 
constrângerea nu poate fi, totuși, eliminată total din educaţie. însoţită de 
tact, răbdare, raționalitate, dozare, constrângerea poate, în anumite cazuri, 
spori pe individ, fără a fi însă niciodată singurul şi cel mai important 
instrument educativ. 

Dacă poate împiedica rătăcirea, fărâmițarea, prăbușirea, deruta, inco- 
erenţa, atunci constrângerea exercită o funcţie educativă; ea nu mai 
infantilizează, ci devine o tentativă de depăşire a infantilismului. 

în general însă, constrângerile adultului/educatorului îl împing pe copil 
spre acte de încăpățânare; îl determină să se ascundă. De aici, el ajunge 
să ducă „o viaţă deformată, îngustată, deghizată, învăluită de un vag 


sentiment de culpabilitate”"* 


Dacă vinovatul nu ajunge să înțeleagă faptul 
că prin actele, prin gesturile sale a încălcat regula reciprocității, atunci 
constrângerea îi va potenta acestuia viclenia, şiretenia, ipocrizia. 

Din cercetările sale și ale grupului pe care l-a coordonat, J. Piaget a 
ajuns la concluzia că, de vreme ce regulile și normele impuse conștiinței 
copilului prin constrângere prezintă un caracter mai mult sau mai puţin 


uniform de exterioritate şi de autoritate brută 


ele nu reușesc să socializeze 
efectiv copilul, ci îi accentuează egocentrismul lui specific”. în acelaşi 
timp, el a observat că: 


48. Vezi Snyders, G., op. cit, p. 53. 
49. Vezi Piaget, J., op. cit, p. 219. 

a) încă din primele sale zile de viaţă, copilul resimte constrângerea și că 
primele sale raporturi sociale conţin germeni de cooperare”. 

b) Respectul unilateral propriu constrângerii nu este o formă stabilă de 
echilibru; echilibru spre care tinde el nu este altul decât respectul 
mutual. De aceea, respectul unilateral (propriu constrângerii) tinde 
spontan spre respectul mutual şi spre raportul de cooperare, raport ce 
constituie echilibrul normal". Important este ca acest proces să nu fie 
stopat, ci favorizat de educator”. 

c) Nu există constrângere pură, care să excludă total cooperarea, după 
cum nu există nici cooperare pură, care să respingă total constrângerea. 
„Nu există niciodată constrângere pură, deci respect unilateral pur, 
susține Piaget: copilul cel mai suspus are impresia că poate sau că ar 
putea discuta, că o simpatie reciprocă învăluie raporturile cele mai 


autoritare. Şi invers, nu există niciodată o cooperare absolut pură; în 


orice discuţie între egali, unul dintre interlocutori poate să exercite o 
presiune asupra celuilalt, prin apeluri ascunse sau explicite la uzanţă și 


53 


autoritate 

B. Chiar dacă, uneori, în educaţie, apelul la constrângere este inevitabil, 
totuși, cultivarea şi amplificarea raportului de cooperare rămâne temeiul 
conceperii şi derulării actului educativ. 

în condiţiile în care școala actuală încurajează egoismul în defavoarea 
cooperării (sau, mai bine-zis, neglijează practicarea cooperării), se pune 
problema modului de a-l scoate pe copil din egocentrismul lui și de a-l 


50. Vezi Idem, p. 60. 

51. Vezi Idem, p. 205, p. 211. 

52. Piaget dezvăluie greşeala frecventă pe care o face adultul mediu: „în timp ce 
copilul, care dispune de o libertate de acțiune suficientă, părăseşte spontan 
egocentrismul său, îndreptându-se cu toată ființa sa spre cooperare, adultul 
acționează în cea mai mare parte a timpului în așa fel, încât accentuează 
egocentrismul infantil în cele două aspecte ale lui, intelectual și moral”. 
Dovedindu-se psihologi şi pedagogi mediocri, majoritatea părinţilor impun 
copilului un număr mare de obligații, a căror rațiune este multă vreme de 
neînțeles pentru el. Ei aplică o contestabilă pedagogie morală generatoare de 
conflict, refugiu, tensiune, ruptură (vezi Judecata morală la copil, p. 124). 

53. Piaget. J., op. cit, p. 62. 


176 INTRODUCERE ÎNTR-O PEDAGOGIE A LIBERTĂȚII 


determina să coopereze. Din acest punct de vedere, credem că o pedagogie 
a libertăţii îşi poate însuşi soluţia oferită de Piaget, soluţie pe cât de 
accesibilă, pe atât de generoasă : practicarea cooperării însăşi” (în relaţiile 
cu copilul și între copii). 

în concepţia lui J. Piaget (și a colaboratorilor lui), cooperarea apare ca 
„raport social esenţial care tinde spre eliminarea fenomenelor infantile Er 

înăbuşind egocentrismul practic şi mistica constrângerii, „pentru a 
ajunge la o aplicare efectivă, precum şi la o noţiune interiorizată și 
comprehensivă a regulii”, cooperarea îl scoate pe copil din starea lui 
iniţială de „egocentrism inconştient”, natural și fi deschide perspectiva 
maturizării; ea îl apropie, în relaţiile cu partenerii, de practica recipro- 
cității ”. 

Prin cooperare, susține J. Piaget, autonomia (în sensul de libertate 
productivă, responsabilă) ia locul eteronomiei, regulile încetează să mai 
fie exterioare, devenind factori și produse ale personalităţii; ele pot fi 
acceptate, negociate, respinse sau reformulate (prin consens). Presupunând 
respectul mutual și autonomia persoanei, cooperarea implică „personalități 
care, în același timp, sunt conștiente de ele însele și, totodată, ştiu să-şi 
subordoneze punctul de vedere legilor reciprocităţii şi universalităţii”” 

Cooperarea este sursa personalității, dacă prin personalitate, precizează 
savantul elveţian, înţelegem „nu eul inconștient al egocentrismului infantil, 
nici eul anarhic al egocentrismului în general, ci eul care, pentru a se face 


respectat, se situează și se supune normelor reciproci şi discuţiei 


obiective””. 

5. în tentativa proiectării unei pedagogii a libertăţii este atras și con- 
ceptul de disciplină. în cele ce urmează nu ne propunem decât să-i schițăm 
un prim contur, fără pretenția unei complete desfăşurări teoretice. 


54. Vezi Idem, p. 232. 
55. Idem, p. 219. 
56. Vezi Idem, p. 121. 
57. Vezi Idem, p. 50. 
58. Idem, p. 231. 
59. Idem, p. 65. 

Disciplina nu este și nu poate fi considerată o constrângere exterioară 
libertăţii. Dimpotrivă, ea face parte din morfologia libertăţii. Prin urmare, 
ea nu poate fi exclusă din metabolismul educaţiei“. 

Ca și autoritatea, ca și constrângerea, disciplina, deşi necesară nu este 
și nu poate fi scopul ultim al educaţiei; ea este și va rămâne doar un 
instrument, un mijloc în susținerea creşterii individuale. 

Dacă va îngrădi libertatea copilului şi va deveni doar exprimare a 
capriciului adultului, dacă va fi statică, rigidă, atunci „disciplina” va avea 
întotdeauna un efect distructiv: îl va face pe copil, în cele din urmă, 
refractar la educaţie, chiar inapt de a fi educat“. Falsa disciplină se 
substituie adevăratei discipline. Prin falsa disciplină se formează, fie 
caractere de sclavi”, cum se exprima J. Locke, fie caractere non- 
-cooperante, perverse, în care nu se poate avea încredere. 

Disciplina nu poate fi identificată nici cu atitudinea docilă, conformistă, 
ştearsă faţă de voința educatorului, nici cu supunerea conspirativă și tăcerea 
vicleană a agentului subordonat, ce exclud asumarea responsabilităţii. Ea 
nu poate fi, de asemenea, identificată nici cu disciplina exterioară, cu 
supunerea în bloc (a grupului şcolar) față de aceleași norme şi acelaşi 
cerinţe (fie în raport cu trecerea timpului, fie în raport cu experiența și 
particularităţile fiecărui copil). într-o astfel de disciplină (exterioară), 
copilul „nu vede decât un mijloc indirect inventat de adulţi pentru a-l sili 
să îndeplinească voia lor și atunci va avea tendinţa să caute mijloace de 
scăpare, să se prefacă, să mintă"“. 

Adevărata disciplină este o disciplină activă. Dacă așa stau lucrurile, 
atunci nu se poate spune că un individ forțat să stea tăcut ca un mut, 
nemişcat ca un paralitic şi supus ca un robot este disciplinat. „EI este un 
individ redus la neființă, nu un individ disciplinat”, scrie M. Montessori“. 


60. Vezi Schofield, H., The Philosophy of Education. An Introduction, George 
Allen & Unwin, London, p. 270. 

61. Vezi Geissler, E.E., Mijloace de educaţie, E.D.P., Bucureşti, 1977, p. 171, 
p. 180. 

62. Vezi Locke, J., Câteva cugetări despre educaţie, E.D.P., Bucureşti, 1971, p. 28. 

63. Dewey, J. şi E., Școalele de mâine, Ed. Librăriei „Principele Mircea", p. 22. 

64. Montessori, M., Descoperirea copilului, E.D.P., Bucureşti, 1977, p. 92. 

Disciplina activă lasă câmp liber oricărei activităţi folositoare (individului, 
grupului, școlii, comunităţii). Departe de a contracara dezvoltarea indivi- 
dului, ea este singura care permite dezvoltarea personalităţilor”. 

Atunci când este dominat de imaginea îngustă și rigidă a disciplinei 
școlare tradiționale, educatorul este în pericol de a trece cu vederea „acea 
disciplină mai profundă și infinit mai cuprinzătoare care derivă din parti- 
ciparea la activitatea constructivă". 

Adevărata disciplină nu se reduce la supunerea datorată constrângerilor 
şi amenințărilor, ci, constă într-o aptitudine „de a întrebuința bine indepen- 
dența”". în acest sens, a fi disciplinat înseamnă, după J. Dewey, „a ști ce 
ai de făcut şi a porni la îndeplinire de îndată folosind mijloacele necesare ", 
omenește acceptate; disciplina se referă la putere şi stăpânire de sine, la 
stăpânirea resurselor disponibile pentru a duce la bun sfârşit proiectul, 
acțiunea întreprinsă” *. 

Individul disciplinat este individul stăpân pe el însuși, putând să dispună 
de sine atunci când dorește să urmeze o regulă de viață pe care şi-a ales-o. 

El este capabil să-şi organizeze viaţa și urma un proiect, este omul îndrep- 
tăţit să aspire la un destin. 


Concluzii 


Libertatea în educaţie nu presupune înlăturarea educatorului. Un copil fără 
educator nu este un copil liber, el este o victimă, o viaţă abandonată, 
părăsită. 
Libertatea în educaţie cere însă prezența unui educator liber și mereu 
preocupat de eliberarea lui fată de : 
-  stereotipiile și truismele obștii; 
- absurdul pârghiilor birocratice; 
- absorbția atmosferei unei școli rutiniere, închise ; 
- propriile prejudecăţi: pedagogice, psihologice, ideologice, morale și 
nostalgii idilizante. 


65. Vezi Piaget, J., op. cit. , P- 222. Pe această idee insistă foarte mult și repre- 
zentanții pedagogiei româneşti interbelice. 

66. Dewey, J., Trei scrieri i despre educație, E.D.P., București, 1977, p. 93. 

67. Dewey, J. E. , op. cit., p. 115, s.n. 

68. Vezi Dewey, }., "Democraţie şi educație, E.D.P., București, 1972, p. 112. 

Suportul teoretic al activităţii sale va fi, în principal, o pedagogie a 
excepțiilor, a diversității şi a diferenţelor, mai puţin una a repetabilității, 
tipologiilor și înglobărilor și mai accentuat una constructiv-creativă, perso- 
nalizată și personalizantă, mai puţin una a experienţei și mai mult una a 
imaginației şi surprizei. 

Educatorul nu se poate considera decât unul dintre multiplii factori cu 
care interacționează copilul. El își asumă rolul de organizator al unui câmp 
pedagogic adecvat creşterii”. într-o pedagogie a libertăţii, prima lui 
datorie (asemănătoare, aici, cu cea a medicului) este aceea de a nu dăuna; 
adică, de a da tinerilor tot ce le este urgent necesar pentru a deveni 
independenţi de adulţi şi, deci, capabili să discearnă, să aleagă, să decidă 
şi să acţioneze singuri. Pentru aceasta, educatorul nu are voie să uite și să 
încalce preceptul formulat de E. Key încă de la începutul secolul al XX-lea: 
„Nu trebuie să sfărâmăm la tineri forța de a crede și forța de a voi pe 

Dacă un „educator" atentează la forța copilului de a crede în viitor, în 
oameni, în viață, în propriile puteri, în proiectele lui, în bine, în dreptate, 
în onestitate, dacă opune forței lui de a voi, de a face, oportunismul, teama 
de schimbare, de eclipsare, atunci ne aflăm în fața unui impostor, a unui 
suflet meschin și a unui spirit bolnav/impotent. 

Plecând de la aceste premise, reiese că, o principală condiție a succe- 
sului educatorului (Și o componentă inerentă conceptului de educator), este 
menținerea tinereții lui spirituale. Ea se poate realiza prin: 

- schimbul permanent de valori, idei, norme între generații; 
- spiritul investigativ, interogativ, emulativ, deschis ; 
- recunoaşterea (și înlăturarea) scăderilor lui spirituale. 

în cele din urmă, libertatea în școală depinde de educatorul viu, de 
vitalitatea lui spirituală, de gândirea lui limpede, coerentă, în mişcare; de 
dragostea lui pentru profesie şi pentru copii. 

Semnul lipsei lui de libertate este vanitatea, ermetismul intelectual și 
sufletesc, amenințarea, blamarea elevilor, pseudodialogul cu tinerii, perpe- 
tuarea unei stări generale de lamentare. 

Ca orice autoritate umană, autoritatea pedagogică este relativă. Ea este 
condiţionată de competenţa și bogăția sufletească a educatorului, de 


69. Vezi, în acest sens, și Geissler, E.E., op. cit., p. 41. 
70. Key, E., Secolul copilului, E.D.P., Bucureşti, 1978, p. 106, s.n. 

existența consensului dintre el şi discipol. Scopul ei uKim este ca, treptat, 

să se facă de prisos. 

A-l ajuta pe copil să înainteze pe calea independenţei, a-l iniţia în acele 
forme de activitate și mod de gândire încât să ajungă în stare să se ajute 
singur și să nu fie o povară pentru alţii nu înseamnă: 

- nici că-i va admite și îi va aproba orice act, indiferent de semnificația şi 
oportunitatea lui, 

- nici că-l va trata ca pe un manechin neînsuflețit (termenul aparține 
Măriei Montessori), servindu-l în permanenţă, substituindu-i-se, pre- 
luându-i problemele, transformându-l, astfel, într-o ființă nepricepută, 
incapabilă, pasivă, consumatoare, dependentă. „Servindu-l, scrie M. 
Montessori, copilul devine un pasiv, un consumator, un dependent, un 
neajutorat, un neîmplinit””?. 

Chiar dacă, în anumite împrejurări, nu se poate renunţa la constrângere, 
ea este și rămâne, totuşi, la granița educaţiei; chiar dacă, uneori, o susţine, 
ea nu poate înlocui, totuşi, niciodată educaţia. 

Pe măsură ce copilul iese de sub supravegherea adultului, cooperarea ia 
locul constrângerii, autonomia, conformismului, respectul mutual, respec- 
tului unilateral. Autonomia (intelectuală și morală) se realizează doar în 
condiţiile reciprocităţii.  Reciprocitatea nu se poate dezvolta decât în şi 
prin cooperare”. 

Respectul mutual îl eliberează pe copil de opiniile impuse, în favoarea 
coerenţei interne şi a controlului reciproc; înlocuiește normele de auto- 
ritate (exterioare) prin norma inerentă însăşi acțiunii și conştiinţei, care 
este reciprocitatea în simpatie”. 

Taina educaţiei și șansa izbânzii educatorului care adoptă o pedagogie a 
libertăţii este cooperarea și propria lui creştere spirituală. 

Cooperarea devine sursă şi semn al creşterii şi dezvoltării personalității. 
Autonomia ia locul eteronomiei. 

Cooperarea şi disciplina activă sunt reperele formării şi dezvoltării unui 
individualism responsabil, integrat şi autonom, preocupat să(se) gestioneze. 


71. Montessori, M., op. cit., p. 98. 
72. Idem, p. 99. 
73. Vezi Piaget, J., op. cit., p. 73. 
74. Vezi Ibidem. 


Consideraţii finale 


1. Timpul acestui sfârşit de mileniu este puternic impregnat de ideea 
libertății. 

Nimic nu justifică ținerea individului între zidurile inospitaliere ale 
unanimității obligatorii' sau ale unei colectivități artificiale’. 

Fie că este vorba despre oameni, norme sau instituții, nimeni nu are 
dreptul să se opună dezvoltării lui libere. Dimpotrivă, spiritul timpului 
acordă tot mai mult credit oricărui context favorabil încurajării și susținerii 
dezvoltării libere fiecărui individ în parte. 

Ținând seama de forța ei de propagare (la alte nivele și în celelalte 
medii, precum cel social, profesional, cultural, politic, economic), educația 
este considerată, tot mai firesc, un astfel de context, dacă nu chiar cel mai 
important’. 


2. în lucrarea de față am încercat să aprofundam problematica libertății 
în educație pe dimensiunea raportului direct, esențial, dintre copil şi adult, 
educat și educator, convinși fiind că: 

- pede o parte, acesta este momentul originar, de fond, de care depinde, 
apoi, descifrarea și cercetarea celorlalte dimensiuni; 


1. Vezi Nicolescu, V., Pledoarie pentru ideea de libertate, în voi. Libertatea în 
educaţie. Culegere de texte din Declaraţii și Convenții Internaţionale, 1.S.E., 
București, 1993, p. 8. 

2. O colectivitate este sau devine artificială pentru un individ atunci când acesta 
nu se mai simte organic legat de ea (cooperarea nu i se mai pare obligatorie), 
când nu-i (mai) împărtăşește de bunăvoie valorile, normele și instituțiile şi nici 
nu (mai) poate participa la proiectarea altora, favorabile creşterii lui. 

3. Marile foruri internaţionale și continentale, precum ONU, UNESCO, Consiliul 
Europei, Comunitatea Europeană, Organizaţia pentru Securitate şi Cooperare 
Europeană, prevăd în documentele lor programatice ideea libertăţii în educaţie 
ca pe un drept al fiecărui om (vezi, în acest sens, voi. Libertatea în educație, 
coord. V. Nicolescu, I.S.E., București, 1993). 

- pe de altă parte, că de ea depinde, în mare măsură, gradul de deschidere 
al unei societății. 
Plecând de la aceste premise, am căutat să arătăm că: 

- uneisocietăți deschise îi este inerentă formarea unor oameni care ştiu 
şi care pot să-şi organizeze şi să-şi conducă viaţa ; 

- dominația numărului (ca temei și legitimitate a deciziei) constituie un 


mare pericol pentru prosperitatea şi sănătatea unei societăți dacă se pierde 


din vedere calitatea indivizilor care o compun şi a relaţiilor dintre ei. 

într-o astfel de situaţie, o pedagogie a libertăţii nu pledează și nu poate 
pleda pentru izolare, ci pentru participare şi cooperare, pentru relaţii cât 
mai bogate (în semnificaţii spirituale) între oameni. Ea nu se poate centra 
decât pe formarea unor spirite deschise, capabile să se sporească mereu, 
datorită atât relaţiilor cu celelalte spirite, cât şi autoreflecţiei. 

Prin libertate în educaţie și - implicit - printr-o educaţie pentru libertate 
se poate restrânge numărul celor cu un grad accentuat de ermetism/egoism, 
cu o morală resentimentală, posedaţi de suspiciunea că sunt trataţi necores- 
punzător, subapreciaţi, sfidaţi, mereu în stare de pândă și pregătiți, în 
orice moment, să treacă la contraofensivă, dispuşi să accepte și să vândă, 
oricui, orice şi pe oricine, dacă derizoriile lor interese o cer. 

Nu reiese de aici că pedagogiei libertăţii i-ar fi străin spiritul toleranţei 
sau că i-ar putea fi indiferentă realizarea și menţinerea armoniei sociale. 
Dimpotrivă, ea ţintește toleranța și armonia socială, însă nu prin concesii 
nesfârșite (şi nejustificate) făcute iraţionalităţii capriciului și superficia- 
lităţii, ci prin instituirea unor norme, reguli și valori, liber și reciproc 
consimţite, de convieţuire. Ceea ce nu se poate realiza fără atingerea 
unui anumit grad de civilizaţie și consistenţă spirituală a membrilor unei 
comunități. 

Prin urmare, o pedagogie a libertăţii, care-și propune să lupte/să 
combată scleroza sufletească, presupune, mai întâi, stimularea forței, 
tenacităţii, răbdării și inteligenţei de a stopa, de a dezamorsa motivațiile şi 
manifestările incoerente, ruinătoare și rudimentare; apoi, asigurarea acce- 
sului individului la libertatea mare, generoasă și prolifică. 


3. Pedagogia libertății este, simultan, o pedagogie a proiectului şi a 
schimbării. 

Libertatea în educaţie se adeverește prin putinţa individului de a-și 
elabora și a-și trăi proiectul”, deci, de a nu rămâne la discreţia întâmplării, 
confiscat de conjunctural. A putea să ne elaborăm și să ne trăim proiectul 
nu presupune însă, automat, Încremenirea în proiect, ci implică reorga- 
nizarea permanentă. 

„Orice proiect - susține G. Liiceanu - care nu riscă să devină refugiul 
prostiei este în permanenţă supus instanţelor critice ale celui care își așează 
viaţă sub el. Trăiesc în permanenţă sub un proiect, dar trăiesc deopotrivă 
în permanenţă în afara lui, îl judec, îl cumpănesc, îl întorc pe toate feţele, 
pentru că, fiind răspunzător de viața mea şi de faptele mele, sunt cir- 
cumspect față de proiectul care le precedă și le dă naștere. îmi cântăresc 
apoi periodic viaţa și faptele pentru ca, dacă ele nu s-au dovedit bune, să 
pot modifica proiectul din care s-au născut". 

Proiectul este supus unei permanente cumpăniri, evaluări, verificări în 
raport cu ce este bine și rău, drept și nedrept, învechit și înnoitor. 

„Prin realizarea lui treptată, proiectul instituie în lume ordinea și 
profunzimea spiritului individului, schimbându-i înfățișarea și densitatea 
spirituală. La rândul ei, lumea însăși lansează provocări la care, într-un fel 
sau altul, proiectele umane reacţionează, sporind-o şi sporindu-se pe ele 
însele. 

Prin urmare, în pedagogia libertăţii, cele două dimensiuni ale umanului, 
proiectul și schimbarea, nu se exclud. 


4. Dacă acceptăm că nu poate exista act educativ în afara raportului 
dintre copil și adult, educat și educator, atunci: 


- discursul autentic despre educaţie nu poate lăsa preocuparea pentru 
definirea și înţelegerea copilului în imprecizia și bâlbâială implicitului, 
căci, fără desluşirea şi operarea cu o semnificaţie explicativă a copilului 
și copilăriei, orice încercare în marginea educaţiei este superfluă, 
formală (cu consecințe birocratizante); 


4. Proiectul este, după G. Liiceanu, pariul esenţial al individului, miza pe care o 
azvârle înaintea lui și din care își face reper şi îndreptar de conduită (vezi 
Liiceanu, G., Apel către lichele, “Ed. Humanitas, București, 1996, p. 50). 

5. Liiceanu, G., Apel către lichele, Ed. Humanitas, Bucureşti, 1996, p. 52. 

INTRODUCERE ÎNTR-O PEDAGOGIE A LIBERTĂȚII 


educatorul nu poate lipsi, chiar și atunci când se vofbește de libertate în 
educaţie; se cere o schimbare a atitudinii lui față de discipol şi față de 
sine. în esenţă, este bine ca el să caute să-și însoţească cooperativ 
elevul în demersurile sale, decât să se ţină într-o superioritate distantă“. 
Datoria lui este, urmând un gând al lui Dewey, aceea de a discerne, în 
conţinutul experienţei actuale, pe care o parcurge împreună cu copilul, 
ceea ce poate amorsa noi probleme, care, prin noi observaţii şi judecăţi, 
lărgesc câmpul experienţei viitoare. „Organizarea în dezvoltare trebuie 
să fie cuvântul său de ordine”. 

Libertatea în educaţie se asociază cu o înțeleaptă şi bună măsură a 


intervenţiei educatorului în formarea discipolului. „Dacă profesorul, scrie 


Pa 
tot 


Nash, asigură prea mult călăuzirea și conducerea, dacă el spune elevului 
ceea ce trebuie să cunoască, să facă, să știe, dacă el exercită o incon- 


testabilă şi apăsătoare autoritate, atunci elevul este ameninţat să se găsească 


pe 


un drum cu soarele în ochi, orbindu-l și împiedicându-l să-și aleagă el 


însuşi propriul drum. 


Pe de altă parte, dacă profesorul nu-i oferă călăuzirea sau conducerea, 


dacă nu-i spune nimic, lăsându-l pe copil să-și găsească propriul drum fără 
ajutor, atunci acesta - copilul - se găseşte pe același drum, de această dată, 
în totală întunecime/obscuritate : chiar fără lumina minimă necesară între- 


zăririi direcţiei, căii 


"8 


5. Pedagogiei libertății îi este intrinsecă autoritatea; în economia ei va 


fi mereu vorba de acceptarea unei instanțe sporitoare, capabilă să declan- 
şeze și să întrețină dorința și putinţa de a creşte. Calitatea autorității dă 
seama de raționalitatea şi dimensiunea libertăţii individului. 


în pedagogia libertăţii, totul se întemeiază adânc pe rațiune și iubire, 


adică pe: 


acceptarea/respingerea critică a argumentelor, normelor, prescripțiilor; 
pe recunoașterea limitelor personale şi a perfectabilităţii fiecăruia dintre 


Vezi Peretti, A. de, Educaţia în schimbare, Ed. Spiru Haret, Iași, 1996, p. 93. 
Dewey, J., Expirience et education, p. 70, apud Peretti, A. de, op. cit., 

p. 99, s.n. 

Nash, R, apud Schofield, H., The Philosophy of Education. An Introduction, 
George Allen & Unwin, London, p. 273. 


CONSIDERAȚII FINALE 


noi; pe onestitatea și deschiderea intelectuală și morală (fără a cădea 
însă în scepticism și relativism, în inconsecvenţă și incoerență); 
pe dăruirea maestrului pentru discipolul şi menirea lui și a discipolului 


pentru maestrul său. 
Pe scurt, acolo unde nu este rațiune și iubire, nu poate fi nici educaţie. 


1. 
2; 
3. 
4 


Mu 

